
I. De hymno in Apollinem. 


Non a singulis ordine versibus interpretandis ordimur, verum 
nonnulla de universa huius carminis compositione praemittimus, 
qua nisi aliquatenus certe perspecta, singula explicare non possumus; 
neque tamen omnia statim initio exsequi in animo est, sed pauca 
in praesentia monere, quae satis sint ad interpretationis iter 
muniendum. 

Primis versibus Apollinis templum oculis subicitur, in quo ipse 
deus mox adfuturus est. Qui loquitur, e numero piorum est, qui 
deum exspectant; testatur enim (v.1) se conspicere lauream, etiam 
totum templum concuti; ipse ex altero pariter de turba quaerit, 
nonne palmam nutare viderit; ipse (v.5) cycnum sublime canentem 
audit; ipse portarum repagula et fores patefieri, adulescentes canere 
et saltare hortatur (v. 6—8). Hi tamen aliquanto post etiam tum 
stant et tacent; denuo enim (v. 12) idem optat ut ad citharam 
canant et saltent. "V. 16 iussis obtemperarunt, laudantur enim 
quod fides iam non sileant. Dum iste homo pius v.17 sqq. recitat 
turbamque monet ut adulescentium carminibus linguis faveat, isti 
iam citharam et arcum Apollinis laudant, ut docet illud, quod mare 
silet, dum aoedi haec carminibus prosecuntur; iam primum i; ij) 
παιῆον sonat, nam Thetis dicitur (v. 20 sq.) ululatum reprimere, 
quotiescumque illas voces sacras audiverit. Is igitur qui recitat, 
choro auscultat; ad chori verba verba sua applicat. V.25 jam chorus 
illud £7 i7 παιῆον iterat; pius enim ille turbam rogat, ut illas voces 
resonet. Inde vero quasi ignarus et invitus ad laudes Apollinis 
singillatim explicandas delabitur, ut choro iam non auscultet. Sed 
v. 80, cum ad sacrum quod illo die celebrabatur enarrandum quasi 
fortuito pervenerit, sacras illas voces ii; ifj rursus audit, a pueris 
scilicet pronuntiatas; neque enim aliter facile explicatur, quod deum 


Pasquali, Quaestiones Callimacheae. 1 

Apollinem ἰὴ iz; Καρνεῖε πολύλλιτε rursus invocat. V. vero 97 disertis 
verbis profitetur se denuo i7, ἱὴ παιῆον audire: ,,17) ἱὴ παιῆον ἀκούομεν“, 
scilicet quot populus sumus; atque illarum vocum originem declarat, 
quandoquidem chori carmen iam concluditur. Extremae pericopae 
ratio toto caelo diversa est, quam nondum aggredimur. 

In eogitationum conexum mox accuratius inquisituris haec in 
praesentia satis sunto; ex his enim iam apparet Callimachum se 
hoc carmine praeconem fingere, vel unum e turba qui praeconis 
vicibus fungatur; simulare pariter, dum ipse loquatur, rem sacram 
agi. Eadem, postquam singula deinceps interpretatus ero, pluribus 
persequar ἢ). 

Ad ipsam primam carminis pericopam iam accedamus. Quin 
enim recte Wilamowitzius vv. 1—24 in tres octonorum versuum 
pericopas diviserit, dubium esse non potest, cum v. 9. 17 ipse 
Callimachus Apolline nominato doceat se quasi de integro ordiri 
cumque post vv. 8. 16. 24 quoddam sensus interstitium observetur. 
Nam versu 8 adulescentes ad saltationem et cantum vocantur, versus 
vero 9 eo spectat, quod di non ab omnibus sed a puris tantum- 
modo se conspici patiuntur. Item v. 16 Callimachus pueros miratur, 
quod fides iam sonent; v.17 iam ad turbam orationem convertit, 
quam ut linguis faveat, monet. Atque equidem in hanc opinionem 
ineclino, ut censeam recte Wilamowitzium etiam vv. 25—31 quasi 
quartam quandam perieopam discripsisse. Interstitium enim sensus 
pariter inter vv. 24 et 25 statuendum est; dixerat enim omnes 
omniaque tacere, cum ἰὴ i7 παιῆον audirent; dietum exemplis 
stabiliverat compluribus, quorum extremum Niobe fuerat, quae in 
lapidem conversa fletum tamen in diem posterum reiceret. Nunc 
vero ipse populum hortatur i7 i7 resonare, i7 i5 scilicet pueri 
cecinerant; tum, ut adiungeret xaxóv μακάρεσσιν ἐρίζειν, sane 
Niobae exemplo commotus est, quae proprio sensu Apollini aemulata 
esset; sed illud i7 ἱὴ φϑέγγεσϑε cum Niobae aemulatione Apollinis 
non ipsum per se cohaeret, neque enim Niobe propterea punita 
est, quod recusasset quominus iussis obtemperaret. Sententiarum 


1) Universam huius hymni compositionem primus magna ex parte recte 
explicavit Ludolphus Malten (Kyrene 43 sqq.); illi iter Wilamowitzius praeierat 
(Griech. Lit.? 209), cum Callimachum in hoc hymno recitatione actioni aemulatum 
esse scripsisset, De praeconiis poetarum et hellenisticorum et romanorum cfr. 
Reitzenstein, N. Jahrb. für das kl. Alt. 1908, 84 sqq. 97. 365 sqq.; talia iam 
(Hellenistische Wundererzáhlungen, 156 sqq. 160) significaverat. 

igitur progressus hie fere est: ,Favete linguis, choro í7j ἰὴ παιῆον 
clamanti auseultantes; ut tacere solent et Thetis et Niobe, quoties- 
cumque ilas voces audiverunt, Thetis quae filium Apollinis odio 
amiserit, Niobe quae ab Apolline propter arrogantiam punita sit,* 
Tum paullo post: οἱ i£ rursus audio; i7 i: canite; periculi enim 
plenum est cum dis pugnare*. Callimachus vult intellegi non minus 
eum dis pugnare, qui quominus [7j canant, recusent quam qui illi deo 
aemulati sint; vult intellegi utrosque pariter punitum iri?) Nihil 
vero contra hane et interpretationem et discriptionem valet, quod 
reliquae pericopae octonorum versuum, haec septenorum est; 
perieopas enim, non strophas distingui voluerunt et Wilamowitzius 
et Callimachus. Hic enim binas octonorum versuum pericopas 
inde a vv. 97. 105 denuo orsus est, extremae tantum unum versum 
adiunxit, qui, quamquam cum pericopa quodammodo cohaeret, per 
se staret quoque totum hoc carmen concluderetur; Wilamowitzius 
vero demonstravit Theocritum pericopas item distinxisse, non 
distinxisse strophas, quae inter se responderent?) demonstravit 
illum, eum hoc faceret, id quaesivisse ut, qui legerent, quasi carmen 
sibi lyricum legere viderentur, voluisse tamen motuum, ut ita loqua- 
mur, libertatem placere ?). 


Prima pericopa haec fere continentur: ,Qui concutitur ramus 
laureus, qui totum templum; procul proeul este scelesti. Phoebus 
iam pede valvas pulsat, quae scilicet sonant.^ "Tum post breve 
silentium: ,Nonne vides? subito leniter nutavit palma delia; iam 
cyenus in aere suaviter canens percipitur: claustra aperimini, nam 
Apollo iam adest: vos vero, adulescentuli, cantum et saltationem 
instruite.^ Cupiditatem dei conspiciendi timore et anxietate per- 
mixtam Callimachus hac oratione effingere studuit. V.1 tota domus 
concutitur, iam deo praesente profani removentur, iam crepantes 
fores qui loquitur sibi (v. 3) audivisse visus est; sed (v. 4) palma 
dela leniter tantum concuti observatur, cyenus (v. 5), qui dei 
scilicet currum trahit, sublime, e longinquo videlicet, canens auditur. 

!) Haec tam non brevibus disputavi propter Vahlenum, qui contraria sentit 
(Berliner Sitzungsber. 1896, p. 799 sq.) 

5) Textgeschichte der Bukoliker 137 sqq., potissimum 150. 

?) ,Gerade die Freiheit der Bewegung bewirkt den ungemeinen Reiz dieser 
Dichtung; der Effekt ist lyrisch, musikalisch, aber die Mittel sind diejenigen der 
Rezitation, der Epik. Diese in die taktmüDige Responsion der Musik zu zwingen 
ist eine Verirrung des Verstandes.* 

1: 

Inter vv. igitur 3 et 4 intervallum, sit quamvis licet brevissimum, 
silenti. statuendum, non cum Wilamowitzio levissime interpun- 
gendum est; is enim qui loquitur, sensit se exspectatione deceptum, 
in errorem tamen statim rursus rapitur. V. 6 Callimachus portas, 
quas idem v. 3 deum pulsasse dixerat, rursus orat ut ipsae patefiant; 
nondum ergo Apollo advenit. Singulari evidentia illius persona potius 
agitur quam describitur, qui animo suspensus, simulatque vel 
crepitum audisse vel aliquid nutans oculis deprehendisse 5101 visus 
sit, deum appropinquantem, etiam praesentem se percepisse 
existimat. Simili arte in carmine multis nominibus simili, hymno 
in lavacra Palladis, statim initio poeta puellas monet ut iam exeant; 
se enim deae equorum hinnitum iam auribus percipere; tum aliquot 
versibus interiectis v. 14 rursus profitetur se currus crepitum audire. 
Minerva tamen v.33, iterum v. 43 nondum praesens invocatur ut 
tandem aliquando exeat; v.55, qui loquitur, tertium deam orat ut 
prodeat, ipse interdum puellis historiam narraturus; historia demum 
absoluta (v. 138) clamat: Zoyev ᾿Αϑαναία νῦν ἀτρεκές ,nunc pro- 
fecto venit*, ipsam deam (v. 140) salvere iubet tandem praesentem. 

1. In Apollinis templo laurus vel certe ramus laureus et palma 
(v. 4) conspiciuntur. Laurum apud aram Apollinis deliam iam Ulixes 
miratus erat ζ 162 Δήλῳ δήποτε τοῖον ᾿Απόλλωνος παρὰ βωμῷ 
φοίνικος νέον ἔρνος ἀνερχόμενον ἐνόησα. Atque huius loci imitationi 
fortasse tribuendum est, quod non laurus, sed lauri surculus com- 
memoratur; nisi, quod praefracte negare non licet, non laurus in 
illo templo educebatur, sed laurea suspensa erat. In lauri fruticeto 
Delphis serpentem Pythonem Telluris oraculum ante Apollinem 
natum eustodivisse testimonio est Euripidis Iphig. Taur. v. 1244. 691 
(scilicet in cacumine Parnasi) ποικιλόνωτος οἰνωπὸς δράκων, σκιερᾷ 
κατάχαλκος εὐφύλλῳ δάφνᾳ γᾶς πελώριον τέρας, ἄμφεπε μαντεῖον 
Χϑόνιον "). Verbis, non re propius ad huius, quem tractamus, loci 
similitudinem accedit, quod Chremylus (Aristoph. Plut. v. 212 sqq.) 
narrat ipsum Apollinem lauro coneussa oraculum edidisse: Plutum 
enim bono animo esse iubet; nam se eum e caeco acerrime videntem 
redditurum esse, ἔχω τιν ἀγαϑὴν ἐλπίδ᾽ ἐξ ὧν εἶπέ μοι, imquit, ὃ 
Φοῖβος αὐτὸς Π|υϑικὴν σείσας δάφνην. Ubi non sufficiunt quae 
scholiasta adnotat, fuisse apud tripodem laurum, quam Pythia, cum 


7 Ubi vox κατάχαλκος non intellegitur; κατάκρυπτος vel vox eiusdem 
significationis requiritur, quae ad traditas litteras propius accedat; κατάφαρκτος 
coniecit Bruhn. 


De v.1 5 


oracula ederet, concuteret. Immo prodigium eo continetur, quod 
non Pythia sed ipse deus Chremylo vatieinatur; σείσας ergo ad 
deum referendum est, qui lauri ramum manu gerit, ut solent vates, 
cum oraculum edunt. Eodem spectat illud Valeri Flacci, quod 
Spannheimius attulit, de Phineo I 548 Aic demum vittas laurumque 
capessit numina nota ciens. Apollinis vero in templo delio limina 
tremuisse laurumque dei responsum Aeneae reddentis Vergilius 
cecinit (Aen. III 90 tremere omnia visa repente, liminaque laurusque 
dei), cuius tamen loci ea de causa minor auctoritas est, quod ipse 
fortasse de Callimacho expressus est"). — Quod palma delia dicitur, 
inde profecto concludere licet hunc hymnum ad festum deium 
non pertinere?)); qui enim Deli certa arbos delia appellari potuit, 
cum omnes deliae essent? Αἱ quo iure certam laurum Cyrenis 
deliam vocare licuerit, ostendet Aelianus (v. h. III 1), vel potius 
Theopompus?) eum Hesychio collatus. llle enim narrat Delphos 
quotannis aliquot adulescentes Tempe mittere solitos esse, qui inde 
ramum eius lauri decerperent, e qua sibi coronam Apollo repetivit 
Pythone interempto. Theopompi testimonium idem iam Callimachus 
confirmat lamborum fragmenti nuper reperti (Oxyrh. Pap. VII) 
v. 230, ubi laurus glorians immducitur: οἱ Δωριῆς δὲ Τεμπόϑεν ue 
τέμνουσιν ὀρέων dm ἄκρων xal φέρουσιν ἐς Δελφοὺς ἐπὴν τὰ 
τὠπόλλωνος ἱρὰ γίνηται. Hesychius?) vero eandem laurum (quae 
alia enim ἣ ἐν τοῖς Τέμπεσι δάφνη defimito articulo praeposito 
voeari potuit?) deliam dietam esse testatur. Vix fieri potuit ut 
certa laurus in cultu ,ad memoriam* illius homericae ζ 126 delia 
vocaretur ἡ, ut potius in Maassiu (Herm. XXV 1890, 403) opinionem 
traheremur, deliam diei laurum surculo de palma delia decerpto 
ortam. Simile est quod Hercules ab eo qui mirabiles auscultationes 
pseudoaristotelieas scripsit dicitur (p. 834a 23 sqq.) surculo de olea 
illa portentosa decerpto, quae Athenis in Pantheo religiosissime 
coleretur, oleam sevisse e qua athletis in certamine Olympico 


1) Cautius loquor, quod hoc mihi non tam certo constat quam Nordeno (ad 
Aen. VI 255): nam omnia tremere in quavis dei praesentis descriptione sollemne 
erat, laurea concussa in quavis Apollinis quidem praesentis. 

?*) Quod moneo propter Studniczkam Herm. XXVIII 1893, 6 sqq. 

*) E. enim A. de Stefani (B. ph. W. 1911, 92) demonstravit Aelianum haec 
e Theopompo expressisse. 

Ἢ s. v. Avageía ἣ ἐν τοῖς Τέμπεσι δάφνη τὸ δὲ αὐτὸ καὶ Δηλία. 

?) Hoc enim de laurea Callimachea contendit Maltenus (p.43, p.52 adn. 1); 
Πυϑικὴν δάφνην Chremylus laurum delphicam vocat, cum Athenis degat. 

vietoribus coronae pararentur. Atque peropportune accidit quod 
Cyrenis (ad festum enim cyrenaeum hunc hymnum spectare de- 
monstraturi sumus) titulus inventus est vestibuli templi Apollinis, 
velut ex ipsis inseriptionis verbis colligitur, quo ἔρνος ἀνερχόμενον, 
ut in Odyssea, commemoratur; quamquam et res est incerta, quoniam 
tituli fragmenta tantum servantur, et inscriptio, ut litterae unciales 
arguunt, ipsa recentissima est"), ut hoc fundamento quasi firmo 
quodam niti nemo sanus audeat. 

2. Callimachus, cum ἑκὰς ἑκὰς ὅστις ἀλιτρός clamat, consuetam 
sacrorum formulam aliquanto detorquet: veteres enim non scelestos 
sed profanos a re sacra faciunda arcere solebant; ut scripsit Horatius 
(c. ΠῚ 1) odi profanum volgus et arceo, non scripsit scelestum volgus. 
Pariter Alcibiades (apud Platonem conv. 218b) mysticam quandam ora- 
tionem recitaturus servos xai ei τις ἄλλος ἐστὶν βέβη λόςτε καὶ ἄγροικος, 
πύλας πάνυ μεγάλας τοῖς ὠσὶν ἐπιϑεῖναι jubet; qui quam sacrorum 
formulam paullo mutatam exprimat, docebit Orphei fr.4 Ab. φϑέγξομαι 
oic ϑέμις ἐστί, ϑύρας δ᾽ ἐπίϑεσϑε βέβηλοι. Sane nullum Graecorum 
religionum ritum praeter mysteria Eleusinia novi, a quo improbi 
excluderentur; βέβηλοι enim ilh sunt qui nondum initiati sunt: 
μιαροί vero non unlversi improbi, sed qui certo μιάσματι polluti 
sunt. Sane animi puritatem in sacrifieüis philosophi postularunt, 
ut Plato (legg. IV 716 de) eumque secutus Cicero (legg. II 22. 41) ἢ. 
Aliter se rem habuisse in mysteriis Eleusiniis docemur Aristophanis 
imitatione qui mystarum chorum (Ran. v. 355) fecit monentem ut 
discederet quicumque γνώμῃ μὴ καϑαρεύει; quis vero spondet 
hane formulam sophistarum aetate vetustiorem esse? Atque totus 
Callimachi locus ita comparatus est, ut, quae ad puritatem sacralem 
pertinebant, ad animos transferantur; ita paucis versibus interiectis 
(v.9) clamat non omnes Apollinem conspicere, sed bonos tantum. 
At Vergilius cum Callimachum latine redderet (Aen. VI 258), procul 
procul este profani scripsit, id est a rara ad consuetam formulam 


1 Titulum de Fourmontii schedis depinxit M. Fránkel, Berliner Sitzungs- 
berichte 1903, 87; primae versuum litterae servatae sunt. ἢ zoó[z]vAov 
κα | τῆς γ[ὰ]ρ ἔγωγ | [ἔϊρνος [G]vegxó[nevov] | [Λ]ητοϊ δ)ην δέ. 

332). Nihil ad contrarium demonstrandum valet scholium ad Aristoph. Pac. 
v. 968 σπένδοντες γὰρ ἔλεγον, τίς τῇδε ἀντὶ τοῦ τίς πάρεστιν᾽ εἶτα oi παρόντες 
εὐφημιζόμενοι ἔλεγον, πολλοὶ κἀγαϑοί᾽ τοῦτο δὲ ἐποίουν οἱ σπένδοντες, ἵνα οἱ 
συνειδότες τι ἑαυτοῖς ἄτοπον ἐκχωροῖεν ἔκ τῶν σπονδῶν. Patet moris attici 
causam quaeri, hanc vero scholiastae arbitrio fingi, qui a philosophorum doctrinis 
totus pendeat. 

rursus deflexit. Quin tamen illi hoc Calimacheum ante oculos ob- 
versatum sit, dubitari non potest; eodem enim modo procul procul 
iterat atque ille éx&g éxéág, ut alterum «/ producatur atque ictu 
feriatur, alterum corripiatur; quae fere diligit Callimachus: cfr. 
ἢ. 1 55. Quod extremam vocis éxdág syllabam ante alterum éxdg 
produxit, exemplar epieum nimirum imitatus est: apud Homerum 
enim illa productio ante vocem βεχάς, quae a consona initium 
capiebat, legitima erat, id est positione illud éx&g producebatur; 
quod sane Callimachus non novit. Sed illud Odysseae μ 435 ῥίζαι 
γὰρ ἑκὰς εἶχον haec scribenti obversatum est. 

V. 8 fores crepantes iam audit. Quod Apollinis pes καλός dicitur, 
ad morem hellenisticum pertinet, ut ipse deus καλός appelletur. 
Ut Rhianus A. P. VI 278, 1 scripsit παῖς ᾿Ασκληπιάδεω καλῷ καλὸν 
εἵσατο Φοίβῳ Γόργος ἀφ᾽ ἱμερτᾶς τοῦτο γέρας κεφαλᾶς; utque Apollo- 
nius Argonautas (II 702) fecit καλὸν Ἰηπαιήον᾽ ἱηπαιήονα Φοῖβον ceci- 
nisse, ubi tamen indicia sunt, quibus demonstretur totum illum locum 
a Callimachi hymno expressum esse. Atque Lucilius cognomen pulchri 
Apollinis romanum ita intellexit, quasi idem significaret atque 
καλός graecum: fecit enim illum deum querentem (19 — 25) alios 
patres vocari, se vero pulchrum quasi puerum exoletum. Nescio tamen 
an ipse sive pristinam illius vocabuli vim, quae multo latius pateret 
quam vis vocis quae est καλός, iam non senserit aut ludere maluerit 
graeca significatione in iocum usus; neque enim unus Tibullus unum 
Apollinem (II 5, 7) ,nitidum pulchrumque* invocavit, sed iam 
Ennius Romulum dixerat (ann. 80) pulchrum, id est potius fortem 
quam bellum; item a Vergilio non tantum Aventinus (Aen, VII 657) 
,Satus Hercule pulchro* dicitur sed etiam Virbius , Hippolyti proles 
pulcherrima bello* (ibd. VII 761) laudatur ubi etiam iunctura antiqua 
videtur, id est de Ennio expressa). 

4. De palma Delia ad v. 1 iam satis superque disputavimus. 
Ad neutrum adiectivi accusativo casu positum saepe τι, ut hie 
ἐπένευσεν ὃ Δήλιος ἧδύ τι φοῖνιξ in litteris graecis cuiusque aetatis 
adiungitur. E Callimacho enotavi II 24 οἰζυρόν τι χανούσης; IV 60 
σπερχομένη μέγα δή τι καὶ οὐ φατόν; IV 189 αἰνήσεις μέγα δή τι 
τὸν εἰσέτι γαστέρι μώντιν; IV 244. ᾿Αστερίῃ δ᾽ οὐδέν τι βαρύνομαι; 
IV 247 ZxnayAóv τι σεβίζομαι; V 58 πουλύ τι καὶ πέρι δὴ φίλατο 
τᾶν ἑταρᾶν; V 77 διψάσας δ᾽ ἄφατόν τι; VI 57 Δαμάτηρ δ᾽ ἄφατόν 

!) Locos suppeditavit Marxius (ad Lucil. 19 sqq.) qui non omnino recte de 
Lucilii loco iudicasse videtur. 

τι κοτέσσατον. — 5. Quod unus cyenus?) in aere canens auditur, recte 
ad eyenum Apollinis currum trahentem rettulit Maltenus (p. 43). — 
6 sqq. Quod non solum χατοχῆες, idem scilicet qui plerumque ὀχῆες 
voeantur ,repagula*, sed κληῖδες ipsae patefieri iubentur, vox κληίς 
non eas quas ,claves* vocamus, sed claustra in universum significat; 
claves enim illae templorum ingenti magnitudine non in ipso portae 
foramine relinqui poterant, ut nune saepius facimus, sed a sacerdote 
gestabantur?). Itaque Callimachus illam vocem in eum sensum accepit 
quam veriloquium praestare videbatur. Fores Medeae incantationibus 
se sponte patefacientes commemoravit Apollonius IV 41 τῇ δὲ xai 
αὐτόματοι ϑυρέων ὑπόειξαν ὀχῆες ὠχκείαις ἄψορροι ἀναϑρώσκοντες 
ἀοιδαῖς, ubi illud dwogoov ἀναϑρώσκοντες, vehementius id quidem, 
docet tamen quae vis in eo quod est ὠνακλίνεσθϑαι lateat. — Quod 
vocativo vel nominativo vocativi vicibus fungenti Callimachus 
artieulum addidit, sacrorum linguam imitatus est; ut Aristophanes 
Dieaeopolin phallophoriam instruentem ita τὴν κανηφόρον allocutum 
esse fecit (Acharn. v. 252): πρόνϑ'᾽ ἐς τὸ πρόσϑεν ὀλίγον ἣ κανηφόρος. 
Pariter Alcibiades platonicus, cum (Conv. p. 218b, quem locum 
paullo superius laudavimus) servos monet ut orationi mysticae 
aures claudant: oi δὲ οἰκέται... πύλας ... τοῖς ὠσὶν ἐπίϑεσϑε. 
Ex ipso Callimacho conferendus h. V 47 (pariter dei ἐπιφάνεια 
exspectatur) σάμερον ai δῶλαι τὰς κάλπιδας $c Φυσάδειαν ἢ ἐς 
᾿Αμυμώναν οἴσετε. Quae loquendi consuetudo inde explicatur, 
quod, qui sacra praeit, officio et auctoritate summi imperatoris 
fungitur, eum maxime intersit illa rite celebrari; magistratum 
vero decet imperio suo subiectos ita alloqui ut erum servos'). — 
8. μολπήν τε καὶ ἐς χορόν ita dictum est, ut scripsit idem 
Callimachus (ab eo enim exemplum quaerimus) ἢ. III 243 ἔδραμε 

τ Multa similia omnes et poetae et scriptores, plurima Euripides suppeditabit ; 
pauca enotavi. Cum Callimachi IV 60, 189 cfr. Electr. 57 o? δή τι χρείας ἐς 
τοσόνδ᾽ ἀφιγμένη; cum II 21 cfr. Androm. 1145 ἐφϑέγξατο δεινόν τι καὶ φρικῶδες; 
cum IV 244 οἷν. Electr. 1105 καὶ γὰρ οὖχ οὕτως ἄγαν χαίρω τι, τέκνον, τοῖς 
δεδραμένοις ἐμοί. 

?*) De cycno Apollinis ministro cfr. IV 49. 

3) De repagulis et clavibus templorum cfr. Diels, Parmem. 117 sqq., potissimum 
128; tum Berl. Sitzungsber. 1908, 27 sqq. 

Ὁ Cfr. quae de nominativi cum articulo coniuncti usu in vocativi locum 
adhibiti disputavit Wackernagel, Antike Anredeformen, prooem. Gotting, a. 1912, 
p. 8/10. — Toto caelo diversum est illud Xenophontis inst. Cyr. V 3, 42 ἐπιμέλεσϑε 


δὲ τοῦ σιωπῇ πορεύεσϑαι οἵ ve ἄρχοντες καὶ πάντες οἱ σωφρονοῦντες ; articulus enim 
idcirco additur, αὖ ἄρχοντες e participio nomen substantivum fiat. 

δ᾽ ἠχὼ Σάρδιας ἔς τε νομὸν Begexóv9iov) utque Aeschylus scripserat 
(Pers. v. 492) Μαγνητικὴν δὲ γαῖαν ἔς τε Μακεδόνων χώραν ἀφικό- 
μεσϑα. Praepositionum ad bina substantiva pertinentium, ante 
alterum tamen positarum plura exempla collegit Wilamowitzius ad 
Herculis euripideae v. 237. 

Altera pericopa iam sequitur, quae inde initium capit, quod, 
dum Apollo iamiam adest, sive poéta sive praeco turbam monet 
non omnibus deum ostentum iri; fore qui eum non conspiciant: 
,Apollo a bonis tantum se cerni patitur*; tum rursus indicium, 
quis bonus sit, ab Apolline perspecto repetitur: ,qui eum videat, 
excelsus; quin videat, humilis ille; nos vero eum videbimus neque 
iam humiles erimus*. Profecto hoc monitum eum scelestis statim 
initio remotis quodammodo coniungitur: illud enim innuitur, si qui 
mali in templo manserint, illis legem sacram migratam nullius usus 
fore, neque enim illis Apollinem conspectum suum concessurum ἢ). 
Sed sententiarum interstitium etiam eo declaratur, quod qui loquitur 
non extrema praecedentis pericopae verba prosequitur, sed ad v. 2 
quodammodo revertitur. Tum ad turbam conversus optat ut pueri 
neque citharam silentem neque immotos pedes habeant, eum iam 
Apollo adsit, siquidem cupiunt se ad nuptias, etiam ad senectutem 
provehi, moenia, urbis scilicet, in antiquis fundamentis manere. 
Iam pueros miratur, qui ad citharam canant atque saltent; iam 115 
silentium facit. 

12 Strueturam illorum verborum μήτε σιωπηλὴν κίϑαριν μήτ᾽ 
ἄψοφον ἴχνος τοὺς παῖδας ἔχειν si diligenter perpendemus, iam 
perspieiemus interpretes falli! cum sumant eum qui recitat, cum 
ipsis pueris loqui. Si enim eum pueris colloqueretur, non τοὺς παῖδας 
verum οἱ παῖδες scripsisset; quotiescumque enim modus infinitus im- 
perativi vicibus fungitur, subiectum, si alterius personae loco est, casu 
nominativo, si tertiae, casu accusativo adiungitur; ut opus sit statuere 
virum illum pium sive cum turba colloquentem sive ipsum secum, 
quod sane non minus placet, optare ut pueri iussis obtemperent, 
non illos hortari; id quod interpretes, quantum video, fugit. — 
Pueros omnes canere, saltare, fidibus psallere usque adhuc intellexisse 
videntur interpretes, quam tamen interpretationem fateor mihi 
neque necessariam neque probabilem videri. Nullum enim choreae 
exemplum novi, in quo universi psallerent; sed inde a vasculo illo 
nobilissimo Francoisii, ubi Theseus citharam manu tenens effingitur, 


ἢ Quod moneo adversus Vahlenum (p. 798). 

unus fides tractat, reliqui saltant. Pueri profecto (v. 8) ad cantum 
et chorum, id est ad cantum et saltationem vocantur, sed hoc loco 
quem disceptamus, non ut citharam ipsi tradant, monentur, sed 
ne eam tacitam neve immotum pedem teneant, quod callidissime 
dietum etiam ad unum psallentem, dum reliqui saltant, referre licet. 
Etiam ἠγασάμην τοὺς παῖδας, ἐπεὶ χέλυς οὐκέτ᾽ ἀεργός in hunc sensum 
accipere certe licet; nam saltatio ad citharam cum ipsa cithara 
tam arte cohaeret, ut altera commemorata alterius statim ad- 
moneamur: ,pueros miror, quod cithara iam non otiosa est, iique 
scilicet ad eam saltant*. — 14 γάμον τελεῖν proprie dictum est, 
τέλος enim γάμοιο iam apud Homerum sollemne. Senes graecos 
nunquam barbam totondisse nisi liberis amissis ne Schneiderus 
quidem demonstravit, qui in πολιήν ve χκερεῖσϑαι offendit. τελεῖν 
est seilicet tempus futurum; μέλλειν ita dictum est, ut homericeum 
(B 38) νήπιος, οὔτε τὰ ἤδη ἅ δα Ζεὺς μήδετο ἔργα" ϑήσειν γὰρ 
ἔτ᾽ ἔμελλεν ἐπ᾽ ἄλγεα τε στοναχάς τε Τρωσί τε καὶ Δαναοῖσι, ubi illud 
ἔμελλεν quasi item atque illud μήδετο interpretari certe poterant, 
quasi esset meditari, velle. Ita pariter O 601 sqq. legimus Iovem 
exspectasse, dum prima navis arderet: ἐκ γὰρ δὴ τοῦ μέλλε παλίωξιν 
παρὰ νηῶν ϑησέμεναι Τρώων, Δαναοῖσι δὲ κῦδος ὀρέξειν. Sequitur 
τὰ φρονέων etc. Cfr. quoque A 21 πεύϑετο γὰρ Κύπρονδε μέγα 
κλέος οὕνεχ᾽ " Ayatol ἐς Τροίην νήεσσιν ἀναπλεύσεσθϑαι ἔμελλον, ubi 
profecto μήδοντο substitui poterat. — 15 Nescio an Callimacho 
ἑστήξειν τὸ τεῖχος ἐπ᾿ ἀρχαίοισι ϑεμέϑλοις scribenti praeconii Medeae 
pindarici suecurrerit Pyth. IV 14 sqq. φαμὶ γὰρ τἄσδ᾽ ἐξ ἁλιπλάγκτου 
ποτὲ γᾶς ᾿Βπάφοιο κόραν ἀστέων δίξζαν φυτεύσεσϑαι μελησίμβροτον 
Διὸς ἐν "Αμμωνος ϑεμέϑλοις, quod Callimachus recte δα Cyrenas 
rettulerit: ita iam scholiasta intellexit, qui tamen in hoc haerebat, 
quomodo lovis Ammonis fundamenta, cuius templum satis longe 
distaret, cum illa urbe coniungerentur. At saepenumero in nummis 
cyrenaicis eaput Iovis Ammonis repraesentatum est!), ut non audacius 
sit conicere Cyrenas ,moenia Ammonis* vocatas esse. Itaque voluit 
fortasse Callimachus, ut ad eum redeamus, Medeae promissum, ibi 
urbem staturam, sancire et quasi renovare eadem voce usus; ad 
Cyrenas enim hoe carmen pertinere mox per se elucebit. — 


'*) Cfr. Head hist. numm. ? 865 sqq. Eodem fortasse spectat, quod Cyrenis per- 
multae tegulae ab Americanis inventae sunt Ζεύς nomine impressae; ad templum 
Iovis Ammonis pertinere suspicatus est Norton, Bull. ofarchaeol. Instit. ofAmer.II 152. 

16 Aorstum ἠγασάμην, ibi positum ubi praesens exspectamus, 
stabilivit Vahlenus (p. 799, adn. 1) Aristopbanis Eq. v. 696 ἥσϑην 
ἀπειλαῖς, ἐγέλασα φολοκομπίαις comparato. 


Quomodo tertia pericopa cum secunda cohaereat, modo de- 
monstravi; qui enim loquitur, cum puerorum chorum iam ad citharam 
saltantem videat (v. 16), ei quasi praeco silentium facit: ,Silentes 
audite, dum Apollo canitur; dum Apollo Lycoreus ab aoedis canitur, 
dum voces illae i7 i7 παιῆον sonant, tacet mare, desistit Thetis 
ab Achillis fletu, Niobe in rupem conversa lacrumas intermittit*, 
— 17 ἐπ᾽ ᾿Απόλλωνος ἀοιδῇ ad εὐφημεῖτε trahendum est, non cum 
ἀίοντες coniungendum, quae est inaudita structura. Sequitur eadem 
figura, quam pluribus ad h. III v. 42 sqq prosecuturi sumus. Dicere 
debuit, cum Apollo ab aoedis praedicetur cumque illud chori i7 
παιῆον audiatur, et mare et Thetin silere; haec vero ita distribuit, 
ut diceret, cum aoedi Apollinis Lycorei arma canerent, mare tacere, 
tacere autem Thetin, cum ἱὴ παιῆον audiret. Sed illa figura hoc 
loco ea de causa emollitur, quod Thetis a mari vix distinguebatur, 
cum illius nomen illa aetate saepenumero hoc sensu poneretur. 
Ut Lycophron (v. 22) seripsit naves παρϑενοκτόνον Θέτιν... ϑεῖνον 

. σπάϑαις, id est Hellespontum, qui puellam Hellen necavit, 
remis percutiebant*. Quid attinet illud Vergilianum afferre (ecl. 
IV32) temptare Thetim ratibus? Egregio autem iudicio Horatius 
illa figura usus est, cum significare vellet mare "Thetidis filium 
Achillem domum ad Thessaliam non revecturum: fecit enim Chironem 
Centaurum parvo alumno praedixisse (epod. XIII v. 12) invicte 
mortalis dea nate puer Thetide, tu non redibis, nec (v. 16) 
mater domum caerula te revehet, ubi illud revehet ad 
deam marinam filium quasi manibus sustinentem pariter atque ad 
ipsum mare pertinet"). Similiter fluviorum deos atque ipsos fluvios 
ἢ. in Del. v. 75 non distingui infra monebimus. Neque huic inter- 
pretationi obstat, quod Thetidis lamentationes iam ab Aethiopidis 
poétis celebratae erant, si Proclo fides est (chrestom, 5, 4); ab 
Aethiopide enim qui sine dubio pendet alterius vexvíac poeta fecit 
(o 47) Thetin ἐξ ἁλός venisse ad filium flendum; facile autem 
potuerunt recentiores deam et mare confundere. Atque accedit ad 
hane Callimachi interpretationem firmandam, quod ipsa Niobe (v. 
20 sqq.) potius rupes quam femina intellegitur. 

1) Exempla suppeditavit Reitzenstein GgA 1904, p. 953 adn. 1. 

Callimachus vero, cum deorum invocationibus tantam vim 
tribueret ut non solum hominum turba, verum etiam animantia 
omnia silerent, sacrorum consuetudinem secutus est; nam magos 
multo recentiore aetate rerum naturam tacere hortatos esse, nuper 
didicimus e fragmento papyri Mimautianae, quod edidit Ludovicus 
Fahz?. Haec enim Solis invocationi praeponuntur (v. 198 sqq.) 
ἥσυχον ἐν στομάτεσσι πάντες xavegóxeve φ[ωνήν), αἰϑέρος ἀμφίδρομοι 
σιγὴν ὄρνιϑες ἔχοιτε, σκιρτῶντες δελφῖνες ὑπὲρ ἁλίοιο παύεσϑε, μείνατέ 
μοι ποταμῶν τε ῥοαὶ καὶ νάματα v|aou Ov], οἰωνοὶ πτηνὰ νῦν στήσατε 
πτήματα ὑπ᾽ αἴϑραν, ἑρπετὰ φωλειοῖσι βοὴν ἀίοντα φοβεῖσϑε, δαίμο- 
vec ἐν φϑιμένοις σιγὴν τρομέοντες ἐΐχοιτε], ἀρρήτοις ἐπέεσσι κόσμ[ος 
συσσείἑεται αὐτός. Atque nescio an illud Theocriteum in Pharma- 
ceutriis (v. 88) ἠνίδε σιγῆι μὲν πόντος, σιγῶντι δ᾽ disav ἃ δ᾽ ἐμὰ οὐ 
σιγῆι στέρνων ἔντοσθεν ἀνία Yta accipiendum sit, quasi, quid ἴυγξ 
illa et Hecatae sacra effecerint, describatur: ,jiam tacent mare et venti 
carmine victi, nondum tacet aegritudo*. Magorum invocationibus 
invocatio simillima est, quam apud multo vetustiorem auctorem 
Aristophanem legimus; qui Agathonis servum προϑυσόμενον eri 
τῆς ποιήσεως fecit precatum esse (Thesmoph. v. 39) εὔφημος πᾶς ἔστω 
λεὼς στόμα συγκλείσας" ἐπιδημεῖ γὰρ ϑίασος Μουσῶν ἔνδον μελάϑρων 
τῶν δεσποσύνων μελοποιῶν" ἐχέτω δὲ πνοὰς νήνεμος αἰϑήρ, κῦμα δὲ 
πόντου μὴ κελαδείτω γλαυκόν, πτηνῶν ve γένη κατακοιμάσϑω, ϑηρῶν 
τ᾿ ἀγρίων πόδες ὑλοδρόμων μὴ λυέσθων; nonne haec et Callimachi 
et magi simillima? Atque in carmine altero delphieo de Apollinis 
yovaig (Fouiles de Delphes ΠῚ 2, 160) v. 10 eadem fere verba 
legimus quae apud Aristophanem, νηνέμους δ᾽ ἔσχεν αἰϑὴρ ἀε[λλῶν 
ταχυπε]τεῖς δρόμους: nimirum formula fuit. 

18 ὅτε κλείουσιν ἀοιδοί ab illo homerico (a 338) ἔργ᾽ ἀνδρῶν 
τε ϑεῶν τε, td τε κλεΐουσιν ἀοιδοί manasse iamdudum perspectum 
est; ad eiusdem autem versus imitationem fortasse pertinet, quod 
ἢ. in ἴον. v. 51 "Ióaíoig ἐν ὄρεσσι, vd ve κλεΐουσι Ilávaxga eadem 
vox pariter in paene ultima sede collocatur. Simili vero ratione 
aoedorum in re sacra officia cum eégruíg coniunxit Aeschylus 
Suppl.694e0gdpuoic δ᾽ ἐπὶ βωμοῖς μοῦσαν ϑείατ᾽ ἀοιδοί.---- 19 Extremae 
vocum χίϑαριν et Θέτις syllabae ante caesuram semiternariam pro- 
ductae ita inter se respondent, ut v.17/18 ἐπ᾽ ᾿Απόλλωνος ἀοιδῇ 
et ὅτε xAttovow ἀοιδοί. lllo Θέτις eo facilius quasi iambo Calli- 
machus usus est, quod Homerus X 383. 424. τίπτε Θέτι τανύπεπλε, 


/— ἢ Arch. f. Religionsw. XV 1912, 410 sqq. 

Ὁ 88 ὄρσο Θέτι καλέει scripsit, quamquam Zenodotus nominativos 
ambobus prioribus locis sive legit sive potius coniectura fretus sub- 
stituit. — Cithara et arcus praecipua Apollinis insignia sunt, ut ipse 
haec sibi prima vindicaverit (h.in Ap. homeriel v. 131 εἴη μοι κίϑαρίς 
τὸ φίλη xai καμπύλα τόξα), reliqua impune sibi a Mercurio fratre 
detrahi passus sit, his tantum timuerit (ἢ. im. Merc. v. 514 δείδια, 
Μαιάδος υἱέ, διάκτορε ποικιλομῆτα, μή μοι ἀνακλέψῃς κίϑαρίν τε 
χαὶ καμπύλα τόξα). — 19. Apollinis Lycorei cognomen rarius est. 
Callimachum ab Apollonio Rhodio IV 1490 υἱωνὸς Φοίβοιο Avxo- 
θείοιο Kdágavgoc) expressum esse, non vice versa, mihi idcirco 
verisimile videtur, quod epitheta etiam non vulgata deorum nomini- 
bus in hymnis adiungere sollemne erat, non ita in carminibus 
epicis, essent licet illa docta!) ^ Euphorion (fr. 92 Scheidw.) 
ózAorégov τ᾽ ᾿Αχιλῆος ἀκούομεν E?QvAÓyoio, Δελφίδες ᾧ ὕπο καλὸν 
ἰήιον ἀντήεισαν Κρῖσαν πορϑήσαντι Λυκωρέος οἰκία Φοίβου lud 
epitheton inde fortasse derivavit, unde ipsam fabulam, ex eiusdem 
Callimachi alio loco. Callimachus enim, ut Stephanus s. v. Δυκώρεια 
testatur, Lycorean operis nescio cuius ἐν τῷ τρίτῳ commemorarat 
(fr. 31); solet vero Euphorion Callimachum exsceribere?). Recentiores? 
non curamus. Callimachus fortasse credidit Delphos primum 
Lyeoreae ὑπὲρ τοῦ ἱεροῦ habitasse, unde Apollinem delphicum 
Avxogéa dictum, ipsos Δυκωρεῖς ὃ. 

22 sqq. Inde ab Homero (OQ 614) Niobae fletus in saxum 
conversae nobilissimus fuit. Niobae lacerumas Callimachus humorem 
dicit e Sipyli rupe delabentem, ut Sophocles Antig. 827 scripserat 
καί νιν ὄμβροι vaxouévav, ὡς φάτις ἀνδρῶν, χιών τ᾽ οὐδαμὰ λείπει, 
τέγγει δ᾽ ὑπ᾽ ὀφρύσι παγκλαύτοις δειράδας. --- 29 sqq. Ex eodem So- 
phoclis loeo (v.823 sqq.) ἤκουσα δὴ λυγροτάταν ὀλέσϑαι τὰν Φρυγίαν 


1) Quod idem barbaro Amyci ministro Λυκωρέα nomen indidit (II 51), 
momentum non facit. 

?*) Quae adversus Wilamowitzium moneo, qui (Sappho τι. Simonides, 294) 
iudicare videtur Euphorionem ex ipso hoc Callimachi loco epithetum, quod est 
“Λυκωρεύς, in suum usum convertisse: ἀντήεισαν ex ἀντηγώνισαν sive ἀντεγόησαν 
fecit Wilamowitzius. 

?*) Cfr. de Lycoreae situ et incolis Strabo IX 418 p. 590, 1 M.; de Delphorum 
cognomine quod erat Δυκωρεῖς cir. Schol. ad Apoll. Rhod. IV 1490. Λυκωρέα 
Parnasi cacumen commemoravit Lucianus Timon, 106. De Lycoro vel Lycoreo 
rege Lycoreae eponymo, Apollinis e nympha Corycia lilio testimonia diligentissime 
iam collegerat O. Jahn, Sáchsische Berichte I 416 sqq.; cir. potissimum Pausanias 
IN ΟΣ 2: 

ξέναν Ταντάλου Σιπύλῳ πρὸς ἄντρῳ, τὰν κισσὸς ὡς ἀτενὴς πετραία 
βλάστα δάμασεν) nescio an illud ἐν Φρυγίῃ, id est in Sipylo, fluxerit. 
Quamquam multi ex antiquis scriptoribus Lydiae partem circa 
Sipylum Phrygiam dixerunt, ut Strabo (XII 571, p. 803, 1 M.) 
testatur: xai τὴν περὶ Σίπυλον Φρυγίαν oi παλαιοὶ καλοῦσιν, ἄδηλον 
εἴτε τῆς μεγάλης εἴτε τῆς μικρᾶς μέρος οὖσαν, ἣ καὶ τὸν Τάνταλον 
Φρύγα καὶ τὸν Πέλοπα καὶ τὴν Νιόβην. Eodem fortasse spectat, 
quod Aeschylus in Nioba Tantalum in Ida habitasse compluriens 
dixit, ut testatur idem sive Strabo sive Demetrius?) (XII 579, 
p. 814, 28 M). — In variis saxi vocabulis mire ludit, ut idem 
δακρυόεις πέτρος, tum διερὸς λίϑος, tum μάρμαρον appelletur. Voluit 
enim Nioben ab omnibus intellegi, cum tamen scelestae feminae 
nomen ei in sacro commemorare non liceret, ne εὐφημίαν violaret. 
Simile est quod idem Apollo (h. in Del. v. 96 sqq.) Nioben item 
non nominat, nisi forte illud potius ad obscuritatem in oraculis quae- 
sitam referendum est, sed qui diceret εὐαγέων δὲ xai εὐαγέεσσι 
μελοίμην, ile fieri potuit ut ἐναγεῖς nominare nollet. — Verbo 
χανεῖν idem regimen quod dicendi verbis additur; Aristoph. Vesp. 
349 iam contulit Schneider τοῦτ᾽ ἐτόλμησ᾽ ὃ μιαρὸς χανεῖν ὃ Anuo- 
λογοκλέων 60 ὅτι λέγεις τι περὶ τῶν νέων ἀληϑές; Aiacis v. 1226 
iampridem collatus est σὲ δὴ τὰ δεινὰ δήματ᾽ ἀγγέλλουσί μοι τλῆ- 
ναι καϑ' ἡμῶν ὧδ᾽ ἀνοιμωκτὶ χανεῖν. --- Illo ὅστις fortasse significatur, 
quae rupes intellegenda esset, etiam tum in controversia fuisse, 
non minus atque nostra aetate (cfr. Sayce, JHSt. I 1880, 88 sqq.; 
Ramsay ibd. III 1882, 341 sqq.; Cowper XXVI 1906, 179); neque 
enim Callimachus ὅστις cum ὅς confudit. — Illud μάρμαρον genere 
neutro primus, quantum scio, posuit Callimachus; consuetudinem 
autem suae aetatis secutus est, siquidem Romani, qui tales voces 
ex hellenistica συνηϑείᾳ in suum usum converterunt, ,marmor* 
neutro, non masculino genere posuerunt; quamquam enim illud 
nomen ad similitudinem vocum in -or exeuntium deflexerunt, non 
erat cur genus mutarent. 


Nexum tertiae pericopae cum praecedenti supra (p. 9) brevibus 
explieavi; nune eundem paullo pluribus verbis prosecuturus sum. 
Turbam enim, qui loquitur, obsecraverat ut pueris canentibus sileret ; 
exempla deam et heroinam proposuerat, quae, cum acerrime ab 


1 Ad hunc enim uterque locus rectissime a Schwartzio relatus est. (P. W. 
IV 2810). 

Apolline punitae essent (Thetidis enim quoque filius Achilles ab 
Apolline interfectus est: X 359), tacerent tamen, cum aoedi eius 
virtutes prosequerentur. Nune chorum denuo i7; ij invocantem 
cum audierit, turbam iubet ipsam sacras illas voces resonare: 
turbam enim, non chorum alloquitur, qui iam canit. Inde ex- 
plieatur quod in eadem pericopa paucis versibus interiectis τὸν 
χορόν (v. 28) nominat, id quod non faceret, si ipse cum eo ocollo- 
queretur).  Monuerat sane, ut populus taceret; nunc vero etiam 
hortatur formulam illam iterare, in qua re progressum quendam 
facile dispicimus. Populum, ut dixi, hortatur illas voces tollere: 
periculi enim. plenum esse cum dis ἐρίζειν, contendere. "Tota huius 
verborum complexus vis in illo ἐρίζειν posita est. Sane non solum eos 
qui legant, Niobae non oblivisci vult, ut Vahlenus monuit, sed etiam 
eodem verbo usus illius scelus eum eorum scelere comparat, qui 
non iz if in Apollmis sacris clament. Non minus hi quam illi 
cum dis ἐρίζουσιν ,dis repugnant, dis aemulantur*; quae senten- 
tiae apud Graecos una eademque voce ἐρίζειν notabantur. Item 
enim Lycurgus ϑεοῖσιν ἐπουρανίοισιν ἔριζεν (Z 131), cum 1llis liti- 
gavit, qui Liberi patris nutrices percussisset, item ab eodem Homero ἢ 
puella praedicatur Veneris pulchritudinem aemulari (I 389), χρυσείῃ 
᾿ἀφροδίτῃ κάλλος ἐρίζειν, vel etiam Hercules et Eurytus ea de causa 
laudantur, quod (9 225) xai ἀϑανάτοισιν ἐρίζεσκον περὶ τόξων. 
Plura exempla praesto sunt. — Deos μάκαρας dixerat: sequitur 
,qui ita audax sit ut cum beatis pugnet, iste etiam cum Apolline 
pugnare possit, cum Apolline pugnare non dubitabit^. | Optativi 
vim potentialem agnovit Vahlenus (p. 800/801) stabilivitque cum 
aliis allatis tum potissimum hoc Ovidi loco (am. III 9, 41 sqq.) com- 
parato: Tene, sacer vates, flammae rapuere rogales, pe- 
ctoribus pasci nec timuere tuis? Aurea sanctorum po- 
tuissent templa deorum urere, quae tantum sustinuere 
nefas. Item persimile est illud, quod idem laudat, amor. I 7, 4. 
Flet mea vaesana laesa puella manu; tunc ego vel caros 
potui violare parentes, saeva vel in sanctos verbera ferre 
deos. — Ab Apolline per beatitudinis notionem ad regem trans- 
greditur; voci enim μάκαρ, quae beatitudinem significat, quaeque 
plerumque ad immortales refertur, multo plus tribuo quam usque 
adhue interpretes fecerunt, |n eo deorum rex similis est, quod, 


ἢ Haec adversus Vahlenum (p. 799 sqq.) et Maltenum (p. 44) disputavi, 
qui existimant Callimachum cum populo agere. 

ut ille, beatus iure dici potest. Sed ultra progreditur, cum dicat 
ὅστις ἐμῷ βασιλῆι, καὶ ᾿Απόλλωνι μάχοιτο; ambos enim quasi pares, 
quasi unum esse affirmat, cum contendat quod alterutri fiat, alteri 
pariter fieri. Qui negarit Callimachum παραλληλισμόν quendam 
inter deum et regem statuisse, ille versui 26 interpretando satis- 
facere poterit, versui 27 non satisfaciet; quin etiam, si recte con- 
cludet, illum supervacaneum esse iudicabit. — Dixerat quam gravi- 
ter di illos uleiscerentur, qui sibi repugnarent; intellectum volu- 
erat, quam timendus illis esset Apollo, qui, quominus í/ 1051 canerent, 
recusarent. Praemi mentio iam sequitur, quo Apollo illos affec- 
turus sit qui sibi debitum. carminis honorem non denegent. ,Qui 
ex Apollinis sententia canit, illum chorum Apollo honorabit; potest 
enim, cum lovis a dextra sedeat*. (Qua ratione haec cum prae- 
cedentibus cohaereant, iam apparet. Neque igitur opus est cum 
Vahleno (p. 802 54.) hos versus a praecedentibus seiungamus, 
cum puerorum cohortatione coniungamus, quasi fuerit de Thetide 
et Nioba inde a v. 20 usque ad 27 quasi quidam excursus. At 
comprobavimus recta hucusque perrexisse hoc carmen; si vero 
excursus statuendus esset, qua iam ratione illud i7 iz φϑέγγεσϑε 
(v. 25) explicaretur? Cur excursui de Nioba hoc quasi imperium 
invito inculearetur? Sequitur: ,Ut Apollo, quippe qui facile possit, 
chorum honore afficiet, ita chorus Apollinem non unum diem 
canet; Phoebus enim εὔυμνος est, ut quisquam eum facile canat.* 
Vult scilicet eos qui legant, reminisci illius homerici ἢ. in Apoll. 
18 — 207 πῶς v ἄρ σ᾽ ὑμνήσω πάντως εὔυμνον ἐόντα; Homerum 
enim corrigere studet, quod studium item in ἢ. Í v. 60 sqq. depre- 
henditur; immo facillimum esse illum laudare, cuius tam multae 
virtutes sint. —— Iam haec pericopa concluditur; insequenti carminis 
parte, quae non iam in pericopas divisa est, Apolliis virtutes 
enumerantur. Sententiarum conexus qui sit, facile elucebit: illu- 
stratur enim quot Apollinis virtutes a choro laudari possint; v. 42 
concluditur nullum alium deum artibus tam late patere quam illum. 
Tum inde a v. 47 ab artibus paullatim ad certa illius dei cognomina 
deflectit oratio; cum cognomine quod est Kagveiog (v. 71) reli- 
gionis Apollhnis cyrenaeae, ad quam ipsa epitheta Νόμιος et 
᾿Αρχηγέτης spectabant, αἴτιον consociatur | Denique tandem 
(v.80), qui recitat, ad puerorum ululatum i7 i; Kagveie πο- 
λύλλιτε rursus convertitur. Iam universa huius carminis structura 
perspicitur: quae enim a v. 32 usque ad v. S0 decurrunt, vel illue 

spectant vel ita introduecuntur ut illuc spectare videantur, ut 
demonstretur, quam εὔυμνος Apollo sit, quam in promptu eum car- 
minibus quam plurimis et quam variis prosequi). 

δῦ In iz i$ quantitates ita variant, ut v. 2 ἑκὰς éxdg. Sed 
hoe loco tenendum Callimachum non tantum vocalem ante voca- 
lem corripere, quantum vocibus ilis sine sensu vel ululatu e libi- 
dime uti, eas ita corripere producere, ut ei conducat. Atque 
omnibus id licebat: etiam carmina in sacris recitata exemplo erant. 
Nam íé in certis formulis recurrit non. tantum apud poétas, si 
ita loqui licet, profanos verum etiam in paeanibus sacerdotum 
cura lapidibus insceulptis: ut in paeane illo Aesculapii sacro, 
cuius iam tria exemplaria tenemus, aliud Ptolemaide in Aegypto 
repertum, circiter annum 100 p. Chr. n. incisum, aliud athe- 
niense vel recentius, aliud contra erythraeum medii vel for- 
tasse ineuntis saeculi IV a. Chr. n.?), vv. 9. 11. 13. 16 exemplaris 
aegyptii (hoc enim unum optime servatum est) i? ὦ ib παιάν 
legimus, vv. 15. 18 ià παιάν invocatur, vv. 14. 18 vero i7 παιάν. 
Item IV. saeculo Philodamus paeanis Liberi in honorem compositi, 
qui Delphis repertus est (BCH XIX 1895, 400 sqq.), vv. 5. 18. 81." 
57. 109. 122. 156. 148 Liberum εὐοὶ ὦ ió Bdxy' à ἱεπαιάν invo- 
cavit, vv. 11. 24. 37. 62. 115. 198, 142 ἱεπαιάν. Item Aristonous 
in carmine quod ipsi Delphi in templo inseribendum curarunt, 
ijj i& παιάν et à ii παιάν alternat. Praeterea Isyllus Epidaurius 
D 1 (p. 13 Wil) ἱεπαιᾶνα ϑεόν scripsit, tum vv. 22. 95 ἱεπαιὰν 
ἱεπαιᾶν. His e testimoniis concludimus et í7 et ié in sacris pro- 
miseue pronuntiatum esse, ut non liceat credere poétas dactylicos 
i£ ex if fecisse, quo facilius illas voces numeris constringerent. 
Atque iam apparet Pindarum in paeanibus formula sacrorum usum 
esse, cum non solum paean. I v. 5 i7; i/j scriberet, quarum vocum 
quantitates equidem non novi, sed etiam p. II v. 35. 36. 71. 72. 


1) Rectissime Vahlenus (p.803) eorum commenta redarguit qui opinati 
sunt inde a v.32 puerorum cantum initium capere; rectissime (p. 803—805) 
statuit inde ab illo versu explicari quo iure Apollo εὔυμυνος dictus sit, quam- 
quam minus recte de sede et instituto versuum 28—31 sentit. Idem summo 
iure in eos invectus est, qui inde quod Apollo Iovis a dextra sederet, conclu- 
serant eundem Apollinem intellegi ac Ptolemaeum Euergeten a Philadelpho 
patre regni societate donatum. ^ At Callimachum  ,parallelismum* quendam 
statuisse credere necesse est, quamquam regem cum deo ab eo confusum esse 
omnino negamus. 

5) Cf. Rév. Arch. XIII 1889, 71; Wilamowitz, Nordionische Steine 42 sqq. 

107. 108 i5 i£ παιάν, p. V v. 387. 483 Hj i& AdAV " AztoAA0ov. Similiter 
scripsit Timotheus fr. 25 v. 4 ὦ ià παιάν sacrorum formula pa- 
riter usus, Atque iam constat apud Sophoclem Oedipodis regis 
in v. 154, 1096 potius iz ié interiectiones quam vocativum imi 
scribendum esse. Quod vel magis perspicuum erit Apollonu II 
712 sqq. collatis ϑαρσύνεσκον ἐπέεσσιν ἱὴ i$ κεκληγυῖαι: nymphae 
enim non Apollinem cognomine nuncupato vocant, sed illi animos 
addunt. Atque ipse Apollonius versu insequenti testatur illud 
non cognomen sed ἐφύμνιον esse!)  Libertatem in quantitatibus 
iam notavit Herachdes Ponticus (apud Athen. XV 701e£f), £7 παιᾶν 
duabus primis syllabis productis ἡρῷον esse, correptis ἰαμβεῖον ^). 

91 εὔυμνος Calimachum ex hymni in Apollinem homerici 
v. 19 — 207 sumpsisse πῶς τ᾽ dg σ᾽ ὑμνήσω πάντως εὔυμνον ἐόντα; 
iam monuimus. Pariter illam vocem ad deos rettulit in. Brancho 
(fr. 36) δαίμονες εὐυμνότατοι, Φοῖβέ τε xal Ζεῦ Διδύμων γενάρχα, 
ubi priore tamen loco Phoebus invocatur. Non dissimile est, quod 
h. IV v. 5 idem adiectivum cum omnibus insulis tum potissimum 
insulae Apollinis sacrae Delo tribuit: fuit scilicet illud quasi 
sollemne quoddam Apollinis epithetum. 

Primo aurea esse Apollinis et vestis et fibula et lyra et arcus 
et pharetra et calceamenta praedicantur: illum enim auro locu- 
pletem esse et non solum illo auro locupletem quod ipse gerat, 
sed ingentem suppellectilis vim thesauris reconditam habere. — 
Locum homericum Ν 21 sqq. (ctr. etiam 0 42 sqq.) Callimacho ante 
mentem obversatum esse docuit Vahlenus (p. 807), ubi omnia 
quae ad Neptunum quovis modo pertinent, aurea dicuntur (ἔνϑα 
τε οἵ χλυτὰ δώματα βένϑεσι λίμνης, χρύσεα μαρμαίροντα τετεύχα- 
ται. . ἔνϑ᾽ ἐλϑὼν ὑπ᾽ ὄχεσφι τιτύσκετο χαλκύποδ᾽ ἵππω ὠκυπέτα, 
χρυσέῃσιν ἐϑείρῃσιν χκομόωντε. χρυσὸν δ᾽ αὐτὸς ἔδυνε περὶ χροΐ" 
γέντο δ᾽ ἱμάσϑλην χρυσείην ἐύτυκτον. In Apollinem Creusam his ver- 
bis invectam esse fecit Euripides Ion. v. 887 ἢἦλϑές μοι χρυσῷ 
χαίταν μαρμαίρων. Vocem tamen πολύχρυσος e Pindari carmine 
cyrenaeo Pyth. IV 53. sumpsit, quod in hoc hymno identidem 
respicit; voluit etiam id eos qui legerent, non fugere; illie enim 


1) Hune locum pluribus disceptaturus sum ad huius carminis v. 971L, ubi 
pariter de qualitate vocalis e et spiritu vocalis 7 disputabo. 

*) Pleraque exempla collegerant Crusius ad Aristonoi carmen, qui tamen de 
correptione minus recte iudicat, Wilamowitzius ad Asclepii paeanis exemplar 
erythraeum. 

Medea vaticinatur Apollinem πολυχρύσῳ ἐν δώματι Battum Πύϑιον 
vaóv ingressum moniturum ut ad Cyrenas condendas naviget; hic 
statim adiungitur xai δὲ zoAvxiéavog Πυϑῶνι ye τεκμήραιο. 

98 Λύκτιον arcum vocat, cum plerumque talia arma Cretica 
dicantur, sed e Lycto sive Lytto!) multos τοξότας mercenna- 
rios originem duxisse, testimonia sunt quibus comprobetur. Ut 
idem Callimachus Menitae Lyctio epigramma 37 composuit, qui 
arma Sarapidi suspendit, Pausanias (IV 19, 4) narrat Lacedaemo- 
nios bello messenio altero τοξότας ἔκ τε Aóxrov xol ἑτέρων πό- 
λεὼν arcessivisse, Lyctiam dixit pharetram Leonidas Alexandrinus 
AP VI 326 Δύχτιον ἰοδόκην καὶ καμπύλον, ἔάρτεμι, τόξον Νῖκις ὃ 
Λυσιμάχου παῖς ἀνέϑηκε Λίβυς, nisi forte totum carmen e Calli- 
machi epigrammate expressum est; Paulum Silentiarium τὸ Δύκτιον 
ὅπλον scribentem (AP VI 75, 7) ne curamus quidem. 

Sequitur sempiterna et pulchritudine et iuventute Apollinem 
frui; nunquam eius genas paene muliebres prima lanugine obum- 
brari; comas unguenta odora stillare, quae tamen non unguenta 
sint verum panacea; quae quocumque in terram ceciderint, in illa 
urbe omnia sana et incolumia fore. — 36 Φοῖβος adversus cri- 
ticorum fastidia Φοίβῳ arbitrio substituentium Vahlenus (opusc. 
I 442) defendit, cum doceret Callimachum cum alibi tum hoe loco 
potius varietati quam aequabilitati consuluisse; eum enim χρύσεα 
τὠπόλλωνι τὸ τ᾽ ÉvóviOv ἥ τ᾽ ἐπιπορπίς v. 92 scripsisse, tum 
v. 89 οὐ λίπος ᾿Απόλλωνος ἀποστάζουσιν ἔϑειραι, cum ei liceret 
utrobique sive secundo sive tertio casu uti. Item articulus ante 
dei nomen nunc ponitur nunc omittitur. Item illud αἱ δὲ κόμαι 
ϑυόεντα πέδῳ λείβουσιν ἔλαια Mlo οὐ λίπος ᾿Απόλλωνος ἀποστά- 
ζουσιν ἔϑειραι excipitur: quid vero aliud sunt ἔϑειραι nisi κόμαι 
quod diserimen inter ἀποστάζουσιν οἱ Aeifovow intercedit? — 
94 οὐδ᾽ ὅσον multis locis collatis et interpretatus (,ne lanugo 
quidem*) et tutatus est Schneider?, unum porro exemplum 
adiecit Vahlenus (op. 1 442, adn. 42) ex eodem Callimaeho (ep. 
XLVI 9). — 38 ἔλαια unguenta significat vel unguentorum genera 
varia; quae loquendi consuetudo minime rara est, quandoquidem 
Theophrastus (fragm. de odoribus 20) ἔλαια numero plurali hoc 


1) Aéxzog in nummis antiquissimis appellatur, postea cives Δύττον dixerunt: 
cfr. Blass GDI III 2, p. 347; Head, hist. numm.? 471. 

*) Apollonius III 519 οὐδέ περ ὅσσον ἐπανϑιόωντας ioóAovg Callimachum 
exprimere videtur. 

sensu posuit. Sed latet fortasse eadem sermonis epici observatio 
quam apud Athenaeum (XV 6880) in eapite de odoribus legimus 
τῷ δὲ τοῦ μύρου ὀνόματι πρῶτος ᾿Αρχίλοχος κέχρηται λέγων (fr. 
31 B): Οὐκ ἂν μύροισι γραῦς ἐοῦσ᾽ ἠλείφετο .. . ὃ δὲ “Ὅμηρος τὴν 
μὲν χρῆσιν οἷδε τῶν μύρων, ἔλαια δ᾽ αὐτὰ καλεῖ μετ᾽ ἐπιϑέτου 
(UJ 186) 'Poóósvu δ᾽ ἔχριεν ἐλαίῳ. Ubi non necessario Kaibelius 
ἔλαιον pro ἔλαια scripsisse videtur; nam ipsi fortasse Athenaeo 
numero plural uti opus erat, ut hiec cum plurali vocis μύρον 
congrueret: Homerus enim, singula unguenta siquidem μύρον 
adiectivo addito dixit, unguenta in universum ἔλαια appellasset. 
Itaque Callimachus, cum varia unguentorum genera ἔλαια dice- 
ret, Homerum sequi voluisse videtur; ipse vero (h. V 15. 16. 29) 
etiam alibi unguenta composita (μύρα, χρίματα μεικτά) masculo 
olivo opponit. — 41 πρῶκες proprie roris guttae sunt: cfr. Theocr. 
IV 16 μὴ πρῶκας σιτίζεται ὥσπερ ὃ τέττιξ et scholium ad illum 
locum. Ut guttae roris crebro stillantes quasi audirentur, Calli- 
machus adversus consuetudinem suam alterum pedem ita confor- 
mavit, ut e posteriore vocis parte constaret, cuius prior primo 
pede contineretur. 


42 Hucusque Callimachus se in Apollnis facie describenda 
continuerat: χρυσός enim quodammodo ad faciem pertinet; illud 
vero πολυκτέανον quasi quoddam τοῦ πολυχρύσου γένους addita- 
mentum erat. Mox ad artes transgreditur: nullius dei artem tam 
late patere quam Apollinis; huius provinciam esse sagittarios 
cantores augures medicos. Ut solet, hoc quoque loco varietatem 
aucupatur: Apollo sagittarium et aoedum sorte duxit; augures et 
thriae illius sunt; mediei vero artem morandi mortem ab eo di- 
dicerunt. Prioribus binis artibus insignia adduntur: Φοίβῳ γὰρ 
xai τόξον ἐπιτρέπεται xal ἀοιδή, arcum enim et citharam Apollo 
perpetuo gerit; binis posterioribus addi non poterant; nulla enim 
sunt, quae quidem Apollo gestans effigi soleat"). X Vahlenus 
(p. 809, adn. 1), hanc quattuor Apollinis artium. enumerationem 


!) Vahlenus (opusc. I 438, adn. 1; disputationis de hoc hymno p. 808) 
suspicatus est hic h. I v. 70 sqq. respici, ubi quos artifices Iuppiter dis minori- 
bus reliquerit quos sibi asseruerit, enumeratur. Sed neque verborum similitudo 
talis est, ut significationem statuere necesse sit neque notio τοῦ Aa«xeiv expli- 
catione indigebat et Apollinis potestas etiam minuitur, si cum Iove comparatur, 
cuius in dicione reges sint, quorum rursus in omnes imperium Sit. 

sollemnem quandam esse ut demonstraret, testes attulit Pin- 
darum Pyth. V 63 in epinicio de Cyrenis, Platonem Conv. 197a, 
Diodorum V 74, 5, Horatium carm. saec. 71, Vergilium Aeneid. 
XII 396; testimonium tamen facile gravissimum neglexit. Plato 
enim Cratyli p. 405a Socratem inducit demonstrantem nullum no- 
men aptius quam Apollinis esse àv ὃν τέτταρσι δυνάμεσι ταῖς 
τοῦ ϑεοῦ, ὥστε πᾶσιν ἐφάπτεσϑαι xal δηλοῦν τρόπον τινὰ uovot- 
κήν τε καὶ μαντικὴν καὶ ἰατρικὴν xal τοξικήν..-- 45 Auguribus ϑριαί 
quodam pondere adiciuntur, id est vaticinium per lapillos; hoe 
enim a multis Apollini abiudieabatur, Minervae, fortasse etiam 
Mercurio tribuebatur. Suidas s. v. Πυϑώ testatur in templo del- 
phico super tripode phialam fuisse, in hac caleulos qui resulta- 
rent, quotiescumque vates deum rogasset, nullos alios opinor, nisi 
has ϑριάς. Nymphas Thrias, Apollinis nutrices, Parnasi incolas 
dixit Philochorus (apud Zenobium cent. 575; ab eodem manarunt, 
quae leguntur Etym. M. p. 455, 49). Alii dicebant τὴν διὰ ψήφων 
μαντικήν a Minerva inventam, Iovem vero Apollini gratificatum 
ilam mendacem reddidisse (cfr. Zenob. cent. 575), sive etiam 
ipsam Minervam, insimulatam quod alienam artem exerceret, cal- 
culos abiecisse (cfr. Et. M. 455, 34). Mercurio ab Apolline Thrias 
concedi hymni in Mercurium homerici v. 552 sqq. plerique cre- 
dunt, nescio an recte. "Tres enim sunt σεμναί (neque enim est 
cur tradita arbitrio nostro refingamus ϑριαί substituentes), virgi- 
nes alis praeditae, Parnasi incolae, peculiaris divinationis magistrae, 
quae, quotieseumque mel ediderint, vera proferunt; sin alter, 
falsa. Numerus et sedes congruunt; in μαντείας ἀπάνευϑε δι- 
δάσκαλοι (v. 556) illud ἀπάνευϑε nihil aliud. significat quam ,re- 
motae ab hominum commercio*, ita ut eas quaerere necesse sit; 
Apollo enim ab illis eruditus est, cum in montibus desertis greges 
pascebat. Hermanni igitur explicatio, si non prorsus certa, at 
saltem verisimilis est. Apollodorus autem (bybl. III 15), quoniam 
narrat Mercurium ab Apollme τὴν διὰ τῶν ψήφων μαντικήν 
accepisse, in reliquis vero cum hymno concinit, illud carmen ita 
ut Hermannus intellexit, non e simili narratione haec in suum 
usum convertit. — Quod duobus vel fortasse tribus dis divinatio 
per ealeulos tribuebatur, inde colligimus hanc primo quasi artem 


1) Stephanus s. v. Og:aí eadem fere verba praebet, nisi quod multa lacuna 
hausta sunt. 

quandam magicam peculiarem nullius dei in tutela fuisse, deos 
inferiore aetate adiectos; quod saepe ita factum esse constat. 


Hucusque Callimachus laudes Apollinis prosecutus erat, quas 
nemo illi denegaret; mox pastorum deum Apollinem canit, qua- 
lis non ubique colebatur. Atque forte accidit ut religionis 
Apollinis Nomii thessalieae nullum aliud testimonium supersit 
praeter hunc ipsum Callimachi locum. Quin etiam intra unius 
Peloponnesi fines Apollo Nomii nomine invocatus est; nam in 
Arcadia, Epidauri, Patris illus religiones fuisse testimonia sunt 
quibus demonstretur ), alibi fuisse certe nondum constat. Olympio- 
dorus Platonis vitae cap. 1 narrat huius parentes in Hymetto 
Pani et Nymphis et Apollini Nomio sacrificare voluisse. At non 
longe ab uno ex Hymetti cacuminibus in spelunca et donaria et 
tituli inventa sunt, e quibus didicimus illam Panis et Nympharum et 
᾿Απόλλωνος "Egcov sacram fuisse, non Nomi?) proclivis ergo 
coniectura est eum minus accurata narrare. Sane in illo specu Apollo 
cum Pane et Nymphis consociabatur ut Nomius Coreyrae cum 
Nymphis, Apollonio Rhodio (IV 1218) si credendum est. Unde 
nescio an concludere liceat Hersum pastorum deum fuisse hineque 
Olympiodori errorem facile explicari. Quod vero Apollonius 
poéta doctus templum Apollinis Nomii Coreyrae fuisse testatur, 
consentaneum est illam religionem inde originem duxisse unde 
ipsos colonos corcyraeos, a civitate peloponnesiaea Corintho. At 
Hesiodus Ἀπόλλωνα Νόμιον, ut Servius ad Georg. I 14 testatur, 
in carmine de heroina thessalica Cyrena nominarat, quo Callimachus 
identidem in hoc hymno consceribendo utitur Ὁ). 

Uteumque id est, Apollinem Nomii nomine Cyrenis exeultum 
esse ex ipsis Callimachi vocibus colligimus. Nam 47 Φοῖβον xai 
Νόμιον κικλήσκομεν ἐξέτι κείνου, inquit, ἐξότ᾽ ἐπ᾽ ᾿Αμφρυσσῷ ζευ- 
γίτιδας ἔτρεφεν ἵππους. Qui vero aliter illud χικλήσκομεν intelle- 
gi potest nisi de turba quae illi deo rem sacram facit, de Cyre- 
naeis? ]ta prorsus hymni orphici saepenumero ab illo vocabulo 


!) Quae collecta sunt a Wernickio PW II 60; titulus epidaurius nunc in 
IG IV numero insignitus est 1080. 

3) Cfr. quae de illa spelunca rettulerunt Americani, Amer. Journ. of Arch., 
alterius seriei VII 1903, p. 263 sqq. 271. 296 sqq. Talia cognomina qualia sunt 
Ποίμνιος Ναπαῖος similia, non curamus. 

*) Ofr. quae de Cyrenarum originibus in capite altero disputabimus. 

ordiuntur, ut ἢ. XX κικλήσκω uéyav ... Δία; XXIV Νηρέος eiva- 
λίου νύμφαι ..., ὑμᾶς κικλήσκω; XXV. Πρωτέα κικλήσκω, multo 
saepius. Atque ab hac consuetudine ὕμνοι xAmuxoi') appellati 
sunt illi quorum forma Callimachus sectatur. At dixerit quispiam 
eo tempore quo Apollo Nójuog diei coeptus sit, Cyrenas nondum 
fuisse. At Callimachus in universum de omnibus hominibus co- 
gitat qui Apollinem Nójuov appellaverint; eos tamen potissimum 
intelleetos vult, qui illo die in templo cyrenaeo rem sacram faciant. 

Ut quae effecisse nobis videmur, paucis comprehendamus, 
is qui recitat, eum iam sacro quodam furore raptus enarrare 
coeperit quantam argumentorum vim choro Apollo praebeat, cum- 
que illius dei eas virtutes quas omnes Graeci agnossent, extule- 
rit, iam ad facultates deflectit quae Apollinis cyrenaei propriae 
sint: , Nemo artibus tam late patet quam Apollo; Apollinem Cy- 
renael ex illo tempore Nomium vocamus, cum Admeto armen- 
tarius servivit. Quibus armentis armentorum deus faveat, facile 
illa floreant, id quod nobis precamur.* 

Admeti amore commotum Apollinem armentariü officio apud 
eum functum esse nemo, quantum scimus, ante Callimachum' 
narravit. Antea enim Apollo plerumque narrabatur illa servitute 
vel certe opera mercennaria Iovi Cyclopum interfectorum poenas 
pependisse?). Sed Callimachus de illo amore, quasi de fabula 115 
nota qui legant, quasi in transeursu loquitur. Etiam non veri- 
simile est omnes, qui postea Admetum Apollinis amores dixe- 
runt, ab hoc Callimachi loco pendere, cum praesertim Callimachus 
Apollinem Admeti equos pavisse narret, reliquorum nullus equos 
commemoret, non pauci boves, ut Tibullus II 5, 11. (ubi nomen 
si non traditum est, at certa coniectura restitutum), Lygdamus 
III 4, 67, Ovidius her. V 151, art. am. II 239. In scholio ad Euri- 
pidis Aleest. v. 1 legimus Rhianum narrasse Apollinem Admeto 
volentem servivisse, cum illum amaret. Sed Rhianus cum a Suida 
Eratosthenis aequalis dicatur, non est cur fide illius testimonio 
detracta opinemur Callimachum hoc loco eum respicere potius 
quam statuamus iam ante Hhianum Apollinis amorem erga Ad- 
metum a poeta quodam fictum esse^"). Atque duae certe illus 
fabulae formae inde ab hellenistica aetate fuerunt. Cum enim et 


1) Ofr. Menander rhetor III 334, 25 sqq. Sp. 
?) Testimonia paene innumera collecta sunt a Wernickio PW. I 378. 
*) Quod moneo adversus Wilamowitzium (Herakl.? I 68, adn. 125). 

Callimachus et reliquorum testium plerique Apollinis unius amorem 
Admeti commemorent, sunt tamen qui eius aemulum Herculem 
dicant; ut Augustinus de civitate dei XVIII cap. 13 narrat 
Apollinem eum Hereule Admeto servivisse, servitutis causam re- 
ticet. Plutarehus Erotiei p.76ie narrat Herculem Alcestin ser- 
vasse, cum ipse Admetum amasset; addit xai γὰρ τὸν ᾿Απόλλωνα 
μυϑολογοῦσιν ἐραστὴν γενόμενον .᾿Αδμήτῳ παραϑητεῦσαι μέγαν 
εἰς ἐνιαυτόν“, ubi illius γάρ ratio obscura est, nisi fortasse quo- 
cumque modo adicere voluit Apollinis erga Admetum amorem, 
cum et Herculem et Apollinem amantes ei idem auctor praebe- 
ret. Quae conclusio Clementis Alexandrini testimonio firmatur; 
qui(Strom.1107): Apollo, inquit, xai ᾿Αδμήτῳ ϑητεύων εὑρίσκεται σὺν 
xai ᾿Πρακλεῖ μέγαν eig ἐνιαυτόν. Unum carmen sive herois sive disti- 
chis conscriptum Clemens et Plutarchus respiciunt, quo Hercules 
et Apollo narrabantur Admeto propter amorem simul servivisse. 
Atque fuit istud carmen et carmine recentius quo unus Apollo 
Admeto amans servivisse narrabatur (huie enim quasi novum 
quoddam acumen additur) et fortasse minus nobile, cum plerique 
unum Apollinem servivisse narrent, pauci etiam Herculem, nemo unum 
Herculem. Tempora in Rhianum certe quadrant; quadrat quod 
Rhianus Heracleam conseripsit; quare equidem existimo recte 
Stühlinum in Clementis editione illum versum HRhiano tribuisse, 
quamquam minus apta confert. Voluit sane Rhianus explicare, qua 
de causa Hercules euripideus in Admetum tam propensa volun- 
tate fuerit, simul heroem ingentem, etiam immanem Apollini 
deo bello et cultu elegantissimo insigni aemulantem oculis su- 
bicere. 

Quis ante Rhianum Apollinem Admetum amasse fecerit, nescio; 
coniecturam fortasse proponere licet. Philostratus epist. 57 Ad- 
metum eum Brancho consociat; Apolliis vero et Branchi castos 
amores Callimachus cecinit carmine lyrico, quod quantum fieri 
potest restituit Knaackius, Analectorum Alexandrino —  Ro- 
manorum p.48 sqq. In proclivi est conicere ipsum Callimachum 
hoe hymnorum loco suum carmen respicere, id quod ab illius 
consuetudine minime abhorret. — Hoc vero carmen quicumque 
scripsit, quam nobile illud fuerit, hinc etiam demonstratur, quod 
inde ab aetate alexandrina fluminis Amphrysi nomini in. hac fabula 
certus locus. Quod quamquam Callimachus commemorat, parum 
verisimile est illud ea de causa nobilissimum faetum esse, quod 

unus poéta, esset licet clarissimus, ilius in transeursu mentio- 
nem fecisset. Itaque Amphrysus iam in carmine de Admeto 
commemoratus erat, quod et Callimachus sequitur et post eum 
multi, horum antiquissimus Vergilius (Georg. IIT 2), qui Apollinem 
invocavit memorande ... pastor ab Amphryso, tam nota erat illa 
fabella). 

49 Quod Apollo Admetum 7í9eov, adulescentem, caelibem, 
scilicet ante nuptias cum Alcestide amasse dicitur, alexandrinum 
nescio quid illa vox redolet: succurrit illud horatianum (o. I, 4, 19) 
nec tenerum Luycidam mirabere, quo calet iuventus nunc omnis et moz 
virgines tepebunt. — 90 βουβόσιον boum armenta significat: voce 
eiusdem formae συβόσιον Homerus ita utitur, ut potius gregem 
sullum quam haram indicet A 677 sqq. ληΐδα δ᾽ ἐκ πεδίου ovve- 
λάσσαμεν ἤλιϑα πολλήν, πεντήκοντα βοῶν ἀγέλας, τόσα πώεα οἰῶν, 
τόσσα συῶν συβύσια, τόσ᾽ αἰπόλια πλατέ᾽ αἰγῶν , ἵππους δὲ ξαν- 
ϑὰς ἑκατὸν xal πεντήκοντα. Ubi e numeris appositis adhuc 
apparet, qua ratione illud vocabulum ex altera in alteram signi- 
ficationem transierit: neque enim quodvis armentum illa voce 
indicatur sed certus porcorum numerus, qui una hara contineatur.' 
Illae igitur interpretationes, quae lexieis exhibentur (ov(jóow τὰ 
τῶν ὑῶν νόμιμα Etym. M.; συβόσια' συφόρβια Hesych.; ov(ióovoar 
τὸ χοιροφορβεῖον Suid., quadam certe ratione ili loco homerico 
aptae sunt; συβόσιον armentum Callimachus intellexit, siquidem hic 
eodem sensu βουβόσιον scripsit, qua voce Aratus pascua boum 
notarat (v. 1120 λειμῶνος ... καὶ βουβοσίοιο). ---- 91 Vocem ἐπι- 
μηλάδες ipsa varia lectio tuetur, quam scholia praebent μενεμή- 
λάδες, in qua iam Mauricius Schmidt, Hesychn glossa adhibita 
quae est ἐμμηλάδας alyag τὰς μετὰ τῶν προβάτων νεμομένας 
(γενομένας codex), illud ἐμμηλάδας agnovit; quae tamen voces 
eum casu accusativo non recto positae sint, minus verisimile 


7) Testimonia collegit Wernickius PW. 1 818. Opportunitate data moneo 
Servium ad hunc versum scholium in hunc Callimachi locum, quem interpretamur, 
in suum usum convertisse: scribit enim: Amphrusus fluoius est Thessaliae, 
circa quem. Apollo, spoliatus divinitate ob occisos Cyclopas, Admeti regis 
pavisse armenta dicitur: unde eum nunc invocat; qui Nomius vocatur 
vel ἀπὸ τῆς νομῆς, id est α pascuis, vel ἀπὸ τῶν νόμων, id est a lege chor- 
darum; at Nomius a Vergilio non memoratur. Pariter moneo Probum ad hunc 
ipsum locum, cum Admetum Molossorum regem diceret, cum Admeto illo eum 
confudisse, qui 'Themistoclem hospitio excepit. 

7?) Qui versum 4 101 scripsit, hunc lliadis versum ante oculos habuit. 

est eas ex hoe Callimachi loco, quem disceptamus, fluxisse quam 
ex alio poéta, qui fortasse Callimacho exemplo fuit. Callhimachum 
ἐπιμηλάδες scripsisse mihi persuasum est; quod quid significet, 
ex ea voce elucet, quae in v. 53 sequitur, ὕπαρνοι. Nam, ut 
vv. 53 sq. optat ut oves ne sine lacte neve infecundae sint, sed 
suos quaeque fetus nutriat, subter se e mammis pendentes habeat, 
ita hoe loco sperat haedos capris non defuturos, sed eas quoque 
ἐπιμηλάδας fore, subter se habituras. Potuit scribere οὐδέ κεν 
αἶγες δεύοιντο βρεφέων, πᾶσαι δέ κ᾽ εἶεν ἐπιμηλάδες; contraxit 
autem, ut varietati, ut solet, consuleret. μῆλα de caprarum alum- 
nis fortasse ea de causa dixit, ut in scholio indicatur, quia Home- 
rus ; 184 μῆλα quodvis pecoris genus appellasset (uZ4, ὄιές τε xai 
αἶγες) vel quod idem ovium et caprarum alumnos ἔμβρυα vocasset 
(. 245. 309. 342 ὑπ᾽ ἔμβρυον ἧκεν ἑκάστῃ). Facile enim fieri po- 
tuit, ut grammatici alexandrini inde concluderent Homerum alum- 
norum aetates non discrevisse. — 599 oüsc quandoquidem serip- 
sit, Callimachum ante Aristarchum Homeri ε 425 ἄρσενες οἴιες ἦσαν 
ἐυτρεφέες δασύμαλλοι legisse iamdudum perspectum est; atque, 
quod, cum haec scriberet, illam de Cyclopis gregibus narrationem 
ante oculos habuit, nescio an vocis ἐπιμηλάδες interpretationi 
nostrae faveat. — 953 ἄχυϑος lexicographorum testimoniis stabili- 
tur; quod enim Hesychius 2702 dxvvog: ἄτοχος στερίφη, item Ety- 
mologieum Magnum 54.53 ἄκυτος praebent, cave inde colligas vocem 
huius formae unquam fuisse. Nam ipsum Etymologicum et δῦ, 
12 glossam ἄκυϑος" ἢ ἄγονος ut exemplo muniat, hunc Callimachi 
locum praebet ea forma quam etiam nune in codicibus legimus 
et 54, 53 Callimachum unam litteram mutasse ait et utrobique 
illam vocem, sive ἄχυϑος sive ἄκυτος fuit, cum xóo κυτός coniun- 
git. Hine apparet illud ἄχυτος veriloqui gratia fietum esse. 
Methodius (Et. M. 55, 18) dxv9ov ,seminis, illius rei quae est κύϑος 
expers* explicabat. ἄχυϑος in Etymologico Genuino affertur, ut 
E. A. de Stefani testatur ad Gudiani p. 78, 1. Quae Et. M. 54, 54 
de Calhmachi errore in huius vocabuli usu admisso disseruntur, 
non intellego, nisi fortasse δηλοὶ γὰρ ἣ λέξις ἐνεργητικὸν σημαι- 
νόμενον τὰς μὴ κυούσας (ταῖς μὴ κυούσαις iraditum) ita inter- 
pretandum est, quasi Etymologus contendat illud vocabulum a 
Callimacho significatione activa positum esse, quamquam adiecti- 
vum verbale in -róg exiens una significatione passiva praeditum 
esset. — 59 ὕπαρνος apud Euripidem legitur Androm. 577 ὕπαρ- 

vog yg τις oic ἀπόλλυσαι (ubi ὡς traditur, οἷς e scholio μετὰ τοῦ 
τέχνου ὡς ὕπαρνον πρόβατον vestituit Hartung), cum filio infanti 
scilicet; sed saepius antiquos poetas illa voce usos esse colligimus 
ex Hesychi glossa ὕπαρνος ποίμνη: ἄρνας ἔχουσα; ilud enim 
ὕπαρνος ποίμνη neque apud Callimachum neque apud Euripidem 
legitur. Apollonii in lexieo quod ὕπαρνος: ἄρνας ἔχουσα ἔν τῇ 
γαστρί legitur, nescio utrum ille ipsum Euripidis locum an ἄρνας 
ἔχουσα, quod vetustior grammatieus scripsisset, non intellexerit ; 
unum spoponderim ὕπαρνος gravidam nunquam significasse. Ety- 
mologici Magni glossa ὑπόρρηνον" ὕπαρνον (782, 18) documento 
est illus nominis memoriam tanto recentiore aetate nondum eva- 
nuisse; neque enim explicatur, verum interpretamenti loco ad- 
hibetur. — 34 διδυμητόκος pro διδυμοτόκος ante Callimachum, 
"Theocritum I 25, Philippum Thessalonicensem AP VI 99, 5 seripse- 
rat Hecataeus, si Stephano Byzantio s. v. 'Aógía credimus; itaque 
haec vox ex exemplari epico manavit ). 


Ab Apollinis artibus, quae nulli Graecorum ignotae essent, ad 
peculiare cognomen, quo Cyrenis invoeabatur, Callimachum v. 47 ' 
transgressum esse iam adnotavimus: ,Nos deum Νόμιον inde a 
Thessalica origine vocamus, is armenta nostra facile fecunda red- 
dat.^ Mox vero simulat se ad dei artem quam nemo non noverit 
reverti; improviso tamen oratio ad aliud Apollinis cognomen de- 
flectit, quod Apollinis Cyrenaei proprium est; deinde ad fabulam 
de Cyrenis conditis. Hic fere sententiarum conexus in hac car- 
minis parte est: , Hominibus Apollo exemplo fuit, ut civitates con- 
derent: neque enim solum conditis delectatur, verum etiam ipse 
suis manibus fundamenta iacit; etiam omnino artem aedificandi 
invenit, omnium antiquissima ara Deli exstructa. Civitatem vero 
meam non tantum condendi auctor fuit, sed ipse praesens con- 
ditori locum monstravit eiusque quae fata futura essent, vatici- 
natus est, neque ius iurandum violavit.^ Facile perspicitur eum 
qui recitat, quasi inscium et invitum ad laudes suae civitatis 
recidere; ipse, dum Phoebum urbium conditorem laudibus efferre 
incipit, quasi nescit se suum deum praedicare, tum improviso ani- 
madvertit nullam urbem Cyrenis rectius Apollinem conditorem 
invocare. Universa totius loci compositio talis est, ut vv. 55—65 


1) Ctr. Solmsen, Untersuchungen zur griechischen Laut- und Verslehre 23. 

ipsi per se stare et possint et videantur, sequentibus tamen in- 
serviant. 

Primis versibus tales ἐπικλήσεις spectat quales sunt ἀρχηγέτης, 
ἁγήτωρ, ἡγεμών, οἰκέτης, οἰκιστής, κτίστης. Atque Apollinem his 
nominibus multifariam apud Graecos invocatum esse novimus ἢ). 
"Aoyqgyévov cognomen ex his omnibus maxime unum pervul- 
gatum est. Deli, ubi Apollo natus erat, consentaneum est eum 
illo nomine esse appellatum. Iam Pindarus Apollinem ἀρχαγέταν 
AdAov dixisse videtur (fr. 140, 32 editionis Scehróderi minoris). 
Ariston Acrisi filius poéta Phocensis a Deliorum civitate ho- 
noribus affectus est (BCH XIII 1889, 251), quod παραγενόμενος 
eig τὴν νῆσον ὕμνησεν τὸν ἀρχηγέτην AnóAAova καὶ τοὺς ἄλλους 
ϑεοὺς τοὺς κατέχοντας τὴν νῆσον καὶ τὸν δῆμον τῶν ᾿ϑηναίων. 
Dedicationum illius in honorem ttuli inventi sunt (BC H II 1878, 
10 saepius). Saepe in templi rationibus, cum opera fabris adsignata 
recensentur, aedificium quoddam commemoratur varüs nominibus 
ut τὸ ἱερὸν τοῦ Agyuyévov, τὸ τέμενος τοῦ "Agyuyévov vel brevius 
ὃ ᾿ἀρχηγέτης. Exempla qui collegit Felix Dürrbach (BCH XXIX 
1905, 455) dubitavit, utrum illud templum Apollinis sacrum fuisset, 
an herois potius, forsitan Anii: in titulo enim attico de Delo insula 
IG II 1, 778 Α v. 6 ἥρωος ἀρ[χ]η[γέϊτου ἱερεῖ legi. At ille titulus 
ita male muleatus et mutilus est, ut imde vix quicquam certi 
eoligi queat. Schulhofius vero (BCH XXXII 1908, 32), inde 
quod fere aedituus τοῦ ϑεοῦ idem salarium meruisset quam aedi- 
tuus τοῦ ᾿Αρχηγέτου quodque nunquam τοῦ ᾿Αρχηγέτου templum 
in eodem documento quam τοῦ ϑεοῦ templum commemoraretur, 
conclusit τὸν "Agynyévgv m omnibus his titulis Apollinem intellegen- 
dum esse. Prorsus incertum est quid credamus: namque alte- 
rum ex ilis, quae Schulhofius attulit, argumentis falsum est: in 
uno enim titulo et templum dei et Archegetae templum recensen- 
tur. Inseriptionem dico XI 2, 287, hieropoeorum rationum later- 
culum; ubi À v. 98 Ctesias dicitur suscepisse τὰς ϑύρας τοῦ ναοῦ 
τοῦ ᾿Απόλλωνος ποιῆσαι; tum sequenti versu Blepsias et Botrys nar- 
rantur item suscepisse πλίνϑους ποιῆσαι καὶ οἰκοδομῆσαι τὸν περί- 
βολον τοῦ ᾿Αρχηγέτου. Paucis versibus infra (v. 107) ὃ ᾿Αρχηγέτης 
denuo commemoratur; tum Nicias dicitur officium in se recepisse 

1) Laterculos ἃ Wernickio (PW. II, 44), Jessenio (ibd. II, 441), Gruppio 


(Griech. Myth. 1232 sqq.) compositos e titulis postea inventis pro virili parte 
supplere studui, ut ipse tamen sciam nonnulla me fugisse. 

xai μέλαϑρον ἐμβαλεῖν εἰς τὸν oixov τὸν ἐν τῶι ᾿Αρχηγέτει καὶ 
τῆς ὀροφῆς τὰ πεπονηκότα ἐπισχευάσαι. (Qua demum ratione ὁ 
γαὸς τοῦ ϑεοῦ οἱ ὃ ᾿Αρχηγέτης ita inter se variant? Αἱ tamen 
fateor me non sine quadam dubitatione animum inducere posse 
Anio heroi satis obseuro a Delus tantum honoris esse tributum, 
ut potius opiner praeter nobilissimum illud Apollinis Delii templum 
obseurius quoddam eiusdem dei nomine Archegetae fanum in 
illa insula fuisse". Res vero prorsus incerta est. — Ut ab insulis 
ad Asiam transgrediamur, Erythris [4 ρ]χηγέτου nomen inventum 
est GDI 5690, 349 B6; nescio an Apollinis intellegere prorsus 
opus sit, cum complures di ᾿Αρχηγέται appellentur; atqui veri- 
simile est haec ad Apollnem migrationis ionicae ducem perti- 
nere). In titulo Mytilenensi IG XII 2, 61, 15. pariter nomen 
᾿Αρχαγέτα legimus, in quo tamen non iisdem indiciis commovemur, 
ut hune esse Apollinem credamus.  Gyziei in colonia Milesia 
illam religionem fuisse Aristides testatur in panegyrico in illam 
eivitatem (XXVII, vol. II 126,3 Keil), eum scribit ταῖς μὲν ἄλλαις 
πόλεσιν ἐξηγητής ἐστιν, τῇ δὲ πόλει ταύτῃ xol doyqyévgg τὰς uiv 
γὰρ ἄλλας πόλεις διὰ τῶν οἰκιστῶν ᾧκισεν, οὃς ἀπέστειλεν ἕκασ- 
ταχόσε, ταύτης δὲ ἐκ τοῦ εὐθέος γέγονεν οἰκιστής; nescio tamen 
utrum Aristides fabulam cyzicenam respexerit an potius (nam 
quae Keilius in apparatu comparavit, non ita apte hue facere vi- 
dentur) ipse se Cyzicl origines nosse simulet.  Halicarnassenses 
quinto vel quarto saeculo crediderunt eos qui suam urbem condi- 
derunt, Troezene coloniam Ποσειδῶνι xai ᾿Απόλλωνι deduxisse, 
ut titulus (Syll. 608) testatur altero vel primo a. Chr. n. saeculo 


!) E testimoniis quae inde a Dürrbachii disputatione vel nova accesserunt 
vel in IG XI denuo repetita sunt, satis multis illis quidem, non multum lucra- 
mur: exempli causa affero IG XI 2, 144 A 28. 58; 147 A 10; 148,64; 154 A 35; 
1558 B 2; 156 A 23; 158 A 5. 66; 159 A 42; 203 A 54.61; 205 B 14; 219 A 13. 
BCH XXXII 1908, tabulae paginae 14 additae v. 28. 38; XXXIV 1910, 173, 
tabulae paginae 173 adiectae v. 34. 46. 49; XXXV 1911, tabulae paginae 243 
adiectae v. 10. 22. Satis grave est quod 156A 23 τὰ πεώματα τὰ ἐν τῶι τοῦ 
᾿Αρχηγέτου commemorantur; his enim vocibus cum titulo quem supra disce- 
ptavimus XI2,287 collatis efficimus templum Apollinis Archegetae, quippe quod 
tertio ante Chr. n. saeculo iam fatisceret, satis antiqua aetate aedificatum 
esse: pariter grave quod 156 A 23 de ἐσχαρῶνε, quod esset ἐν τῶν τεμένει τοῦ 
"oxyagyévov, verba fiunt; per illa enim verba de parvo sacello cogitare iam 
non licet. 

?*| Erythrum heroa intellexit Wilamowitzius, Nordionische Steine 28!. 

lapidi inseriptus, sed a multo vetustiore transeriptus. Atque etiam 
nunc dedicationem legimus satis antiquam (Lebas III 504) τῶν 
στρατευσαμένων ἐν τῇ τετρήρει ναυαρχοῦντος Φιλάγρου τοῦ Δημη- 
τρίου xal τριηράρχου ᾿Ανδροσϑένους τοῦ "Avógovog Apollmi Ar- 
chegetae et Aesculapio factam. Sacerdotes ilius dei titulis multo 
recentioribus nominantur (B CH IV. 1880, 397, nr. 4; 401, nr. 12; 
402, nr. 13; XIV 1890, 102) ). ᾿Αρχηγέσια feriae Halicarnassenses 
commemorantur in titulo Coo 105, 13. 16 Pat.-H. Myndi in oppido 
Cario titulus repertus est, in quo scriptum est ϑεοῖς πατρῴοις 
xai ᾿Απόλλωνι ᾿Αρχηγέτῃ (BCH XII 1888, 281, nr. 6), aetatis ro- 
manae ile quidem et Traiani temporibus inferior; sacerdos enim 
M. Ulpius Traianus appellatur. Festa '4zo44ovezia sive 'Azro4- 
λωνίεια. quae ibi facta esse didicimus e titulis Cois (104, 14; 105, 
21), consentaneum est, in oppidulo praecipue, conditoris vel de- 
duetoris in honorem, non Apollmis, instituta esse. Etiam in civi- 
tatibus aetate demum hellenistiea conditis illa religio. viguit, ut 
Attaleae in Pamphylia aetate romana (BCH VII 1883, 263 nr. 5, 
v. 6—7; 265, nr. 6). Hierapoli ad Maeandrum fuit aetate recentis- 
sima certum collegium οἱ σημιαφόροι, 1d est ut arbitror vexil- 
lari, τοῦ ᾿Αρχηγέτου ᾿Απόλλωνος (Altertimer von Hierapolis nr. 
153, 4); secundo vel tertio saeculo theatrum "AzóA44o»t ᾿Αρχηγέτῃ 
καὶ τοῖς ϑεοῖς αὐτοκράτορσι dicatum erat (nr. 4; cfr. nr. 2); nummis 
illius civitatis Apollinis imago et nomen "A4oyzyérgg incudebatur 
(cfr. Head, hist. numm.* 676). Quin etiam in vieo Phrygio, qui 
nune a Tureis Oturak vocatur, quomodo vero olm vocatus sit 
prorsus ignoramus, titulus repertus est anni p. Chr. n. 315, in 
quo commemoratur religio Φοίβου ᾿Αρχηγέτου Χρησμοδότου )). 


1) Cfr. quae de his titulis monuit Wilhelmius, Osterr. Jahresh. VIII 1905, 
238 sqq. — Multo plures titulos Halicarnassenses indicant Preller-Robert, Griech. 
Myth.I257,3, in quibus tamen deus nullo cognomine addito commemoretur. 
Sed Apollinem Halicarnassi aliis quoque cognominibus excultum esse, sunt in- 
dicia quibus comprobetur: ille enim Apollo, a quo exeunte V saeculo (BC H 
IV 1880, 295 sqq. — Syll. 211) complures cives multa, domus fundos, emerunt, 
cum ᾿Αϑηναίῃ et Παρϑένῳ, non cum Neptuno ut Archegetes (Syll. 608), con- 
sociabatur. 

3) Tituli sententia mihi quidem non tam obscura videtur, quam ei qui 
illum edidit, Ramsayo (Cities and bishoprics of Phrygia I 2, 566, nr. 469b). 
᾿Αϑάνατος ᾿Επιτύγχανος Ilíov filius sacerdos a dis vaticinandi facultate hono- 
ratus est, ab illis vaticinium recepit; nescio an praeter vaticinium etiam ϑαυμα- 


τουργίαν. 

Chalcidenses Siciliae coloni Apollinem migrationis ἀρχηγέτην usque 
ab antiquissima aetate venerabantur: Thucydidis enim (VI 3. 1) 
temporibus Naxi in eolonia, quae omnium una antiquissima sive 
fuit sive esse credebatur, extra moenia ara ilius dei stabat, in 
qua theori, quotieseumque e Sicilia solverent, saerificarent. Atque 
etiam tum anno 36 a. Chr. n. illius dei simulacrum stabat; ad 
illud enim Caesar Siciliae appulisse narratur ab Appiano bell. 
οἷν. V 109, 454 sq. 

Dores pariter Peloponnesiaci illum deum religiosissime colebant ; 
num ex Halicarnassi religionibus Troezene illum observatum esse 
concludere liceat, mihi sane dubium est: 'Agymzyévgg enim Apollo 
Halicarnassi, quod coloniam Troezene deduxerat, idcirco vocabatur. 
In vico Epidaurio qui nune vocatur Ligurio, meunte III a. Chr. n. 
saeculo Θιαρῆς ᾿Απόλλωνι ᾿Αρχηγέται dedicavit (IG IV 906). In 
Troade in Apollinis Sminthei templo tabula II a. Chr. n. saeculo 
pendebat, in qua honores quibus multae civitates Cassandrum 
Menesthei f. Alexandriae Troadis civem affecerant, recensebantur; 
e quibus ἣ πόλις 4 Μεγαρέων eum δάφνης στεφάνῳ donaverat. 
παρὰ τοῦ ᾿Απόλλωνος τοῦ τῆς πόλεως ἀρχηγέτου (Syll. 295 VI 3). 
Illum deum hoe nomine a Megarensibus cultum esse, etiam simu- 
lacerum '"Aoygyévov prope Πυϑίου et Δεκατηφόρου stetisse testa- 
tur Pausanias I 42, 5; atque consentaneum est eundem hoe 
nomine a civibus invocatum esse, quorum moenia ipse Alcathoo 
Pelopis filio gratificatus aedificasset, ut narrant Theognis (v. 773), 
Megarensis ille quidem, Pausanias (I 42, 2sqq.), multi 411. Num 
vero ipsis Cyrenis Apollo in re sacra facienda ita appellatus sit, 
mihi dubium est: quod enim Pindarus in carmine de Cyrenarum 
originibus, quod Callimachum hoc loco respexisse mox (ad vv. 69 sqq.) 
demonstrabimus, Pyth. V 60, cecinit Apollinem ἀρχηγέτην feras 
fugasse Batto minantes Cyrenas condituro (ὃ δ᾽ doyayévag ἔδωκ᾽ 
᾿Απόλλων ϑῆρας αἰνῷ φόβῳ, ὄφρα μὴ ταμίᾳ Kvodvag ἀτελὴς y£- 
voto μαντευμάτων), inde concludere necesse est Apollinem coloniam 
deduxisse, non opus est concludere illam fuisse Cyrenis ἐπίκλησιν 
dei sollemnem, potuit enim pariter sive xvíovac sive οἰκιστάς sive 
οἰκέτας sive ἁγήτωρ appellari. Sane Apollinis ᾿Αρχηγέτου religi- 
onem nullam novimus neque Spartanam neque Theraeam. 

In urbe vero dorica Peloponnesi Aeginae Pythaenetus hi- 
storiarum seriptor, qui ante Athenaeum fuit, narrat (apud Pindari 
schol ad Nem. V 81 — IV p. 487 M.) mense Delphinio "AzóAAo»t 

Οἰκιστῇ καὶ Δωματίτῃ sacrificatum esse. Spartae e titulis sane 
recentibus (CI G I 1446; ἐφ. ἀρχ. 1892, p. 19, nr. 2; p. 25, nr. 8, 2) 
novimus Claudios Pratolaos sacerdotes fuisse hereditarios Καρνείου 
Bowxéva xai Καρνείου Agouaíov; iam Pausaniae (III 13, 3) aetate 
istud Οἰκέτας quasi quoddam Carnei cognomen erat; quamquam 
non nescio βοικέταν potius incolam quam conditorem diei). Lace- 
daemoni vero fuit cum Apollinem ducem *Ay5cvoga vererentur: 
Hyperteleati enim in vico Laconiae lapis inventus est, in quo 
(Ann. of the British School at Athens XII 166, 13) quamquam 
non multa dispieiuntur, verba "AzéZA4o?»t “4 γήτορι Λατῶ[ι] prorsus 
certa sunt: positus est ille titulus saeculo a. Chr. n. Ill. — 'HyZroga 
eum Carneo ab Argivis saepius confusum esse legimus in scholiis 
ad Theoer. V 837); Carnum enim ab illis et lovem et ᾿“Πγήτορα 
appellatum esse. Lacedaemonios autem Xenophon scripsit (rep. 
Lac. XIII 2/3) Iovem ᾿4γήτορα religiosissime observare; nunquam 
enim regem e finibus Lacedaemoniorum egressum bellum inferre, 
quin πυρφόρος ignem ex ara illius dei portans comitetur et quam 
diligentissime, ne exstinguatur, curet. Proclivis coniectura est 
seholiastam Argivos cum Lacedaemoniis confudisse; quamquam 
negare non lieet fieri potuisse ut omnes Dores Peloponnesiaci 
antiquom deum peculiarem ^4yroga et cum Apolline et cum Iove 
confunderent. Confusionis cum Apolline Carneo documentum est 
Hesychiü glossa ἀγητῆς ...év δὲ τοῖς Καρνείοις ὃ ἱερώμενος τοῦ 
(τῆς traditur) ϑεοῦ, xai 7 ἑορτὴ ἀγητόρια. Sacerdos enim eodem 
nomine vocabatur quo ipse deus. Religiones spartanae facillime 
Cyrenas propagari potuerunt; cognomen vero Apollinis *Ay7/rogoc 
ad febulam de illius civitatibus originibus optime quadrat?) Non 
eodem pertinet, quod iam saeculo V in civitatibus ionicis orae 


1) Nescio an aetate romana, cum illis sacerdotiis aliisque quae recensere 
nihil attinet, unus fungeretur. plerique crediderint Kagreiov Bowxérav deum 
domesticum, domus incolam, Καρνείῳ Δρομαίῳ, deo qui cursu delectaretur, 
opponi. 

9) Haec non e Theopompo hausta sunt, cuius testimonium ἣ igrogía παρὰ 
Θεοπόμπῳ concluditur, sequitur aliud scholium ὅτε τὸν a?zóv etc. 

3) Eandem fuisse significationem nominis quod est Προκαϑηγεμών, mihi 
certo persuasum est; Apollinis Προκαϑηγεμόνος fuit Calymnae sacerdos aetate 
romana (BCH VIII 1884,28). Sidymae in Lycia fuit item aetate imperatorum 
romanorum ἱερεὺς καὶ προφήτης διὰ βίου τῶν Προηγετῶν ϑεῶν ᾿Απόλλωνος 
καὶ ᾿Αρτέμιδος (Benndori et Niemann, Reise im südwestlichen Kleinasien I 69, 


nr. 45). 

septentrionalis Ponti Euxini Apollo Ἡγεμών colebatur; ad septen- 
trionem enim montis Caucasi phiala argentea inventa est, opus 
ionieum, cui inscriptum est "Azó4Aovoc ᾿Ηγεμόνος εἰμὶ 10 u Odor, 
ut recte Kieseritzky tradita distinxit (Arch. Anz. 1901, 56), hoc 
est τοῦ ἐμ Φάσι. — Eandem fuisse vocabuli "Ayoévgs significa- 
tionem, quo Chi (GDI 5666 ᾿Απόλλωνος 'Aygéveo) deum in- 
voeabant, Hesychi glossa ἀγρέταν᾽ ἡγεμόνα ϑεόν collata docuit 
Ernestus Frünkel (Glottae I 281, 1). 

Κτίστας Cyrenis Apollo observatus esse non solum in titulo 
sane recentissimo CIG 5141 traditur, ubi L. Valerius Ariston ἱερώ- 
μενος τοῦ Κτίστου ᾿Απόλλωνος appellatur; sed nuper documen- 
tum aecessit multo vetustius: decreto enim cyrenaeo, quod Maxi- 
milianus Frünkel (Berlimer Sitzungsber. 1903, 85) e Fourmonti 
schedis in lucem protulit, honores Phao Clearisti f. tribuuntur 
propter multa merita, inter quae et legati munus in bello Mar- 
marico, quod Augusto imperatore fuit, enumeratur et Apollimis 
sacerdotium pie et munifice administratum. Neque enim facere 
possum quin illud (a 12) παρ[λα]βών ve τὸν τῶ κτίστα τᾶς πόλεος 
ἁμῶν ᾿Απόλλωνος στέφανον ad tale officium quale in aliis civi-. 
tatibus στεφανηφόρος τοῦ Oeo) appellatur, referam, non cum 
Frünkelio ad coronam in Carneis reportatam; iste enim non adu- 
lescentulus fuit, sed vir aetate provectus, siquidem iam lega- 
tionem gesserat. — Atque est illud cognomen satis rarum: Apolloniae 
vero una in colonia illyrica Corinthiorum nummi excusi sunt Νέ- 
ρωνι ᾿Απόλλωνι Κτίστῃ in honorem (Head ἢ. n.^ 314). Ne cre- 
damus Apolloniatas, quod assentandi studium illius saeculi fuit, 
Neronem χτίστην vocasse, tum cum deo suo Apollhne Neronem 
χτίστην confudisse, epigrammate in donario olympico Apolloniatum 
inscripto prohibemur, quod Pausanias (V 22,3) exseripsit: μνάματ᾽ 
᾿Απολλωνίας ἀνακείμεϑα, τὴν ἐνὶ πόντῳ ᾿Ιονίῳ Φοῖβος dx dxeg- 
σεκόμας. ΔΡοΙ]οπΙαΐαθ credidisse suam urbem ab ipso deo con- 
ditam esse ipsum ᾿Απολλωνία nomen docere poterat. Inde col- 
ligimus non Neronem conditorem ipsum appellatum sed cum Apolline 
conditore esse confusum. 

Huiusmodi ἐπικλήσεις, eas potissimum quas cum in alus ci- 
vitatibus dorieis tum Cyrenis in usu fuisse vel traditum legimus 
vel concludimus, Callimachus respicit easque ita explicare studet, 
quasi plerisque in civitatibus Apollo ea de causa conditor vocetur, 
quod et urbes primus dimensus sit et aedificandi artem primus 


Pasquali, Quaestiones Callimacheae. 3 

invenerit, unas tamen Cyrenas ipse condidisse iure dicatur; Batto 
enim uni illum praesentem urbis locum monstrasse. 

90sq. Sententiarum quae inter se μέν-δέ additis iugantur 
altera. cum Φοίβῳ δ᾽ ἑσπόμενοι πόλιας διεμετρήσαντο ἄνθρωποι 
coniungitur, non prior; quam loquendi consuetudinem aptis 
exemplis collatis explieavit Vahlen opusce. acad. I 315 sq.; hic 
enim locus ita fere intellegendus est: Phoebi exemplum secuti 
homines urbes dimensi sunt; ille enim non solum urbibus con- 
ditis delectatur, sed ipse fundamenta statuit, etiam primus iecit 
Ortygiae quattuor annos natus. — 97 Vocis ὑφαίνειν hae signi- 
fieatione positae exempla satis sunto quae in Thesauro collecta 
sunt; λινϑυφεῖς δόμους illud aeschyleum Prometh. 450 contulit 
Schneider. — Et πηγνύναι et ὑφαίνειν οἱ πλέκειν ea de causa 
Callimachus usurpavit, quod Apollo non saxorum neque latercu- 
lorum molem exstruxit, sed cornua callide conseruit, ut funda- 


menta solida e laxa lentaque materia fierent. — 61 συνεχὲς αἰεί 
ex (74 deprompsit; idem iam fecerat Aratus v. 20 πάντ᾽ ἤματα 
συνεχὲς αἰεί. — θά De voce ἐγείρειν sufficiunt quae in Thesauro 


adnotata sunt; unum adiciam, ita prorsus illam vocem adhiberi 
in titulo illo lycio aetatis Hadrianeae Rhodiapohn invento, quo 
Opramoae liberalitates praedicantur (τὸ ἱερὸν τῆς ᾿Ελευϑέρας ἐγείρει 
Heberdey, Opramoas p. 50, col. XIX A 11; cfr. quoque XIII D9); 
ita prorsus etiam in titulo I p. Chr. n. saeculi Mantineae invento 
(Fougéres, Mantinée 530,535); ὠνεγείρειν vulgatum est. — 

Iam ad fabulam aggrediamur. Phoebus quattuor annos natus 
prima fundamenta struxit, Fundamenta et aram et cireum aram 
muros e cornibus conseruit, quae ili Diana soror capras!) in 
Cyntho cacumine delio venata portabat. Phoebus ita festine 
maturus repraeseniatur, ut, cum omnes di in hoc carminum genere 
quo illorum γοναί narrantur, tum potissimum idem deus in hymno 
Apollinis homerico. Qui ubi primum natus est, sibi iura in ci- 
tharam et in areum sagittamque asseruit (v. 130sqq.) atque Del- 
phos festinavit, ut sibi oraculum adipisceretur (v. 182 sq.). Item 


1). Ob capras Kvovóiá&óag epigr. 63 exscripsit Suidas; ubi tamen illam vocem 
(in codice Anthologiae Palatinae Κυνϑέδες traditur) corruptam esse conteudit 
Wilamowitzius, audacter ille quidem sed fortasse recte. Venator enim Κυνϑιάσι 
animos facit; arma enim, quibus earum ἐκένωσεν ὄρος μέγα, iam Dianae Deli 
pendere. At illa aetate Delus templis aliisque aedificiis tam, ut ita dicam, ob- 
ruta erat, ut nullus iam capris silvestribus locus esset. 

ad ingenium dei festine maturum depingendum pertinet, quod 
Phoebus dicitur prima fundamenta aedificare didicisse: ὧδ᾽ ἔμα- 
ϑὲν τὰ πρῶτα ϑεμείλια Φοῖβος ἐγείρειν. Apollo puer divinae 
indolis ludendo artem discit, simul invenit, quae hominibus magno 
usui sit, ita ut Mercurius citharam 10cando fabricatus est. — Ne- 
que casu factum est ut versus quibus fabula et introducitur et 
concluditur, 58 et 64, tam accurate inter se respondeant; initium 
enim tantum et exitus discrepant, reliqua coneinunt: τετραέτης 
τὰ πρῶτα ϑεμείλια Φοῖβος ἔπηξεν — ὧδ᾽ ἔμαϑεν và πρῶτα ϑε- 
μείλια Φοῖβος ἐγείρειν. Nam quae his versibus communia sunt, 
eadem fere in hymno Apollinis homerico bis leguntur, v. 254 — 
294 ὡς εἰπὼν διέϑηκε ϑεμείλια Φοῖβος ᾿Απόλλων, ubi ille deus 
templi fundamenta primi primum àd Telphusam fontem boeoti- 
cum tum Delphis iecisse narratur, Nonne inde concludendum est, 
Callimachum oratione ita composita id unum studuisse ut, qui 
legerent, ilius carminis reminiscerentur atque sentirent ipsum 
adversus illud pugnare?  Antiquitatem enim religionis deliae ad- 
versus Delphorum postulata tuetur, cum affirmat Phoebum non 
ubi primum natus esset, statim Telphusam, inde Delphos petivisse, 
ubi templa ipse aedificaret, sed Deli prima fundamenta iecisse, 
quae fuerunt fundamenta τοῦ Κερατίνου βωμοῦ. 

Quem non unus Callimachus sed complures alü scriptores 
vel deseribunt vel certe leviter perstringunt, ut Ovidius Heroid. 
XXI 98, qui tamen fortasse Callimachi Cydippam exscripsit, Dio- 
genes Laertius VIII 13, unus potissimum Plutarchus Thes. 21 et 
de soll. anim. 983e; Martialis spectac. 1, 4, ut Plutarchus altero 
loco, septem miraculorum in numero recenset. Fabulam e Calli- 
macho deprompsit Besantinus Arae ionicae v. 9 sqq. Wil.; sed 
tale αἴτιον Deli narratum esse inde demonstratur, quod Plutarchus 
non apud Callimachum legere potuit aram e dextris cornibus ex- 
structam esse (de soll. anim. p. 983e; eundem vero errasse, cum 
in Theseo affirmaret e sinistris aedificatam, iam perspexit Spann- 
heimius). Neque igitur est, cur ei non credamus ipsum illam 
aram vidisse. Callimachus sine dubio e scriptore de antiquitatibus 
delis illam fabellam deprompsit, atque nescio an non audacius sit 
suspicari eum illam primum in libris Aizíov narrasse, hic narrationem 
ipsum suam eorum qui legerent in mentem revocare voluisse. 

Arae illius corneae locum invenisse sibi visus est Homollius 


(BCH VIII 1884, 417), cuius sententiae, cum initio diutissime 
3* 

repugnarim, nune adstipulor. Aedificium enim vel potius aedi- 
ficii reliquiae effossae sunt, in his nonnullae pilae, quarum 
capitula taurorum genibus innixorum in figuram conformata sunt, 
et moles illius marmoris quod nunc ab Italis ,granito* appellatur. 
Cum saepe in titulis delis commemoretur operae satis grandem 
mercedem artificibus solutam aedificio cuidam, quod Κερατών 
vocatur, vel resarciendo vel expoliendo impensae cumque Plutarchus 
altero loco (Thes. 21) aram illam τὸν Κερατῶνα βωμόν appellaverit, 
inde Homollius concludit illi aedificio nomen Κερατῶνι fuisse; quod 
pilarum capita cornibus ornata fuerint, moles illas basin τοῦ Κε- 
ρατίνου βωμοῦ fuisse. Aedificium vero quale fuisset, Nénotus ar- 
chitectus delineavit, ut aram illam non ante aedificium sub divo 
sed in conclavi postieo fuisse indicaret, ubi illae moles inventae 
essent. Et Homolli disputatio et Nénoti delineatio mihi diutis- 
sime non omnino probari potuerunt. Plutarchi enim auctoritas 
mihi non tam gravis videbatur quam Homollio: nam ille quovis 
modo aram eorneam et aedificium confudit; e documentis enim 
delis?) satis apparet τὸν Kegaróva aedificium tectum fuisse satis 
magnum, cui expoliendo non parvus sumptus impenderetur. Si 
autem Plutarchus duo diversa in unum confuderit, quis iam spon- 
deat non Κεράτινον βωμόν atque Κερατῶνα Deli ambos quidem 
sed diversis locis fuisse, illis nihil prorsus commune interfuisse? 
Accedit ut non illa una in terris capitula capitibus taurorum or- 
nata sint, verum alia Persepoli in domibus regum Darii et Xerxis, 
opus fortasse Ionum artificum, alia Ephesi in aedificio I. a. Chr. n. 
saeculo exstructo: plura quisque antiquae artis peritus indicabit ?), 
ut minime opus sit certam requirere causam, cur illa capitula in 
taurorum figuras formata sint. Praeterea, cum Callimachus aram 
e caprarum cornibus contextam narret, quo iure censemus tau- 
rorum capita eodem pertinere? Quae tanti ponderis erant, ut 
diu existimarem Homollium Κερατῶνα effodisse, aram vero illam 


!) Quorum testimonia in Homollii disputatione diligenter et collecta et 
proposita sunt. Ex his quae nuper accesserunt (exempli causa nomino IG XI 2, 
144 B 15. 33; 158 A 76; 161 A 101; 162 A 48; 199 A 86; 203, 47. 48; 204, 57; 
205 b 20; 219 A 39; 271, 4; 287 A 66. 111) nihil fere novi didicimus, nisi quod 
tituli BCH XXXIV 1910, tabulae paginae 122 adiectae e v. 29 [τὴν ógo]gi;v 
[τοῦ] Κερατῶνος confirmatur illud aedificium tectum fuisse. 

?) Ofr. imagines capitulorum Persicorum apud Springer-Michaelis, Kunst- 
geschichte I?, 205a, ephesiorum apud Wilberg, Osterr. Jahresh. XII 1909, 102 sq. 

cornutam Francogallos adhue fugisse. Atque multa alia dubita- 
tionem faciebant, num ὃ Kegaróv revera templum fuisset; oecus 
enim ille, quem nunc Germani ,Stierhalle^ vocant, multo longior 
est quam latior; nec vero omnes illius aedificii partes ad libram 
sunt, ut iam fuerit qui suspicaretur in illo templo, si id templum 
appellare fas est, lacum sive laeunam hominum manu effossam 
fuisse. Quae uteumque fuerunt, nondum omnia explicata esse 
mordicus teneo. — Atque tamen in contrariam iam sententiam in- 
clino, ut opiner τὸν Κεράτινον βωμόν ilic fusse ubi eum fuisse 
Nénotius indicavit, basin arae corneae lapideam vel certe eius 
vestigia a Gallis reperta esse. Nam ipse Callimachus testatur 
Apollnem muros illi arae cireumdedisse, id est circum illam aram 
aetate hellenistica muros fuisse; id quod quamquam non est in- 
auditum (ne enim longe exempla arcessam, ara Pacis Augustae 
muris cincta erat), est tamen quodammodo singulare. Cum illis 
vero Callimachi vocibus (v. 63) κεραοὺς δὲ πέριξ ὑπεβάλλετο τοί- 
χοὺυς optime concinit, quod Homollius et Nénotius aram muris 
conclusam esse e reliquiis demonstrarunt. Neque enim necesse 
est illos sequamur conicientes aram tectam fuisse; reliquias enim 
exiguas illas quidem tegularum marmorearum nihil impedit quin 
ad oeci tectum referamus, qui proprie ,Stierhalle* dicitur, credamus 
vero τὸν Κεράτινον βωμόν post eum fuisse, muris cinctum illum 
quidem, sub divo tamen. Atque his suspicionibus Plutarchus favet, 
cum adfirmet (de soll. anim. 983 e) se aram admiratum esse, muros 
ne per transennam quidem tangit; at fecisset, si illi quoque non 
e marmore sed e cornibus exstructi fuissent. Non abhorret Calli- 
machi auctoritas, qui non sine causa cautius loquitur: narrat enim 
ipsam aram de cornibus aedificatam, illis scilicet quae capris 
cynthiadibus interfectis Diana fratri adportasset, hoc unum de 
muris affirmat, Apollnem illos cornutos fundasse. Nisi fallor, 
variationi illi δείματο μὲν κεράεσσιν ἐδέϑλια, πῆξε δὲ βωμὸν ἐκ 
κεράων, κεραοὺς δὲ πέριξ ὑπεβάλλετο τοίχους consilium quoddam 
certum subest: capitula enim taurinis cornibus ornata intel- 
legi vult. 

Aedificium illud ὃ Kzgavoóv quando aedificatum sit, iam no- 
vimus. Rectissime enim Lattermannus (Bauinsehriften p. 64 sqq.) 
titulum atticum IG II 1054g, quem ipse denuo collatum edidit, ad 
Κερατῶνα aedificandum rettulit; quo quam maxima cura cavetur 
ut exempla capitulorum integra atque incolumia Athenis Delum 

vehantur. llla Lattermanni coniectura hine quoque confirmari 
potest, quod recentiore aetate in Demaris rationibus (Syll.* 588, 72), 
qui titulus Lattermannum fugit, τύποι ξύλινοι κεραμίδων τῶν ἐπὶ 
τὸν Κερατῶνα recensentur; pariter enim atque capitulorum exempla 
religiosissime servabantur. llle vero titulus circiter annum 3490, 
ut e litterarum formis apparet, lapidi inseulptus est; unde con- 
sequitur τὸν Κερατῶνα eadem fere aetate aedificatum esse. — Non 
omnia sed multa ita explicari posse mihi persuasum est: fuisse 
Deli inde ab antiquissima aetate aram caprarum e cornibus ex- 
structam, quam Apollo aedificasse diceretur; postea vero aliquanto 
post annum 340 Athenienses illi arae muros circumdedisse, ante 
aram oecum aedificasse. "lum vero narrari coeptum esse Apollinem 
non modo aram caprarum cornibus contexuisse, sed murorum 
cornutorum fundamenta iecisse. Nihil vero amplius Callimachus 
narrat, ipse nihil amplius distinguo, sive muri iam fuerunt ante- 
quam Athenienses oecum aedificarunt sive non fuerunt. 

69 sqq. Sequitur: , Phoebus meam urbem Batto indicavit et 
Dores Libyam ingredientes corvi forma duxit et iuravit se nostris 
regibus moenia daturum, neque unquam Apollo iusiurandum vio- 
lavit.*^ Gonexum huius loci cum praecedentibus satis superque 
explieavi. Tota verborum comprehensio singulari arte exaedifi- 
cata est; id quod elucebit, si ἔφρασεν non nuntiavit, promisit ver- 
tes, quae notio nullius fere usus est, cum statim ὥμοσεν simili sensu 
vocabulum sequatur, sed cum Carolo Meister (apud Malten. p. 50, 
adn. 1) ,ostendit, monstravit*. Inde enim consequitur, ut quoddam 
ὕστερον πρότερον, ut illam figuram appellant, agnoscamus, hoc loco 
id quidem elegantissimum. Nam Apollo dicitur locum urbi statu- 
endae ipse digito intento Batto monstrasse, postquam idem corvi 
figura ili dextra apparuisset illiusque populum Libyam ingredien- 
tem duxisset; tum 1d subiungitur quod Callimachi maxime inter- 
erat, Apollinem promisisse se regibus cyrenaeis illa moenia da- 
turum. Iam polysyndeton interrumpitur: singularis Apollinis fides 
alia particula adhibita adiungitur. Illud igitur quod est xai Ai- 
βύην εἰσιόντι κόραξ ἡγήσατο λαῷ δεξιὸς οἰκιστῆρι temporum nulla 
ratione habita quasi parentheseos loco inter duas sententias, quae 
inter se cohaerent, interponitur. Eodem pertinet quod κόραξ, quod 
vocabulum Apollinis appositio est, in altero tantum membro com- 
memoratur, ad quod unum referendum sit: iuravit enim sine 
dubio Apollo propria, non corvi forma; eodem quod corvus non 

Βάττῳ dexter apparuisse dicitur, sed οἰκεστῆρι alia voce usurpata 
atque in primo membro. — $67 Verborum aedificium pruden- 
tissime ponderatum ille destruet, qui cum Iohanne Vahlen (p. 814) 
οἰκιστῆρι cum λαῷ coniunctum ,Ansiedlervolk* interpretabitur. 
Haec vero interpretatio facillima est ad refutandum. Neque enim 
casu factum esse iudico ut idem Battus et a Pindaro in carmine 
quod Callimachus perpetuo in hoe hymno respicit, Pyth. IV 6, et 
in oraculo a Pythia Batto reddito, quod Herodotus narrationi de 
Cyrenarum originibus inseruit (IV 155), οἰκιστήρ diceretur. Nam- 
que ut Pindaro illa forma et legitima est et saepius usitata (efr. 
enim Ol. VII 30, Pyth. 131; voce συνοικιστήρ utitur Ol. VI 6, fr. 
186, 1), ita in dialecto ionico-attica prorsus inaudita. Recte enim apud 
Aeschylum Sept. 19 οἰκητῆρας scribi mihi certe persuasum est: 
Eteocles enim  praedieat Terram iuvenes eduxisse qui arma 
pro se ferrent: ἣ yàg νέους ἕρποντας εὐμενεῖ πέδῳ . . ἐϑρέψατ᾽ 
oixqvijoag ἀσπιδηφόρους, πιστοὺς ὅπου γένοισϑε πρὸς χρέος τόδε. 
Si illam vocis πιστούς prolepsin omittimus, reliqua perspicua: 
incolas armis aptos* dicit, non ,conditores*. Recte autem 
Ernestus Frünkel') monuit apud lonas ex illis tantum verbis in' 
-ἰζειν exeuntibus quae a radice in -ἰὃ exeunte rursus derivata 
sint, nomina agentis in -τήρ exeuntia repeti. Cur igitur illam 
formam, qui oraculum ementitus est, usurpavit? Equidem existimo 
eum Cyrenarum conditorem ita appellasse, ut Cyrenaeorum in 
religionibus appellabatur. Huic suspicioni nescio an Pindari con- 
suetudo scribendi faveat, qui illud vocabulum ad conditores civi- 
tatum doriearum tantum refert, Rhodi, Aetnarum, Syracusarum, 
scilicet ad usum illarum sollemnem se applicat. — 68 ,heges 
nostros* is qui fingit se in templo cyrenaeo (id quod infra ad 
v. 80 sqq. pluribus confirmaturus sum) unum de turba Cyrenae- 
orum loqui, non alios voluit nisi Cyrenarum reges. Atque, cum 
Battus I septimo iam anno Aziri Cyrenas migrarit (cfr. Herod. 
IV 158), numerus pluralis non inde repeti poterit, quod Apollo 
Cyrenarum moenia non ipsi Batto sed illis qui post eum reges 
fuerunt concesserit. At potius intellegendum est illum deum 
Cyrenas tum illis regibus promisisse, qui Callimachi aetate Cyre- 
nas regerent, hineque concludendum illis demum temporibus vel 


!) Griechische nomina agentis I 108 sq.; 153. Hic mihi locos suppeditavit; 
de Aeschyli vero versu, pariter de oraculo non recte iudicasse videtur. 

paullo ante Cyrenas in illorum regum potestatem, quos Calli- 
machus ,nostros*^ dixit, redactas esse. Qui vero secus inter- 
pretabitur') frustra quaeret, cur tanto pondere Callimachus 
summam Apollinis fidem presserit, qui tamen iam tot saeculis 
ante Battiadis illam urbem concessisset. Fieri autem non potuit 
ut Callimachum fugeret omnes qui hunc versum lecerent, versuum 
25/26 recordaturos, Inde efficitur eum etiam voluisse, qui lege- 
rent, illius loci reminisci. Haec in praesentia non premo, pluribus 
disceptabo, cum de huius carminis temporibus disseram. De fabula 
Batti in altero capite disseram. Corvum Apollinis sacrum esse 
non est eur moneamus, cum constet inter omnes. Corvus vero ab 
Apolline missus colonias duxisse saepius narratur?) In scholiis 
ad Aristophanis Nub. v. 133 Boeotis a Thracibus pulsis Apollinis 
oraculum respondisse dieitur, ut ibi consisterent, ubi albos corvos 
vidissent; illos vero ad sinum Pagasaeum, ubi tales corvos cireum- 
volitantes conspexissent, habitare constituisse?). Atque fuit certus 
locus corvis in ipsa fabula de Cyrenarum originibus; quod enim Calhi- 
sthenes ementitus est duos corvos Alexandrum itinere deerrantem 
ad Ammonis oraculum duxisse (apud Strabonem XVII 814, p. 1135, 
8 M), hoc mendacium aegre aliunde repeti potest, nisi e certo illius 
scriptoris consilio, ut Alexander ad templum cyrenaeum ab eadem avi 
duceretur, a qua Cyrenas Battus qui illas primus condidisset. Hera- 
clides vero qui dicitur, cum in Civitatibus narret (FHG II 212, 4) 
album corvum, ut oraeulum praedixerat, Arcesilao regnante 
apparuisse qui Batti fili*) exsilium significaret, quid aliud qui 
hanc fabulam composuit, voluit nisi docere Apollinem, qui corvo 
misso Battum in Libyam duxisset, corvo rursus misso Battia- 
darum fugam quodammodo vaticinatum esse? Apparet Calli- 


!) Secus enim interpretatus est Iohannes Vahlen p.814 sqq.; ante eum 
Gerckius, Rh. Mus. XLIV 1899, 253; Maabius, Herm. XXV 1890, 410 sq. Nostrae 
opinioni propius accedit Maltenius, quem tamen non omnino sequor. 

?) Exempla iam collegerat Maltenius (p. 46), non ita tamen illis usus ut ego. 

8) οἱ δ᾽ ἐν Θεσσαλίᾳ εἶδον περιιπταμένους τοὺς τοῦ ᾿Απόλλωνος ἱεροὺς 
κόρακας o?g παῖδες ἀφῆκαν γυψώσαντες ὑπὸ μέϑης. Qui haec leget, statim 
perspiciet extrema a tali ficta esse qui iam dis remotis omnia e ratione vel e 
fortuna repeteret. Is eiusmodi narrationes ante oculos habuit, quales Ergias, si 
nomen sanum, et Polyzelus in libris *Poórexoig praebuerunt (cfr. Athen. VII 
360 d sqq.). 

1) Nihil nostra interest, confuderitne Heraclides hunc Battum cum Arcesi- 
lao postremo Cyrenarum rege, ut suspicatus est Eduardus Meyer (PW. III 148). 

machum haec e fabula de Cyrenarum originibus repetivisse. De 
qua mox disputaturus in praesentia satis babeo effecisse in illa 
fabula corvum album ecommemoratum esse. 

Atque ex Heraclidis fabula (Callisthenes enim vel qui eum 
excerpsit Strabo de colore tacet) hoe satis superque demonstratur; 
Cyrenaeos enim consentaneum est credidisse eandem avem ab 
Apolline missam, ut ad urbem condendam Battum duceret atque 
ut Battiadarum fugam et interitum nuntiaret. Atque nescio an aliud 
argumentum praesto sit: in Magnesiae ad Maeandrum historia, 
cuius folium titulo servatur, qui a Kernio nr. 17 insignitus est, 
Magnetes narrantur, postquam a "Thessalia discessissent, aliquan- 
tum temporis in Creta commorati esse, dum corvi albi appare- 
rent, quos vaticinium pollicitum esset; tum vero Delphos misisse 
qui deum rogarent, nonne sibi domum redire liceret; illum autem 
eos monuisse, ut ad Asiam pergerent. Recentissima utique illa 
historia est, altero fortasse demum a. Chr. n. saeculo composita ἢ); 
oraeula contra paullo vetustiora, quae cum historia non omnino con- 
cinunt; in hae enim albi corvi vel leguntur vel v. 12 certo supplen- 
tur; in vatieinio contra unus corvus commemorabatur (v. 17 οἰωνὸμ ' 
πτερύγεσσι σὺν ἀργεννῆισιν ἰδόντες ἐγ μέλανος). Nonne veri- 
simile est album corvum in vetustiore fabulae forma non tantum 
nuntii sed etiam ducis partes explevisse? Haec fabula fabulae de 
Cyrenarum originibus similior est quam ovum ovo; Battus enim 
primum in insula aliquantum commoratus, tum Apollinis oraculo 
adito monitus est, ut in Libyam transgrederetur. In fabula sane 
herodotea, qui eum Batto insulam habitabant, ideirco Apollinis 
oraculum qui rogarent, miserunt, quod οὐδέν σφι χρηστὸν συνε- 
φέρετο (IV 157); sed apud Herodotum nullus corvo locus est; in 
ea fabula quam Callimachus sequitur, necesse est fuisse huius avis 
partes. Quid, si fabula Magnesia collata statuamus corvum album 
Theraeis insulam incolentibus apparuisse eosque in Libyam ad 
Cyrenas condendas duxisse")? Sed coniecturam premere nolo; 


1) Ofr. Wilamowitz, Herm. XXX 1895, 188 sqq. 

3) Scio οἰωνόν augurium significare potuisse; sed hoc vocabulum incaute 
eo loco usurpatum esset, ubi duo vel plures corvi commemorantur. 

8) Equidem arbitror, qui fabulam de Magnesiae originibus primus ementi- 
tus est, fabulam cyrenensem secutum esse. Cum autem ipse concedam hoc 
demonstrari non posse, tum existimo illas similitudines ipsas satis esse ad id 
quod volumus demonstrandum. 

corvum contra in fabula quam Callimachus respicit, album fuisse 
demonstratum esse spero). 

Callimachus usque adhue cum piorum turba collocutus nunc 
ad ipsum deum se convertit. Professus erat Apollinem urbium 
condendarum artem ara delia exstructa quasi invenisse, unam 
tamen ipsum urbem ei qui illam conditurus erat monstrasse, Cyre- 
nas. Nune pergit: , Te, Apollo, omnino multis nominibus appellant, 
ego vero nomine quod mihi patrium est, Carneo. Te enim, Carnee, 
is qui urbem condidit, Battus, ita Thera Cyrenas portavit, ut ille 
qui Theram condidit, Lacedaemone e templo tuo primo Theram 
portarat, tibique et templum et annua sacra hic constituit.* Templum 
vult in quo loquitur, sacrum quod tum fit. Ubi primum haec 
pronuntiavit, adulescentes ἱὴ i Καρνεῖε invocantes audit; ipse 
cum adulescentibus deum invocat, sacrum describit, illius αἴτιον 
narrat. Simulatque illum non iam de Apolline cum turba loquen- 
tem sed ipsum deum compellantem audivimus, ad carminis umbi- 
lieum nos pervenisse sentimus. 

69 sqq. Initio haeremus, quo iure Callimachus dicat multos 
ilum deum βοηδρόμιον vocare, multos KZdgiov; neutrum enim 
horum cognominum pervulgatum fuisse ex ipsis mentionibus de- 
monstrari potest. Praeterquam enim quod Boedromi! Apollinis 
fuisse religionem atticam e feris Βοηδρομίοις sive ipsi conclu- 
dimus sive ab antiquis grammaticis conclusum?) legimus, illum 
deum Thebis observatum esse Pausanias testatur IX 17, 2. Sed 


7) Corvus in Hesiodi Eoeis narrabatur (fr. 148 Rz.) Apollinem certiorem 
fecisse Coronida puellam ab eo amatam fide rupta Ischyi nupsisse. 

5) Propterea caute loquor, quod mihi persuasum est nullum primitus in 
illis feriis Apollini locum fuisse. Alii enim, ut Plutarchus Thes. 27, Macrobius 
sat. I 17, 18, narrant Apollinem ea de causa Βοηδρόμιον appellatum esse, quod 
Theseus adversus Amazonas pugnaturus illum eo nomine, ut oraculum monuerat, 
invocasset vel illi sacrificasset. Non igitur deus praesens Atheniensibus pugnan- 
tibus opitulatus est, verum Apollo Thesei precibus victoriam, ut ita dicam, 
absens concessit; id quod recentem originem redolet. Philochorus autem (FHG 
I 389 fr. 33, apud Harpocr. s. v. Βοηδρόμια) credidit hoc festum idcirco institu- 
tum esse, quod Ion Xuthi filius Atheniensibus cum Eumolpo, Eleusiniorum scili- 
cet rege, dimicantibus succurrisset; eadem fere praebent Etym. M. s. v. βοηδρο- 
peiv (202, 42), Suidas s. v. Βοηδρόμια, nisi quod pro Ione Xuthum patrem 
substituunt. Idem Etymologicum s. v. Βοηδρομιών (202, 50) Apollinem bello inter 
Athenienses et Eleusinios ita inculcare invito studet, quasi ex exercitus ululatu 
ille Βοηδρομιών appellatus sit; quod ineptum est. Ut rem paucis verbis ab- 

talia mensium nomina qualia sunt JBoznógouwov, Βοηδρόμιος, 
Βατρόμιος, demonstrant aetatem fuisse, cum haec religio multo 
latius pateret). Mensem attieum βοηδρομιῶνα nemo est quin 
norit, sed mensis eiusdem nomimnis fuit Olbiae im. colonia Milesia 
saeculo II—III p. Chr. n. (Inser. Ponti Euxini I 22 Lat. — CIG 
2059, 6); fuit item apud Prienenses, quorum tituli plura testimo- 
nia praebent quam ut hoe loeo enotem (collegit Hiller de Gür- 
trngen ad calcem collectionis suae p. 256); apud Parios (IG 
XII 5, 471, 30); apud Perinthios (hb. Gloss. V 172, 17 Gótz); 
apud Amorginos (IG XII 7, 60, 1), nisi quod [Boy]ógomuóovo[c] hoc 
loco supplemento continetur. Sed constat in nulla eivitate?) ionica 
alam formam invenir nisi Lampsaei in Phocaeensium colonia, 
ubi ille mensis Baógouuov appellatus est (CIG 3641 b 8), ut dubi- 
tari non possit quin illud supplementum prudenter excogitatum sit. 
Dores contra illum mensem sive Βαδρόμιον appellabant, ut Rhodios 
fecisse titulus monumento Eudemi Seleucensis inscriptus (Wilhelm- 
Heberdey, Reisen in Kilikien [Wiener Denkschriften XLIV 1896] 
p. 109), sescentae amphorae testantur*), Cnidios inscriptio Cnidia 
(Newton, Haliearnass II 758 p. 44, nr. 3 μηνὸς Ba]ógouío); sive ' 
Βατρόμιον, ut Calymnu (Syll. 512, 26). Coi autem ilum tum 
Βαδρόμιον (29, 18 Pat), tum Βατρόμιον dixerunt (Syll. 598 — 27 
Pat. 1. 8. 12; Syll. 617 — 89 Pat, 12). Apparet illam formam 
Lampsacenam quae est βαδρομιών ex lonum Βοηδρομιών et 


solvam, apparet vel nullum certum deum vel deum singularem Βοηδρόμιον in 
illo festo invocatum esse: qua de causa grammaticis opus fuisse quaerere, 
cuius in honorem institutum esset. Constat enim iam inter omnes, ritus saepe 
antea institutos quam certa deorum nomina excogitata: cfr. quae docuit Deubner, 
N. Jahrb. 1911, 330. 

7) Kubitschekii laterculum (PW. III 595) ipse, ut soleo, e titulis nuper 
repertis, qui quidem mihi praesto essent, supplere studui. 

?*) Paro enim Oliarum lapidem illum deportatum esse Hiller de Gártringen 
recte statuisse videtur. 

?) Confiteor nomina theophora, quibus tamen minus tribuo, non omnino 
concinere; e quattuor enim nominis Βαδρόμιος exemplis, quae Sittig (de nomi- 
nibus theophoris 56) collegit, tria Ephesia sunt, unum Smyrnaeum. 

^) Testimonia ex amphoris nunc et collegit et disceptavit in actis aca- 
demiae Danicae a. 1909 Nilsson; οἷν. pp. 127. 131, item Hilleri testimonia 
IG XII 1, p. 237. "Theognidem Rhodium (apud Athen. VIII 368bc) mensem 
Βοηδρομιῶνα Rhodiis inculeantem nihil moramur; cum enim χελιδονισμόν 
Rhodi mense Boédromione fieri communi lingua narret, consentaneum est illum 
mensis nomine ionico-attico, non dorico uti. 

Dorum Βαδρόμιος contaminatam esse, Similem Delphorum religio- 
nem praestat mensis Delphieus Βοάϑοος sive Βοαϑόιος ). — Apollinis 
Clari religio minus late patuisse videtur: aliud enim est illius dei 
templum et oraeulum Clarium in agro Colophonio positum apud 
omnes gentes, maxime vero apud Romanos imperatorum aetate 
summa auctoritate viguisse^), aliud multas civitates suum deum 
Ἀπόλλωνα KAdgiov appellasse. lllud libenter concedimus, hoc 
facile esse ad demonstrandum negamus. llluc enim, non huc 
pertinet, quod τὰ KZdgia iam hellenistica aetate ineunte civis 
Atheniensis epigrammate in patria Cecropia posito obscuro illo 
quidem (IG II 1311) se vicisse gloriatus est?); illuc, quod Smyrnaei 
Alexandri aetate Apollinem Clarium consuluerunt, sibi liceretne 
sedes mutare Alexandri imperio obtemperantibus (cfr. Pausan. 
VIL 5, 3); illue pariter, quod Tacitus narrat Germanicum (Ann. 
II 54) oraculum Clarium adisse, Agrippinam idem (Ann. XII 22) 


*) Apollo contra Boácov num usquam unquam fuerit, me vehementer du- 
bitare fateor. Maximilianus enim Frànkel ranae aeneae antiquarii regii Beroli- 
nensis antiquis litteris 4uov JZovoov Βοασονι, id est "Aucv Zovóov Βοάσωνι 
inscriptum cum legisse sibi visus esset (IG IV 357), e litterarum formis et e 
diphthongo ov in tam antiquo titulo mira conclusit ranam a Corinthiis dedicatam 
esse, Boácova Apollinem Auxiliatorem fuisse statuit. At, ut mittamus de B in 
nomine Βοάσωνιε minime constare, ipsum autem Fráànkelium aliquatenus certe 
concedere nihil obstare, quominus hunc titulum pari iure ad Sicyona vel ad 
Phliunta referamus, ut id mittamus, quo iure Βοάσων ,opitulatorem, auxiliato- 
rem^ explicat? Nam, quod Usener demonstravit βοήν saepe idem fere valuisse 
atque auxilium, inde non consequitur, ut βοᾶν auxiliari significaverit, non tantum 
clamare, quiritari, auxilium petere. Accedit ut, etiamsi quis concesserit Βοάσωνα 
nomen recte formatum dei auxiliatoris fuisse, nondum demonstratum sit tam 
antiqua iam aetate Βοάσωνα potius Apollinem dictum esse quam deum singu- 
larem, qui nondum cum Apolline coaluisset. Huic iudicio etiam quae supra 
(p. 42, adn. 2) de Boedromiis atticis exposui nescio an faveant. Unum rursus 
moneo, nondum constare deum Βοάσωνα unquam in terris fuisse. 

5) Testimonia collegerunt Buresch libello illius oraculi cognomini (paginis 
praecipue 29 sq.); Wernickius (PW. II 54 sqq.), qui multa enumerat; quae 
tamen nos distinguere studemus, permiscet atque confundit. Ego pauca addidi 
quae sive illos fugerunt sive nondum innotuerant; plura de sacerdotiis Clariis 
quaesivi in disputatione de ambobus Nicandris (Studi ital. di fil. class. XX 19 sqq.). 

?) Τὰ KAdpia item commemorantar in titulo Coo Syll. 678 (— 105 Paton), 
12 Κλάρια ἐν Κολοφῶνι. Colophonii decreta sua in templo Clario incidenda, 
feriis Clariis a praecone legenda curabant, ut e titulo apparet Prienae invento 
saeculi a. Chr. n. III, 57, 5 Hill. τοῖς δὲ Κλαρίοις [roig μεγάλοις καὶ τοῖς] 
Τονείοις ; V elg τὸ ἱερὸν τοῦ ᾿Απόλλωνος τοῦ KAapgíov. Atque tituli Colophonii 
Clari inventi sunt: cfr. dissertationis meae, quam supra attuli, p. 82. 

adversus Lolliam aemulam instigasse 5; illue, quod responsum altero 
p. Chr. n, saeculo Trocettanis civitatis Lydiae incolis datum ibi in- 
ventum est?)  Singularem illius templi auctoritatem numerus et 
nomina civitatum praestant, quas vel chorum vel qui oraculum 
consulerent illuc misisse tituli alterius p. Chr. n. saeculi a Maeridy 
ibi inventi et editi testantur (Üsterr. Jahresh. VIII 1905, potissimum 
p. 171; XV 1912, 46 sqq., potissimum 56); item tituli latini legio- 
num romanarum tres, omnes iisdem verbis concepti, quorum alius 
Boreovici in Britannia (CIL VII 633), alius in Africa in. vico Cabiliae 
(CIL VIII 8351), alius Carini in Dalmatia. (CIL III 2580) positus 
est: in omnibus legitur dis deabusque secundwm interpretationem Clari 
Apollinis; quibus commovemur, ut credamus legiones romanas 
complures oraculum Clarium de prodigio quodam singulari inter- 
rogasse, responsum esse ut omnibus dis deabusque aram statue- 
rent ὃ. 

Perpauea contra testimonia supersunt quibus comprobetur 
Apollinem illo cognomine praeter Colophona i alis regionibus 
invoeatum, Clario aras constitutas esse. Corinthi Pausanias vidit 
(II 2, 8) Apollinem aeneum ἐπίκλησιν Κλάριον. "Templi Apollinis - 
Clarn, quod fuit Sagalassi m oppido Pisidiae, titulus dedicatorius 
servatus est (Lanckoronski— Petersen— Niemann, Stüdte Pamphy- 
liens und Pisidiens II p. 226, nr. 200 — Inser. Graecae ad res 
Romanas pert. III 342), qui testatur illud [ἐπὶ Κορνηλίου] Πρόκλου 
τοῦ σεμνοτάτου ἡγεμόνος] consecratum esse, circa annos 140—142 
p. Chr. n. Eiusdem fere aetatis reliquae eiusdem civitatis in- 
seriptiones videntur, in quibus ἀγῶνες Κλάρειοι ibi habiti comme- 
morantur (Lanekoronski I| nr. 195 — Inscr. Graecae ad res Ro- 
manas pert. III 361; Lanckoronski II 201, 3; 202, 8). Atque, quod 
saepius Philippiani Vari. ἀγωνοϑθϑέται διὰ βίου ἀγώνων KAagsiov 
in his titulis dieuntur (Lanckoronski II 195, 2; 202, 13), quod T. ΕἸ. 


1) Recte enim Bureschius, oracu/un, cum scriptum feratur Zsferrogatum- 
que Apollinis Clarii simulacrum, emendasse videtur (p. 39. adn. 3). 

?) Ille titulus denuo post Bureschium editus est a Josepho Keil et Antonio 
de Premerstein (Erster Reisebericht aus Lydien [— Wiener Denkschr. 53], nr. 16). 
Quam pestilentiam Apollo removisse praedicetur, ambigitur (cfr. Keil et Premer- 
stein, p. 10); non de maiore tamen spatio litigatur quam de decenniis. 

*) Aliud testimonium, cum minus notum videatur, hoc loco repeto: Noviseli 
in Bulgaria titulus inventus est mutilus aetatis romanae, quo ᾿Ανχιαλεῖς nescio 
quid [κατὰ χρη]ζμοὺς zo?[c ᾿Απόλλ]ωνος KoAoqo|[vtov|]se posuisse testantur (Arch.- 
ep. Mitteil. X 1886, 148). 

Varus in templum marmore incrustandum, ut titulus dedicatorius 
testatur (v. 3 τὴν δὲ σκούτλωσιν τῶν τοίχων τοῦ ναοῦ ὃ αὐτὸς 
Φλ. Κολλήγας xai T. Φλ. [Οὐ]ᾶρος), pecuniam impendit, quod deni- 
que in titulis 195 et 201 ἀγῶνες Κλάρειοι et Οὐάρειοι vel Ρο- 
δώνειοι Οὐάρειοι consociantur, inde fortasse concludere licebit 
Varorum gentem hane religionem Sagalassi instituisse. Eadem 
fere aetate Sagalassenses chorum Colophona ad templum Clarium 
misisse docuit titulus Oesterr. Jahresh. VIII 1905, 166 editus (nr. 
ΠῚ 3, v. 1 sqq.); in uoAzóv numero Diomedem Rhodonis filium 
fuisse legimus, nescio an Rhodonis Vari, a quo ἀγῶνες 'Poóovetoi 
Οὐάρειοι conditi sint. Atque fortasse suspicio non inepta erit, 
eodem tempore chorum missum atque Clari religionem Sagalassi 
institutam; item nonnullas certe e reliquis eivitatibus, quas chorum 
misisse in illis lapidibus legimus, eadem fere aetate templum 
Apollinis Clari vel ludos Clarios instituisse. Unum eonstat, altero 
demum p. Chr. n. saeculo Apollinis Clari religionem Sagalassum 
propagatam esse. Atque id, quod de Sagalasso asseveramus, 
nescio an ad totam Pisidiam pertineat; Isindae enim ab Arthurio 
Woodward dedicatio inventa est (Ann. of the School of Athens 
XVI 113, nr. 4), quam oi συστεφανω[ϑέντεϊς ἀγῶνα Κλάρι[ον z]ev- 
ταετηρικόν ;posuerunt. Tituli aetatem satis recentem litterae « 
forma uncialis arguit; qui ἀγωνοϑετεῖ, Apollinis sacerdos διὰ βίου 
dieitur. Crediderim eadem fere aetate hos ludos Isindae ac Saga- 
lassi institutos esse. Paullo vetustior titulus Attieus videtur ana- 
glypho inscriptus, quo Apollo cum cithara et plectro repraesen- 
tatur IG III 175. ᾿Απόλλωνος Ayviéog Προστατηρί[ου] Πατρώου 
Πυϑίου Κλαρίου Πανιωνίου. At multitudo cognominum hominis 
studium prodit, qui quam plurimas ἐπικλήσεις inter se abhorren- 
tes coniungere optaverit; atque nescio an hoc oraculi cuiusdam 
consilio fecerit: Clarium enim certe syncretismo, ut aiunt, favisse 
tituli legionum, quos supra (p. 45) perstrinximus, demon- 
strant. Nomen ephebi pergameni Κλάριος, qui fuit aetate satis 
incerta sed romana superiore (Athen. Mitt. XXII 1907, 462, nr. 390) 
nihil aliud docet nisi patrem filium in Apollmis Colophonii tutela 
posuisse; idem docet nomen XKZAaegr- in titulo Erythraeo circa 
annum 300 a. Chr. exarato (Wilamowitz, Nordionische Steine 
p. 20, adn. 1); de religionibus contra illarum civitatum nihil inde 

') Contra nomen. Κλᾶρος (KAàgog KAdgov Aifoveós in titulo Attico 
Samothraciae reperto annorum 160—180 p. Chr. n.; Καιλήριος KAágog in titulo 

lueramur. — Decretum vero ἐπὶ πρυτάνεως KA. Moóéovov μηνὸς 
Κλαρεῶνος ὃ datum, quod inter titulos Magnesios a Kernio nr. 114 
insignitum est, cum iam constet (cfr. Wilamowitz GGAÀ 1900, 570) 
ilud ad Magnesiam omnino referri non posse (nam nomina et 
seriem mensium Magnesiorum diversa esse, pariter eponymi titulum, 
qui στεφανηφόρος, non πρύτανις dictus sit), nescio an inscriptio 
colophonia sit: apud Colophonios enim eponymi illo nomine 
appellabantur. Atqui confido fore ut tituli innotescant, quibus 
comprobetur Clarii religionem latius patuisse quam e documentis, 
quae quidem exstent, effici possit; tantum Callimachi auctoritati 
in istiusmodi rebus tribuo. 

10 πάντῃ ,omnino* significare, πολύ sensu collectivo intelle- 
gendum esse, perspexit lanius p. 102 sqq.; zoA4vovvuíav enim 
hoe loco respici; ipse fr. 115 ἔρχεται πολὺς μὲν Αἰγαῖον διατμήξας 
ἀπ᾽ οἰνηρῆς Χίου duqogsóc, πολὺς δὲ Λεσβίης ἄωτον νέχταρ oi- 
νάνϑης ἄγων et 121 πουλὺ-ἔτος contulit. Vocabuli πάντῃ usus 
nullo exemplo indiget. 

71 sqq. Callimachus Apollinem Carneum illum deum vocat: 
sibi enim patrium esse ita facere. Carnei religionem apud omnes 
Dores floruisse inde vere concludere videmur, quod de tot civi- 
tatibus testimonia supersunt"); quo tamen iure ipse potissimum 


Cleonensi IG IV 490, Φλάουιος Κλᾶρος in Thespiensi IG VII 1772; Κλᾶρος 
Heraclidis Thiani pater in Amiseno, Anderson-Cumont-Grégoire, Studia pontica 
III 7a) cognomen romanum ,Clarus^ est. — "Tribus tegeatiea KZaoeór:g (Paus. 
VIII 53, 6) ab Iove KAagío id est Κραρίῳ nomen accepit: cfr. Solmsen, Rh. 
Mus. LIII 1898, 157. Item nullus in hac quaestione locus est Aeschyli Suppl. 
versui 369 ἱκεσία Θέμις Διὸς KAagíov; responsione enim demonstratur versum 
in dicreticum exire: Ζεύς, cui κλῆρος cordi est, intellegitur. 

ἢ Quae in adnotatione hac lege indico, ut plurimum ipsius dei sacerdotiis 
sacris dedicationibus tribuam, tum mensem Kagve?ov, qui ab eo nomen duxerit, 
aliquo certe loco habeam, quamquam menses non solum religionibus sed etiam 
commerciis continentur; nomina contra theophora prorsus reticeam. In qua 
enim civitate illa multa sint, in illa aliis de causis constabit Carneum excultum 
esse, in qua pauca vel unum, quis est qui spondeat non patrem filium ab amici 
peregrini nomine appellasse? Atque illa nomina cuivis praesto sunt in opusculo 
illo Ernesti Sittigii doctissimo de nominibus theophoris (p. 56) Indicem meum 
e Gruppii (Myth. 1243, adn. 2) et Wernickii (PW. II 55) laterculis ita concinnavi, 
ut supervacanea et quae huc non facerent, demerem, ipse e titulis, quae nuper 
innotuissent, testimonia nova adicerem. A testimoniis ordior, quae falso ad 
Carneum referuntur: Thuriis in colonia panhellenica illam religionem fuisse e 
testimonio minus idoneo colligitur: quod enim Theocritus (V 83) pastorem Thu- 

sibi patriam asseveret, mox (v. 72 544.) indicat Pindari vocibus 
in mentes eorum qul legerent revocatis. Pindarus enim in car- 
mine de Cyrenarum originibus cyrenaeo victori in honorem com- 


rinum τὰ δὲ Κάρνεα xai δὴ ἐφέρπει dicentem fecit, ille pastor non minus aut 
Syracusanus aut Cous est quam Thurinus, nam Comatae gratia, servi poetae 
cuius personam a fama accepisset, scaenam in agro Thurino collocatam esse a 
Theocrito perspexit Wilamowitzius (in huius mimi hypothesi; cfr. quoque Text- 
geschichte der Bukoliker 166). — Καρνησσόπολις nomen civitatis Lytti anti- 
quum perperam huc refertur; illud — ησσός enim pariter atque --- ασσός ne 
graecum quidem videtur (cir. Aly, Kret. Apollonkult 8, adn. 2). Neque huc 
pertinet nomen dei Carneus in titulo latino in Lusitania invento CIL II 125; 
quod miror ab Holdero in thesaurum celticum receptum esse, cum editores 
tam vehementer dubitent, num recte lectum sit. — Pausanias III 13, 4 (similiter 
III 26, 7) testatur omnes Dores Carneum honorare; omnibus Doribus mensem 
Carneum sacrum esse testatus erat Thucydides V 54, 2. — De religione Carnei 
spartana non est cur testimonia congeramus, cum sescenta sint. Satis erit ad- 
monere iam Herodotum (VII 206) Carnea spartana commemorasse (quae enim 
VIII 72 perstringit, nescio an ad totam Peloponnesum pertineant), item 'Thu- 
cydidem V 75,2 (nam num alter locus V 76,1 genuinus sit, ambigitur) Iam 
Hellanicus Καρνεονέκας et versibus et oratione soluta conscripsit, ut Athenaeus 
ait XIV 635e, cuius testimonium immerito in dubium revocari ostendit Felix 
Jacoby (P. W. VIII 143). Sed fere omnes glossae de illius festi ritibus et per- 
sonis ad sacrum spartanum aut diserte ab ipsis testibus referuntur aut refe- 
rendae esse videntur. Nuper vero testimonium innotuit omnibus quae tene- 
bamus vetustius, titulus fortasse VI saeculi βουστροφηδόν exaratus (Annual 
of the Brit. School XV 82), quo AiyAdrzag τῦι Kagveío: anaglyphum dedicat, 
quo arietis cornua repraesentantur; ubi dignum est quod commemoretur, Carneum 
nondum Apollinem appellari. Quae victoriae primo loco dicuntur, fortasse item 
ad agones Carneos spectant. — Atque non solum in ipsa urbe, sed multifariam 
in agro laconico Carneus excultus est; ut Pausanias testatur, Gythii (III 21, 8), 
Oetyli (III 25, 10), Leuctris (III 26, 5), Cardamylae (III 26, 7). Ad montem 
Cnacadium ubi illius religionem floruisse idem docet III 24, 8, nuper herma 
inventus est arietis capite insignis, quem recte a Schródero (Athen. Mitt. XXIX 
1904, 21 544.) quasi quandam Carnei eifigiem explicatum esse nunc anaglypho 
spartano comprobatur. Idem glossographi κάρνον᾽ κρέον explicantes docere po- 
tuerunt. In eam opinionem inclino, ut existimem Κρανίου τέμενος illud ἐπέ- 
κλησιν Στεμματίου (Paus. III 20, 9) in agro laconico ad viam, quae in Arcadiam 
ducit, positum Carnei sacrum fuisse; vocabulum enim cognatum quod est ozeg- 
ματιαῖον cum Carneis lacedaemoniis quodammodo cohaeret (cf. Hesych. s. v. 
1736; Anecd. Bekk. I 305, 31); pariter σταφυλοδρόμος in Carneis στέμματα 
περιϑέμενος cucurrisse narratur, Anecd. Dekk. I 305, 25. Nonne Carnion, urbs 
arcadica a Plinio n. ἢ. IV 30 commemorata, eodem faciat, ut Wernickius con- 
tendit, non omnino constat; τὸ Κάρνιον apud Asinem Polybius commemorat 
V 19,4, ad meridiem igitur versus Lacedaemone profectis. — Ut Lacedaemone 
cum Pindaro et Callimacho Theram transgrediamur, ibi Apollinis Carnei reli- 


De v. ?18qq. 49 


posito, Pyth. V 72, chorum cyrenaeum fecit canentem: Lacedae- 
mone γεγενναμένοι ἵκοντο Θήρανδε φῶτες Αἰγεΐδαι, ἐμοὶ πατέρες, 
οὐ ϑεῶν ἄτερ ἀλλὰ μοῖρά τις ἄγεν. Quae verba Callimachus ut- 


gionis documenta praecipue Hilleri excavationibus plurima in lucem prolata sunt. 
Vetustissimum testimonium inscriptio praebet perobscura rupi insculpta IG XII 
3, 324 * Ay AorzéAns πράτιστος ἀγορὰν hixdáó. Καἰ[ρ]νήια Ocov δείπνιξεν hovixav- 
τέδα (i. e. οὐνιπαντίδα, ὁ ᾿Βνιπαντέδα) xal Λακαρτῶς, ubi qui illud ϑεὸν in- 
tellegendum sit, ambigitur. Mihi una. maxime Hilleri interpretatio probatur, 
ut sit ϑέων: Aglaoteles scilicet cum munus sortitus esset currendi in Carmeis, 
munus scilicet staphylodromi (cfr. potissimum Anecd. Bekk. I 305, 25; Hesychius 
s. v. σταφυλοδρόμοι 1673 non tam perspicuus est), primus omnium illius muneris 
collegarum ἀγοράν, cives ad cenam vocavit. Templum Apollinis Carnei Hiller 
effodit (Thera I 275 sqq.; III 62 sqq.), ante quod planities erat, hominum opera 
scilicet ea de causa coaequata ut pueri saltarent, quorum et agilitatem corporis 
et formae praestantiam tituli amatorii laudant illi nobilissimi, quorum pars 
quidem non longe ab illo templo saxo insculpta est. Consuetudinem illam τοῦ 
δαμοϑοινᾶν in Carneis praestat inscriptio in puteo sub ipso templo inventa IG 
XII 3, 335 non tam antiqua illa quidem. Atqui Carnei religionem non inde ab 
origine Theraeorum fuisse, inde recte Hillerus (Thera III 69) collegit, quod Del- 
phinium, non Carneum adulescens quidam antiquissima aetate testem domiti 
pueri invocasset (IG XII 3,537). Sed Theram introducta tamen est aetate satis 
antiqua, cum illa insula regum imperio obtemperabat; non minus enim recte 
idem (Thera I 153) conclusisse videtur genti quae & regibus originem  repe- 
teret, sacerdotium hereditarium fuisse cum Aesculapii tum Apollinis Carnei. Ti- 
tulos quaerentibus, quibus unus et alter ex illis sacerdotibus commemorantur, 
pariter quibus servi Καρνείοις ἐν ἀγῶνι manumittuntur, Hilleri indices dili- 
gentissime confecti praesto erunt (cfr. fasciculi 3 pp. 252. 255. 344 s. vv. AzóA- 
Aov et Kagveia). — Si Cyrenas transmittimus, praeter Pindari et Callimachi 
locos, quos discepto, Carnei religionis documento sunt Plutarchi quaest. conv. 
VIII 717d. — In Peloponneso praeter Laconiam ille deus colebatur Sicyone 
(Paus. II 10, 2. 11, 2), Argis, ubi epigramma in Maeniae T. f. Smyrnae sacerdotis 
tumulo etiam nunc legitur (IG IV 620), mutilum illud quidem et difficillimum 
ad intellegendum (velim teneas eam etiam Iovis fuisse sacerdotem aut se futuram 
sperasse in supplemento tantum versus 11 positum esse ów/orov δ᾽ Zoíov d[yy: 
Διός] elegantissimo sane et quod complures difficultates expediat, alias autem 
ipsum iaciat) Epidauri illum cultum e mense eiusdem nominis colligimus, qui 
saepius in tholi aedificandae rationibus, qui est titulus IV a. Chr. n. saeculi (IG 
IV 1485) memoratur. — Religionis Carnei messeniae testimonio est lex sacra 
Andaniensis (Syll. 653 — Ziehen, legg. sacrae nr. 58), qua saepenumero templum 
Carnei sive τὸ Καρνειάσιον nominatur quaque iubetur (v. 34.69) cum aliis dis 
tum Apollini Carneo res divina fieri: quo de titulo plura dedi in Atti di Tori- 
no 1912. Mysteria dearum Magnarum in Carnasio facta esse docet Pausanias 
IV 33,4; idem testatur in alia Messeniae urbe Pharis Apollinis Carnei nemus 
fuisse (IV 31, 1. — Apollo Καρῖνος saxum in pyramida formatus, quem a 
Megarensibus excultum esse apud Pausaniam (I 44, 2) legimus, num cum Carneo 
Pasquali, Quaestiones Callimacheae. 4 

cumque intellexit (sunt enim controversa), ita intellexit, ut cre- 
deret Pindarum Theram a certo genere spartano Aegidarum con- 


cohaereat, nescio; scio eandem pyramida quam in nummis megaricis, in nummis 
quoque byzantiis incusam esse (cfr. Head h. n.? 393; Drexler, Ztschr. f. Numism. 
XIX 1895, 128), apud Byzantios vero Megarensium colonos mensem Carnium 
fuisse, ut Glossarum liber (V 175, 22 Gótz) testatur. — Si iam a Peloponneso 
ad insulas doricas minores transgredimur, Rhodi rursus in urbe cui Camirus 
nomen fuit, dedicationem reperimus, quam III fere a. Chr. n. saeculo (IG XII 
1, 705) cum multi alii posuerunt, in quibus Pythii sacerdotes, tum sacerdos 
Apollinis Carnei (v. 18) peculiaris; in alio contra titulo (IG XII 1, 697) in eadem 
urbe invento item unus commemoratur, qui simul sacerdos fuit [᾿4π|όλλω- 
[v]les [Πυϑίου καὶ Καρ]νείου καὶ MvAevitov] quae omnia quin recte 
suppleta sint, non dubito. In eadem insula Lorymis certum Apollinis sive tem- 
plum sive simulacrum primo a. Chr. n. saeculo fuit, ut titulus docet IG XII 1, 
845, 14 (ἱερεύς) [᾿Απόλλωνος Καρνείου [τοῦ κατὰ] Λώρυμα. Item Philippum 
Philippi filium ἱερῆ ᾿Αϑάνας Λιν[δέας] κ[αὶ Διὸς Πολι)έως καὶ ᾿Αρτάμιτος Κε- 
κοίας, pariter Agaurida uxorem effingendam curarunt, statuas posuerunt, a. cir- 
citer 42 a. Chr. n. cum multi alii sacerdotes, in quibus sacerdos Apollinis Πυϑιαέως, 
sacerdos Apollinis *OZ£ov, sacerdos Apollinis ἐς Κάμυνδον, tum etiam sacerdos 
Apollinis Καρνείου (Blinkenberg-Kinch, Explor. de Rhodes III 56 sqq., 25. 85). 
De mense Carneo non solum ex universae reipublicae rhodiae decreto II a. Chr. n. 
saeculi constat, sed etiam ex amphoris sescentis per totum terrarum orbem dis- 
persis et dissipatis. — Fuit mensis Carneus pariter Nisyri, ut decretum (IG 
XII 3, 91, 10 — Syll. 263) docet circa annum 200 factum. — XKagveíag nescio 
quas Coi tertio quoquo anno celebrabant: τὸ dzegov enim ἔτος ἐφ᾽ οὗ xa ἔωντι 
Καρνεῖαι in fastis legitur (38 Pat. — Syll. 617), 11. 15. 22. Mensis Carneus fuit 
Calymnae (GDI 3593, 6. 12. 30. 80. 98. 100; 3567b11; 3609).  Cnidi rursus 
dedicatio Apollini Carneo aetate ila quidem romana posita (Lebas 1572) in- 
venta est, cui nuper similis titulus accessit in ripa maris opposita in Chersoneso 
Cnidia inventus (BCH XXXIV 1910, 425), quem Romani in urbe habitantes 
posuerunt; credo potius Cnidi in urbe quam Bybassi, quod oppidum eo loco, ubi 
ille titulus inventus est, fuisse dicitur. — Patmi quoque dedicatio illi deo facta 
inventa et edita est ἔφ. ἀρχ. 1862, 262. 231 ᾿Απόλλωνος Καρνείου). — Reli- 
gionis Carnei cretensis iam nullum aliud testimonium superest nisi mensis nomen, 
id vero in titulis Gortyniis alterius II saeculi a. Chr. n. (GDI 5009b Kav[v]z«o), 


altero exeuntis III vel ineuntis If (ἃ DIO025, 21 Kaevver . . .), tum in foedere 
inter Gortynios et Cnosios II saeculo pacto (G DI 5015, 3 Kavrzio, at 5 Kap- 
viu). Kagovío 5149, 21 nescio an non recte lectum sit. — In Sicilia fuit 


mensis Carneus non solum apud Geloos Rhodiorum colonos (quamquam nullum 
aliud documentum superest nisi decretum Phintiadis incolarum, qui profecto se 
τὸν δῆμον τῶν Γελῴων dixerunt, IG XIV 256, 5) et Agrigentinos Geloorum 
colonos (IG XIV 952, 8: decretum est in honorem Demetri Syracusani, a. cir- 
citer 200 factum), verum etiam Syracusis ea aetate qua Nicias eas obsidebat, 
si Plutarcho credimus (Nic. 28), pariter apud Tauromenitas, ut in fastis illis 
clarissimis (IG XIV 425. 427. 429 saepius) legitur. 

ditam dixisse. Sequitur πολύϑυτον ἔρανον ἔνϑεν ἀναδεξάμενοι, 
Ἄπολλον, τεῷ Καρνεῖε ἐν δαιτὶ σεβίζομεν Κυράνας ἀγακτιμέναν 
πόλιν. Quas voces Callimachus sine dubio ad chorum, non ad 
poétam rettulit, ὠναδέχεσθϑαι suo iure ita accepit quasi esset ,sua 
vice recipere*, easdem epulas Carneas scilicet quas coloni Lace- 
daemoni domo Theram portarant. Totum nimirum loeum in hanc 
fere sententiam interpretatus est: ,epulas Carneas, quem morem 
Theram Lacedaemonii introduxerant, inde acceptas cum Cyrenaei 
celebremus, Cyrenas civitatem nostram honore afficimus*. Calli- 
machum revera ab hoc Pindari loco pendere inde demonstratur, 
quod uterque continuo non iam Battum sed Aristotelem dicit in 
Libyam Theraeos duxisse, quod Batti nomen, nisi quod Herodotus 
quoque illud respexit), non alibi commemoratur: Pindarus enim 
priscos Cyrenaeos ἄνδρας dixit (v. 86), τοὺς ᾿Αριστοτέλης ἄγαγε 
ναυσὶ ϑοαῖς ἁλὸς βαϑεῖαν κέλευϑον ἀνοίγων; Callimachus autem 
seripsit (v. 76) Battum Carneum Thera in Libyam portasse: οὖλος 
᾿Αριστοτέλης ᾿Ασβυστίδι πάρϑετο γαίῃ. Neque hic concentus casu 
evenire potuit: utroque enim loco idem poeta voluit, eos qui lege- 
rent, mirari, quis hic Aristoteles esset, qui nondum commemoratus 
erat; voluit praeterea Callimachus illos huius Pindari loci recor- 
dari. Post illa quae exseripsimus verba sequitur apud Pindarum: 
χτίσεν δ᾽ ἄλσεα μείζονα ϑεῶν viamque aedificavit pompis Apol- 
lineis, apud Callimachum δεῖμε δέ τοι μάλα καλὸν dvdxvogov. 
Quis iam dubitabit quin Callimachus Pindarum quasi digito indice 
monstret ? 

11 Ad ἐμοὶ πατρώιον οὕτω verbum χαλεῖν intellegendum est, 
quod in illo καλέουσι (v. 69) quasi latet. — 72 τὸ δὴ pro τὸ δὲ 
substituit Kaibelius: τόδε, quod Vahlenus (p. 816, adn. 1) com- 
mendavit, Choephor. v. 59 comparato minime firmatur: in voci- 
bus enim τὸ δ᾽ εὐτυχεῖν, τόδ᾽ ἐν βροτοῖς ϑεός ve καὶ ϑεοῦ πλέον 
illud τόδε notitiam quandam et fere speciem infinitivo significatam 
quasi denuo inculeat, non certam rem, ut civitas est, proprio 
nomine comprehensam. — ἔδεϑλον sedem intellego, non funda- 
mentum, ut arae Apollinis corneae fundamenta paullo ante (v. 62) 
ἐδέϑλια vocaverat. Utrumque vero vocabulum in utramque sen- 
tentiam ponitur; ἐδέϑλια ad fundamenta indieanda Callimachus 
hoe quem diximus loco usurpavit; Apollonius ἵνα τ᾽ εἰσὶ πύλαι 


7) Ut Malten, demonstravit (Kyr. p. 100, adn. 1). 

xal ἐδέϑλια Νυκτός (IV 630) cum scriberet, Noctis sedes in- 
tellectas voluit; Lycophron v. 800 6 τ᾽ αἰπὺ ναίων Toaunóac 
ἐδέϑλιον voluit Τραμπύας ἄστυ. Vocabulum quod est ἔδεϑλον 
ἕδρασμα significasse testatur Suidas; at, ut sedem designarent, 
ilo multi poetae usi sunt; ut Aeschylus Agam. v. 776 de δίκᾳ 
cum dicit τὰ χρυσόπαστα δ᾽ ἔδεϑλα σὺν πίνῳ χερῶν ... λιποῦσα, 
regum domus indicat, potius igitur sedes quam fundamenta. 5] 
quis vero de hoc loco ambigat, praesto est illud Antimachi (ap. 
Paus. VIII 25, 4 — fr. 28 Ki.) Δήμητρος 1691 φασὶν ᾿Ερινύος εἶναι 
ἔδεϑλον, item ilud Apollonianum IV 329 sqq. ἐκ δ᾽ émégmoav 
δοιὰς ᾿Αρτέμιδος Βρυγηίδας ἀγχόϑι νήσους" τῶν δ᾽ ἤτοι ἑτέρῃ μὲν 
ἐν ἱερὸν ἔσκεν ἔδεϑλον. Nam templa siquidem dicunt, potius 
sedem vel sacram sedem quam fundamenta in hane sententiam 
usurpant. Id quod pariter in illud Lycophronis (v. 984 sqq.) 
cadit πόλιν δ᾽ óuotav ᾿Ιλίῳ δυσδαίμονες δείμαντες ἀλγυνοῦσι Aa- 
φρίαν κόρην Σάλπιγγα δῃώσαντες ἐν ναῷ ϑεᾶς τοὺς πρόσϑ' 
ἔδεϑλον Ξουϑίδας φκηκότας. Quae voces qui intellegi poterint 
nisi ,lonibus necatis, qui illam urbem usquetum habitassent*? 
Comparari potest vox de eadem radice deducta ἕδος, qua pariter 
et fundamentum (cfr. Hesiodi Theog. v. 117 J'ai! εὐρύστερνος, 
πάντων ἕδος ἀσφαλὲς αἰεί) et sedes (cfr. "OAvuzov, ἵν᾽ ἀϑανάτων 
ἕδος ἐστίν E 360, multi 411 loci). Atque si recte ἔδεϑλον ἐδέ- 
ϑλιον spiritu leni scribuntur, illas voces poeta epicus antiquus 
usurpavit. — 78 ἄστυ Κυρήνης, quod fuit qui in suspicionem revo- 
caret, praeierat Pindarus Pyth. IV 260 ἄστυ χρυσοϑρόνον δια- 
νέμειν ϑεῖον Kvodvac. Mic ilius vocabuli syllaba prima semper 
brevi usus est, item Hesiodus Eoearum fr. 149, 1, neque ea pro- 
ducitur nisi in versus heroi arsi, ut ab eodem Callimacho ἢ. III 
v. 206 atque antea ab Hermippo (ap. Athen. I 27e, v. 4) ἐκ μὲν 
Κυρήνης καυλὸν xai δέρμα βόειον), postea ab Apollonio II 502 
(Κυρήνη πέφαταί τις ἕλος πάρα Πηνειοῖο), Dionysio Periegeta 
(v. 218 Κυρήνη v εὔιππος, AuvxAaiov γένος ἀνδρῶν ᾿); item in arsi 
trimetri ilambici, ut scripsit Aristophanes Thesmoph. v. 98 ἐγὼ 
yàg οὐχ δρῶ ἄνδρ᾽ οὐδέν᾽ ἐνθάδ᾽ ὄντα, Κυρήνην δ᾽ δρῶ: nobilem 
dicit meretricem ?). Vocalis igitur quae est v saepe producitur, 


1) εὔιππος ab eodem Pindari loco Pyth. IV 2 eó£zzov βασιλῆα Κυράνας 
deprompsit, a quo Callimachus (fr. 112) illud μήτηρ e?ízzov πατρίδος ἡμετέρης. 
3) Nihil contra alteri Aristophanis loco (Ran. v. 1325 sqq.) tribuo, ubi 
Aeschylus fingitur Euripidis numeros canticorum ridere τοιαυτὶ μέντοι σῦ ποιῶν 

saepe corripitur; nunquam tamen producitur, quin in arsi collo- 
cata sit. Inde iam Maltenius (p. 71) recte adversus Studniczkam 
conclusit illam syllabam Kv suapte natura brevem fuisse; equidem 
contendo productionem non illus, qui Cyrenaeorum consuetu- 
dinem loquendi ignoraret, sed poetarum quasi propriam fuisse, 
qui numeris inservirent. Neque haec conclusio forma responsi 
Batto redditi, quam nobis Diodorus (VIII 29) repraesentat, labe- 
factatur: Βάττ᾽ ἐπὶ φωνὴν ἤλθϑες" ἄναξ δέ σε Φοῖβος AnóAAov 
εἰς Λιβύην πέμπει καλλιστέφανον Κυρήνης εὐρείης ἄρχειν καὶ ἔχειν 
βασιληίδα τιμήν, quae secuntur. Nam hane oraculi formam re- 
centiorem esse inde elucebit, quod, si eam cum oraculo compa- 
raveris eiusdem sententiae, breviore tamen et pressiore, quod 
Herodotus servavit IV 155 Bdw' ἐπὶ φωνὴν ἤλϑες: ἄναξ δέ σε 
Φοῖβος AnóÀAov ἐς Λιβύην πέμπει μηλοτρόφον οἰκιστῆρα non 
plura, tibi fatendum erit non ambas formas genuinas esse posse; 
utra sit, et ipsam brevitatem declarare et vocem οἰκεστήρ, quam 
dorieam esse, e propria civium cyrenaeorum loquendi consuetu- 
dine depromptam, peculiari commentatione demonstravi (Glotta 
1915). Nihil ergo impedit quominus illum versum aetate demum ' 
hellenistica in eam formam redactum censeamus. 

14 ἕκτον γένος Οἰδιπόδαο 'Theras dicitur ὃ Αὐτεσίωνος τοῦ 
Τεισαμενοῦ τοῦ Θερσάνδρου τοῦ Πολυνείκεος Oedipodis filii (cfr. 
Herod. IV 147); stipes enim primus rationibus includitur, ut a 
Pausania IV 15, 3 Theopompi regnum ἐς ἀπόγονον τέταρτον deve- 
nisse narratur Anaxidamum Ζευξιδάμου τοῦ ᾿Δρχιδάμου τοῦ Θεοπόμ- 
που. Exemplum vocis γένος ita positae ut generis gradum numero 
apposito indicet quamquam nullum aliud praesto est, prope ac- 
cedit illud Isaei XI 5 δεῖ δή σε τῆς ἀγχιστείας . . . τὸ γένος εἰπεῖν 
,.agnationis vinculum, gradum*; vel propius illud oratorum Atti- 
corum pervulgatum oi ἐγγύτατα γένους; δεύτερος, τρίτος ἀπόγονος 
multi dixerunt. — 76 Callimachus Cyrenaeorum agrum σβυσ- 
τίδα γαῖαν dixit, ut "Aofóorag Libyas ὑπὲρ Κυρήνης habitantes 
Herodotus appellarat (IV 170). Idem Callimachus flumen liby- 
cum Tritonem Asbystam vocavit vel potius vocarat libri Aetiorum 
I fr. 18 οἴη τε Τρίτωνος ἐφ᾽ ὕδασιν ᾿Ασβύσταο. — πάρϑετο singulari 
quodam pondere dictum est; nam παρατίϑεσθαι genere medio potius 
τολμᾶς τἀμὰ μέλη ψέγειν, ἀνὰ τὸ δωδεκαμήχανον Κυρήνης μελοποιῶν; neque 
enim perspicio, cur non liceat versum glyconeorum seriei extremum ita dime- 
tiri; ut sit pherecratius istius formae v 2 2o o2. 

de committendo quam de apponendo usurpatur: cfr. Herod. VI 
86 ga τοῦ παραϑεμένου τὰ χρήματα: item Apollonius Rhodius 
Colehos cum Minyis pepegisse fecit, ut Medeam Dianae commit- 
terent, Dianae in tutela collocarent, dum diudicaretur, utris red- 
deretur: παρϑέσϑαι κούρῃ Λητωίδι νόσφιν ÓóuíAov, inquit (IV 346). 
Quid iam attinet illud Christi εἰς χεῖράς oov παρατίϑεμαι τὸ πνεῦμά 
μου afferre?  Battus Carneum, suum deum, terrae ignotae com- 
misisse narratur. — Quod Callimachus Battum sive Aristotelem 
lnnguae vitio sanatum esse dicit, eum fabulam antiquam sequi in 
capite de fabulis cyrenaicis demonstraturus sum. — Multa unum 
vocabulum desiderat, o?40c: quod hoc loco pro illo quod est ,in- 
teger, sanus, servatus* quin positum sit, nescio an fuerit qui 
dubitaret inde a Callimachi scholiasta. Atque iam Janius evicit 
Callimacho, cum ilum versum scriberet, sive ὦ 118 ante oculos 
obversatum esse μηνὶ δ᾽ ἄρ᾽ οὔλῳ sive o 9343 ἄρτον τ᾽ οὖλον ἑλὼν 
περικαλλέος ἐκ κανέοιο, quas voces etiam altero loco veteres 
grammatici in hane sententiam acceperunt, falso ili quidem); 
o$4og idem Callimachus ita usurpavit Hecalae fragmenti Vindo- 
bonensis I 8 Θησεὺς οὐχ ἑκὰς οὖλος ἀπ᾽ εὐύδρου Μαραϑῶνος 
ζωὸν ἄγων τὸν ταῦρον. At Janius (Ρ. 8544.) non ita rem ad- 
ministravit, ut jam supervacaneum sit universam de vocis οὖλος 
usu Callimacheo quaestionem rursus de integro proponere. Illud 
vero vel mordieus tenendum, hunc usum vocis vel potius vocum 
(nam complures coaluerunt), de quarum accentu iam inter anti- 
quos grammaticos litigaretur?), totum in interpretatione homerica 
versatum esse. Caveamus igitur, ne facile credamus Callimachum 
ilii voe significationes inauditas inculcasse, cum praesertim etiam 
nune satis magna testimoniorum vis praesto sit, e quibus colliga- 
mus, qua ratione singulos Homeri locos grammatici interpretati 
sint. — Fr. 507 Callimachus οὔλου μητέρ᾽  "Agnoc quoniam serip- 
sit, Homeri E 461 οὖλος "Agnc, 717 οὖλον "Agra profecto ,tor- 
vum, perniciosum* intellexit, ab eo quod est 94e9og illam vocem 


1 Primus Benndorfius docuit (Erani Vindobonensis p. 377) non panem sed 
pultis potius in oblongam formam ductae genus quoddam intellegendum esse, 
qua Asiani etiam nunc vescantur quaeque in cavam manum complicata colli- 
gitur, ut a Neapolitanis maccheroni manibus tractari solent. 

?*) Quae tibi controversiae scholiis A ad Καὶ 134 repraesentabuntur, quae 
videlicet ex Herodiani prosodia homerica fluxerunt (fr. 307; II 273, 31L.), cir. 
quoque Et. M. 640, 48. 


De v. 76 55 


derivavit. Fr. 140 ἀμφί ve κεβλὴν εἰργμένος ἀγλίϑων οὔλον ἔχει 
στέφανον aliorum mollem coronam* intellexerim potius quam 
complicatam, velut, ut hos solos exempli gratia. commemorem, 
Apollonius lexici homeriei 124, 1, Et. M. 640 οὔλων ταπήτων 
Π 924 quasi μαλακῶν interpretantur. Sed non dubito quin et 
densam coronam et crispam intellegere saltem liceat. — Vesper h.IV 
v. 802 οὖλος ἐϑείραις dicitur, quae verba ab homericis illis οὔλας 
ἧκε κόμας, ὑακινϑίνῳ ἄνϑει δμοίας ξ 231 w 158, γυρὸς ἐν óuor- 
σι μελανόχροος οὐλοκάρηνος fluxisse nemo est quin videat; reli- 
quom est ut quaeramus quomodo Callimachus illa acceperit. At- 
que unum spondeo, illum vocem oó4og non ad colorem rettulisse, 
nam similitudinem cum flore hyacinthino multi fuerunt qui illuc 
spectare opinarentur, eam vocem nemo, quidquid Janius dixit. 
Complures, ut Apollonius lexicographus et Etymologus, τρίχας 
συνεστραμμένας intellexerunt. Sed non minus apte in illos locos 
sensus crispi vel cadit vel cadere videri poterat: οὔλας χλαίνας 
similia (Q 646; ὃ 50. 299; η 338; x 451; y 89; τ 225) ,crispas, 
lanosas* vestes intellegere poterant, οὔλην λάχνην Καὶ 134 densos, 
erispos vestis pilos. Accedit quod vocis oó4og haee una signi- 
fieatio non penitus interiisse videtur: testimonia satis sunto quae 
lexieis praebentur: Aethiopas Libyeos, qui omnium hominum oó- 
λότατον τρίχωμα haberent, Aethiopibus orientalibus Herodotus, 
qui ἰϑύτριχες essent (VII 70, 1), opposuit. Homines vero nigros, 
Aethiopas, Callimachus in parte orbis terrarum occidentali habitare 
noverat: ἢ. in Cer. v. 10 ἔστ᾽ ἐπὶ δυϑμάᾶς, ἔστ᾽ ἐπὶ τὼς μέλανας 
καὶ ὅπα τὰ χρύσεα μᾶλα. Idem autem hoc loco Vesperi capillos eorum 
capillis similes finxit, qui sub illo sidere habitarent. — Tres loci re- 
stant, qui unam eandemque interpretationem requirunt; ubique 
enim οὖλος vel ad saltationem vel ad incessum saltationis similem 
spectat: ἢ. I v. 52 οὔλα δὲ Κούρητές σε περὶ πρύλιν ὠρχήσαντο 
τεύχεα πεπλήγοντες, ἵνα Κρόνος οὔασιν ἠχὴν ἀσπίδος εἰσαΐοι καὶ 
μὴ σέο κουρίζοντος; h. III. v. 246 ai δὲ πόδεσσιν οὔλα κατεκροτάλι- 
ζον, ἐπεψόφεον δὲ φαρέτραι; ep. V v. b. nautilus se praedicat 
pedibus per quietum mare remigare, ut nomen rei suum conveniat: 
ναυτίλος, ὃς πελάγεσσιν ἐπέπλεον, εἰ uiv ἀῆται, τείνας οἰκείων 
λαῖφος ἀπὸ προτόνων᾽ εἰ δὲ Γαληναίη λιπαρὴ ϑεός, οὖλος ἐρέσσων 
ποσσί νιν, ὥστ᾽ ἔργῳ τοὔνομα συμφέρεται.  Janius ,magna cum in- 
tentione, vehementer* explicat, hane significationem ab inter- 
pretatione illius homerici οὖλον χεκλήγοντες P 756. 759 de avium 

agmine et de Achivis avium more cum strepitu fugientibus dicti 
repetit. At vehementiae notio a tertio certe loco prorsus aliena 
est; densa contra ut lana ita et nautili et saltationes cum Ama- 
zonum tum Curetum optimo iure dici poterant. Atque nihil ad- 
versus hane interpretationem valet, quod altero loco οὔλα cum 
κατεχροτάλιζον iungitur; neque enim necesse est οὔλα ad rumorem 
spectare; in πόδεσσι κατεκροτάλιζον enim saltandi notio quasi latet. 
Fac autem zvxv& pro οὔλα ibi traderetur, quis iam in illa voce 
offenderet? 

(1 ávdxvogov quo iure Maltenus proprium Apollinis templi 
nomen (p.47) fuisse contendat, non assequor. Euripides non 
solum templum Apollinis delphicum (Ion. v. 55) sed templum 
Thetidis (Androm. v. 43) ἀνάκτορον dixit. Sane illud vocabulum 
a Callimacho non temere e compluribus, quae praesto erant, 
arreptum sed consulto delectum est, cum invocatio illa ὦ dva 
mox (v. 79) sequeretur. — Οἐν δὲ πόληι singulari quodam pondere 
dictum est: Batti enim templum amplissimum, splendor sacri in urbe 
facti Carneorum parsimoniae opponuntur, quae prima in Libya ipse 
celebrarit, eum nondum Theraeis liceret Cyres fontibus appropin- 
quare, quaeque tamen Apollini magnopere placuerint. — 79 Boves 
non procumbunt sed resupini cadunt, ut animi equi illi platonici, 
si memoria ipsam pulchritudinis speciem contemplata ἀνέπεσεν 
ὑπτία et lora tam vehementer retrahere coacta est, ὥστ᾽ ἐπὶ và 
ἰσχία ἄμφω καϑίσαι τὼ ἵππω (Phaedr. 254 bc). 


Iam Callimachus Carneum iisdem vocibus invocat quibus 
simul adulescentium chorus: ,i7 i; Καρνεῖε, tuae arae nunquam 
neque vere neque hieme florum expertes sunt, ignis tibi sempi- 
ternus ardet. A Carneis annuis ad ritus cottidianos transgressus 
erat; nune rursus ad Carnea revertitur, quae prima Theraei 
feminis Libyssis circumstantibus saltarunt, cum nondum Cyrenas 
tenebant sed Azili habitabant. Apollo saltationem uxori demon- 
stravit in colle Myrtosio stans, ubi ipsa leonem illum Eurypyli 
gregibus infestum necarat. Apollini nullus chorus tantopere pro- 
batus est, nulli civitati tantum ille tribuit quantum Cyrenis, vir- 
ginis raptae memor; Battiadae vero nullum deum tantum hono- 
rarunt quantum Apollinem. 

Tota pericopa summa arte exaedificata est, si eam iam peri- 
copam appellare licet. Umbilicum hune carminis esse ipse Calli- 

machus monstrat: unius enim civitatis religio diserte describitur, 
unius ritus, Carneorum, origines quaeruntur atque enarrantur. 
Prior pericopae pars in apparatu templi splendidissimo versatur, 
posterior in Carneis illis priseis simplicibus et parcis. Eosdem 
animos spirat atque Properti l. IV elegia prima Aoc, quodcumque 
vides, hospes, qua maxima Romast, ante Phrygem Aeneam collis et 
herba fuit, atque ubi Navali stant sacra Palatia Phoebo, Ewuandri 
profugae concubuere boves; eosdem atque Vergili liber Aeneidos 
VIII, ubi ritus prisci civitatis Euandri palatinae oculis subiciuntur. 
Atque eo potissimum carminum aetiologicorum pulchritudo con- 
tinetur, quod originum cuiusque rei agrestis simplicitas cum 
magnitudine et magnificentia eorum quae inde originem ceperunt, 
in uno conspectu componitur. Neque carmina aetiologica temere 
et fortuito, sed consulto commemoravi; quas enim choreas Theraei 
Carneis saltarunt, adulescentium cyrenaeorum saltationi, quae fit 
dum Callimachus loquitur, exemplo fuerunt. Pericopa in Apollinis 
laudes exit, qui nullam civitatem tantis muneribus cumulaverit 
quantis Cyrenas, tum Battiadarum qui nulli deo tantum honoris 
tribuerimt quantum Apollni. V. 28 sqq. dedita opera in memo- : 
riam revocantur, quibus praedicatum erat, quid choro illi adulescen- 
tium eyrenaeorum cum Apolline intercederet, quot dei laudes 
ilis in promptu essent, quanta eos mercede Apollo remuneraturus 
esset. Atque quantum huie carminis parti ipse qui scripsit, tri- 
buerit, vel inde elucet, quod in hae pericopa et imaginibus et 
genere dicendi praeter consuetudinem luxuriatur. Comparatio 
enim florum copiae Apollini oblatorum cum eorum florum numero, 
quem Horae colligunt Zephyro rorem spirante, magis exornatur 
quam huie arti sobriae plerumque et quasi severae consentaneum 
est. Verbi tam audacter usurpati quam verbum περιβόσκεται in 
v. 84: adhibetur, ubi favilla hesterna carbones pasci vel potius cir- 
cumedere dicitur, non multa exempla ex hymnis collegeris. 
Priusquam ad singula interpretanda accedimus, qui huius 
quem umbilicum diximus, in hymni compositione locus fuerit, 
paullo diligentius quaeramus. Reliquis enim duobus hymnis, quos 
ab ipso Callimacho cum hoc carmine iunctos esse pro certo ha- 
bemus, hymno in Dianam et hymno in Delum, singulis pariter 
locis una certa religio enarratur, vel, ut accuratius loquamur, 
quamquam multae tractantur, unius origines deseribuntur, unius 
apparatus laudantur. Hymni in Dianam v. 297 sqq. Amazones 

praedicantur Ephesi simulacrum Dianae statuisse; subicitur templum 
illi postea cireumaedificatum esse Delphico splendidius, quod etiam 
tune stet. Hymni in. Delum v. 300 sqq. quanta religione illa 
insula observetur, laudibus tollitur; adulescentium per Thesea a 
Minotauri faucibus servatorum circum Veneris simulacrum saltatio 
describitur; inde origo Atheniensium moris, ut certam quotannis 
navem Delum mittant, repetitur; adicitur etiam alters ritus 
descriptio, causa pariter subicitur. Addere poteram religionis 
deliae perpetuitatem hoc loco (v. 302sq.) pariter efferri atque in 
hymno quem interpretamur religionis Carnei cyrenensis. Emqui- 
dem nego has trium carminum inter se similitudines casui tribui 
posse. Immo consulto Callimachus carmina sua ita exaedificavit. 
Inde, si quid video, colligitur eum in his hymnis pangendis civi- 
tates Cyrenas Ephesum Delum respexisse, hos illis quodammodo 
dicasse. Neque tamen affirmo haec carmina mare transmissa et 
a choris publice cantata esse; neque enim Callimachi aetas aetatis 
Pindari similis fuit. Alexandrini, quae scripserunt, eadem ratione 
publieanda curarunt atque nos facimus exemplaribus sive diven- 
ditis sive dono missis. Atqui potuit, potuit tamen Callimachus 
carmina certis civitatibus certo die festo dicare, ut poétae nostra- 
tes, Italos dico, carmina, quae in pugna nobil vel in viro claro 
laudando versantur, die ilius pugnae vel obitus illius viri anni- 
versario publieanda saepe curant. Illum contra haec carmina 
non choro destinasse qui illa caneret, vel ex hoc, quem disce- 
ptamus, hymno efficitur. Hic enim hominem se e vulgo Calli- 
machus fingit, qui cum turba colloquatur, tum in laudes Carnei 
se quasi pietate abripi patiatur, tum vero rursus una cum choro 
illum invocet. Qui in carmine publice canendo his partibus, huic 
personae locus esse potuit? At huius generis laudes is tantum 
percipere poterit, qui, cum legat, sibi turbam in templo ad sacrum 
faciendum congregatam menti, non oculis repraesentet. Etiam 
fateor mihi omnino non constare, num in ulla civitate Carneis 
Apollo praesens creditus sit; nam talis ἐπιφάνεια seu παρουσία 
potius poétarum hellenisticorum pietati mysticae quam genuinae 
atque rudi Graecorum religioni mihi consentanea videtur, 

Haec in praesentia satis sunto; iam ad singula transeamus. 
Statim initio Carnei arae praedicantur nunquam neque vere florum 
expertes esse neque hieme croci. — $80 Vocem βωμοί numero 
plurali positam scite defendit Vahlenus (p. 818) Apollonii IV 1219 sqq. 

collatis. — 80 sq. Callimachus cum florum copiam, quos vere Carnei 
altaria portent, cum floribus comparat quos Horae effundant, simul- 
atque Zephyrus rorem flatu congregarit, Cypriorum locum illum 
nobilissimum respicere videtur, quem etiam nunc apud Athenae- 
um (XV 6820) legimus, ubi Gratiae et Horae Venerem vestientes 
describuntur εἵματα μὲν χροὶ ἕστο, τὰ oi Χάριτές ve καὶ "Qoa 
ποίησαν καὶ ἔβαψαν ἐν ἄνϑεσιν εἰαρινοῖσιν, oia φοροῦσ᾽ 'Qgou. 
Atque equidem suspicor Callimachum non οἵα sed ὅσσα legisse: 
ilud oia enim omni acumine et paene sensu caret; ὅσσα cum 
sequentibus optime cohaeret; plurima enim florum genera iam 
recensentur; ὅσσα φέρουσ᾽ ὥραι iam temptavit Hecker, verisimi- 
liter ut saepe, nisi gogo?c cur sollicitarit, non intellego ). Callh- 
machus vero?) gogo?ow ad aras transtulit significatione omnino 
mutata, ἀγινεῖν de Horis in ilius vocis locum substitutum ita 
posuit, ut saepius in Odyssia, saepissime in hymno Apollinis ho- 
merico usurpatum est, ut non tantum agere significaret quantum 
dono mittere, suppeditare; ita pastores dicuntur Procis μῆλον, 
αἶγας dyweiv (ξ 104; y 198; non dissimiliter v 213), omnes homi- 
nes Apollini ἑχατόμβας (h. in Apoll. 57. 249. 260. 366). Horae fin- 
guntur scilicet Apollini flores portare, quos non ipsae verum terra 
subito effuderit, simulatque Zephyrus rorem spirans veris initium 
fecerit. Illud igitur Zephyri mentione adiecta Callimachus effecit, ut 
qui legerent ingentem florum vim Zephyro spirante uno temporis 
puncto e terra emergentem sibi repraesentarent. Zephyri enim vel, ut 
latine loquamur, Favoni aura genitabilis existimabatur, qui simul- 
atque primum spirasset, inde ver initium eapere. Omnino illa Luereti 
nobilissima conferenda sunt (19) nam simul ac species patefactast verna 
diei et reserata viget genitabilis aura Favoni, lla quae secuntur; 
pariter illud Vergili (Georg. II 330): vere parturit almus ager Ze- 
phyrique trementibus auris lavant arva sinus; pariter illud horatianum 


1) Hic versus satis, si opus est, defenditur illo nicandreo Ther. v. 233 
collato τοῖά περ ὧραι εἰαριναὶ φορέουσιν ἐνεψιήματα κούραις, poma dicit. 

ἢ Scio equidem non tantum hoc Cypriorum loco Horas cum floribus con- 
sociari; Hesiodus enim pariter Horas finxit Pandoram floribus coronasse (op. 74) 
ἀμφὶ δὲ τήν γε Ὧραι καλλίκομοι στέφον ἄνϑεσιν εἰαρινοῖσιν. Α Pindaro non 
tantum Horae (Ὁ. XIIL 17) πολυάνϑεμοι dictae sunt, verum idem narravit in 
dithyrambo Atheniensibus composito ver Horarum thalamo reserato flores in 
terras detulisse (fr. 75, v. 13) ἐναργέα δ᾽ ἐμὲ σάματ᾽ οὐ λανϑάνει, φοινικοεάνων 
ὁπότ᾽ οἰχϑέντος ᾿Ωρᾶν ϑαλάμου εὔοδμον ἐπάγῃσιν ἔαρ φυτὰ νεχτάρεα. Sequitur 
τότε βάλλεται τότ᾽ ἐπ᾽ ἀμβρόταν χϑόν᾽ ἐραταὶ ἴων φόβαι, ῥόδα τε κόμαισι μίγνυται. 

(c. I 4, 1) solvitur acris hiems grata vice veris et Favoni, tum paucis 
versibus interiectis (v. 9) nunc decet aut viridi caput impedire myrto 
aut flore, terrae quem ferunt solutae"). At ex omnibus unus locus 
simillimus est Catulli (LXIV 282): Chiron flores Pelei obtulit, quos 
aura parit flores tepidi fecunda. Favoni. 

89 Cyrenaei hieme, cum tanta florum varietas non iam 
praesto esset, crocum in Carnei ara deponere solebant, qui bruma 
viret et colligitur, ut scripsit Plinius nat. hist. XXI 34; eodem 
spectat veriloquium, quod in Etymologico Magno 539, 48, item in 
scholio ad hune Callimachi locum legimus. Cyrenarum regio- 
nem crocum efferre multi antiqui scriptores testantur, horum in 
numero "Theophrastus hist. plant. IV 3, 1; VI 6,5; caus. plant. 
VI 18, 3; Plinius XXI 31; Synesius epist. 134 Herch.; multi 
alii?. Atque non solum Plinius sed antiquissimus testis, Theo- 
phrastus (h. VI 6, 5; c. VI 18, 3), adseveravit Cyrenis praeter cete- 
ras regiones crocum acutissime olere, causas quaesivit. Fuerunt 
autem insequenti aetate, qui Corycio palmam deferrent, sed plerumque 
unguentum crocinum potius quam flores significant. At quaestio- 
nem de unguentorum praestantia instituere nolo. -— ἀέναον πῦρ 
nescio an Callimachus e Pindaro suo prompserit qui (Pyth. I 5) 
τὸν αἰχμητὰν χεραυνὸν . .. ἀενάου πυρός scripsit Quod si 
pro certo habere liceret, iam constaret Callimachum apud Pinda- 
rum devdov legisse, non αἰενάου, quod confidenter restituit 
Schrüder, v» 109 ἐν δ᾽ 60av ai& νάοντα collato. At fatendum 
est iam Pindarum interdum hac voce usum esse in perennis, per- 
petui, non tantum perpetuo fluentis, decurrentis, significationem; 
cfr. Nem. XI 8 xai ξενίου Διὸς ἀσχεῖται ϑέμις ἀενάοις ἐν τραπέ- 
ζαις; Ol. XIV 11 αἰέναον σέβοντι πατρὸς ᾿Ολυμπίοιο τιμάν, ut 
non esset necesse Callimacho certum exemplar imitari ἀέναος 
Callimacho 1am ,constans* erat, ut illi liceret ἀεί eidem sententiae 
addere. — 84 περιβόσκεται de favilla vel cinere intellego qui a foci 
margine ad medium ignem paullatim progressus, dum hie ex- 
stnguitur, carbones quasi pascatur, circumedat. Verbi περιβό- 

1) Nam hoc solutae cum illo solvitur coniungendum est, non ita explican- 
dum, quasi contrarium illi /»;pedére sit, ut Kieflingius scripsit (ad loc.). — Fa- 
vonio in veris primi descriptionibus horatianis certus locus est: c. III 7, 1 quem 
libi, candida, primo restituent vere Favonii ; IV 9 frigora mitescunt Ze- 
phgyris, ver proterit aestas interitura; ep. 1 7, 18 cum Zephyris .. . et hirun- 
dine prima. 

?) Testimonia magna e parte iam collegerat Spannheimius ad loc. 

σκεσϑαι ita prorsus positi nullum aliud exemplum novi; sed νέμεσϑαι 
de igni omnia devorante iam usurparat Homerus V 177 ἐκ δὲ 
πυρὸς μένος ἧκε σιδήρεον, ὄφρα víuowo, post eum multi cum de 
igni tum de volnere vel de cancro carnem depascente. Elegantia 
huius loci in eo posita est, quod ignis iam non vorat, sed cinere 
voratur. Cyrenaei igitur nunquam patiuntur cinerem carbones 
hesternos depasci, sed nova cotidie reponunt. Cyrenaeorum ara 
Carnei talis fortasse fuit Olympiae qualis ara Iovis, e cinere con- 
gesta (Paus. V 13, 11; 15, 9), nisi quod Carnei ara perpetuo ipsa 
ardebat, cinerem. ad aram Olympieam augures Elei e foco Pry- 
tanei uno certo die in anno portabant, non ara sed focus in 
Prytaneo ut nunquam exstingueretur, curabant. Talis religionis 
ut ignis perennis ardeat, exempla graeca supersunt pauca), in 
civitatibus tamen ita inter se remotis haec consuetudo fuit, ut in 
proclivi sit coniectare aetatem fuisse, cum ea multo latius pateret. 
Non longe ab Acacesio in Arcadia, eodem loco ubi Δεσποίνης 
templum fuit, Panis sacellum erat, cui ignis perennis ardebat 
(Paus. VIII 37, 11); item Mantineae in honorem Cereris et Κόρης 
(Paus. VIIL 9, 2). Ignis delphicus perennis, pariter atque olym- 
pieus, focus fuit totius civitatis communis: Orestes enim Aeschyli 
Choeph. v. 1036sqq. narrat se confugisse ad ueoóugaAóv 9? ἵδρυμα, 
Λοξίου πέδον, πυρός ve φέγγος ἄφϑιτον κεκλημένον Ἷ, φεύγων 
τόδ᾽ αἷμα κοινόν, matris scilicet; tum addit οὐδ᾽ ἐφ᾽ ἑστίαν ἄλλην 
τραπέσϑαι Λοξίας ἐφίετο. Inde sequitur ut illa lux quoque ἑστίας 
fulgor interpretanda sit. Atque recte iamdudum eodem referun- 
tur versus hymni homeriei XXIV tres primi 'Eotíg, ἥ τε ἄνακτος 
᾿Απόλλωνος éxdvow Πυϑοῖ ἐν ἠγαϑέῃ ἱερὸν δόμον ἀμφιπολεύεις, 
αἰεὶ σῶν πλοκάμων ἀπολείβεται ὑγρὸν ἔλαιον; oleo enim flammam 
pascebant. Non in prytaneo^) sed in templo Minervae Poliadis 


1) Laterculum a Gruppio (griech. Myth. 727, 1) comparatum pro virili parte 
augere studui. At plura habui quae, cum illuc non facerent, demerem quam quae 
adderem; velut lucernam in templo Veneris Agyrinensi, de qua mox loquar. 

32 Recte Wilamowitzius, ut illud κεκλημένον enuclearet, τόπον ἔνϑα 
κέκληται similia comparavit. 

3) ἐφέστιον tradi videtur; ἐφ᾽ ἑστίαν "Turnebus restituit. 

*) Nescio quo indicio freti Frazer (ad Paus. VIII 53, 9) et qui eum secuntur 
Angli paene pro certo venditent in omnium civitatum graecarum prytaneis ignem 
sempiternum arsisse. Polluci enim nimium tribuunt, qui (I 7) scripsit οὕτω 
(ἑστίαν vult) δ᾽ ἂν κυριώτατα καλοίης τὴν ἔν πρυτανείῳ, ἐφ᾽ ἧς τὸ πῦρ τὸ 
ἄσβεστον ἀνάπτεται. At, ut mittamus ἐπέ τινος ἀνάπτεσϑαι aptius in lucernam 

non focus sed lucerna ardebat illa aurea inextineta (ὃ ἄσβεστος 
λύχνος) a Callimacho artifice ficta, de qua miracula Pausanias 
narrat (I 26, 6. 7), oleum illi semel in anno certo quodam die in- 
fundi, illus linamentum e filo Carpasio constare, quod unum 
flammis non sit obnoxium!). Lucerna pariter Veneri Agyri ad 
mare sub divo ardebat, quam neque ventus exstingueret neque 
pluvia aspergeret, si testibus Ampelio VIII 16, Augustino de civ. 
dei XXI 6, 1 credimus, qui daemonibus haec tribuit; at fuit 
haec religio in urbe primitus non graeca fortasse ipsa barba- 
rica. Ita prorsus non longe ab Aetna Adrani, non Vulcani in 
templo ignem perennem arsisse comprobavit L. Malten (Arch. Jahrb. 
XXVII 1912, 244). De lucerna quae pariter in templo Ammonis 
ardebat?) Plutarchus Cleombrotur) maiora miracula narrasse 


cadere quam in focum, verisimile ergo esse illum τὸν ἄσβεστον λύχνον Athenien- 
sium voluisse, prytaneum vero cum Poliadis templo confudisse, Pollux non tam 
distincte loquitur ut ei facile credamus. Accedit quod Pausanias focum pry- 
tanei olympici nunquam exstinctum quasi novum quiddam et mirabile narrat. 
Quod semel in anno Lemnii omnibus ignibus exstinctis Delum navem mittebant, 
quae ἀπὸ τῆς κοινῆς ἑστέας ignem reportaret, dum ipsi urbem purgant (cfr. 
Philostrati heroici XIV p.325), inde fortasse licebit, si licebit, concludere hanc ἑστέαν 
deliam perpetuam esse, ut delphicam. Iovi enim 'EZAzvÀegío Graeci cum post 
pugnam Plataeensem Plataeis aram statuere vellent, illis a Pythio responsum est, 
ne facerent, priusquam ignem purum Delphis ἀπὸ τῆς κοινῆς ἑστίας repetivissent, 
Persas enim focos polluisse; id quod narrat Plutarchus Aristid. 20. Etiam certo 
intervallo Athenienses ignem Delphis arcessivisse e titulis Delphis Atheniensium 
thesauro inscriptis colligitur: cir. quae Dittenberger monuit. syll.? 611, adn. 1; 
testimonia e titulis delphicis nuper collegit Colin, Fouilles de Delphes III 2, 39 sqq. 
E tanta dico rituum similitudine fortasse concludi potest Delios hac in re reli- 
gionem delphicam imitatos esse. At ultra progredi omnino non licet. Legimus 
in Piscatoribus pseudotheocriteis (XXI 34 sqq.) τέ yàg ποιεῖν àv ἔχοι τις κείμε- 
vog ἐν φύλλοις ποτὶ κύματι μηδὲ καϑεύδων ἀλλ᾽ ὄνος ἐν ῥάμνῳ τό ve λυχ- 
víov ἐν πρυτανείῳ: φαντὶ γὰρ ἀγρυπνίαν τόδ᾽ ἔχειν. Εαύθον lucernae pry- 
tanei insomniae exemplum alicuius ponderis esse; at quid lucernae cum foco 
commune? Prytanes noctu ad parvam lucernam vigilabant, rei publicae ad- 
ministrandae custodiendae operam dantes. Ad hanc vero quaestionem nihil 
attinet Euphorionem narrasse (ap. Athen. XV 700 d) Dionysium Il. "Tarentinis 
λυχνεῖον .candelabrum *donasse, quod tot candelas caperet quot dies annus ha- 
beret; nam profecto omnes una ardebant, non ita ut alia aliam consequeretur. 
Non omnino recte iudicat 3üb PW VIII 1288 sq. 

1) Reliqua de illa lucerna testimonia collegerunt Jahn Michaelis. 

?*) Nonne Vergilius, cum de Iarba Hammonis filio scriberet (Aen. IV 199) 
templa Iovis centum latis immania regnis, centum aras posuit vcigilem- 
que sacraverat ignem, excubias divum aeternas, ad ritum religionis 
Ammonis se applicavit? 

finxit (de def. orac. 410b sqq.) quam quae Pausanias de lucerna 
Atheniensi lactat. At ne religionem Carnei ex Ammonis ritu expli 
cemus, obstat quod illic lucerna, hie, ut e cineris mentione apparet, 
focus perennis ardebat. 

Callimachus iam a ritibus cottidianis ad aetatem revertitur, qua 
Carnei eaerimoniae in Libya et annuae et perpetuae institutae 
sunt. "Theraei bellatores describuntur patriae religionis memores 
ferius Carneis Apollinis in honorem saltantes cum uxore praesentis 
et benigne aspicientis. Fabulam in praesentia neglegimus, nisi 
quod e vv. 88 colligimus Callimachum pariter atque Herodotum 
(IV 157. 169) credidisse Theraeos aliquantum temporis Azili ha- 
bitasse, antequam Cyrenas conderent. Id quod ea de causa grave 
est, quia nescio an demonstrai possit Callimachum hoe loco 
Herodotum ante oculos habuisse. Cui suspieioni non obstat, quod 
Callimachus illum locum "A&uuc, Herodotus "A£uw appellavit ; 
quis enim mirabitur graecos in voce barbara pronuntianda inter- 
dum haesitasse? Atque Callimachus ilam vocem ita scripsit, 
quidni? ut eius cives illa aetate efferebant, non ut in Herodoti 
exemplaribus seriptam legerat. Utramque formam novit Stepha- ' 
nus. Favet contra illi opinioni verborum mirus consensus: 
Herodotus enim (IV 157) Azirin locum dixit, τὸν νάπαι... κάλλισται 
ἐπ᾽ ἀμφότερα συγκληίουσι, Callimachus eandem Azilin. (v. 89) silvis 
densam, πυκινὴν νάπαις dixit; illud vero quod est νάπαι non 


1) In transcursu tamen moneo non prorsus constare quomodo Callimachus 
scripserit. Legimus enim apud Stephanum Byzantium s. v. "A£iAug^ πόλις Λι- 
Bóng οἱ δὲ περὶ Σαλούστιον οὐ πόλιν, ἀλλὰ τόπον φασὶ xal ποταμὸν εἶναι. 
Salustium interpretem illum Callimacheum dicit nobilissimum, a quo etymologos, 
lexicographos permulta mutuatos esse nunc inter omnes constat; ubi haec 
Sallustius disseruit nisi in adnotatione ad hunc ipsum Callimachi locum? 
Accedit quod scholiasta item adnotavit "A£&Aug ὄρος καὶ ποταμὸς Λιβύης; pen- 
det scilicet ille pariter a Sallustio. Sequitur apud Stephanum τινὲς δὲ "Afiguw 
μετὰ τοῦ 9 λέγουσι τὸν χῶρον. Cum Herodotus omnino non afferatur, verisi- 
mile est haec quoque e Sallustii commentario fluxisse; verisimilius tamen Calli- 
machum "A£:A:v scripsisse, "A£:guv a scribis vel a grammaticis Herodoti memo- 
ribus interpolatum esse quam illum "A£:o:v voluisse, Αιλων corruptelam esse. 
Quantopere illa nomina barbara varient, ostendit forma "A£:gov, quam Stepha- 
nus e Charace affert; ostendunt formae νάζξαρην et ναζάριδος in codice Stadiasmi 
Maris Magni ἃ 46, 47, etiamsi depravatae sint. — Ethnica ab "A£:rg«g Stephanus 
ipse finxit, non apud scriptores legit, id quod ipsa eius verba paene confitentur: 
pariter enim illa a neutro atque a feminino derivat, utriusque formae rationes 
explicat: locos ergo Callimaehi et Characis novit, nullos alios. 


64 De hymno Apollinis 


tam saepe in hune sensum, ut saltus sit, usurpatur, ut hie con- 
sensus casu factus esse videatur. Pariter e v. 91 concludimus 
Callimachum fecisse nympham Cyrenen leones in Africa inter- 
fecisse, non in Thessalia. Sed haec hactenus; Cyrenarum enim 
historiam fabularem in alterum caput reicimus; nunc singula inter- 
pretamur. 

85 sqq. plerique vel potius omnes ita intellexisse videntur, 
quasi Callimachus diceret Theraeos cum feminis Libyssis, con- 
iugibus futuris, saltasse. At fateor me exempla desiderare, ubi 
μετά cum tertio casu in sensum societatis iungatur. Scio fieri 
potuisse ut Callimachus locorum quorundam homericorum memor 
sibi hae structura uti licere arbitraretur. Ut Homerus scripserat 
B 148 τὼ δ᾽ ἕως μὲν δ᾽ énévovvo μετὰ πνοιῇσ' áveuoio, quod sane 
prorsus singulare est; scripserat E 85 Τυδεΐδην δ᾽ οὐκ ἂν γνοίης 
ποτέροισι μετείη, ἠὲ μετὰ Τρώεσσιν ὃμιλέοι ἢ μετ᾽ ᾿Αχαιοῖς. In- 
tellegendum est: a qua parte staret, utrum inter Troianos an inter 
Achivos. At potuit quispiam interpretari: ,cum Achivis, cum 
Troianis*; fuit etiam qui ita interpretaretur, nam Aristonicus 
(ex huius enim copiüs illam observationem fluxisse ipsa scholu 
forma ostendere videtur) disertis verbis cavet ne quisquam ita 
intellegat. Locus gemellus est 7 834. Similis quoque E 702 ὡς 
ἐπύϑοντο μετὰ Τρώεσσιν "Agna; potes ,inter*, potes ,a parti- 
bus Troianorum* vertere. At nolo exempla congerere. Aliquod 
tamen discrimen intercedit inter hune Callimachi locum et reli- 
quos quos proposui Utcumque vero id est, Callimachum ita 
loqui potuisse minime nego, nego fecisse: saltatio enim illa ritus 
Carneorum cyrenael αἴτιον est; Callimachus vero pueros saltare 
iussit, non puellas. Intellegamus opus est Theraeos inter flavas 
Libyssas saltasse. Quasi tabulam quandam sibi oculis repraesentat 
Callimachus: in medio adulescentes armati saltant, feminae Liby- 
cae peregrinos circumstant saltationemque inauditam stupent; de 
summo colle Phoebus et Cyrene arndent. Fulgent saltantium 
arma, fulget flava Libyssarum coma. 

80 Ab armatis Carnea saltata esse ex illo ζωστῆρες ᾿Βνυοῦς 
colligo; quid inde ad Carneorum indolem cognoscendam redundet, 
propediem brevissime perstringam (efr. p. 66). ξζωστῆρες ᾿Ενυοῦς 
prorsus singulariter dictum est. Quid Callimachus sibi voluerit, 
nullus e Graecis poetis tam bene sub oculis ponet (illud enim Ae- 
schyleum Agamemn. 375 satis diversum est) quam Isaiae interpres 

in vatieinio illo nobilissimo de Messia XI 5 xai ἔσται δικαιοσύνῃ 
ἐζωσμένος τὴν ὀσφὺν αὐτοῦ xai ἀληϑείᾳ εἱλημένος τὰς πλευράς. 
Pariter milites Theraei bellum lumbis cireumdederant, lumbos bello 
einxerant. — 87 τέϑμιος, ut ipsa sonorum ratione demonstratur, 
vox Pindariea est (N. XI 27, I. VI 28), qua Callimachus saepius 
usus est, praeter hune locum h. in Dian. v. 174, fr. 110 v. 2; 
pariter nomine τεϑμός (fr. 105b v.2). Hic autem prorsus item 
de festo sollemni usurpatur atque a Pindaro Nemeorum loco illo 
quem attulimus πενταετηρίδ᾽ ἑορτὰν "HoaxAíog τέϑμιον. — Kag- 
γνειάδες ὥραι ita comparatum est ut illud poetae aequalis, Theo- 
erti VIL 31 ἁ δ᾽ ó9óg ἅδε ϑαλυσιάς. Atque, nonne Kagveior seu 
Καρνειάδες cum ὥραν non ipse Callimachus iunxerit sed e sacro- 
rum consuetudine illam structuram deprompserit, qua nescio quem 
religiosae vetustatis situm huie earmini induceret, diu anceps 
dubitavi. Saepe enim Coorum in fastis (38 Pat. — Syll. 617, 
vv. 11. 15. 22) τὸ ἅτερον ἔτος ἐφ᾽ οὗ κα ἔωντι Καρνεῖαι, non Kag- 
veia, legimus; intellegere enim licet Carnea tertio quoquo anno 
esse celebrata, Carneorum tempus tertio quoquo anno, non quo- 
tannis recurrisse. Αἱ haee, utpote quae prorsus incerta sint, 
non premo. Nescio etiam an illud euripideum Alc. 449 Σπάρτᾳ 
κύκλος ἁνίκα Καρνείου περινίσσεται ὥρας μηνός, ubi illud ὥρα 
quasi redundat, eodem spectet, Euripides videlicet ipse sol- 
lemnem formulam secutus sit. At fieri potuisse ut Callimachus 
Euripidis vestigis insisteret, concedo. 

88 πηγὰς Κύρης Callimachus cum commemoret ut Cyrenarum 
locum significet, indicat se Cyrenarum nomen ab illo fonte deri- 
vare. Idem fecerat Pindarus: nam cum ipse Damophilo optat, 
ut ei liceat domum reverti ἐπ᾽ ᾿Απόλλωνός τε χράνᾳ συμποσίας 
ἐφέπειν (P. IV 294), verisimile est illum de Cyrae nomine cogitasse. 
Accedit quod Apollinis templum, in quo scilicet Carnea agebantur, 
prope fontem positum erat^). Callimachus igitur haec fere in- 
tellegi vult: ,Azir Theraei Carnea prima celebrarunt; nondum 
enim licebat fonti appropinquare, ad quem nunc congregati su- 
mus*. — Vocabulum Ky ad Herodiani doctrinam παροξυτονεῖ- 
ται: testimonia congessit Schneider ad hune locum; at fatendum 
illum secundum canonem hoc vocabulum accentu insignivisse, non 
pronuntiationem observasse. — 91 Quem locum Callimachus Mvg- 


7) Cfr. in praesentia Malten. 204. 


Pasquali, Quaestiones Callimacheae. o 

τοῦσσαν, eundem Apollonius (Argon. II 505) Μυρτώσιον αἶπος dixit. 
Hic formam Cyrenaeorum praetulit, ille nomen collis myrtis obsiti 
ionico huius hymni eolori aptavit. — 92 σίνις ita cum genetivo 
obiecti iugatur, ut potius furem quam vastatorem significet, ut 
in Epigonorum fragmento illo Αὐτόλυκον πολέων κτεάνων σίνιν 
"Aoyev xoig.  lamdudum enim perspectum est, qui in scholio 
ad Oedip. Colon. v. 378 Sophoclis nomine insigniti sunt hexa- 
metri, eos Epigonis reddendos; qui ex Epigonis laudati, Sophocl 
tribuendos'). Leonem σίντην iam dixerat Homerus A 480 Y 164. — 
93 Quod chorus ϑεῖος dicitur, homericum est; sed quod 9 264 
πέπληγον δὲ χορὸν ϑεῖον ποσίν de planitie saltantium pedibus 
pereussa dictum erat, ipsos hie ad saltantes translatum est. 

Huius partis interpretatione absoluta non prius ad sequen- 
tem perieopam transgrediemur, quam paucis monuerimus ex hoc 
loco aliquid ad Carneorum indolem eognoscendam redundare. Cum 
enim Demetrius Scepsius (ap. Athen. IV 1416) testaretur Carnea 
apud Lacedaemonios quasi quandam militaris cultus (ita enim 
στρατιωτικῆς ἀγωγῆς interpretor) imitationem esse, in tabernaculis 
enim omnes convivari, omnla signo dato fieri, fuerunt tamen qui, 
ut S. Wide (Lakonische Kulte 81), Demetrium illud signum vel 
praeconium, κήρυγμα dico, falso interpretatum esse opinarentur, 
signum necessarium esse, quotiescumque opus esset multitudinem 
dispersam certum aliquid universam una facere. Αἱ ut omit- 
tamus, quod a Nilssonio (Griech. Feste 123) observatum est, 
Carnea ab Hesychio ἀγητόρια appellari (cfr. supra p. 32 adn.), 
Callimachus, cum illud festum Cyrenis a bellatoribus institutum 
dicat, paene disertis verbis testatur saltationem illam sacram 
virorum armatorum fuisse. Atque consentaneum est hoc testi- 
monium Demetrii testimonio fulcire, non alterum ab altero divel- 
lere, indeque concludere non alium fuisse Carneorum ritum 
Spartae atque Cyrenis. Neque enim mirum est colonos civitatis 
novae novum αἴτιον excogitasse, ut antiquom morem cur seque- 
rentur, peculiarem sibi causam vindicarent. Quando vero hoc 
αἴτιον excogitatum sit, incertum; neque video, cur non ipse de- 
mum Callimachus id fecerit, hanc narrationem fabulae de Cyrenis 
conditis sollemni inseruerit ?). 


7) Ofr. Wilamowitz, homerische Untersuchungen p. 345 adn. 26. 
?| Opportunitate data moneo inde quod Euripides dixerit poétas, aoedos 
Spartae Carneis Alcestin cantaturos, non licere concludere hanc fuisse.in illo 

Adulescentes i7 i5] παιῆον invocant. Credas ἀκούομεν non 
de turba congregata sed de omnibus qui unquam illud cognomen 
audiverint, de omnibus hominibus usurpari; at pace Vahleni (p. 818) 
dicam, et hoc frigidius sit et, qua de causa quaestio quae non ad 
eos potissimum attinet, qui carmen recitant, hoc demum hymni 
loco, non longe ab exitu proponatur, frustra requiritur. Qui 
contra statuerit Callimachum  simulasse se puerorum clamore 
aures identidem percutiente commotum orationem huc illuc de- 
flectere, eundem consentaneum est concedere adulescentes Cyrenis 
ἱὴ iij παιῆον Carneis cecinisse, Callimachum, cum illas voces audiret, 
commotum esse, ut rursus praeconis partes in se reciperet et ex- 
plicaret. quando ille deus primo i7 iz παιῆον invocatus esset. 
Narrat autem illum Delphis draconem confixisse populo hortante 
ij UU) παιῆον, ἵει βέλος. Hanc vocis, quae est i7 iz Παιάν (nam 
Παιάν Παιήων Παιών raro distinguuntur) originationem multi iam- 
pridem narraverant, antiquissimi, quantum video, Ephorus (ap. 
Strab. IX 422) et Aristotelis discipulus Clearehus Solensis (ap. 
Athen. XV 701c)!). In hae vero re testes dissident, quod ali, ut 
Ephorus, Delphorum populum illas voces sustulisse narrant, alii 
Latonam, ut Clearchus, Duris (Et. M. s. v. ᾽1ήιος), Apollodorus 
Atheniensis (ap. Macrobium Sat. 117, 7). At quam leves huius- 
modi discrepantiae sint, docebit Apollonii Rhodii loeus Argon. II 
711 sqq. ubi nymphae Coryceiae illis vocibus sublatis Phoebum 
Pythonem transfigere hortatae esse narrantur. Atque tamen tam 
non grave discrimen inter Callimachi locum, quem disceptamus, 


festo consuetudinem, ut ea heroina celebraretur. Euripides enim non solum 
scripsit (Alc. v. 445 sqq.) πολλά σε μουσοπόλοι μέλψουσι... Σπάρτᾳ κύκλος 
&víxa Καρνείου περινίσσεται ὥρας μηνὸς ἀειρομένας παννύχου σελάνας, sed 
addidit λιπαραῖσι v' ἐν ὀλβίαις ᾿Αϑάναις. Non igitur certum festum dicit, in 
quo in primis Alcestis laudetur, sed significat omnes poétas illam celebraturos. 

1) Qui non solum illud i4 sive ζή, verum etiam id quod est παεών ex illo 
Apollinis facinore explicare ausus est: illum enim παῖ, id est ,puer^, cum puer 
etiam tum esset, invocatum esse. 

3) Macrobii enim quae hoc capite continentur, ex Apollodori copiis fluxisse 
demonstrarunt Münzel, de Apollodori περὶ ϑεῶν libris (Bonnae 1883), p. 14sqq.; 
Hefermehl, studiorum in Apollodori περὶ ϑεῶν fragmenta genavensia (Berolini 
1905), p. 5sqq.; C. Reinhardt, de Graecorum theologia (Berolini 1910, 101 sqq.). 
Apollodorus scilicet illud i£va; ad rationem suam detorsit ad solemque rettulit. 
— Carminis Atheniensis Delphis incisi (BC H XVIII 352,17) nulla est auctori- 
tas, quandoquidem tantopere Atheniensium postulatis favet, ut genuinam fabulae 
formam prorsus neglegat. Accedit, quod hic locus male mulcatus est. 

δ᾽ 

et Apollonium intercedit, ut opus sit credere alterutrum alterum 
imitatum esse; quin Apollonius Callimachum imitatus sit, dubium 
esse non potest. Atque cum hane quaestionem solvisse permagni 
intersit ad vim extremae pericopae percipiendam, in ea al- 
quantum commorari non gravabor. 

Apollonius scripsit Argonautis cireum Apollinis aram saltanti- 
bus et Ἰηπαιήον᾽ “Ιηπαιήονα Φοῖβον vocantibus Orphea cecinisse 
(II 705) ὥς ποτε πετραίῃ ὑπὸ δειράδι Παρνησσοῖο Δελφύνην τόξοι- 
σι πελώριον ἐξενάριξεν, κοῦρος ἐὼν ἔτι γυμνός, ἔτι πλοκάμοισι 
γεγηϑώς. ᾿Ιλήκοις" αἰεί τοι, ἄναξ, ἄτμητοι ἔϑειραι, αἰεὶ ἀδήλητοι" 
τὼς γὰρ ϑέμις" οἰόϑι δ᾽ αὐτὴ Λητὼ Κοιογένεια φίλαις ἐν χερσὶν 
ἀφάσσει" πολλὰ δὲ Κωρύκιαι νύμφαι, Π|λείστοιο ϑύγατρες, ϑαρσύ- 
νεσκον ἔπεσσιν, lj ib xexAmyviav ἔνϑεν δὴ τόδε καλὸν ἐφύμνιον 
ἔπλετο Φοίβῳ. — Ambos eandem fabulae formam sequi luce cla- 
rius est: Callimachus enim quamquam brevissime loquitur, quasi 
rem notam potius in mentem revocet quam ipse exponat, tamen, 
quid voluerit, dubium esse non potest. Apollinem enim cum 
draconem configeret, puerum vel potius infantem fuisse ipsi 
Delphi testantur clamantes (v. 103) εὐθύ oe μήτηρ γείνατ᾽  doo- 
σητῆρα. ldem inde concluditur, quod populus delphieus primum 
ἐφύμνιον illud invenisse dicitur, scilicet priusquam Apollo aliud 
audivisset. Eodem pariter pertinet, quod ille deus narratur ézu- 
δείκνυσϑαι, demonstrasse artem suam: neque igitur ea antea usus 
erat. Illam igitur fabulae formam Callimachus secutus est, quam 
antiquissimus nobis in litteris graecis praebet Euripides Iphig. 
Taur. v. 1248sqq. Zu μὲν (draconem dicit) £w βρέφος, ἔτι φίλας 
ἐπὶ ματέρος ἀγκάλαισι ϑρῴσκων ἔκανες, ὦ Φοῖβε. Item Clearchus 
ἐν τῷ προτέρῳ περὶ Παροιμιῶν, quem locum nuper attulimus, 
scripsit, eum Latona ambos pueros Delphos duceret cumque al- 
terum manibus gestaret, Pythonem in illos impetum fecisse; La- 
tonam vero, eum peropportune accideret quod Apollo arcum 
teneret, vocibus illis Ze παῖ animos ei addidisse. Similia narrat 
Duris. Delphos autem iam inde a satis antiqua aetate haec credi- 
disse e vasculis colligimus: vasculum enim nigris figuris pictum 
etiam nunc exstat (Él. ceram. II 1 A), quo Apollo infans, quem 
Latona manibus gerat, in draconem sagittas coniciens reprae- 
sentatur. Atque umbilieum et laurum delphicam nobis in illa 
pictura dispicere videmur. Eadem fere ostendit vasculum bero- 
linense 2212, rubris figuris depictum generis illis quidem seve- 

rioris). Item Clearehus deam in lapidem ascendisse scripsit, 
qui aetate sua sub pede Latonae aeneae etiam tum esset; fuit ergo 
Delphis signum aéneum Latonae Apollinem areum intendentem 
sustinentis. Apud Plinium vero legimus (XXXIV 77) Romae in 
aede Coneordiae opus Euphranoris servari, Latonam puerperam 
Apollinem et Dianam infantes sustinentem. Atque ad exemplum 
Euphranoris statuarum duas compositiones exculptas esse, alteram 
in museo Capitolino, alteram item Romae apud Torlonia prin- 
cipem servatam, pariter complures nummos civitatum Asiae 
Minoris aetate imperatorum esse incusos contendit "Theodorus 
Schreiber?) At rectissime adversus eum monuit Aemilius Reisch *) 
signum certe Capitolinum, quod resarcitorum rabiel minus ob- 
noxium fuit, genus sculpendi prae se ferre, quod a quarti saeculi, 
quo Euphranor floruit, elegantia et quasi mollitie toto caelo di- 
stet, deae vero Latonae corpus ita et vestitum et formatum esse, 
ut et matronas et artem annorum inter 470 et 460 a. Chr. n. 
deceat. Quae sane omnia et acute observata et recte conclusa 
videntur: contra haec signa, pariter nummos quos nuper diximus 
ab exemplo illius statuarum compositionis pendere quam Clearchus 
deseripserit, mihi quidem ille non persuasit. Nam cur Clearchus 
dixerit Latonam alterum tantum e liberis sustinere, quamquam 
Latona ambos gestans efficta esset, frustra explicare conatus est. 
Nec magis probabilem causam invenit, cur Latona in utroque 
vaseulo unum Apollinem portans facta sit, siquidem ambo a com- 
positione illa clearchea pendeant. Quid? signum Delphis stetisset, 
quo Latona ambos liberos portans repraesentaretur, Clearchus 
qui illud vidisset, pictores, incisores qui ad illius exemplum vas- 
cula pinxissent nummos excudissent, unum Apollimem descri- 
psissent effinxissent? Atque, ut concedam hoc fieri potuisse, quibus 
argumentis freti id contendimus quod iam demonstrari non potest, 
illas statuas illos nummos a signo tam dissimili necessario pen- 
dere? Ego vero in contrariam prorsus opinionem inclmno, ut 
credam et nummos et statuam ad exemplum operis nobilissimi 
effieta esse, quod Ephesi in templo Dianae fuisset; quod scio 
demonstrari non posse, sed inde contendo facillime explicari, quod 
eadem compositio excusa est in nummis civitatum Asiae Minoris, 


7) Imagines praesto sunt in Roscheri lexico III 3406 sqq. 
?*) Apollon Pythoktonos (Lipsiae 1879), 76$sqq. 
*) Festgrub aus Innsbruck an die XLII. Philologenversammlung, 153 sqq. 

Ephesi Mileti ionicarum, Attudae caricae, Mastarnae Tabalae 
lydiarum, Stertorü Colossarum phrygiarum ), nullius contra civi- 
tatis continentis graecae; neque enim illud hine repeti potest, 
quod Latona dea asiatica fuit; nam aetate certe imperatorum 
romanorum etiam in Graecia, quae proprie dicitur, colebatur. 

Ut iam ad Callimachum et Apollonium revertamur, ambo 
eandem eiusdem fabulae formam exprimunt; ambo non Apollinis 
epitheton i/Ziorv, sed invocationem í7z:e explicare student. Quod in 
Callimacho statim apparet, Apollonn contra v. 712 sunt qui scri- 
bant ϑαρσύνεσκον ἔπεσσιν, "I$ κεκληγυῖαι, quasi sit illud ἰήϊε 
casus vocativus adiectivi quod est /z:roc ab ἰᾶσθαι derivati, quo usi 
sunt Aeschylus Agamemn. v. 146, Sophocles Oedip. reg. v. 174, Ari- 
stophanes Lysistr. v. 1280. At ipse Apollonius monet ab illis Nym- 
pharum eoryciarum vocibus non ἐπίκλησιν sed ἐφύμνιον formatum 
esse; quo autem iure certum quoddam cognomen ἐφύμνιον appel- 
laretur? Quae vox tantum in versum vel in versus partem quadrat, 
quae intervallis interiectis recurrat, ut illud i7 i apud Callimachum. 
Quid plura? Etiam nescio an quaerere liceat, qua ratione illud 
vocabulum i7:0g formatum sit; nam ipse certe nullam aliam eius- 
dem formae vocem novi. 'Tragoediarum scriptores ,salutarem* 
voluisse sensus et structura locorum, quos laudavimus, paene 
clamant, sed qui iioc ἃ idoua derivatum esse potest? Invo- 
cationem /zzauorv, etiam adiectivum, 51 ita loqui licet, hypostati- 
cum Ἰηπαιήων iam in hymno Apollinis homerico deprehendimus 
(v. 499 αὐτὰρ ἐπὴν σίτοιο μελίφρονος ἐξ ἔρον ἦσϑε, ἔρχεσθϑαί 9" 
ἅμ᾽ ἐμοὶ καὶ i παιῆον ἀείδειν; 516 οἱ δὲ δήσσοντες ἕποντο Κρῆς- 
vec πρὸς Πυϑὼ xai ij παιῆον ἄειδον; at v. 272 ἀλλά τοι ὡς προὸ- 
σάγοιεν ᾿Ϊηπαιήονι δῶρα). Nonne iziog ab ἰή formatum, tum cum 
ἰᾶσϑαι commixtum est? At obstat spiritus asper, quem et fabula 
delphica requirit et paean ionieus Aesculapiu, quem supra (p. 17) 
laudavimus, oculis paene subicit: illud enim ὁ, a quo vocabulum 
ιεπταιαν orditur, consonae vicibus fungitur?) Αἱ constat Ionas, 
illos quidem qui in Asia habitarent, spiritum asperum efferre non 
potuisse; praeterea inde quod ; in paeanis numeris pro consona 
est, nescio an demonstretur fuisse cum littera illa adspiratione 
quadam praedita esset, sine dubio demonstratur eandem illa iam 


7) Cir. Head hist. numm.? in ind. 
?) Cfr. Wilamowitz, Nordionische Steine p. 45. 

spoliatam esse. Item ab i7 illud ἔῆτε pindaricum formatum est 
(paean. VI 121 μέτρα παιηόνων ἰῆτε νέοι), ut recte Schróder ob- 
servavit. 

Uteumque id est, hoe mihi effecisse videor, et Apollonium 
et Callimachum originem vocis in sacris sollemnis i7 ié explicare 
studuisse"). Nune vero demonstrare m animo habeo Callimachum 
ab Apollonio expressum esse, non secus. Qua enim de causa 
hie iusto carmini epico ipsa Orphei precantis verba inseruit ἱλή- 
xoig" αἰεί τοι, ἄναξ, ἄτμητοι ἔϑειραι, αἰὲν dórAqror τὼς γὰρ ϑέμις, 
quae cum oratione obliqua praecedenti pugnant, nisi ut Calli- 
macho gratificaretur? Etiam illud τὼς γὰρ ϑέμις ita supervaca- 
neum est, ut ipsum confiteri videatur se invitum carmini a poé&ta 
inculeatum. Quid plura? Nunc demum intellegitur, quid ille 
versus ἔνϑεν δὴ τόδε καλὸν ἐφύμνιον ἔπλετο Φοίβῳ sibi hoc loco 
velit: Apollonius Callimachi carmen laudat ^). 

Iam omnia transacta essent, nisi serupuli restarent; neque 
enim sumere licet, quae Apollonius narrat, omnia ex hoc Calh- 
machi loco fluxisse. A Callimacho enim Plistus fluvius hoc loco 
non commemoratur, sed in alio hymnorum loco illius mentio fit, 
ubi de oraculo delphieo narratur, ἢ. in Del. 91 sq. ἀλλ᾽ ἔτι κεῖνο 
ϑηρίον αἰνογένειον ἀπὸ [Π]λειστοῖο καϑέρπον. ltem apud Calli- 
machum Delphi Apollinem Pythonem ferire iubent, apud Apollo- 
nium nymphae coryciae. At nymphas corycias nemo religionis 
delphicae vel mediocriter peritus fuit qui ignoraret, siquidem iam 


7 Cfr. tamen quae inira de Callimachi v. 104 disputabimus. — Nihil ex 
hac originatione ad pronuntiationem litterarum ἡ e; redundat, nam, etiamsi illae 
non ita similiter sonarent, fieri potuit ut sive volgus seu po6éta iocans dissimili- 
tudines illas non tam graves in vocabulorum derivatione fingenda prorsus negle- 
geret: grammatici documento sunt, quantam sibi libertatem veteres in hoc ge- 
nere vindicarint. 

?) Vergilius, cum Herculis hymnum enarraret, tum partis postremae verba 
referret, Apollonium, ut solet, secutus est: Aen. VIII 287 hzc wvemwm. chorus, 
ille senum, qui carmine laudes Herculeas et facta ferunt, ut prima no- 
vercae monstra manwu geminosque premens eliserit anguis, ut bello egregias 
idem disiecerit urbes, Troiam Oechaliamque, ut duros mille labores rege sub 
Ewrystheo fatis Iunonis iniquae pertulerit. tu nubigenas, invicte, bi- 
membris, Hylaeum Pholumque manu, tu Cresia mactas prodigia et vastum 
Nemeae sub rupe leonem et quae secuntur. Rem vero multo prudentius ad- 
ministravit quam Apollonius: neque enim tantum invocationem sed Herculis vir- 
tutum iustam enumerationem chori verbis prolatam adiecit. Cir Norden, Agnostos 
'Theos p. 153. 

Aeschylus Eum, 22 Pythiam illas venerantem fecit: σέβω δὲ νύμφας, 
ἔνϑα Kogvxic πέτρα κοίλη, φίλορνις δαιμόνων ἀναστροφή. Sequitur 
Βρόμιος ἔχει τὸν χῶρον, οὐδ᾽ ἀμνημονῶ, ἐξ οὗτε Βάκχαις ἐστρα- 
τήγησεν ϑεός, λαγὼ δίκην Πενϑεῖ καταρράψας μόρον. ltem So- 
phocles nymphas corycias in illa caverna saltantes Βαχχίδας 
appellavit Antig. v. 1126 sqq.: σέ (Liberum dicit) δ᾽ ὑπὲρ διλόφου 
πέτρας στέροψ ὄπωπε Avyvóc, ἔνϑα Κωρύκιαι νύμφαι στείχουσι 
Βακχίδες, Κασταλίας τε νᾶμα. Euripides pariter Bacch. v. 556 sqq. 
Liberum eum eacuminibus Corycii delphici coniunxit: πόϑι Nooag 
ἄρα τᾶς ϑηροτρόφου ϑυρσοφορεῖς ϑιάσους, ὦ Διόνυσ᾽, ἢ κορυφαῖς 
Κωρυκίαις: sedi enim dei delphieae Ννβα opponitur. Αἱ e ti- 
tulis, qui in ipso illius antri aditu inventi sunt (Athen. Mitt. III 1878, 
154), elucet illas nymphas in religione delphica non cum Libero 
sed cum Pane consociatas esse. Confusio proclivis unde orta sit, 
ostendit Pausanias, cum narret (X 32, 7) cavernam illam quidem 
Nympharum et Panis sacram esse, in ipsius Parnasi cacuminibus 
Thyadas Libero et Apollini bacchari. Atque idem Callimachus 
Cydippae fragmenti nuper reperti (Oxyrh. Pap. VII 27) v. 56 
Xenomedis historias enarrans refert nymphas corycias Ceum ad 
insulam tum prorsus desertam venisse, cum ingens leo eas Delphis 
pepulisset: doyuevog ὡς vóugmnow évaíevo Κωρυκίῃσι, τὰς ἀπὸ 
Παρνησσοῦ Aig ἐδίωκε μέγας. Calimachum Ovidius expressit ut 
tota Acontil epistula tum potissimum cum scriberet (v. 221): insula Co- 
ryciis quondam celeberrima nymphis cogitur Aegaeo, nomine Cea, mari. 
Idem Ovidius narrat Deucalionem et uxorem, ex omnibus homi- 
nibus solos diluvii superstites, Parnaso appulisse atque deos del- 
phieos adorasse: Metam. I 520 Corycidas nimphas et numina. montis 
adorant fatidicamque "Themin quae tunc oracla tenebat. Scilicet, 
siquidem omnia antra inde ab Ulixis homerici aetate nympharum 
domus existimabantur, in nullum illa opinio aptius quadrabat quam 
in cavernam eoryciam aureo ilam quidem colore mirabilem; id 
quod Philoxenus (tr. 12 B ap. Antigonum Carystium 141 αὐτοὶ yàg 
διὰ Παρνασσοῦ χρυσορόφων vvugéov εἴσω 9aAduov) quodammodo 
testatur quodque cum Pausaniae (X 32, 7) narratione optime con- 
cinit, etiam sine facibus in illa caverna satis longo spatio procedi 
posse. Apollonius igitur illam nympharum coryciarum mentionem 
undique in suum usum derivare potuit; unde verisimile sit eum 
illam derivasse, mox elucebit. 

At, dixerit quispiam, Callimachus draconem non Delphynen 

appellat. Fateor illud nomen non tam nobile fuisse quam Py- 
thonis, etiam plerosque qui illo usi sunt, ab Apollonio pendere 
saltem posse. Nam Suidam (204, 4), Etymologicum Magnum 
(322, 3), lexicographum Crameri (Anecd. Par. IV 14, 23) nil moror, 
cum constet eos non pauca de Alexandrinorum carminibus promp- 
sisse. Neque scholiastis aut Euripidis Phoenissarum ad v. 232. 233 
aut Callimachi hymni in Delum ad v. 91 aut Lycophronis ad 
v. 207 multum tribuo, quorum hie hos Apollonii versus etiam 
exscripsit. Minus eo inclinamus, ut Apollodorum bybl. I 42 
nomen custodis, quam Tryphon antro corycio in Cilicia sito 1m- 
posuisset, Δελφύνην, draconem feminam, e fabula Apollonio 
inferiore hausisse credamus: nam manifestum est, quotiescumque 
eadem nomina eaedemque fabulae ad antrum coryecium delphicum 
atque ad cilicium relata sint, de Delphorum gloria detrahi, id est 
non poétam hellenisticum sed fabulam antiquam delphicam et 
respiei et impugnari Neque tamen tali testi in hae quaestione 
multum dederim. Αἱ testimonia sunt quibus comprobetur illud 
nomen antiquius esse quam ut ab Apollonio fictum sit. Scholiasta 
enim Apolloni ad v. 706 adnotavit Δελφύνην τὸ ὄνομα τοῦ Ógd- 
κοντος oí uiv ἀρρενικῶς, oi δὲ ϑηλυκῶς εἶπον, ὃ xal f£Avov?). 
De euius nominis genere grammatici dissenserunt, illud verisimile 
est antiquom fuisse atque in non paucis fabulis oecurrisse. Sed 
coniectura opus non est; aliud enim scholium eidem versui appictum 
est, ὅτι Δελφύνης ἐκαλεῖτο ὃ φυλάσσων τὸ ἐν Δελφοῖς χρηστήριον, 
Μαιάνδριος καὶ Καλλίμαχος εἶπον. lam testem et Callimacho et 
Apollonio vetustiorem, Maeandrium Milesium rerum scriptorem 
nanciscimur; atque, cum Diogenes Laertius (I 28) testetur Call- 
machum in lambis, ea quidem parte quae nobis nuper papyro 
reddita est (Oxyrh. Pap. VII p. 31 sqq., v. 103sqq.), historiolam de 
Bathyelis poculo quod, sapientissimo cuique addicendum, unus- 
quisque e septem sapientibus non sibi sed alii adiudicasset, e 


!) Illum draconi nomen indidisse nullum, Πυϑώ hoc loco Delphos signi- 
ficare mox demonstrabimus. 

?) Hunc rursus locum Anonymus Crameri, cuius supra mentionem fecimus, 
expressisse videtur. 

3) Λεάνδριος cum multis aliis locis tum hic traditur, sed pauci sunt, qui- 
bus genuina Maeandrii nominis forma servetur. Rhodiis iniquis litium iudicibus 
de finibus inter Samios et Prienenses non credimus historias quae Maeandrii 
nomine circumferrentur a multis falsas existimatas esse (titulorum prienensium 
ab Hillero collectorum nr. 3? v. 123). 

Maeandrio sumpsisse, iam arbitramur Callimachum etiam in. fabula 
de dracone adversus Apollinem pugnante Maeandrium expressisse. 
Id quod in illius consuetudinem aptissime quadrat: ita enim pror- 
sus Cydippae historiam de Xenomede Ceo rerum scriptore 1onico 
non solum deprompsit, sed etiam se deprompsisse gloriatus est 
Cydippae fragmenti nuper inventi v. 53 sqq. (Oxyrh. Pap. VII 27). 
— Sequitur in scholio ógdxawav δὲ αὐτήν φησιν εἶναι ϑηλυκῶς 
καλουμένην Δέλφυναν ὃ αὐτὸς Καλλίμαχος. Equidem huius 
scholiastae aecurationi non tantum tribuo, ut credam necessario 
statuendum esse Callimachum draconem altero loco Δελφύνην 
masculino genere, altero Δέλφυναν feminino appellasse; nam veri- 
similius videtur in priore adnotatione non tam accurate, ne putide 
dicam, inter Δελφύνην, qua forma Maeandrius usus erat, atque 
AéAgvvav ilud callmacheum distinctum esse, in posteriore de- 
mum vocis callimacheae formam genuinam adiectam esse!) Sed 
nolo ea diudicare quae in opinatione posita sunt. At Callimachus 
semel certe draconem delphieum Δέλφυναν dixit. Cum vero 
Apollonius in fabula conformanda sime dubio a Callimacho pen- 
deat, consentaneum est illum nomen pariter Δελφύνη»ν ab eodem 
auctore deprompsisse. Atque totam illam fabulam de serpente 
ab Apolline transfixo Callimachus libro τῶν Aivíov quarto enarra- 
verat; versum enim ex hoec libro unum Stephanus Byzantinus 
(s. v. Aeutvidc, fr. 32 Schn.) servavit, quo ille deus narratur, post- 
quam se Tempibus purgarat, Deipniada se in vicum Thessaliae 
recepisse ibique primum cenavisse, quod graece óeuwrveiv dicitur: 
δειπνιὰς ἔνϑεν μιν δειδέχαται, 1d est Apollinem Tempibus pro- 
fectum. Eodem Tertulliani in libro de corona VII (I 432 Óhl. 
— f. 414 Schn.) testimonium pertinere videtur habes Pindarum 
atque. Callimachum, qui et Apollinem memorat interfecto Delphyne 
dracone lauream  induisse qua supplicem. Quid? nonne censemus 
descriptioni piaculi interfectionis descriptionem praecessisse? Atque, 
cum Callimachus pentametro narrarit Neptunum pristinum domi- 
num Delphos Calauria insula mutasse (μέσφα Καλαυρείης ἤλϑεν 
ἐς ἀντίδοσιν fr. 221), ne hoc quidem fragmentum ill narrationi 
vindicare dubitabo. Fr. 450 Δελφὸς ἀνὴρ ἐμὸς ἱεροεργός ipse deus 


1). Callimachus serpentem AZAgvvav propterea dixit, quod in hymno ho- 
merico Python non δράκων sed δράκαινα (v. 300) dictus erat. Nomen Δελφύνης 
idcirco fictum est, ut inde nomen Δελφοί derivaretur, ut Πυϑώ a Pythone. 

loquitur de sacerdotibus qui sibi rem sacram facturi sint: id quod 
in illud carmen optime quadrat. Atque Hyperboreorum sine dubio 
pariter in Aetiis mentionem fecit: nullos enim alios Callimachi 
elegos novimus nisi τὰ Ai/:« et Comam Berenicis, fr. 188 autem 
pentameter est (σέρπουσιν» λιπαραὶ Φοῖβον óvoogayíar). Num tamen 
hie versus ad eundem Aetiorum librum referendus sit, dubium est: 
Hyperboreos enim Callimachus h. in Del. v. 278sqq. fecit Delum, 
non Delphos saera sua mittere. Accedit quod τέρπουσιν λιπαραὶ 
Φοῖβον ὀνοσφαγίαι tam non distincte dicta sunt, ut difficile sit 
ad credendum illi versui in eo carmine sedem fuisse, in quo Apollo 
primas partes egerit). 

At, dixerit quispiam, siquidem Apollonius nomen draconis ab 
Aivíorg sumpsit, quid iam impedit quominus opinemur eum pariter 
cetera quae praebet inde deprompsisse, hymnum in Apollinem 
ne inspexisse quidem, qui fortasse ilo tempore ne scriptus qui- 
dem esset? At, si quis ita disputarit, speciosiora quam veriora 
concludet. Nam illud potissimum iis qui Apollonium legunt, 
offensioni est, qua ratione ex oratione obliqua in rectam impro- 
viso deflexerit; id quod e narrationis aetiologicae, quae uno te- 
nore scripta sit, imitatione explicari non potest, hymni ex imi- 
tatione repeti etiam debet. — Ut igitur rem paucis comprehen- 
dam, Callimachus pericopa quam disceptamus, carmen quoddam 
suum, ut solet, tecte laudat; Apollonius in Argon. II. v. 705 sqq. 
componendis et hune Callimachi locum et illud carmen respexit 
atque imitatus est. 

100 Ππυϑώ e nomine urbis delphicae, non draconis vel dra- 
caenae derivatum censeo; nam neque talis huius nominis formae 
ulla est alibi vola aut vestigium, et κατιόντι complementum quasi 
requirit; Apollo enim dicitur de Phocidis montibus ad urbem de- 
scendisse vel potius in illam vallem sive vdzr, ubi Pythonem 
peremisse narrabatur (cfr. prolegomena ad Pindan Pyth. 7, 17 
Drachm., Hesychius s. v. Τοξίου flovvóc)"). Atque certum fortasse 
Callimachi consilium deprehendimus: Pythonis enim nomen ea- 
dem de causa vitavit qua Niobae nomen in re sacra facienda 


! In carmine, ut ita dicam, delphico restituendo partim Rauchii (Aitia 
des Kallimachos [Rastatt 1860]) vestigia secutus, partim eidem oblocutus sum. 

?) Huius versus sententiam recte perceperunt Preller-Robert, griech. Myth. 
I241. — Exempla accusativi sine praepositione cum verbis quae motum indicent 
coniuncti afferre nihil opus est. 


16 De hymno Apollinis 


retieuit. Eodem pertinet quod Apollo ἢ. in Del. v. 91sqq. eundem 
draconem non nominat: sed ὄφιν μέγαν, tum δαιμόνιον ϑῆρα 
commemorat; eodem quod Niobidae ibidem τέκνα κακογλώσσοιο 
γυναικός dicuntur; eodem quod deus scelerum thebanorum nullam 
mentionem facit, nisl se illa nosse significat, cum minitetur (v. 97) 
οὐ σύ y ἐμεῖο φίλη τροφὸς οὐδὲ Κιϑαιρὼν ἔσσεται εὐαγέων δὲ xai 
εὐαγέεσσι μελοίμην. In vocibus quas postremas attulimus, Calli- 
machus, quid velit, quasi confitetur. — 103 εὐθύ ad ἀοσσητῆρα 
trahendum est: ,simulatque natus es, matri opitulatus es.*  Si- 
mile est illud euripideum de Libero (Phoen. 649) Βρύμιον ἔνϑα 
τέχετο μάτηρ Διὸς γάμοισι, κισσὸς ὃν περιστεφὴς ἕλικος εὐθὺς ἔτι 
βρέφος χλοηροφόροισιν ἔρνεσιν κατασκίοισιν ὀλβίσας ἐνώτισεν. — 
104 ἀείδῃ cum κεῖϑεν coniungendum est, non cum ἐξέτι: τὸ δ᾽ 
ἐξέτι ,usque ab illa aetate* χεῖϑεν ἀείδῃ ,inde celebraris*. 


Sequitur iam extrema pericopa: ,Invidia Apollini ad aurem 
insusurravit: ,Poétam non admiror qui ne tantum quidem canat 
quantum — mare capit. Apollo Invidiam calce percussit: ,Euphra- 
tes' inquit ,magnus fluvius est, sed plerumque luteus: Cereri 
aquam e tenui sed puro fonte Melissae portant*. Ave, Apollo; Mo- 
mus eodem abeat quo Invidia.* 

Quomodo, quaeso, haec extrema pericopa cum praecedenti 
cohaeret? Quo tandem iure Callimachus carmina sua de tenui 
fonte deducta in exitu carminis ipse laudat, cum hucusque 
sacra cyrenensia oculis subiecerit, se unum quemlibet de turba 
finxerit? quo iure invidis, etiam iudicibus minus benivolis et 
aequis quasi proprio nomine maledixit? De hac quaestione iam- 
diu disputatur, ita quidem ut mihi nondum a quoquam omnino 
satisfactum sit "). 

Atque unum velim teneas, Callimachum personam, qua se 
tegerat, hoc loco abicere idque consulto, non fortuito, fecisse. 
Iocatur ille quidem, quoniam, cum hucusque partes unius cuius- 
libet e multitudine sustinuerit, nunc improviso controversias ho- 
minum litteratorum illius aetatis penitus sciat. Totius loci a- 


!) Omnium unus et acutissime et elegantissime de hoc hymni quasi epilogo 
disputavit U. de Wilamowitz-Mollendorif (Góttinger Nachrichten 1893, 743 sqq.), 
quamquam neque omnia recte extricavit et grammaticis, qui ante eum fuerant, 
iniuria credidit Apollonium Rhodium Momi nomine hic vituperari; nonnulla satis 
gravia addidit Timothei editionis p. 99. 

cumen ea re continetur, quod carmen e certa quadam forma in 
aliam prorsus diversam deflectit, Usque adhuc aliquis e Cyre- 
naeorum plebe locutus erat, inde ab hoc loco ipse Callimachus. 
Usque adhue novam artem, qua narratio actionem aemularetur, 
mirati sumus; nunc poéta Apollinis facinus insigne ita narrat, ut 
hymnorum homericorum aoedi solent, et carmen eadem invocatione 
concludit qua illi: χαῖρε; etiam sibl im ipso exitu aliquid a deo 
preeatur ut illi: velut Veneris hymnus in voces exit χαῖρ᾽ ἕλικο- 
βλέφαρε γλυκυμείλιχε, δὸς δ᾽ ἐν ἀγῶνι νίκην τῷδε φέρεσθαι, ἐμὴν 
δ᾽ ἔντυνον ἀοιδήν, hymnus Cereris concluditur ἀλλ᾽ ἄγ᾽ ᾿Ηλευσῖνος 
ϑυοέσσης δῆμον ἔχουσαι... ., πότνια ἀγλαόδωρ᾽ ὡρηφόρε, Δηοῖ 
ἄνασσα, αὐτὴ καὶ κούρη περικαλλὴς Περσεφόνεια, πρόφρονες ἀντ᾽ 
φδῆς βίοτον ϑυμήρε᾽ ὀπάζειν. Nisi quod invocatio eo nomine et 
singularis et faceta est, quod Callimachus profitetur se non rhapso- 
dum esse, qui victoriam in certamine vulgari vel etiam. victum 
tenuem cottidianum a dis hymni quasi mercedem repetat, sed 
poétam nobilissimum ipsi Apollii carum, qui deum nihil aliud 
flagitet, nisi ut iudices malivoli eodem abeant quo Apollo obtrec- 
tatorum invidiam calce pereussam iam miserit, in malam rem. Iter - 
a forma, ut ita dicamus, dramatica ad homericam cavillatione sibi 
munit. | 

Quare vero in exitu earminis formam homericam sectatus 
sit, iam dubium esse non potest. Hymni enim in Dianam et in 
Delum et homericam in universum formam praebent et formulis 
homericis concluduntur; hic enim ita exit: ἱστίη ὦ νήσων εὐέστιε, 
χαῖρε μὲν αὐτή, χαίροι δ᾽ ᾿ἡπόλλων ve xal ἣν ἐλοχεύσατο Λητώ; 
hymnus in Dianam ita: χαῖρε μέγα κρείουσα καὶ εὐάντησον ἀοιδῇ. 
Quid aliud est carmini favere nisi ab eodem nigrum Invidiae den- 
tem removere? Αἴ, nisi hymni in Apollinem exitus hac ratione 
conformatus esset, nulla omnino simihtudo 111 cum hymnis ho- 
mericis interfuisset. Dedita ergo opera Callimachus effecit ut 
hymni in Apollinem pars extrema homerica quaedam evaderet. 

Restat ut quaeramus, quare id facinore egregio Apollinis 
erga se narrato fecerit, non, ut in proclivi erat, carmine ita 
terminato ut hymnis in Minervae lavacra et in Cererem, qui item 
fere conformati sunt, dei praesentis invocatione? Hoc sane dis- 
erimen inter illos hymnos et hymnum in Apollinem intercedit, 
quod ilic deus carminum demum exitu prodisse, hic iam inde a 
v. 16 adesse creditur. Sed quid obstabat quominus poéta se 

denuo ad deum praesentem converteret? At Callimachus maluit 
iocos de se obtrectatoribusque suis carmini inserere, hymno sales 
et facetias inspergere maluit. Atque id quod voluit, ita sectatus 
est, ut novam Apollinis ἀρετήν caneret, quae tamen paullo longius 
a sacro cyrenaeo discederet, obtrectatores pede percussos. 
Sollemne fuit hymnis σφραγῖδα, poétae sigillum imprimi, 
id est in fine sive etiam in medio carmine poétam de se loqui. 
In hymno Apollinis homerico aoedus a singular illus dei erga 
Delum amore ad sacra delia atque virgines delias pedetemptim 
transgreditur, tum virgimes rogatas vult ut sui ne oblhviscantur 
utque confiteantur se omnium aoedorum unum ipsis maxime pla- 
cuisse. "Timotheus vero a Graecis Paeana post pugnam salamini- 
am (v. 210sqq.) laudantibus ad Apollinis preces, ut poétae opi- 
tuletur, quem Lacedaemoni immerito vexent quod novum artis 
genus intulerit, atque ad suas ipsius laudes non magis trans- 
cendit quam transiit, ut appareat illa aetate consuetudinem 
sigilli adiciendi tam pervulgatam fuisse, ut qui legerent non 
mirarentur talia carmini nulla excusatione petita quasi intrudi, 
immo exspectarent poétam de se dicturum esse. Atque hane 
legem ne in Dianae quidem hymno Callimachus migravit: ibi enim 
a narratione de Diana sagittam in scelestorum urbem coniciente 
ad eorum miseriam, qui in illam deam peccaverint, describendam, 
tum ad eorum beatitudinem, quibus Diana benivola sit, praedi- 
candam transgreditur, tum illam precatur ut sibi semper benigna 
sit carmenque concedat, promittit in illo et Latonae et Apollini 
et ipsi Dianae insignem semper locum futurum esse. Tum denique 
laudes, quibus deam prosecuturus sit, explicat, id est ad eiusdem 
deae laudes denuo revertitur. — Potuit in illis enarrandis recta 
pergere nulla de se mentione iniecta; maluit contra σφραγῖδα 
huie carminis parti inserere. Neque igitur singulare est σφραγῖδα 
Apollinis hymno adici, verum illam narratione de Apollinis facinore 
contineri, non poétae professione de se ipso. Sed a carmine 
minime homerico, qui tamen hymnus dici voluit, ad epilogum 
homericum sibi cavillando iter munivit, quod ei prospere successit. 
Qui enim verba ὃ Φϑόνος ᾿Απόλλωνος ἐπ᾽ οὔατα λάϑριος εἶπεν 
audiverunt, exspectant enarrationem de alia illius dei virtute seu de 
alo αἰτίῳ propositum iri, tum paullatim animadvertunt se a poéta 
decipi, hune jam de se, non de Apolline cyrenaeo loqui. 
Perieopa quid in universum significet, inter omnes constat: 

Invidiam a Callimacho grande opus repetere, Apollinem poétarum 
deum indieare sibi tenue carmen omnibus numeris perfectum 
magis probari quam longum carmen epicum, in quo non omnia 
eadem diligentia perpoliri atque absolvi possint. Haec nobis gram- 
maticorum alexandrinorum controversiarum documentum sunt. Cum 
ilis vero qui contendant Apollinem Ptolemaeum regem significare, 
Phthonum calee pereussum quasi quandam effigiem Apollonii esse 
e Ptolemaeorum aula pulsi, ne pugno quidem: ineptiora enim pro- 
ferunt quam quae refutare opus sit". Diversa est eorum con- 
dicio, qui existiment Apollmem Apollinem, Phthonum Phthonum, 
nihil aliud esse, atque tamen Callimachum victoria de Apollonio 
aemulo reportata haee scripsisse, cum ille iam se Rhodum con- 
tulisset?. Atque fuisse cum Caliimachus eum Apollonio discipulo 
eoncertaret, iam negari non potest; hoc loco Callimachum adversus 
Apollonium pugnare pervicaciter nego, nam Apollonium hunc hym- 
num imitando expressisse nuper (p. 70 sqq.) demonstravimus, 
quod non fecisset, si Callimachus hoc ipso carmine adversus eum 
pugnasset. Dubium autem non est quin multi Callimachi aetate 
fuerint, qui ab eo carmen epicum iustae magnitudinis repeterent ; 
etiam scholus, satis ieiunis iliis quidem, facile credimus illum 
Hecalam grandius carmen seripsisse, ut adversariorum calumnias 
redargueret. | Si quis existumabit ei adversus unum  Apol- 
lonium illo carmine dimicare opus fuisse, manifesto errabit?). 
Neque Callimachus uno quidem verbo indicavit illum qui sibi 
maledixisset, poétam esse. Nam invidia non tantum aemulorum 
verum etiam iudicum minus benivolorum a poétis exprobrari sojet ; 
quiceumque enim de carmine minus benivole iudicaverit, illum 
sibi invidere poéta censebit. Horatius, eo loco (carm. II 20, 4) 
ubi sibi optat ut ab hominum commercio invidia maior avolet, non 
tantum aemulos spectat quantum omnes qui sibi debitum honorem 


*) Doleo in hoc numero virum fuisse optimo iudicio et singulari litterarum 
hellenisticarum doctrina Georgium Knaack (PW II 127). Historiam huius inter- 
pretationis inde ab Isaac Vossio narrat A. Gercke (Rh. Mus. XLIV 1889, 127), 
qui ipse minus recte sentit (cir. p. 146—148). Cfr. Studniczka quoque, Herm. 
XXVIII 1893, 15. 

?*) Horum sectae adscribendus est vel U. de Wilamowitz (Gótt. Nachr. 1893, 
p. 746). 

?) Recte de hoc loco iudicarunt Vahlen p. 826, Beloch (Griech. Gesch. III 
2, 496). 

recusent; an cum de se praedicat Komae principis urbium  di- 
gnatur suboles inter amabilis vatum ponere me choros, et iam dente 
minus mordeor invido (carm. IV 3, 13) adversus collegas pugnat? 
an potius adversus obtrectatores, quicumque illi fuerunt? Etiam 
silentium invidum dieit, quod bonis atque fortibus meritam clo- 
riam recuset (c. IV 8, 22): quid foret Iliae Mavortisque puer, si 
taciturnitas obstaret meritis invida Romuli? Sequitur ereptum Stygiis 
fluctibus Aeacum virtus et favor et lingua potentium vatum. divitibus 
consecrat insulis: caelo musa beat"). ltem obhviones lividas, id est 
invidas dixit (c. IV 9, 30): non ego te meis chartis inornatum silebo 
tote tuos patiar labores impune, Lolli, carpere lividas obliviones. 
Accedit quod Callimachus extremo versu, quo Momum eodem 
abire iubet quo Phthonus Apollinis calce propulsus, ipse indi- 
cat Momum et Phthonum unum eundemque esse; quicumque eius 
carmina reprehendat, eum invidia motum id facere. 

At, dixerit quispiam, adversus unum certum carmen epicum, 
quod lutulentum fluat, Callimachus pugnat. Num opinaris unum 
Apollonium illa aetate carmina epica pepigisse? — Callimachus 
credidit ab ingentibus voluminibus neglegentiam aliquam vix 80 
ne vix quidem dissociari posse. Idem enim dixit τὸ μέγα βυβλίον 
ἴσον εἶναι τῷ μεγάλῳ κακῷ (ap. Athen. III 72a — fr. 359); idem 
disertis verbis rationem reddidit, quare non magnum carmen per- 
petuum composuisset (fr. 287 &ivexev οὐχ ἕν devoua διηνεχὲς ἤνυσα); 
idem poétis recentioribus ,recusationis^ exemplum fortasse anti- 
quissimum praebuit (fr. 165 - 490 μηδ᾽ ἀπ᾽ ἐμεῦ διφᾶτε μέγα 
ψοφέουσαν ἀοιδὴν τίκτεσϑαι" βροντᾶν οὐκ ἐμὸν ἀλλὰ Διός ἡ. Quid, 
quod in epigr. 28 poema cyclieum cum via celebri et cum pusi- 
onibus vulgaribus comparat? Me si audis, Callimachus etiam 
hoe loco quem disceptamus, non adversus unum certum poétam 
epiceum pugnat, sed adversus obtrectatores, qui exprobraverant 
eum nondum aliquid ingens scripsisse, pariter quodammodo re- 
cusat quominus ilis morem gerat. Ut alio loco faceta quadam 
modestia id fecerat, tonare non suum esse sed lovis, ita nunc in 


1) Id est ἐκ μοισᾶν ἀγαϑὸν κλέος ἔρχεται ἀνθρώποισιν, ut Theocritus 
ΧΥῚ δ8 cecinit; etiam quae antecedunt similia sunt. 

5) Coniunxit Dilthey analectorum callimacheorum (diss. Bonn. a. 1865) p. 318qq. 
Vocabulum recusationis qui invenit, Johannes Lucas (Festschr. für Vahlen 319 sqq.), 
ea voce angustiore sensu utitur, ut indicet poétam recusare quominus amico 
morem gerat, gerere tamen carmine illi misso. 

illos, qui malivolo animo grande carmen a se flagitant, singulari 
impetu invehitur. 

Quanti momenti Callimachi iudicium de carminibus epicis in 
litteris graecis et latinis fuerit, quot quam saepe poétae romani 
ab eo pendeant, et saepe his extremis annis quaesitum est, prae- 
sertim cum elegiae romanae origo disceptaretur, neque huius 
loci est quaerere. 

Neque Phthonus (v. 105) neque Momus (v. 112) di fuerunt, 
quorum quidem religiones apud Graecos essent. Licuit sane cui- 
libet vel poétae vel artifici e virtutum vitiorum nominibus arbitrio 
suo deos fingere. Ea tamen de causa Momi condicio diversa est, 
quod ille iam in Cypriorum prooemio regis lovis quasi a consiliis 
inducebatur (id quod e scholiis Α ad Homeri A 5. 6 elucet corruptis 
ilis quidem), quodque eidem in Hesiodi genealogiis certus locus 
fuit (Theog. v. 214). Inde quamquam concludere non licet deum 
illum a Graecis excultum esse (nam illi vetustissimi poétae eodem 
iure usi sunt quo inferiores; quod si Hesiodo non concesseris, 
quid iam de Theogonia reliquom erit?), facile tamen explicatur 
Momi personam ex hominum conspectu nunquam rursus evanuisse. 
Quin etiam in consuetudinem venerat perfectam οἱ absolutam 
cuiuslibet rei speciem admirantes dicere οὐδ᾽ ἂν ὃ Μῶμος τό γε 
τοιοῦτον μέμψαιτο, culus usus testem antiquissimum Platonem 
(Reip. VI 487a) afferre satis est. Atque fortasse illud proverbium 
a fabella quadam de dis vulgari derivatum est. Nam Aristoteles 
(de part. anim. 59 p. 664a 34) taurimorum cornuum positionem a 
Momi aesopi accusationibus defendebat, cum hic improbasset 
ilis non umeros sed caput muniri — Eadem igitur fabella illa 
aetate narrabatur atque Babrii temporibus, qui f. 59 eundem deum 
fecit, deorum aemulationes duudicantem, cum alia tum taurum 
Neptuni opus eadem de causa reprehendisse. Itaque fabularum 
seriptores, si quid video, Momi nomen ab Hesiodo receperunt, 
illum in deorum servum 1ioculatorem, personam quandam sollemnem, 
conformarunt. Plato rursus eum de fabellis vulgaribus sumpsit; 
ante Platonem iam Sophocles et Achaeus; uterque enim fabulam 
satyricam Momum inseripsit. Multis saeculis post Lucianus illi 
partes in deorum vita cottidiana praecipuas tribuit (cfr. potissimum 
Iuppiter tragoedus, Deorum Concilium), ut fuit ipse ad reprehen- 
dendum proclivis. Sed cum saepenumero illam fabulam laudaverit 
idque non in dialogis tantum fecerit, in quibus di agentes indu- 


Pasquali, Quaestiones Callimacheae. 6 

cerentur, verum in opusculis, quibus illius dei mentio tantum ini- 
ceretur, consentaneum est illum credidisse omnibus qui legerent 
Momum notum esse, scilicet eam fabellam illa aetate pervulgatam 
fuisse?) Aristides (49, 136 — II 184, 18sqq. K.) cum Momum in 
transeursu narret, Veneri eum nihil aliud obicere posset, illius 
caleeamenta vituperasse, alienam fabellam eandemque fortasse 
pariter aesopiam exprimere videtur. 

Phthono contra neque in fabulis de dis neque in fabellis vul- 
garibus certa sedes fuit. Nam vascularius qui Meleagri fabulam 
depinxit, Arch. Zeit. XXV tab. 220, figurae, quae iam pernt, 
Φϑόνον idcirco tantum inscripsit, ut indicaret Meleagrum Althaeae 
invidia occidisse, eodem iure usus quo Euripides, cum (Troad. 
766 sqq.) Helenam diceret non uno patre sed compluribus genitam, 
᾿Αλάστορος uiv πρώτου, εἶτα δὲ Φϑόνου Φόνου τε Θανάτου 9᾽ 
ὅσα τε γῆ τρέφει κακά: extrema ostendunt etiam priora vix deos 
intellegenda esse. Sane Pollux (IV 142) Phthonum in numero 
τῶν ἐκσκεύων προσώπων comicorum quidem recenset, sed pari 
iure τὸν δίκαιον et τὸν ἄδικον λόγον in Nubibus, pari τὴν Πενίαν 
in Pluto Aristophanis deos vocaveris. Philoctetes vero sophocleus, 
cum Neoptolemum arcu tradito iubeat (v. 776) τὸν φϑόνον προσ- 
κυνῆσαι, non certum quendam deum dicit sed τὸν τῶν ϑεῶν 
q9óvov. Plutarchus etiam indieat se nullum deum ᾧὥϑόνον no- 
visse: Periclis enim vitae cap. 13 comicos vituperat ταῖς κατὰ τῶν 
κρειττόνων βλασφημίαις, ὥσπερ δαίμονι κακῷ τῷ φϑόνῳ τῶν πολ- 
λῶν ἀποϑύοντας; nisi ὥσπερ addidisset, fortasse liceret, si liceret, 
conicere illum daemonem φϑόνον nosse; cum vero scripserit, iam 
non licet. Sane, si scriptori orationis pseudodemosthenicae adversus 
Aristogitona (XXV 52) credimus, sollemne erat in picturis certam 
sedem in Orco Phthono tribui μετὰ ἀρᾶς xai βλασφημίας xai 
Σιάσεως xai Neíxovc. An credimus βλασφημίαν certam deam 
aliquando fuisse? an tantum τῷ ῥητορικῷ πάϑει oratoris Attiei tri- 
buimus, qui eodem loco adversarium eum serpente vel cum scorpione, 
qui aeuleo sublato in vulnera ruat, comparat, qui eodem loco 
eum ἄσπειστον ἀνίδρυτον ἄμεικτον fingit? — Ipse similiter. τοὺς 
ἐν “Διδου ϑεούς ita repraesentavit ut ei libebat. Concedimus 
pictores etiam illa aetate Phthonum in improbos vel post mortem 


!) Parum interest, utrum Lucianus ipse Momo tautum concesserit, an iam 
Menippus hoe fecerit, hic vero a Luciano expressus sit, ut demonstrare conatus 
est Rudolphus Helm (Lukian u. Menipp 148). 

saevientem pinxisse; illum deum fuisse, de eo fabulas narratas 
esse pertinaciter negamus ?). 

Atqui demonstrari potest Callimachum illam historiolam de 
Phthono de caelo pulso longe a dis vitam degente non ipsum 
invenisse, sed lepide et variasse et auxisse. Momus aetate helle- 
nistica deus litteratus faetus erat; idem Callimachus illum philo- 
sophorum fuisse iudicem iniquum novit: voluit enim incredibilem 
Diodori Croni sapientiam. paucis vocibus facete adumbrare, finxit 
(fr. 70) ipsum Momum in parietibus scripsisse ὃ Κρόνος ἐστὶ σοφός. 
Epigrammatum poétarum testimoniis, Leonidae Alexandrini (A. P. IX 
356) οἴγνυμεν ἐξ ἑτέρης πόμα πίδακος, ὥστ᾽ ἀρύσασϑαι ξεῖνον μουσοπό- 
λου γράμμα Λεωνίδεω" δίστιχα γὰρ ψήφοισιν ἰσάζεται" ἀλλὰ σύ, Μῶμε, 
ἔξιϑι κεὶς ἑτέρους ὀξὺν ὀδόντα βαλέ) et Philippi Thessalonicensis 
(A. P. ΧΙ 321) γραμματικοὶ Μώμου στυγίου τέκνα propterea minus 
tribuo, quod a Callimacho pendere possunt. Philippus Callimachi 
in eodem epigrammate mentionem facit?) An opinamur etiam 
Artemidorum Daldianum somniorum interpretem ἃ Callimacho 
pendere, cum doleat in prooemio quodam (IV 198, 8 Herch.) esse 
in terris Momum atque moneat adversus illum esse pugnandum; 
demde inopinato ἃ deo Momo ad eriticos deflectat: ᾧ (Momo 
scilicet) χρὴ κατὰ τὸ καρτερὸν ἐνίστασϑαι ἐπιστάμενον ὅτι πλεί- 
οσιν ὅπλοις πρὸς τὰ κρείττονα τῶν ἔργων ἀγωνίζεται" καὶ γὰρ νῦν 
αἰσϑάνομαί τινων τοῖς βιβλίοις ἐγκαλούντων ὡς τῶν μὲν ἐν αὐτοῖς 
γεγραμμένων ἀληϑείας μὲν οὐδ᾽ ὅτιοῦν ἀποδεόντων, οὐ πάντων 
δὲ ἐξειργασμένων οὐδ᾽ ἠτιολογημένων, ἔστε δὲ ὧν καὶ παραλε- 
λειμμένων ἀναγκαίων ὄντων τῇ ὑποϑέσει llo καὶ γάρ Momum 
et critieos quibus nunquam satisfiat, unum idemque esse Artemi- 
dorus confessus est. At credamus illum talia in suum prooemium e 
Callimacho derivasse? Ut erat scriptor satis vulgaris, τόπον hel- 
lenistieum in suum usum convertit. Nihil ergo in ea re Calhi- 
machus novavit, quod Momum in hominum htteratorum contro- 
versias introduxit. Pariter Momum de caelo expulsum esse norant 
omnes: Artemidorus, eo loco quem nuper diximus, narrat eum inter 
homines versari ἀπεληλαμένον ϑεῶν xai δαιμόνων; Babrius disertis 


!) Haec tam non brevibus disputavi, quod Hofer in Roscheri lexico (III 
24'13 sqq.) non omnia recte explicavit, Sophoclis et Plutarchi locos etiam perperam. 
35) Comparandum est illud horatianum de»£e eminus mordeor invido. 

?) Cavillari voluit, cum grammaticos Momi filios Καλλιμάχου στρατιώτας 


nominaret, eiusdem Callimachi qui Momo maledixerat. 
6* 

verbis testatur deorum concertationem ea aetate fuisse, cum Momus 
adhuc in caelo esset, ἔτε yàg ἐν ϑεοῖς ᾧκει. Luciano, cum quae 
nuper in caelo acta essent, se narrare profiteretur, non licebat con- 
fiteri se nosse Momum ibi iam non habitare; atqui illum deum 
fatentem fecit (Iov. Trag. 22) sibi de honoribus quoquo modo par- 
vam vel etiam nullam aleam fore; iamdudum enim nullos sibi 
esse, cum di prosperis rebus uterentur et soli sacrificia comederent. 
Atqui quomodo fieri potuit, ut hic omnes ab una Callimachi voce 
penderent? Fabella profecto fuit, cuius iam haec tantum vestigia 
servantur, Momum de dis pulsum, ab Iove opinor, nunc in terris 
versarl. — Atque fortasse Momum cum Phthono non Callimachus 
primus consociavit; Babrius, si ipse Babrius clausulam illius fabulae 
composuit, qua doceret quid inde ad mores corrigendos redundaret 
üllam. enim interpolatam censent), illos coniunxit; Damascius m 
vita Isidori (apud Photium 340a 19) Hermiam narravit talem fuisse, 
ὥστε μηδ᾽ ἂν τὸν Μῶμον αὐτὸν ἐπιμωμήσασθαι μηδὲ μισῆσαι τὸν 
Φϑόνον; Leonidam Alexandrinum nuper (p. 83 adn. 2) monuimus 
eundem dentem Momo tribuisse quem Horatium Invidiae. Re- 
centes utique testes, sed quos minime verisimile sit a Calli- 
macho pendere, qui tam longe ab eo discedant; Damascius 
eliam sententiae conformatione arguitur proverbio usus esse. 
Fabella fuit, fabella, qua Momus narraretur ab Iove de caelo 
pulsus esse. 

Phthonus non tam certa persona fuit quam Momus; atqui omnes 
norant illum longe a dis habitasse; Plato enim seripserat (Phaedr. 
247a) φϑόνος ἔξω ϑείου χοροῦ ἵσταται, non ile quidem vetus- 
tiorum opiniones secutus, immo vero adversus eos pugnans, qui 
crederent φύσει φϑονερὸν τὸ ϑεῖον εἶναι, in quorum numero 
paene omnes veteres Graeci fuerunt. Atque ille Phaedri locus, 
quem dicimus, unus ex illo dialogo nobilissimus fuit. 

Ut rem paucis comprehendamus, omnes Callimachi aetate 
norant Momum e deorum convictu, ab Iove opinor, expulsum in 
malam rem abiisse, norant illum deum grammaticum esse poé- 
tarum iudicem, norant ilum a Phthono non esse dissimilem; 
hunc apud Platonem legerant longe a dis habitare. Callimachus 
lepidam fabellam concinavit et exornavit, eamque reliquis Apol- 
lnis egregns facinoribus addidit: finxit enim. Phthonum, deum 
litteratum illum quidem, ea de causa ab Apolline de caelo pulsum 
esse, quod Callimachi gloriae obtrectasset; calce eum percussum 

esse addidit, quo festivior illa narratiuncula evaderet. Optavit ut 
quem eius sodalem et amicum esse inter omnes constaret, Momus 
non iam inter homines versaretur, sed ipse, qui iamdudum de 
caelo pulsus erat, ex hominum commercio ad inferos migraret. 
Nonne haec omnibus, qui fabulas mente tenerent aesopias quique 
Platonis Phaedrum legissent, iucunda, etiam salsa atque faceta 
visa sunt? 

103 ἐπ’ οὔατα singulare est, nam εἰς οὖς vel ἐν ol, εἰς ὦτα 
vel ἐν ὠσί dici soluit. Nescio vero an illud ἐπί hoe loco potius 
a motus notione, quae in λάϑριος quasi latet, pendeat, ut intellegen- 
dum sit Phthonum ad Apollinem clam repsisse illique in aures 
insusurrasse. Non dissimile est illud homericum γ 293 «izeia εἰς 
ἅλα πέτρη, 1d est ,quae acuta in mare protenditur^; plura con- 
gessit Wilamowitzius ad Herculis euripideae v. 510. — 107 ὃ 
Q9óvog ᾿Απόλλωνος (v. 105) et τὸν Φϑόνον ὡπόλλων (v. 107) 
inter se respondent: uterque pariter versus voce εἶπεν sive ἔειπεν 
concluditur. — Phthonus ita loqui coeperat, tamquam non multum 
a poéta peteret: ,non probo illum poétam, qui ne tantum quidem 
canat quantum —*; sed iam sibi temperare non potest quin prodat 
quantum flagitet; unde inconcinnitas quaedam exoritur periucun- 
da animisque legentium vel magis imprimitur quam et iniquum 
et ineptum sit carmina versuum numero metiri). — 108 Fluvius 
Assyrius Euphrates est; veteres enim Assyriam satrapiam Persa- 
rum Babyloniam Herodotus?) paene totam Asiam dixisse testi- 
monio est Strabo XVI p. 736, confirmant multi cum seriptores 
tum potissimum poétae antiquissimi Assyriorum imperii memores. 
Id facere Callimacho illa aetate in proclivi erat, qua Assyriorum 
imperium ab Alexandro eiusque successoribus resuscitatum erat. 
Atque scripsit idem Callimachus de Ptolemaeo Euergeta Seleuci- 
das bello lacessente, si fides est Catullo Comam Berenicis ex- 
primenti (v. 12), vastatwm fines iverat Assyrios. — Nonne Euphrates 
lutulentus sit, ipse nescio, cum tamen verisimile sit. magnum 
amnem, qui non ita velociter inter luteas ripas decurrat?), tur- 


7) Singulari iudicii subtilitate de hoc versu iudicavit Wilamowitzius, 
NGG 1893, 143. 

*) Cfr. Eduardus Meyer, Geschichte des Altertums III, 8 84. 

?) Arrianus (Anab. VII 21, 5) de Mesopotamia: ἐλυώδης 4 αὐτῇ γῆ xai 
πηλὸς ἡ πολλὴ αὐτῆς. Ex iis qui nostra quidem memoria Syriam peragraverunt, 

bidum esse. At hoe Callimachi minime intererat: voluit enim 
quempiam magnum fluvium; Nilum sacrum amnem Alexandriam ad- 
labens exemplum ponere non licebat; Euphrates, utpote qui satis 
remotus esset, speciem quasi fabulosam praebebat. — 109 sq. ita 
interpretor quasi seriptum esset: τὰ πολλὰ ἕλκει πολλὰ λύματα 
γῆς καὶ πολλὸν συρφετὸν ἐφ᾽ ὕδατι; ld est τὰ πολλά temporale 
adverbium ad verbum ambabus sententiis commune refero, πολλόν 
ad posterius obiectum positum etiam ad prius audiendum esse cen- 
seo; si quis enim aliter intellegat, τὰ πολλά adiectivum esse exi- 
stimet atque cum illo λύματα iungat, quod iam discrimen inter τὰ 
πολλά et πολλόν sit? etiam quid sibi vult articulus ille adiectivo 
additus? nam ,pleraeque sordes* sententiae parum aecomodatum 
est. Immo et τὰ πολλά et πολλόν semel ponuntur, bis intellegenda 
sunt; τὰ πολλά sententiae initio collocatum est, πολλόν posteriori 
tantum obiecto additum. Voluit scilicet qui seripsit eum qui legeret 
quasi in errorem induci. — Seribendi genus poétae cum facilis tum 
minus accurati cum flumine lutulento pariter contulit Horatius 
serm. I 4, 11 cum flueret lutulentus. — 110—112 Versibus qui iam 
secuntur parvum carmen omnibus numeris absolutum atque per- 
fectum cum aquae puritate comparatur, qua Melissae Cereris 
simulacrum lavant; ὕδωρ enim lavationis in usum a Melissis haustum 
esse propterea accipio, quod, quantum scio, ab antiquis dis aqua 
nunquam sacrificatum est. οὐ de Cereris simulacro a Melissis 
lauto prorsus nihil traditum est,* Αἱ quot testimonia de Melissis 
Cereris vel mystidibus vel sacerdotibus supersunt praeter hunc 
Callimachi locum quem disceptamus? Item per unum Callimachum 
novimus Argis Palladium lavari solitum esse. Consentaneum est 
talium rituum, qui fuissent cuiusque civitatis singulares, memoriam 
aut evanuisse aut ab uno teste, docto aliquo alexandrino, ser- 
vatam esse. Accedit quod, ni fallor, vestigium huius ritus in 
Cereris sacris alibi quoque servatum est, quod antequam investi- 
gemus, necesse est nonnulla alia tractare. 

Porphyrius (de antr. nymph. 18) narrat Cereris sacerdotes ab 


scripsit Sachau lutum riparum Euphratis equitibus obstaculo esse (Reise in Syrien 
und Mesopotamien 261). Quod Plinius (n. h. XVIII 162) negat Euphratem Tigrim- 
que limum invehere, sicut in Aegypto Nilum, non contra facit: vult enim ad 
invehere vocem agris audiri: non esse certa tempora, quibus Euphrates abundaus 
pinguem [íaecem agris ilinat sicut Nilus, ut agricolarum opera quasi super- 
vacanea sint. 

antiquis μελίσσας dictas esse"; non sacerdotes sed μύστιδας ita 
appellatas esse Hesychius (s. v.) tradidit. Servii interpolati ad Aen. 
I 430 testimonio haee quaestio non dirimmitur: cum enim fabulam 
narret, Melissam Cereris sacerdotem fuisse, quae cum secreta sibi 
a Cerere commissa patefacere noluisset, a mulieribus iratis dis- 
cerpta esset, ab ea apibus μελίσσας nomen inditum esse, illam sa- 
cerdotem vocat, de eadem tamen talia narrat, quae non minus bene 
in quancumque myslida cadant. Item scholiastarum ad illum 
Pindari locum (P. IV 104), quem in adnotatione exseripsi, μελίσσας 
alter primitus Cereris sacerdotes, alter τὰς περὶ τὰ ϑεῖα καὶ 
μυστικὰ διατελούσας, id est inifiatas, appellari affirmat. Neque 
e Pindar fragmento, quod hic affertur (in Schróderi editione 
maiore numero 158 insignitur), elucet utri credendum sit: nihil 
enim aliud exseribitur, nisi illae voces ταῖς ἱεραῖσι μελίσσαις τερ- 
πεται, deus scilicet nescio qui, forsitan Ceres. Atque tamen cer- 
tam causam necesse est fuisse cur in controversia esset, μέλισσαι 
utrum sacerdotes an mystidas significaret. Nonne igitur illud nomen 
a religione sumptum est, quae Cereris mysterüs contineretur? 
a qua alia, nisi ab Eleusinia sive genuina sive alio translata?  - 

Atque nomen Cereris Ago inde pariter arcessitum esse, si 
quis testimonia perpenderit, verisimile apparebit. In hymno Cereris 
homerico, carmine Attico, illa cum bis in errorum narratione idque 
in formula (πότνια Δηώ v. 47.211) tum tertium in invocatione 
extrema Ago appellatur, ubi sollemne erat deum proprio nomine 
voeari. Atque hoc certe loco illa vox non quasi quaedam Cereris 
ἐπίκλησις adhibetur, verum quasi legitimum nomen: cognomen 


1) Sequentibus vocibus ὡς τῆς yOovíag ϑεᾶς μύστιδας nihil tribuo: addi- 
tamentum enim sunt ipsius Porphyrii, qui intellegi velit illas sacerdotes prop- 
terea apes dictas esse, ,utpote quae inferorum mysteriis initiatae essent*^. 
Paullo ante scilicet dixerat mortuorum animas μελέσσας appellatas esse. He- 
sychium vero ἃ Porphyrio pendere minime verisimile est. — Etiam aliarum 
dearum antistites, ut Magnae Matris et Apollinis, μέλισσαι appellabantur. 
Apollinis sacerdotem delphicam μέλισσαν iam Pindarus Pyth. IV 104 appellavit 
ὦ μάκαρ υἱὲ Πολυμνάστου, σὲ δ᾽ ἐν τούτῳ λόγῳ χρησμὸς ὥρϑωσεν μελίσσας 
Δελφίδος αὐτομάτῳ κελάδῳ. Atque fortasse fuit, cum auguria ab apium susurro 
caperentur, ut Thriae h. in Merc. v. 558 quasi quaedam apes describuntur, id 
quod tamen aliter quoque explicari potest.  Cír. etiam quae disputavimus ad 
huius hymni v. 45. Complura, non omnia, de MezA/eca:c sacerdotibus testimonia 
collegit Robert-'Tornow, de apiwm mellisque apud veteres significatione 
(Berolini 1893), p. 91sqq.; nonnulla addidit A. B. Cook, J. H. St. XV 1895, 14. 

enim ἄνασσα, quod adiectivo adiungi non poterat, additur; cum 
ilo Ago nomen Kóggs proprium Περσεφόνεια iungitur atque 
copulatur (v. 490 544.) ἀλλ᾽ ἄγ᾽ ᾿Ελευσῖνος ϑυοέσσης δῆμον ἔχουσαι 
καὶ Πάρον ἀμφιρύτην "Avvgova ve πετρήεντα, πότνια ἀγλαόδωρ᾽ 
ὡρηφόρε, Δηοῖ ἄνασσα, αὐτὴ καὶ κούρη περικαλλὴς Περσεφόνεια. 
Item tragoediarum poétae non quamlibet Cererem sed unam cer- 
tam, Eleusiniam, illo nomine indicarunt. Sophocles enim (Antig. 
v. 1119) Liberum dixit u£óew παγκοίνοις ᾿Ελευσινίας Δηοῦς ἐν 
κόλποις; Euripides (Suppl. v. 290) in fabula eleusinia escharam 
eleusiniam Cereris σεμνὰς Δηοῦς ἐσχάρας dixit; rursus (Hel. v. 1322) 
in narratione de Cereris filiam quaerentis erroribus, in narratione 
id est eleusinia, τῷ περὶ παρϑένω Δηοῖ ϑυμωσαμένᾳ ab Iove nun- 
tium missum esse narravit. Aristophanes (Plut. 515) ita agricolae 
officium indicavit: γῆς dgórgoic δήξας δάπεδον καρπὸν Δηοῦς ϑερί- 
σασϑαι, scilicet de fabula cogitat, qua Ceres Eleusinios primos et 
serendi et metendi artem docuisse ferebatur; quamquam minime 
nego hoe loco liberioris illius vocis Δηοῦς usurpationis vestigia 
prima conspici, quae mox aetate hellenistica pervaluit') Nostrae 
vero opinioni non tantum favet, quod consuetudo usque ad ae- 
tatem infimam obtinuit in. titulis sepulerorum sacerdotum eleu- 
siniorum illam deam Δηώ appellandi (nam et illi tituli, quot quidem 
novi omnes [IG III 700. 713. 718. 737. 900. 1311] aetate demum 
imperatorum romanorum conscripti sunt, ut suspicari liceat illud 
voeabulum a poétarum usu arcessitum esse, et sacerdotes cum 
Lernaei [IG IV 666] tum Epidaurii [IG IV 1001—1002] III p. 
Chr. n. saeculo Cererem suam Ayo appellaverunt), quantum quod 
Clemens Alexandrinus, quo loco fabulas sive eleusinias sive certe 
ab eleusiniis derivatas enarrat?^), Cererem semper Azo nominat, 
ut Protr. 11, 20 Stühl. Δηὼ καὶ Κόρη δρᾶμα ἤδη ἐγενέσθην uv- 
στικὸν χαὶ τὴν πλάνην xci τὴν ἁρπαγὴν καὶ τὸ πένϑος αὐταῖν 
᾿Ελευσὶς δᾳδουχεῖ; 13, 2 Δηοῦς μυστήρια; 18,4 μῆνις... τῆς Δηοῦς, 
ἧς δὴ χάριν Diu) προσαγορεύεσθαι λέγεται; 138, 10. μίγνυται δ᾽ 


7) Afferre satis sit eiusdem Callimachi fr. 48; Theocr. VIL 3; Apollonii 
IV 896.986; AP VIS3I1, VII 209, IX 19,8; hymnos orphicos. Verisimile profecto 
est Callimachum eo loco ubi sacra describuntur, a consuetudine sacrorum sol- 
lemni non discessisse. 

5) In hanc enim opinionem non levibus de causis inclinat Pringsheim p. 49 
egregiae dissertationis Bonnensis, quae inscribitur ArcAGologische Beitráge zur 
Geschichte des eleusinischen Kultes (Monachiae 1905). 

αὖϑις ὃ γεννήσας οὑτοσὶ Ζεὺς τῇ Φερρεφάττῃ τῇ ϑυγατρὶ μετὰ τὴν 
μητέρα τὴν Δηώ; 15,22 ἀλωμένη γὰρ ἣ Δηὼ κατὰ ζήτησιν τῆς 
ϑυγατρὸς τῆς Κόρης περὶ τὴν ᾿Πλευσῖνα; 16,4 ξενίσασα ἣ Βαυ- 
βὼ τὴν Δηώ, ut eius animum  efferat, salsius. quam honestius 
iocatur?), ἢ δὲ (16,8) τέρπεται τῇ ὄψει ἣ Δηώ. An credamus 
illum librum aliquem minime vulgarem in suum usum conver- 
tisse (quae enim narrat et accurata sunt et non tam pervulgata, 
ut ea undique promere potuerit), nomini vero Δημήτηρ vocabulum 
Δηώ a poétarum consuetudine arreptum per libidinem quandam 
substituisse? Αἱ Stephani Byzantini testimonio impedimur, quo- 
minus eredamus unam Cererem Eleusiniam ita appellatam esse. 
Sub voce enim /'épvga ab hoec Tanagrae nomine antiquo /J'ego- 
ραίαν Δηώ appellatam esse dicit, id est, ut aiunt, Cererem illam 
᾿Αχαιίαν, cuius religionem Tanagra Athenas translatam esse narra- 
verit Herodotus V 61. At illud Ago non in codicibus traditur sed 
e codieum lectionibus qo, ἡδὺν restitutum est, verisimiliter 
id quidem, sed tamen restitutum, ut non liceat illa lectione 
quasi tradita niti. At fingamus apud Stephanum ἡ l'epvgaía Ano 
traditum esse, quid inde consequitur? Nam, ut mittamus fieri' 
potuisse ut ille hane glossam e poétis hellenisticae aetatis prome- 
ret, quis iam spondeat Stephanum cultum Tanagraeum Cereris 
τῆς Γεφυραίας novisse? Ex Herodoti enim (V 57) narratione hoc 
unum concludendum est, Gephyraeos, qui religionem | Cereris 
᾿Αχαίας quasi quandam peculiarem et propriam colerent, gentem 
atheniensem fuisse, quae se primitus Eretriae habitasse, inde 
Tanagram venisse, tum a Boeotis aliquanto post. Laodamantem 
Eteoclis filium "Thebarum regem pulsam Athenas concessisse 
praediearet. Opinationes illae Gephyraeorum erant, inde fortasse 
derivatae, quod Tanagrae nomen mythieum /'épvga esset, ut 
Hecataeus (apud Stephanum s. v.) testimonio est. Quantum illius 
gentis coniecturis tribuamus, penes nos est; cultum vero tana- 
graeum Cereris Gephyraeae Stephanus certe non testatur; si quis 
enim nomen dei alicuius a certo loco repetit, ipse confitetur illam 
religionem iam sedes mutasse. Accedit quod religionis Cereris 
l'egvgaíag atticae testimonium etiam nune superest, in Etymolo- 
gico Magno s. v. Πεφυρεῖς: δῆμος ᾿Αττικός, ὅϑεν xai Γεφυραία Δη- 


1. De his lusibus οἷν. Dielesii disputatio, Miscellanea Salinas (Panormi 
1901), 3 sqq. 

μήτηρ. Sane lexieographus vehementer erravit, eum demum eum 
cente confunderet; sed veriloquio illo demonstratur ab eo religio- 
nem atheniensem respicl. Quid si unum eiusdem deae voca- 
bulum atheniense Etymologus a gente Attica, quam sane falso 
δῆμον appellat, Stephanus vero ab illius urbis nomine a quo se 
oriundam ea gens credebat derivarunt, uterque suo periculo Hero- 
dotum exprimens? Nonne, hoc si sumimus, discrepantia illa facil- 
lime explicatur? Si vero religio illa attica fuit, nullo negotio 
percipitur, quomodo nomen Cereris Eleusiniae in eandem trans- 
latum sit. Atque etiam certa fuit fortasse causa, quae huic con- 
fusioni faveret. Nam, sive Etymologo credimus /'egvgaíovg atque 
I'egvoaíav cum ponte componenti i via Eleusinia, illo nobilissimo 
seilicet in quo sollemne erat mystas inter se vel etiam clarissimos 
quosque cives et irridere et conviciari), sive etiam illi fidem re- 
cusamus, concedamus necesse est nullo modo fieri potuisse, ut 
Athenienses Cererem J'egvgaíav ab illa dea separarent, cuius in 
honorem oi γεφυρισμοί instituti. crederentur. Atque nescio an 
Stephani testimonium diligenter perpensum opinioni nostrae potius 
favere quam obstare videatur. 

Atque tamen, quamquam tam multa eo conspirare videntur 
ut credamus Callimachum λουτροφορίαν eleusiniam respexisse, una 
cera causa impedimur, quominus illam sententiam recipiamus. 
Μελίσσας enim Cereris sacerdotes ille appellavit, cuius cognomi- 
nis neque in fastis Eleusiniis neque in rationibus neque in legi- 
bus sacris ulla mentio superest, cum tamen illa documenta tam multa 
et tam accurate verbis concepta sint, ut casui et fortunae vix loeus 
detur. Dixerit quispiam Callimachum illas suo Marte ita nominasse, 
ut imaginem quandam omnibus numeris absolutam atque perfec- 
tam sacri alicuius purissimi oculis proponeret. Atque illum id vo- 
luisse, etiam consecutum esse apparet. Μάλισσαι enim etsi 
sacerdotes dieuntur, nemo ex 1is qui legerent erat quin simul 
cogitaret de bestiolis illis quae omnium purissimae haberentur, 
eum et coitu omnino abstinere crederentur?) et nullo alio cibo 


!) De hac consuetudine cír. potissimum, praeter hunc Etymologici locum 
quem modo exposuimus, Hesychius sub vocibus yegvgoíg et γεφυρισταί. 

?) Aristoteles hist. anim. E δῦ3 ἃ 11 περὶ δὲ τὴν γένεσιν τῶν μελιττῶν οὐ 
τὸν αὐτὸν τρόπον πάντες ὑπολαμβάνουσιν; sunt enim qui contendant οὐ τέκτειν 
οὐδ᾽ ὀχεύεσϑαι τὰς μελίττας, ἀλλὰ φέρειν τὸν γόνον, καὶ φέρειν οἱ μὲν ἀπὸ τοῦ 
ἄνϑους τοῦ καλλύντρου, οἱ δ᾽ ἀπὸ τοῦ ἄνϑους τοῦ καλάμου, ἄλλοι δ᾽ ἀπὸ τοῦ ἄνϑους 


De vv. 110—112 91 


vescerentur nisi florum suco. Ut Euripides Hippolytum (v. 75 sqq.) 
coronam Dianae obtulisse fecit e prato, ἔνϑ᾽ οὔτε ποιμὴν ἀξιοῖ 
φέρβειν βοτὰ oiv ἢλϑέ πω σίδαρος, ἀλλ᾽ ἀκήρατον μέλισσα λειμῶν᾽ 
ἠρινὴ διέρχεται, Αἰδὼς δὲ ποταμίαισι κηπεύει δρόσοις. Sequitur 
ex illo prato flores colligere illis tantum licere, quibus pudicitia 
innata sit. Haec scio, at Callimachus cum elegantissimus tum se- 
verior, etiam putidior fuit quam ut nomen sacerdotum de religione 
in religionem transferret. 

Conicere fortasse licet descriptionem illam non in caere- 
monias Eleusiniorum atticorum cadere, sed in mysteria quae 
illa aetate in pago cognomine alexandrino habita sint, ubi ipse 
Callimachus adulescens pueros litteras docuerat!) ^ Simile est 
quod hymno sexto sacra describuntur eaque mystica Cereris in 
honorem non in Attica sed Alexandriae facta. Pariter Clementem 
Alexandrinum alexandrinam religionem, non atticam, illis locis 
quos exsceripsi, respexisse satis idoneis de causis conclusit Prings- 
heim (p. 49). Ea tantum de causa certum aliquid adseverare du- 
bito, quod fons sacer potius in Athenienses vel in quospiam alios 
quadrare videtur quam in Alexandrinos, qui Nilum biberint. 

οὐκ ἀπὸ παντὸς ὕδωρ φορέουσι μέλισσαι singulariter dictum 
est, ita tamen ut praestet tradita interpretari quam coniectura 
temptare; ad illud enim quod est παντός a voce quae confestim sequi- 
tur ὕδωρ sive ipsum verbum ὕδατος sive notio cognata supplenda est. 
Vel difficiliora sunt quae secuntur. Vahlenus enim (p.826 adn. 1)totam 
sententiam ita interpretatur, quasi scriptum: exstaret, ἀλλ᾽ ἄκρον 
ἄωτον ὀλίγης λιβάδος φορέουσιν, ἥτις καϑαρή τε καὶ ἀχράαντος 
ἀνέρπει πίδακος ἐξ ἱερῆς; voces enim ὀλίγη λιβάς pronominis 
relativi, quod ad eas referatur, casu attractas esse. At, si Calli- 
machus ita scripsisset, omnem operam dedisse videretur, ut eos 
qui legerent in errorem induceret: quicumque enim libera mente hane 
verborum comprehensionem legerit, credet ὀλίγη λιβάς et ἄκρον 
ἄωτον ἐκ παραλλήλου, ut aiunt, posita esse. Quaesiverit quispiam, 
cuius rei ὀλίγη Aufác, parva vena (nam venam intellegi iam opus 
est), dxgov ἄωτον sit. Atque concedendum est ἄκρον ἄωτον eam 
notionem flagitare quae plerumque genetivo partitivo exprimitur; 
Callimachus enim illam iuncturam e Pindaro prompsit, qui cum illa 


τῆς ἐλαίας. Quod animal purius mente effingi potest quam quod e floribus 
nascatur? Cfr. de gen. anim. 7' 759 a8. 
!) Ofr. Suidas s. v. Καλλέμαχος. 

semper ita utitur ut diximus, tum etiam (Isthm. VII 25) σοφίας 
dxgov ἄωτον scripsit. At ita prorsus ex illo πίδακος ἐξ ἱερῆς 
id quod est ὕδατος ad ἄκρον ἄωτον cogitatione supplendum est 
ut ex illo ὕδωρ ad ἀπὸ παντός notio cognata; atque etiam nescio an 
hoe audacius dictum sit quam istud. Ita fere igitur ille locus 
interpretandus est: ,Non ab omni (lacu vel flumine) Cereri 
aquam melissae portant, sed a vena tantum quae, aquae purissi- 
mus quidam flos, e sacro fonte salit.* 

113 In hoe versu cur lectionem scholii ad Gregorium Nazi- 
anzenum Q49óvoc illi verbo, quod in Callimachi libris seriptum | ex- 
stat Φϑόρος, praetulerimus, e disputationibus nostris iam satis 
superque eluxit: $9ógoc enim nulla certa persona fuit, quae cum 
Momo coniungi posset; Phthonus cum Momo consociatus esse 
etiam traditur. Quod Wilamowitzius (Góttünger Nachrichten 1893, 
p. 745 adn. 2) structuram huius versus ὁ δὲ Μῶμος, ἵν᾽ ὃ Φϑόνος, 
ἔνϑα véowo cum theocriteis illis im Helenae epithalamio comparat 
(XVIII 16) ἐρχομένῳ τοι ἐς Σπάρταν, ἅπερ ὥλλοι ἀριστέες ὡς 
ἀνύσαιο, nodum in scirpo quaerere videtur. Nam, quamquam 
minime negamus Callimachum ita loqui potuisse ut verbum sub- 
stantivum reticeret, adverbium status cum adverbio motus con- 
funderet, quod motus notio praecederet, multo planius ille locu- 
tus videtur esse: neque enim ullum aliud vocabulum reticuit 
nisi in sententia relativa verbum veniendi, quod in sententia 
prineipali positum est. Interpretandum est: ,Utinam Momus eo- 
dem, id est in malam rem, abeat, quo iam Phthonus caelo ab 
Iove pulsus abnt.* 


II. De fabulis eyrenaeis. 


1 


Hymnum in Apollinem non penitus intelleget nisi qui fabulas 
de Cyrena heroina et de Cyrenis urbe penitus norit. Quas singu- 
laribus libellis eum abhine complures annos Franciseus Studniezka?), 
tum nuper Ludolphus Malten?) ita prosecuti sunt, ut plurimorum 
plausum ferrent. Ego vero, quamquam utriusque et diligentiae 
et acumini meritas laudes non detrecto, facere tamen non possum 
quin confitear nondum omnes mihi scrupulos esse exemptos, etiam 
me censere Maltenium de compluribus rebus minus recte sensisse 
quam Studniezkam. "Totam autem illam quaestionem inde ab 
umbilico rursus repetendam esse duco, ita tamen ut quae iam 
extrieata sint, in iis quam brevissime commorer, minus gravia: 
etiam omnino omittam. 

A Gyrena ordior Quam Callimachus (v. 90sqq.) Theraeos 
Carnea primum in Libya agentes cum Apolline de Myrtussa 
benivole spectasse fecit, ub! leonem Eurypyli gregis vastatorem 
necasset. Pindarus cecinerat (Pyth. IX 5—70) Apollinem in Pelii 
valle Cyrenen Hypsei, regis Thessali, filiam, quam Creusa nympha 
Peneo genuisset, cum leone sine armis luctantem vehementer 
miratum esse, illiusque amore percussum e Chirone centauro quae- 
sivisse, quis illa virgo esset. Cui Centaurum respondisse se mirari, 
qua de causa qui omnia nosset, se de illius nomine percontaretur; 
illam vero ei destinatam esse uxorem, quam in Libyam secum 
raperet, ubi postea urbem clarissimam ab ea appellatum iri; in 
praesentia fore ut puer ab ea nasceretur Aristaeus, quem Mer- 

ἢ F. Studniczka, Kyrene, Lipsiae 1890. 

?) L. Malten, Kyrene, Berlin, Weidmann 1911 (Philologische Untersuchungen 
XX). Ex illis qui Maltenii libri censuram publici iuris fecerunt vel etiam 
Maltenii copiis usi ipsi de fabulis cyrenaicis disputaverunt, honoris causa nomino: 
V. Costanzi, Ausonia VI 1911, 27sqq., A. Ferrabino, Atti di Torino XLVII 


505 sqq., Aly, B. ph. Woch. 1912, 1033sqq. Ante Maltenium plurima enucleaverat 
À. Gercke, Hermae XLI 1906, 447 sqq. 

curius et Horae educarent et immortalem redderent.  Chironis 
vaticinium mox impletum esse. 

inde quod Chiron Apollinem risisset, qui, cum omnia sciret, 
semideum tamen quae futura essent interrogasset, recte con- 
cluserat Studniczka (p. 41) Pindarum adversus certum poetam pu- 
gnare, quem, qua fuerat simplicitate rustica atque agresti, fugisset 
Apollinem deum vatem ipsum vaticinio non indigere: neque enim 
fieri potuisse, ut Pindarus ipse talia fingeret, quae sibi statim re- 
darguere opus esset. Addere potuit verbis ilis Chironis calli- 
dissimis (v. 5b1sqq.) ταύτᾳ πόσις ἵκεο βάσσαν τάνδε xai μέλλεις 
ὑπὲρ πόντου Διὸς ἔξοχον ποτὶ κᾶπον ἐνεῖκαι reprehensionem quan- 
dam Apollinis adumbrari: voluit enim Centaurus: ,tecum ea com- 
municabo, quae tamen ipse penitus noris; maritus, eo animo ut 
Cyrenem uxorem ducas, huc venisti, ilud licet dissimules*; 
eum scilicet mendacii tecte insimulat. Nomen carminis quo Chi- 
ronis eum Apollne colloquium, Cyrene rapta, Aristaeus natus 
continebantur, scholiasta Pindari ad v. 6 suppeditavit, Hesiodi 
Eoeam; idem primos nobis versus servavit: ἢ οἵη Φϑίῃ Χαρίτων 
ἄπο κάλλος ἔχουσα Πηνειοῦ παρ᾽ ὕδωρ καλὴ vaítoxe Κυρήνη. 

Studniezkae rationes et firmavit et exaedificavit Maltenius 
(p. 1sqq.) aliquantum tamen ultra fimes progressus. Apollonius 
enim continuo post Cyrenae nuptias Aristaei vitam (Il 506 sqq.) 
enarrat, Musas eum eduxisse usque ad nuptias suique gregis pas- 
torem fecisse; eum postea ab insularum incolis arcessitum sociis 
ex Arcadia congregatis Ceum migrasse, ibi Siri iram. placasse ara 
Iovi 'Ixuaío constituta et re divina ambobus illis diis facta: tum 
enim statim etesias flare coepisse et quadraginta dies spirasse; 
usque vero ab illa aetate Ceos religionem Canis coluisse. Quod 
Apollonius hunc cxcursum de etesiis (nihil enim ad reliquam narra- 
tionem facit) ita introducit (II 500) Κυρήνη πέφαταί τις ἕλος πάρα 
Πηνειοῖο μῆλα νέμειν προτέροισι παρ᾽ ἀνδράσι, Xa concludit xai 
τὰ μὲν ὡς ὑδέονται, inde Maltenius (p. 11 sq.) effecit totam historiam 
illinc manasse unde priorem partem, Cyrenae raptus descriptionem, 
ex Eoea. Quae primo adspectu recte conclusa esse videntur, at- 
que etiam Cydippae Callimacheae fragmento oxyrhynchio com- 
parato potius stabihuntur quam labefactantur: Callimachus enim 
et Aristaeum et illos commemoravit (v. 33sqq), qui e sacerdotibus 
sunt "Ixuíov, οἷσι μέμηλεν ἐπ᾽ οὔρεος ἀμβώνεσσιν nguóvew xa- 
λεπὴν Μαῖραν ἀνερχομένην, αἰτεῖσθαι τὸ δ᾽ ἄημα παραὶ Διὸς ᾧ τε ϑα- 

μινοὶ πλήσσονται λινέαις ὄρτυγες ἐν νεφέλαις). Quae tam similia 
sunt apollonianorum illorum καὶ βωμὸν ποίησε μέγαν Διὸς 'Ix- 
μαίοιο, ἱερά τ᾽ εὖ ἔρρεξεν ἐν οὔρεσιν ἀστέρι κείνῳ Σειρίῳ αὐτῷ 
τε Κρονίδῃ Au τοῖο δ᾽ ἕκητι γαῖαν ἐπιψύχουσιν ἐτήσιαι ἐκ Διὸς 
αὖραι ἤματα τεσσαράκοντα" Κέῳ δ᾽ ἔτι νῦν ἱερῆες ἀντολέων προ- 
πάροιϑε Κυνὸς δέζουσι ϑυηλάς, ut necesse sit existimare Apol- 
lonium etiam hoc loco, ut solet, Callimaechum secutum esse: utro- 
que enim loco non tantum eadem narrantur, sed sacrificia in 
summis montibus fieri commemoratur, utroque loco venti sacri- 
fieiis quasi coacti spirare dicuntur, utroque loco sacerdotes etiam 
in posterum illos ritus servasse narrantur. Sed manifestum est 
Apollonium non uno Callimacho usum esse sed verba verbis Calli- 
machi aptasse, res ex eodem fonte derivasse e quo Callimachum. 
Nam Callimachus Maerae, unius e Pleiadibus, ortum,  Apol- 
lonius Canis ardorem commemorat; Apollonius Aristaeum populum 
ex Arcadia congregasse narrat, Callimachus reticet. Quae per se 
etiamsi aliter explicari fortasse possunt, e communi tamen fonte 
repeti debebunt, simulatque constiterit Callimachum illam fabulam 
non ipsum invenisse sed e vetustiore auctore derivasse. Hic vero 
ita e transeursu eam potius adumbrat quam enarrat, quasi omni- 
bus qui legant nota sit; quod certissimum argumentum est. 
Usque adhue Malteni rationes potius confirmavimus quam 
labefactavimus. Atque tamen sunt, ut dixi, quae dubitationem 
faciant. Pindarus enim scripsit Aristaeum heroina natum ab Horis 
et Gaea immortalem deum nectare et ambrosia in labella in- 
stillatis factum esse: ταὶ δ᾽ ἐπιγουνίδιον ϑηκάμεναι βρέφος αὐταῖς, 
γνέχταρ ἐν χείλεσσι καὶ ἀμβροσίαν στάξοισι, ϑήσονταί τε νιν ἀϑά- 
νατον, Ζῆνα καὶ ἁγνὸν Απόλλων᾽, ἄνδρασι χάρμα φίλοις, ἄγχιστον 
ὀπάονα μήλων, Ayoía καὶ Νόμιον, τοῖς δ᾽ ᾿ἀρισταῖον καλεῖν. At- 
que haec ab Eoea fluxisse, non ab ipso Pindaro inventa esse, 
testimonio est Servius ad Georg. 114. 4ríistaeum invocat . . ., quem 
Hesiodus dicit Apollinem pastoralem. Num Aristaeus hie apolloni- 


1) Quae praecedunt, exscribere nolui, nam v. 33 neque sanum censeo neque 
ipse sanare possum: traditur αὐτὰρ ὃ Κεῖος γαμβρὸς ᾿Αρισταίου ... τιος ἀμφ᾽ 
ἱερῶν, sed τι incerta, μ᾽ in ἀμφί, ut videtur, transductum. Quae Wilamowitzius 
ita emendata supplevit ᾿Αρισταίου [λή]ιτος ἀμφ᾽ ἱερῶν. Sed ex Apollonio dis- 
cimus hoc loco Aristaeum, non Iovem, '/xuaiov appellatum esse, sed "Ixuiov Iovis 
nomen fuisse, cui Aristaeus aram constituisset. Neque ergo Aristaei, sed lovis 
sacerdotes exspectantur. 

anus se quasi deum praestat, qui orbem terrae pererrat, uf ara 
Iovi constituta, Sirio re divina facta pestilentiam arcessat? Hercules 
totum terrarum orbem pererravit, ut genus humanum a monstris 
liberaret, multa passus multa et magna gessit, sed morte demum 
in superos sublatus est. At dixerit quispiam non tam multa exempla 
heroum exstare, qui dei facti sint, ut certi quid concludere liceat. 
Id quidem libenter concedo, quamquam ipse animum inducere non 
possum, qui immortalis factus sit, Fortunae subici; sed mordicus 
teneo non constare, utrum Apollonius ab una Eoea pendeat an 
etiam a carmine peculian de Aristaeo') Nam neque testimonia 
exstant ulla et Aristaeo in deorum numerum relato Eoea optime 
concludi poterat. Neque quod Apollonius excursum προτέροισιν 
ἀνδράσιν allatis introducit, verbis καὶ và uiv ὡς ὑδέονται con- 
cludit, inde efficere licet illum omnia ex uno auctore prompsisse. 

Utcumque autem res se habet, mego Hesiodum in Eoea 
Actaeonis mortem, Aristael et Autonoae matris maerorem cecinisse. 
Quid? quod Autonoa in Theogoniae appendice (v. 977) comme- 
moratur Αὐτονόην 9O' ἣν γῆμεν ᾿Αρισταῖος βαϑυχαίτης, τὰ testi- 
monio est VII a. Chr. n. saeculo Actaeonis fabulam notam fuisse, 
illam in Eoeis exstitisse? Idque ea de causa quasi certissimum 
sibi sumunt, quod haec Theogoniae pars a Pausania (I3, 1) ἀπὸ τῶν 
ἐπῶν τῶν ἐς τὰς γυναῖκας, 1d est ex Eoeis citatur. Αἱ quis 
spondet Autonoen non nomen fuisse ad stemma «lelineandum fictum 
ab eo qui Actaeona norit, eum a Diana caecatum nondum sceierit? 
Atque ipsum nomen idcirco compositum esse videtur, ut hexametro 


1) Discrepantiis contra inter Pindarum et Apollonium non multum tribuo. 
Pindarus narravit Mercurium Aristaeum infantem ad Horas et Gaeam portasse; 
Apollonius Chironem illum educasse. Quod non tam genuinum videtur: Chiron 
enim e priore fabulae parte in posteriorem tacile transterri poterat, Mercurius 
non tam facile inveniri. Pindarus cecinit Horas et Gaeam illum immortalem 
fecisse; Apollonius Musas eum medicinam et vaticinium docuisse eique matri- 
monium parasse, illum immortalem factum reticet: non sine causa, Aristaeum enim 
heroem existimavit, ὃν καλέουσιν ' Aygéa xal Νόμιον πολυλήιοι Αἱμονιῆες. Pinda- 
rus fecit Cyrenem in Libyam raptam a dea Libya receptam esse, Apollonius a nymphis, 
αἱ Λιβύην ἐνέμοντο παραὶ Μυρτώσιον αἶπος, ἴα est, ut Maltenius (p. 11) e IV 1230 sq. 
recte conclusit, ab ᾿Ηρῴσσαις, sive Matribus libycis. Quae fabulae forma cum 
doctiorem tum recentiorem speciem prae se fert. Haec omnia fieri potuit ut 
ipse Apollonius primus mutaret. Sane, simulatque demonstraverimus carmen 
cyrenaeum fuisse, quo et Apollonius et Callimachus usi sint, haec quoque non 
iam ab Apollonio sed ab illo carmine repetemus; sed illis discrepantiis in prae- 
sentia quasi argumento uti non licet. 


B, 

insereretur, non a religionibus in carmina esse translatum, |, At 
Stesichorus (apud Pausaniam IX 2,3) et Acusilaus (apud Apol- 
lodorum personatum III 30sqq.) Aetaeonem a suis canibus lace- 
ratum esse narraverunt.* QuiStesichorus, quaeso? Complures enim 
nuper rectissime distinxit Wilamowitzius (Sappho und Simonides 
233sqq.). ,At Acusilaus certe carmina hesiodea in orationem 
pedestrem vertere soluit.^ Quis spondet illum uno Hesiodo usum 
esse, eum praesertim illius operis misera tantum frustula servata sint? 

Equidem non nego iam satis antiqua aetate narratum esse 
Actaeona, propterea quod deum quendam laesisset, in cervum 
conversum a suls canibus laceratum esse. Nam et Stesichorus, 
quicumque iste Stesichorus fuit, et Acusilaus et Polygnotus, quem 
Autonoen et Aristaeum cervi pellem manibus sustinentem et cervi 
pelli insidentem pinxisse testatur Pausanias X 30, 5, satis antiqui 
testes 1051 sunt; sed pertinaciter nego Hesiodum in Eoea narrasse 
deum Aristaeum filium unicum amisisse et orbum maestam senectu- 
tem egisse; haec enim in deum non quadrant. Si testimonia 
exstarent, aegre quidem, sed crederem tamen; at non exstant. 
Nihil enim inde concludi potest, quod versus nonnulli subrustier 
illi quidem et antiqui de Actaeone a canibus discerpto ab Apollo- 
doro personato (bybl. III 32) servati sunt. Antiquos enim esse 
acutissime demonstravit Maltenius (p. 92): illius enim canes Diana 
ad necem commovisse videtur, ipsi tamen Actaeonem Διὸς évve- 
σίῃσιν interfecisse; id quod cum Stesichori fabula optime concinit, 
quam non satis accurate ille quidem Pausanias nobis repraesen- 
tat IX 2, 3: Στησίχορος ὃ 'Iusgaiog ἔγραψεν ἐλάφου περιβαλεῖν 
δέρμα ᾿Αχκταίωνι τὴν ϑεόν, παρασκευάζουσάν oi τὸν ἐκ τῶν xv- 
γῶν ϑάνατον, ἵνα δὴ μὴ γυναῖχα Σεμέλην λάβοι, item cum 
Acusilao, qui narravit lovem Actaeoni suscensuisse, quod ἐμνγη- 
στεύσατο Σεμέλην. Quae fabulae forma et genuina (nam Aoctaeo- 
nis similes heroes e fabulis antiquis novimus complures, ut exem- 
pla afferam, Tityum et Orionem) et |postea mutata est; Calli- 
machus enim iam narrat Actaeonem in eo peccasse, quod Dianam 
nudam conspexisset. Sed antiqui fuerint ili versus lieet, cur 
demum hesiodei? vel, ut cautius loquamur, quo argumento freti 
illos versus ad Eoeam de Cyrena et Aristaeo referamus (nam ut 
carmen de Actaeone Hesiodi nomen prae se ferret, fieri potuisse 
libenter concedo)? 

Quando illa fabulae forma loco mota recentiori cesserit, 


Pasquali, Quaestiones Callimacheae. Ἵ 

omnino non constat; utram Polygnotus secutus sit, e Pausaniae 
descriptione non elucet. Singularem sibi fabulam Euripides, ut 
solet, ipse concinnavit (Bacch. v. 337) Dianam venandi aemulum 
ultam esse. Timaeus vero aetate hellenistica iam ineunte scripsit 
(ap. Diodor. IV 81) esse qui crederent Aristaeum spolüs in Dianae 
templo dedieatis huius nuptias sibi adipisci conatum esse; quam 
fabulam e vetustiore ita detortam esse apparet, ut stuprum re- 
moveretur, quod multis iam offensioni esset, amor vero de Semela 
in Dianam transferretur, quae Actaeonem ipsa punivisse narrare- 
tur. Atque, ut quae sentio, aperiam, Actaeon Dianam nudam 
vidisse aetate fortasse demum hellenistica narrari coeptus est. 
Nam et tanta deae verecundia novicia videtur et consentaneum 
est Actaeonem primum deam non invitum conspexisse, sed illam 
eo animo aucupatum esse, ut eius pulchritudine frueretur. Illos versus 
tamen, cum tam non elegantes sint, equidem satis antiquos iudico. 

Ut omnia paucis comprehendamus, nullum testimonium exstat 
Hesiodum in Eoea de Cyrena Actaeonem a canibus discerptum 
narrasse; etiam constat illum res adversas et flebilem senectutem 
Aristaej, quem deum existimaret, vix narrare potuisse; versus de 
Actaeone apud Apollodorum personatum traditos satis antiquos 
illos quidem nulla causa est cur ad Eoeam de Cyrena referamus ?). 
At, si me audis, illud carmen Aristaeo puero in deorum numerum 
relato, vel etiam, quod mihi multo minus verisimile videtur, Siri 
furore ab eodem placato eoncludebatur. 


2 


Iam a vestibulis et aditu in ipsa quaestionis penetralia trans- 
grediamur: Pindarus cecinit (Pyth. V 21sqq.) Cyrenen feras Hypsei 
patris a pecore arcuisse, in Pelii (v. 5) saltu cum leone sine armis 
dimicasse, Callimachus (h.in Apoll. v. 91 sqq.) eam in Myrtussa 
colle eyrenaeo leonem interfecisse, qui Eurypyli greges voraret. 


1) Nihil in hac quaestione illi comparationi tribuo quam Maltenius (p. 25) 
inter Eoeam de Cyrena a se restitutam et Eoeam de Coronide a Wilamowitzio 
refectam instituit. Nam, ut omittam Eoeas sine dubio non ab uno poéta neque 
una aetate compositas esse, ut concinnitatem tam accuratam requirere liceat, 
similitudo inter illa duo carmina intercedit, verum si fatemur, nulla. Nam 
Aristaeus, qui deorum donis cumulatur, non ipse peccat, ut Aesculapius, verum 
ipsius filius Actaeon; non Apollo Actaeonem ulciscitur, sed Diana; Apollinis in 
eo carmine, quod Maltenius finxit, partes aliquae, Delphorum vel delphici 
Apollinis prorsus nullae fuerunt. 

Maltenius (p.57sqq.) contendit Callimachum pristinam huius fa- 
bulae memoriam repraesentare. Cuius argumenta quamquam mibi 
non omnia pariter probantur, confiteor tamen illum id effecisse, 
quod voluit; qua vero de causa Hesiodus Cyrenen libycam in 
"Thessaliam transtulerit, quid e fabula ab eo composita vel mutata ad 
historiam Cyrenarum noscendam redundet, de his rebus a Maltenio 
vehementer dissentio. Sed quae mihi illius opinionis sustentacula 
infirma videantur, primo enarrabo; tum argumenta ab eo allata 
pro virili parte supplere conabor; tum denique quas quaestiones 
extremo loco commemoravi, breviter perstringam. In primis ca- 
vendum est, ne cum Maltenio (p. 58sqq.) Callimachum fabularum 
patriae suae interpretem omnium unum genuinum fuisse credamus, 
qui concederet (h. in Dian. v. 206 sqq.) Cyrenen virginem cursus 
praemium inter duas canes, quas ei Diana donasset, currendo tu- 
lnsse non in Libya sed in Thessalia ad τύμβον ᾿Ιώλκιον, id est, ut 
Meinekius (ad 1.) et Vahlenus (Berliner Sitzungsber. 1896, 821 sqq.) 
rectissime docuerunt, ἐν ἄϑλοις ἐπὶ Πελίᾳ; qui etiam eo 1080 loco, 
quo Maltenius nititur, caneret Apollinem προτέρης ἁρπακτύος memi- 
nisse. Cuius, quaeso, nisi illius nobilissimae de Thessala in Li-. 
byam? Quo ergo iure Maltenius, qui hos locos scilicet et affert 
et disceptat, sibi quasi pro certo sumit Callimachum nobis fabu- 
lam cyrenaicam servasse, qui utroque loco, ubi Cyrenen comme- 
morat, a carminibus i Graecia septentrionali compositis manifesto 
pendeat? Nam equidem non assequor, quo iudicio fretus Maltenius 
(p. 54) affirmarit non ante Callimachi aetatem narrari coeptum 
esse Cyrenen in ludis funebribus cucurrisse"). Immo illius loci 
elegantia et sales omnino pereunt, nisi fabula adumbratur, quae 
us qui legant nota sit. — An Cyrenael pristini narrarunt Cyrenen 
in Thessalia adolevisse, adultam ab Apolline in Libyam trans- 
latam esse, ibi greges regis Eurypyli adversus leones defendisse? 
Confidentius igitur Maltenius e fabula callimachea fabulam cyre- 
nensem restituit. Nam nullo alio sustentaculo aedificium illud in- 
certo, ut videtur, fundamento inaedificatum fulcitur.  Acesander 
enim, scriptor cyrenaeus III. vel II. a. Chr. n. saeculi, cui nescio 
qua de causa tantum tribuerit Maltenius, pariter ab Hesiodo pen- 
det, pariter enim (schol. ad Apoll. II 498) Cyrenen e Thessalia in 


7) Nimium vero argumento e silentio prompto tribuit, cum affirmat recen- 
tiorem speciem prae se ferre, quod Cyrenae adversarii non commemorati sunt; 
Callimachi enim nihil intererat e carmine vetusto nomina corradere. 

q* 

Libyam translatam esse fecit, pariter Phylarchus. n thesauro 
Cyrenaeorum delphico Cyrene cum leone dimieans sculpta erat; 
sed utrum Libya an potius Apollo Cyrenae a sinistra steterit, 
ipse Maltenius (p. 57) confitetur e reliquiis diiudieari non posse). 
Neque ergo extricari poterit, utrum in Libya an in Thessalia, 
qui sculpsit, leonem interfectum esse existimaverit. Quod vero 
in anaglypho aetatis romanae, quod Studniezka (p. 30) delinean- 
dum curavit, Libya, cuius nomen titulus adscriptus testatur, Cy- 
renen cum leone luctantem coronans repraesentatur, illud testi- 
monium nullus fere preti est, cum omnino non constet, quando 
ilius operis exemplar (nam anaglyphum ἀπόγραφον est) sculp- 
tum sit. 

Maltenius (p. 69) contendit Κυρήνην longiorem formam esse 
nominis fontis cyrenael quod est Kógry. Ego vero, quomodo illae 
voces cohaereant, etiam num cohaereant, me omnino nescire con- 
fiteor, Nam ex exemplis, quae attulit, nullum est, quod huc facere 
demonstrari possit. Multa enim formarum paria attulit, quarum 
altera ex altera facta esset suffixo -ἤνη addito detracto. At 
nescio, quo iudicio fretus opinetur έσσην et Μεσσήνην, Πέλλαν 
et Πελλήνην, Pylen et Pylenen unam eandemque civitatem fuisse. 
Homerus in navium catalogo urbem spartanam ὲέσσην (B 582) 
recenset, Apollodorus sive potius nescio qui grammaticus, quem 
Apollodorus attulit, affirmavit (Strab. VIII 364, p. 516, 24 M) hanc 
vocem per apocopen e MecoZr:5 factam esse. An testimonio uti 
licet, quasi id quod grammaticus suspicatus est, traditum esset? 
Quin potius confiteamur, quam urbem Homerus voluerit, nos plane 
nescire? Stephanus s. v. "Afia: e nomine urbis Πύλη ethnicon 
Πυλήτης formatum dicit; quo iure sumimus hane urbem Πύλην, de 
qua nullum aliud testimonium iam superest, eandem esse quam 
urbem achaicam JJe45»4»? Idem Stephanus s. v. /7é44a urbem 
huius nominis achaicam fuisse asseverat; Maltenius vero conten- 
dit Pindarum eandem voluisse, cum Olymp.IX 98 Πελλάναν 
commemoraret, quae sane urbs in Achaia posita erat. At qua de 
causa non urbes duae nomine non eodem sed non prorsus dissi- 
mili in Achaia fuerint? Ut quod volo, brevi comprehendam: Mal- 
tenio, quantum video, non contigit, ut demonstraret binas formas 
nominum singularum urbium exstitisse, quarum altera suffixo 
-ἤνη aucta esset, altera ab ipsa stirpe derivata. 

1) Cir. Treu, Olympia III 19 sqq. 

Adieit ex Κύρη ethnicum Κυρηνός ita derivatum esse, ut a 
Δίη Aujvóg, inde vero accentu retracto urbis nomen Κυρήνη. 
Equidem confiteor me non assequi, qua ratione hane doctrinam 
et illam, quam nuper redargui, quasi una atque eadem essent, 
ambas uno verborum complexu Maltenius exponat. Quarum si 
alteram recipimus, alteram falsam esse necesse est credamus. 
Uteumque autem id est, si Eustathium (p. 280, 35) cum Ste- 
phano s. v. Δία et Δίον comparaverimus, ad quas ille relegat, iam 
elucebit Διηνούς cives urbis in Coelesyria positae appellatos esse. 
Atque in universum frustra ethnica istius suffixi -ηνός sive -avóc 
ope formati quaerentur, nisi in Asia (Λαμψακηνός, ᾿Αδραμυττηνός, 
'AAagavónvóg, Περγαμηνός, Παριανός) et in Thracia (Σαλυμβρια- 
vóc, Kagóiavóc) Quid igitur? quis iam spondeat illa ethnica 
graeca esse, quorum in Graecia ne vestigia quidem supersint? 

Atqui, licet testes fabulae de Cyrena nympha cyrenensi ger- 
mani atque genuini jam supersint nulli, licet, quomodo nomen 
nymphae sive urbis cum nomine fontis cyrenensis, quod fuit K gr, 
cohaereat, certo definiri non possit, in eam tamen opinionem in- 
clinamus, ut existimemus Maltenium, si non omnino recte, at 
tamen rectius de Cyrena iudicasse quam Studniezkam. Nam 
fac Cyrenen fuisse deam graecam vel certe thessalicam, a cuius 
nomine coloni Thessali urbem in Libya conditam appellassent, in 
difficultates iam incidimus multo maiores. 

Rectissime enim Maltenius (p. 63sqq.) demonstravit praeter 
hane Cyrenem thessalicam alias eodem nomine fuisse nullas. Quo 
iam fundamento freti contendimus illud nomen graecum fuisse 
deae minime graecae, zovvíag ϑηρῶν Non nego facile fieri posse, 
ut dei cuiusdam vetusti vestigia non supersint nisi pauca eaque 
incerta, etiam ut illius memoria prorsus evanescat, sed, quoties- 
eumque hoc factum est, ultra suspicionem progredi non licet. Sed, 
ut hoe missum faciamus, quin etiam quasi pro certo sumamus deam 
thessalieam Cyrenen olim fuisse, qua de causa Hesiodus illius 
raptum in Libyam finxit? Quo vineulo Libya et Thessalia con- 
iungebantur? Sane, dixerit quispiam, Cyrene olim leonem narra- 
batur in Thessalia interfecisse, tum, eum urbis a colonis Thessalis 
ilius deae nomine Cyrenarum appellatae gloria percrebuit, fuit 
poeta graecus, qui caneret nympham ab Apolline raptam in Libya 
illi deo Aristaeum genuisse, id est originem colonorum thessali- 
cam vindicaret. At mirum esset leones a Thessalia in Libyam 

leonum aridam nutricem, translatos esse. Neque vero infitior fieri 
potuisse, ut leonum in fabula thessalica partes essent aliquae; 
Hereules enim adversus leones Nemeum et Cithaeronium pu- 
gnavit, leo Lesbi (schol. Theocr. XIII 16) nymphas exterruit, nymphas 
sive Ceo (Heracl. περὶ πολιτειῶν 9) sive de Parnaso Ceum (Callimachi 
Cydippae v. 56) pepulit. Qui talia narrarunt, noverant leonem 
feram quandam atrocem esse; utrum in Graecia an in Asia habi- 
taret, in fabula componenda non curabant. Atqui minime veri- 
simile est Cyrenaeos non ipsos credidisse suam deam adversus 
leones pugnasse, quos rudentes noctu saepissime audirent, sed illam 
narrationem de Thessalia arcessivisse. 

Qua ratione haec quaestio minime profligatur, ad exitum for- 
tasse adducetur, si iam quaeretur, quomodo Cyrene cum Aristaeo 
cohaereat. Rehgio Aristaei in Libya fuit, quantum scimus, nulla ?); 
eodem pertinet, quod Pindarus canit Mercurium Aristaeum infantem 
a matre asportasse, Apollonius narrat Musas eum pastorem sui 
gregis fecisse in Thessalia, Callimachus Cyrenaeos Apollinem No- 
mium, non Aristaeum invocantes fingit. Inde concludimus Hesi- 
odum primum Aristaeum in Libyam transtulisse. Restat ut quae- 
ramus, utrum idem primus illum Cyrenae filium dixerit an traditam 
fabulam secutus sit. Aristaeus hesiodius dei atque heroinae filius 
est (nam fuerit licet Cyrene primitus dea, Hesiodus illam heroinam 
esse voluit, siquidem ilius raptum in Eoeis perstrinxit), mortalis 
igitur. Qui autem legebant, unum Aristaeum non heroem sed 
deum norant?) ut Hesiodo opus esset narrare Gaeam et Horas 
eum nectare et ambrosia labellis instillatis immortalitate donasse. 
Sane fieri potuit, ut antiqua dea thessalica, quam sibi Studniczka 
menti repraesentavit, illius Hesiodi aetate, quisquis ille fuit, divi- 
nitate privata atque ad feminae mortalis humilitatem redacta iam 
esset atque pariter Cyrenael suae urbis eponymam heroinam, 
non deam iam crederent; sed qui heroina deus nasci potuit? ΑἹ 
Liber Semela thebana natus est.* At pater statim eum in caelum 
rapuit, Accedit quod Aristaei parentes primitus non Apollinem 
et Cyrenen, sed prorsus alios fuisse traditum est: apud scholiastam 
enim in Apollonium Rhodium ad II 498 legimus Bacchylidem quen- 


7) Ofr. Malten, p. 82sq. Infirmo fundamento nititur Ferrabinus, cum con- 
tendat Aristaeum deum et thessalicum et libycum Hesiodum commovisse, ut 
Oyrenen in Libyam transferret. 

?) Testimonia de Aristaei religionibus collegit Maltenius p. 77 sqq. 

dam complures Aristaeos distinxisse, quorum quartum Urani et 
Gaeae filium fuisse. At Pindarus vel potius Hesiodus hoc stemma 
norat, siquidem narravit non Horas tantum verum etiam Gaeam 
nectar et ambrosiam infantuh labellis infudisse, id est illum in 
fili locum adoptatum ex homine deum, e mortali immortalem 
fecisse. Inde concludo Hesiodum primum non tantum Aristaeum 
deum thessalieum e Thessalia in Libyam transtulisse, tum de 
Libya in Thessaliam reportasse, verum etiam illum primum fin- 
xisse Áristaeum Cyrena natum esse. At si Cyrene ipsa thessala 
fuisset, el opus non erat Aristaeum illi invitae invitum filium 
inculeare legitimae matri Gaeae ademptum; qua vero de causa 
fecit, nisi ut Cyrenen heroinam non thessalam in Thessaliam quasi 
insinuaret ? 

Quae nobis effecisse videmur, paucis comprehendamus, iter 
ad sequentia muniamus.  Aristaeus deus thessalus fuit, Cyrene 
urbis libyeae eponyma.  Poéta quidam  hesiodius Aristaeum 
Apollini et Cyrenae filum supposuit, ut hane scilieet cum 
Thessalia coniungeret. Filium mortalem nasci necesse fuit; ille 
poéta finxit eum infantulum a Gaea, quae olim mater fuerat ge- 
nuina, non adoptiva, in fili locum adoptatum atque in deorum 
coetum receptum esse. Aristaeo, heroinae libycae filio, in Libya 
nasci opus fuit; Hesiodus narravit eum infantem in Thessaliam 
reportatum esse. Qui vero Cyrenen ad Peliae tumulum cucurrisse 
cecinit, post Eoeam scripsit. 

Reliquom est ut quaeramus, qua de causa Hesiodus fabulam 
composuerit, quae cum Thessalorum opinionibus de Aristaeo tam 
vehementer dissideret. Non profecto ut pulchrum earmen com- 
poneret; potuit enim fingere Cyrenen in quamlibet terrarum 
orbis regionem raptam quemlibet filium genuisse. Neque vero, 
ut Apollini Delphico gratificaretur, ut Maltenius (p. 10) contendere 
videtur ; fuerit licet ille Hesiodus Delphiecus — quamquam Maltenium 
id demonstrasse nego: quod enim illud inde concludit, quod poéta 
complures deos, Aristaeum, Iovem Aristaeum, Apollinem Nomium, 
Agreum, Opaonem in unam formam redegit, infirmiore funda- 
mento nititur; nam quis spondet solos sacerdotes delphieos illud 
voluisse? qua vero ratione illud po&tae institutum cum matre 
Cyrena cohaeret? — sed fuerit licet ille poéta Delphicus, qua de 
causa poéta delphieus nympham libyeam in Thessaliam trans- 
tulisse putandus sit, non assequor. Immo in Boeotiam fecisset. Equi- 

dem confiteor mihi iter illud non aliunde explicari posse videri 
nisi e certo poétae consilio, ut colonorum cyrenensium origines 
thessalieas vindicaret; id vero ilh in mentem non venisset, nisi 
ipsi Cyrenaei thessalicam originem profiterentur. At profiteban- 
tur, ut e fabula alia cyrenensi demonstrari potest. Sed rursus ab 
initio ordiendum est. 


3 

Herodotus (IV 145sqq.) asseverat Cyrenarum origines aliter 
a Lacedaemonis, aliter a Theraeis, aliter a Cyrenaeis narrari; 
ipse quae exponit ad singulos populos quasi ad certos auctores 
refert; neque est cur ili fidem non tribuamus. In ipsas vero 
fabulas ita inquirere in animo est, ut de fabulis theraea et cyre- 
naea primum additamenta quaedam recentissima demamus, tum 
ilas inter se comparemus aliorum quoque scriptorum, in primis 
Pindari, testimoniis adscitis, tum demum ad fabulam, quam Hero- 
dotus primo loco refert, ad laconicam, transgrediamur. At, ante- 
quam ordior, unum ad eorum mentem qui legant revocare velim, 
quod gravissimum esse iam Maltenius (p. 97) monuit, Herodotum 
testari Batlto III. rege Demonacta arcadem Cyrenaeorum populum 
in tres phylas divisisse, quarum alia e Theraeis et Perioecis con- 
staret, alia e Peloponnesiis et Cretensibus, alia ex insulanis. Idem 
enim Herodotus narrat a BattolIlI. rege advenis ex omnibus Graeciae 
partibus arcessitis Cyrenaeorum priscorum, id est, si Herodoto 
credimus, colonorum Theraeorum numerum auctum esse. Atque, 
quominus de hae narratione ambigamus, nomina phylarum impe- 
diunt, quae ficta esse omnino non possunt. Advenas vero istos 
narrationi de Cyrenarum originibus fila nova intexuisse ultro 
exspectamus; nam maxime cuiusque intererat fabula concinnata 
demonstrare civitatem cyrenensem non sibi nuper demum a The- 
raeis donatam, sed sibi ius quoddam in Libyam usque ab anti- 
quissima aetate fuisse. Haec vero suspicio illarum fabularum 
compositione diligenter examinata stabilietur atque confirma- 
bitur. 

Cyrenaei narrabant (cap. 154sqq.) Phronimae, Etearchi, regis 
Oaxi civitatis cretensis, filiae, a noverca insidias atque necem pa- 
ratam esse, quam viro persuasisse illam impudicitiae crimini ob- 
noxiam esse. Etearchum vero Themisonem, hospitem Theraeum, 
qui ipsi iurasset se, quidquid a se posceret, facturum, rogavit, ut 

fiiam im mare mergeret. Illum vero, ne iusiurandum violaret 
neve tamen piaculum committeret, puellam de funibus suspensam 
in aquam demisisse atque statim retraxisse,  Phronimen vero 
Polymnesto theraeo concubimae loco fuisse eique puerum genuisse 
balbum, quem hae de causa, sicut 'Theraei et Ciyrenaei narrarent, 
Battum dietum esse; Herodotus enim aliud ei nomen imposi- 
tum esse contendit, asseverat Battum vocabulum libycum esse re- 
gemque significare, illum Theraeum igitur non prius ita vocatum 
esse quam in Libyam venisset. Illum vero, cum adolevisset, 
Pythium de voce adusse eique responsum esse: 

Bdawv, ἐπὶ φωνὴν ἤἦλϑες: ἄναξ δέ σε Φοῖβος ' AnóAAov 

ἐς Λιβύην πέμπει μηλοτρόφον οἰκιστῆρα. 

Battum vero, dolentem quod Apollo se delusisset, Theram rever- 
tisse. Theraeos autem complures annos adversa fortuna usos 
Delphos misisse, qui oraculum rogarent, quid sibi faciendum 
esset. Pythiam vero is suasisse, ut Batto urbem Cyrenen in 
Libya eondituro auxilio essent. lllos vero Battum cum sociis 
et duabus navibus in Libyam misisse. Quos, eum frustra conati 
essent Theraeis invitis in patriam redire, in insula non longe a 
Libyae ora posita, Platea, urbem condidisse. Quod iam sequitur, 
illos postea in continentem terram transgressos Azirin, tum Cy- 
renas condidisse, iam ad nos in praesentia nihil attinet. 

Prior huius fabulae pars cum posteriore tam non cohaeret, 
ut illa sublata ne minimum quidem hane opus sit mutari. Quid 
enim interest, utrum Battus creticae originis sit an theraeus 
germanus, siquidem Theraeos ipse civis theraeus in Libyam ducit? 
Accedit quod in fabula theraea, quam mox percensebimus, Battus 
easdem fere partes agit, originis vero peregrinae nullum vesti- 
gium est. [am apparet narrationi quae 1psa iam per se constite- 
rit, Batti stemma, Batti matris casus assutos esse; a quibus 
nisi a Cretensibus ilis, qui Batto IL. rege in Libyam migrarunt, 
ut agrorum distributione fruerentur? Atque etiam constat, ad 
quod exemplum ii Phronimen funibus in aquam demissam 
statimque rursus sublatam finxerint. In religionibus enim Cre- 
tensium deam se in mare praecipitantem repraesentatam esse e 
fabulis colligitur: Dictynna enim se de promunturio saltu demi- 
sit, ut Minoa effugeret; a piscatoribus retibus comprehensa, dea 
facta est; Theseus se de navi praecipitem dedit, ut se Neptuni 
progeniem Minoi adprobaret. Si hoc quidem pristinae fabulae 

additamentum a Cretensibus excogitatum est, necesse est fabulam 
ipsam genuinam fuisse vetustiorem ?). 

Eandem fere fabulam Theraeos narrasse testatur Herodotus 
(cap. 154); affirmat enim illos cum Cyrenaeorum narratione inde 
a classe cum Batto Cyrenas missa omnino consentire. Discrepan- 
tiae vero quas recenset, ad additamenta quaedam recentia, non 
ad narrationis, ut ita dicamus, pulpam pertiment. "Theraei enim 
(cap. 150sq.) narrasse dicuntur Grimnum Aesaniae filium, Therae, 
urbis conditoris, nepotem, insulae regem, Delphos adiisse comi- 
tantibus cum aliis tum Batto, Polymnesti filio, uno e Minyarum 
nepotibus?; Pythiam vero illum monuisse, ut urbem in Libya 
conderet. Eum respondisse munus gravius esse quam ut a sene 
gereretur; iunioribus deus imperaret ut 1d facerent, Battumque di- 
gito demonstrasse. "Theraeos vero oraculum primo neglexisse; 
cum autem septem annos in insula non pluisset, cumque oracu- 
lum de remediis consulentibus denuo respondisset ut coloniam in 
Libyam mitterent, Cretam tandem misisse, qui de Libya sciscita- 
rentur. Istos vero Itani cum Corobio piscatore congressos esse, qui 
olim ad insulam Plateam apud Libyam ventis raptus esset. Hune 
non invitum exploratores non multos Theraeos illue duxisse. Hos 
autem denuo domum profectos esse ut plures arcesserent Coro- 
bio relicto; quem paullatim victum deficere coepisse. Samios 
autem, qui ad Aegyptum navigantes illuc delati essent, ei opitu- 


7) Quandoquidem Batti origo cretensis a colonis cretensibus excogitata 
est, nego Maltenium (p. 100sq.) recte contendisse, qui narrationem cyrenensem 
invenissent, studuisse de Battiadarum gloria detrahere, eos enim eponymum 
ilius gentis balbum atque filium spurium finxisse. At, ut mittamus spurios in 
fabulis certe atque in carminibus homericis non tantum despicatui fuisse quantum 
recentiore aetate, siquidem mater Batti fabulae addita est, plane nescimus, num 
in narratione pristina Battus spurius fuerit, etiam utrum parentes commemorati 
sint an ille quilibet de populo fuerit. De linguae vitio mox disputabo.  Equi- 
dem timeo ne Maltenius saepius in rebus offenderit, quae illa aetate nullius 
omnino offensionis fuerint. 

?*) In Herodoti libris scriptum exstat Βάττος ὁ Πολυμνήστον, ἐὼν γένος 
Εὐϑυμίδης τῶν Mivvéov. Paulmier pro Eó89vuiógs Eógnuíóng scripsit, quae 
correctio quamquam est verisimilis, minime necessaria est; neque enim demon- 
stratum est Herodotum plane eandem fabulae versionem secutum esse quam 
Pindarum in IV. Pythico, neque omnium Argonautarum nomina novimus, ut 
constet nullum EéOvpuo» esse appellatum. Qui vero, ut Maltenius p. 107, affir- 
mat Herodotum Minyas Euphemi progeniem dixisse, is coniectura nititur. 

latos esse; hos postea usque Tartessum venisse. 'lheraeos vero 
plurimos colonos Plateam misisse Batto duce. 

Quo Corobius relictus, cibus deficiens, exploratores Theram 
reversi, Samii Plateam delati pertineant, statim elucet; neque 
enim ilis inventis fabula augetur aut exornatur, verum certum 
aliquid quaeritur, ut Cyrenaei qui se Thera ortos profiteantur, 
Samiis, qui phylae τῶν νησιωτῶν adscripti sint, beneficio obli- 
gentur. Consequitur, ut Insulani hane fabulae partem invene- 
rint. Atque, quantopere Insulani maiores suos Cyrenarum histo- 
riae fabulari insinuare studuerint, etiam e titulo rhodio nuper 
publiei iuris facto colligitur. In anathematum enim descriptione 
quae olim in templo Minervae exstiterint (II. enim a. Chr. n. sae- 
culo exeunte vel I. ineunte pleraque iam perierant) donum Lin- 
diorum recensetur, qui cum Batto Cyrenas condiderint: B 109!) 
Λινδίων τοὶ μετὰ τῶν lIláyxwg παίδων Kvgdvav οἰκίξαντες σὺν 
Βάττωι; tum verba nonnulla, quae nondum extricari potuerunt; 
tum in versu sequenti Ἡραχλεῦς; tum paucis verbis inter- 
missis, quae pariter legi non possint, ἐφ᾽ ὧν (id est in donis) ἐπε- 
γέγραπτο" Λινδίων vol μετὰ τῶν Πάγκιος παίδων Κυράναν κεί: 
σ[αν]τες σὺν [Β]άϊττωι}) ᾿Αϑαναίαι καὶ Ἡρακλεῖ [δ]εκάταν; demde 
rursus vocibus intermissis, quae nunc peius servata sunt, quam 
ut legi possint, ὥς φατι Ξεναγόρας [ἐν [τῶι 4 τᾶς] χρονικᾶς ovv- 
τάξιος. Xenagoras quando fuerit, non omnino certum est; sed 
idoneis de causis is qui titulum edidit, Christianus Blinkenberg 
eum IV. a. Chr. n. saeculo fuisse contendit. E titulo igitur oolli- 
gimus etiam post Herodoti aetatem (siquidem ex Herodoti silentio 
quiequam concludere licet) Insulanos fabulis fietis studuisse sibi 
iura in Cyrenas vindicare; quin etiam Rhodios eontendisse se 
in Batti sociorum numero fuisse. 

Neque Corobii historia cum his quae praecedunt, cohaeret. 
Nam quare Theraei Cretam demum miserint, qui de Libya soeisci- 
tarentur, pariter quid urbe in insula Platea condita Corobio 
factum sit, frustra requiritur. Corobium qui in hane fabulam in- 
troduxit, Cretensibus Libyae incolis gratificatus est, atque pariter 
se in narratione componenda ad religionum cretensium exemplum 
applicavit atque qui finxit Batti matrem a Themisone in mare 
mersam esse, ut iuri iurando satisfieret. Causam enim certissi- 


7) — Oversigt over det danske Selbskabs Forhandlinger 1912, 329. 

mam cur piscator [tanensis, non Cretensis quispiam ad Theraeos 
in Libyam ducendos delectus sit, invenit Knapp (Philolog. XLVIII 
1889, 498)  Nummos enim Itanenses iam aetate antiquissima 
effigiem dei piseatoris gessisse, culus corpus piscis cauda praedi- 
tum esset; deorum vero marinorum cum sapientiam tum proclivem 
in mortales voluntatem esse; ita ergo prorsus Corobium Theraeos 
ad Libyam duxisse, ut Proteus Menelao (A 472sqq.) reditum mon- 
strasset. Accedit quod Itanus ex omnibus Cretae urbibus Cyrenis 
una proxima est. hestat ut quaeramus, quare Theraei sive quisquis 
ilam fabulam composuit Cretum auxilium Theraeis impertitum 
quam Battum Cretensi matre ortum narrare maluerit. Causa 
ilis vocibus, opinor, continetur: Βάττος ἐὼν γένος ... τῶν Mwvéov; 
qui scilicet haec invenit, Battum Argonautarum nepotem credi- 
dit, quod teneas velim. 

Neque partes ilius narrationis, quae Corobio et navi Samia 
demptis reliquae sunt, optime inter se cohaerent. Quod statim elu- 
cebit, si fabulam de oraculo ,cyrenensem* comparaveris. Illic 
enim ipse Battus oraculum adiit atque de se rogat; ipse coloniam 
ducit; hie contra Grinnus se Delphos confert atque responsum 
impetrat, munus tamen sibi ab Apolline impositum detrectat at- 
que in Battum transfert. Quae igitur in hac fabulae forma re- 
gis sunt partes? Eius enim, ut ita dicam, officium in eo collo- 
catum est, quod nepos Therae, urbis eponymi, est, nullum aliud est. 
Atqui huic fabulae quovis modo inculcatus est. Qua demum de 
causa, nisi ut Cyrenaeorum origines quodammodo ad hune Theram 
referrentur? Sed de Thera nihil fere narratur, nisi quod idem 
Herodotus in narratione spartana, quam theraeae praeposuit, illum 
dicit virum ipsum Lacedaemonium agmen e Lacedaemoniis et 
Minyis mixtum ad insulam Callistam, quae postea ab eo Thera 
appellata est, duxisse; nihil igitur aliud est nisi eponymus, nisi 
stirps stemmatis causa ficta. Quid ergo voluerit qui Grinnum 
invenerit, iam elucet: narrationem scilicet Theraeorum et Cyre- 
naeorum communem de Batto theraeo Cyrenarum archegeta, quae 
iam ipsa per se constiterat, cum narratione spartana de Thera 
Therae insulae eponymo ita coniungere studuit, ut Spartae quo- 
que aliquis certe locus in Cyrenarum originibus tribueretur. Inde 
consequitur, ut Cyrenael se jamdiu Thera ortos dixerint, ante- 
quam Lacedaemon se quasi Cyrenarum aviam quandam fuisse 
asseverare coeperit. 


De Batti fabulis theraea et cyrenaea 109 


Cretenses et Insulanos ex ipsa fabularum compositione elucet 
fabulis de Cyrenarum originibus se sero immiscuisse, id est postea 
GQyrenas venisse quam Theraeos. Nune in ipsam de Datto nar- 
rationem inquiramus cyrenensem (nam theraeam noviciam quan- 
dam fuisse iam e comparatione apparuit); quae vero non fuisse 
genuina demonstravimus, iam omittamus. Battus theraeus, cum 
balbus esset, oraculum delphicum de voce adit; Pythia illi re- 
spondit, ut in Libyam coloniam deduceret. llle se eludi ratus 
oraculum neglexit. Cum vero Theraei adversa fortuna usi ora- 
eulum, quod sibi remedium portenderet, interrogassent cumque 
responsum esset, ut Batto auxiliarentur coloniam in Libyam de- 
ducturo, hie Libyam invitus missus atque Plateae in insula sedes 
collocare coactus est. Iam secuntur quae nondum exposui. Coloni 
Theraei post duos annos, cum iis nondum prospere succederet, 
rursus Delphum miserunt. Apollo respondit: 

αἱ τὺ ἐμεῦ Λιβύην μηλοτρόφον οἴδας ἄμεινον, 

μὴ ἐλθὼν ἐλθόντος, ἄγαν ἄγαμαι σοφίην σευ; 
illi in terram continentem transgressi sex annos ΔΖΗῚ habi- 
tarunt, tum ad Apollinis fontem urbem CGyrenas condiderunt. 

Herodotus se uno certe loco ab exemplo suo decessisse ipse 
confitetur: dicit enim et Theraeos et Cyrenaeos narrare Poly- 
mnesti puero balbo nomen Βάττον impositum esse, se vero id non 
credere, quod sibi compertum sit βάττον libycum regis vocabulum 
esse, inde sequi ut Cyrenarum archegeta in Libya demum ita 


appellatus sit. At id credere non facile animum inducimus )):. 


quanta enim levitate cum omnes Graeci tum potissimum Herodotus 
voces peregrinas in sua lingua, in peregrina suas se invenisse 
asseveraverit, inter omnes iam constat. Quod regis vocabulum 
Herodotus, linguae libycae ignarus, audiverit vel potius se audi- 
visse existimaverit, quis iam est qui norit? llla autem fabula 
omni acumine et paene sensu caret, nisi Battus re vera βάττος, 
balbus fuit. Ea enim illuc spectat, ut ostendat oraculum Battum 
rogantem specie elusisse, reapse ei satisfecisse; ilum enim, 
simul atque in Libyam pervenerit, sanatum esse. lam quaesi- 
verit quispiam: ,Unde id nosti, quod Herodotus non rettulit?* 
Atreferrenon licebat, ne credere quidem, quoniam existimavit nomen 


!) Non recte de hoc nomine iudicat Maltenius p. 101 adn. ad pag. 100 —. 
Quam linguas barbaras Herodotus non intellexerit, ostendit Ed. Meyer, For- 
Schungen zur alten Geschichte I 192 sqq. 

regi Battum in Libya demum impositum esse; neque tamen fieri 
potuit, ut Cyrenaei concederent se a balbo conditos esse. An 
credamus Apollinem Battum re vera elusisse? Testimonia vero 
illus fabulae formae, quam e vestigus restituimus, etiam nune 
supersunt. Pindarus quid significarit cum scriberet (Pyth. V 57) 
κεῖνόν γε xal βαρύκομποι λέοντες περὶ δείματι φύγον, γλῶσσαν 
ἐπείσφιν ἀπένεικεν ὑπερποντίαν'᾽ ὃ δ᾽ ἀρχαγέτας ἔδωκ᾽ ᾿Απόλ- 
λων ϑῆρας αἰνῷ φόβῳ, ὄφρα μὴ ταμίᾳ Κυράνας ἀτελὴς γένοιτο 
μαντεύμασιν, mihi certe dubium non est. Nam exsucum et ex- 
sangue esset Dattum feris oraculum reddidisse dici, ut Didymus 
et Aristarchus (apud scholiastam ad hunc locum) interpretati esse 
videntur. Contra Battus significatur vocem suam quasi celatam 
trans mare portasse atque in Libya demum sustulisse"). Vocabulo 
vero quod est ἀποφέρειν ea de causa Pindarus pro verbo simplici 
usus est, quod Battus leonibus id quod oraculum nuntiasset, id 
quod ipse illis quasi deberet, linguam solutam, portasset. At de hoc 
testimonio ambigas licet, sed Callimachus quoque (h.II v.76) scripsit 
integrum Aristotelem, id est Dattum, terrae Asbystidi Carneum 
commisisse?). Iustinus (XIII 7, 1. 6)*) narrat Batti patri Apollinem 
propter dedecus adulescentis fili nondum loquentis deprecanti 
oraculum respondisse ut Battus Africam peteret et urbem Cyrenas 
conderet: usum ibi linguae accepturum; atque illum, simulatque 
in Afrieam venisset et montem Cyran occupasset, linguae nodis 
solutis loqui primum coepisse. Atque, quam late illa fabula pa- 
tuerit, Horati carmine arcessito facile demonstratur. Nam mihi 
quidem verisimile videtur in Batti miraculum illum iocatum esse, 
cum scriberet se inermem lupum fugasse (carm. I 22, 12) quale por- 
tentum neque militaris Daunias latis alit aesculetis nec Iubae tellus 
generat, leonum arida nutrix. Voces enim extremae digito, ut ita 
dicam, intento monstrant illum lupos apulos, leones vero libyceos 
significare; cur autem a lupis ad leones deflexerit, nisi quod ad nobile 


!) Ita fere Boeckhius interpretatus esse videtur. 

3) Ofr. quae de vocabulo quod est o?A4og ad illum locum disseruimus. 

?) Cuius sane in reliquis non multus est usus, cum multa confundat atque 
permisceat, quae ceteri auctores probe distinxerint. Velut Dattum Aristaeum a no- 
mine filii Cyrenae appellavit, non Aristotelem; Grinnum patrem Batti dixit; 
montem, non fontem Cyran appellavit; Nomium atque Agreum, pariter deum 
autochthonum Autuchum Aristaei íratres fuisse finxit. At Batti historia in 
universum sollertius composita est, quam ut dubitare liceat, quin eam de probis 
auctoribus exscripserit. 

quoddam exemplum per ludum et iocum delegare voluerit? In 
carmine igitur sive in historia, quam Herodotus mutavit, seriptum 
erat Battum, simulatque in Libyam venisset, φωνὴν ῥῆξαι. 

Herodoti fabulam cyrenensem iam pergamus ex aliis auctori- 
bus supplere, siquidem iam constat Pindarum atque Callimachum 
eodem fonte usos esse. Uterque testatur (cfr. Pyth. V 87, h. II 76) 
Battum Aristotelem quoque esse dictum. In nomine duplici nescio 
cur tam multi offenderint; nam et in vita cottidiana fieri solebat 
ut nomen a patre infanti mmpositum cognomini a vitio corporis 
derivato loco cederet?) et consentaneum est illum qui hane fabu- 
lam composuit, vitae cottidianae exemplum secutum esse. — Calli- 
machus narrat (II 65sq.) Apollinem corvi figura Battum in Libyam 
duxisse; quae fabulae forma cum ipsa antiqua videatur, facile 
etiam demonstrari potest illam alis fabulis eyrenaeis ipsis satis 
antiquis exemplo fuisse?) Illa historia (nam historia existimari 
voluit) a qua et Herodotus et Pindarus et Callimachus hauserunt, 
utrum versibus an oratione numeris soluta concepta sit, diudi- 
care non ausim. Nam oracula ad decernendum omnino nullam 
ansam praebent, quoniam eorum partes et in carminibus epicis 
recentioribus, ut cum alii tum Marx demonstravit?) et in historiis 
pedestribus antiquissimis, ut ex ipso Herodoto concludimus, magnae 
et satis graves fuerunt. Pariter non decerno, utrum Herodotus 
ipse illo libro usus sit an potius, quae narrat, a Cyrenaeis audi- 
verit; huc tamen sententia ea de causa inclinat, quod ita facilius 
explicatur eundem esse apud eum oraculorum locum et in historia 
Cyrenarum antiquissima et quasi fabulari quem in rebus quae 
,Spatio historico* fuerunt enarrandis (cfr. IV 159. 161. 163). An 
haec quoque carmine illo sive historia mythologa continebantur? 
At Cyrenaei iisdem adminiculis narrationes de casibus suis recen- 
'issimis fulciebant quibus antiquas fabulas. 


4 


Quid nobis effecisse videamur, paucis iam comprehendamus: 
narrationem de Batto theraeo Apollinis instinctu colonos in Liby- 
am ducente optime per se stare posse; cul postea originem Batti 


1) Ofr. Bechtel, Einstüámmige Personennamen aus Spitznamen, Góttinger 
Abh. NF V 3if. 

*) Ofr. quae supra (p. 40 sq.) disputavimus. 

*) N. Jahrb. f. d. kl. Alt. XIII. 1904, 673 sqq. 

cretensem, Insulanos colonis theraeis opitulantes additos esse. 
Inde 1am eonsequitur, ut Cyrenaei se antea Theraeos quam Insu- 
lanos vel Cretenses crediderint; vel quo idem accuratius et magis 
perspieue significemus, ut illa fabula excogitata sit antequam co- 
loni a Creta atque ex alus insulis vel omnino Cyrenas migrarent 
vel aliquem certe locum illie nanciscerentur. Batto autem 11. rege 
legimus apud Herodotum (IV 159) Graecos Pythia iubente Cyrenas 
undique commigrasse; idem testatur (IV 161) Batto demum III. 
rege Cyrenaeos a Demonacte Arcade in tres tribus divisos esse, 
quarum primam e Theraeis et Perioecis constitisse, secundam e 
Peloponnesus et Cretensibus, tertiam ex Insulanis. Inde colligi- 
mus fabulam cyrenensem, quam additamentis quasi quadam veste 
detractis in pristinum restituere studuimus, fortasse ante Battum IL, 
sine dubio ante III., compositam esse; additamenta vero non ante 
Battum IL. Reliquom est, ut accuratius quaeramus, qua ratione 
fabula, quam ipse Herodotus spartanam vocat, cum theraea et 
cyrenensi cohaereat; tum utrum ea cum originibus Cyrenarum 
thessalicis, e quibus fabulam de Cyrena heroina repetivimus 
(p. 98sqq), concinat necne. 

Herodotus narrationis de Cyrenis initio (IV 14 544.) narrat 
Argonautarum progeniem Lemno a Pelasgis pulsam ad Laconiam 
appulisse atque in Taygetum escendisse. Lacedaemonios, cum 
comperissent eos Minyas esse Argonautis prognatos, libenter in civi- 
tatem eos recepisse. Quos mox mortis damnatos, quod rerum 
potiri conati essent, ab uxoribus suis, Lacaenis illis quidem, 
fraude structa servatos esse; tum rursus in Taygetum confugisse. 
Illis temporibus casu factum esse, ut Theras Cadmeus origine, 
Eurysthenis et Proclis, Lacedaemoniorum regum, avunculus, tu- 
tela nepotum absoluta coloniam eondere constitueret. Eum a 
Lacedaemonius non invitis impetrasse ut sibi liceret Minyas sibi 
operis socios adiungere. Eos illo duce civitatem graecam Theram 
condidisse in insula quae usque ad illam aetatem Calliste vocata 
atque a Membliaris Phoenicis progenie habitata esset. Neque 
tamen omnes Minyas eum secutos esse, sed etiam plerosque in 
Pareoratarum et Cauconum agrum invasisse ibique complures 
urbes condidisse. Sequitur, ut supra (p. 108) paucis monuimus, 
Therae herois progeniem Grinnum, Therae insulae regem, Pythiae 
imperium, ut in Libya civitatem conderet, in Battum comitem 
transtulisse. 

Multa sunt, quae in hae historia offendant; velut sin- 
gulare est fabulae de Thera a Minyis Lacedaemonio duce condita 
adici plerosque Minyas de recto itinere ad eam regionem de- 
flexisse, quae postea Triphylia dicta est; quae cum instituto 
seriptoris pugnant, qui demonstrare in animo habeat Theram 
praecipuam quandam sive Lacedaemoniorum sive Minyarum colo- 
niam fuisse. Atque iure suspicatus esse videtur Benedictus 
Niese') Triphyliae colonis cum colonis Therae nihil primitus 
commune interfuisse neque re vera neque in fabulis. Item Phoe- 
nices insulam Theram tenuisse iam non credimus, postquam Iulius 
Beloch?) demonstravit, quam nuper ill mare nostrum navigare 
coeperint. Sed aliud est fabulam inscite excogitatam esse, aliud 
eandem esse recentem. Hane vero demonstrari potest et Therae- 
orum colonia in Libyam deducta et colonis Cyrenarum "Thessalis 
recentiorem esse. 

Nisi enim illa aetate constitisset Battum theraeum Cyrenas 
condidisse, is qui illam narrationem composuit, sine dubio fecisset 
non illum sed ipsum Grinnum sive quempiam alium regem spar- 
tana origine ortum in Libyam migrasse, non fam inscite finxisset' 
Grinnum auspicia divina in se collata in Battum comitem trans- 
tulisse. At, dixerit quispiam, cur non licebat ipsum Battum fin- 
gere e Thera ortum? Huius rei explicatio inde a duabus causis 
repeti potest: aut enim fabula spartana recentior est quam addita- 
menta illa sive cretica sive insulana, aetate illa quidem demum 
composita, cum Battum 1am constaret matre cretensi natum; aut 
vetustior. Si vetustior est, nulla alia de causa Batto originem 
spartanam tribuere non licuit, nisi quod constaret nullos alios e 
Theraeis colonis Lacedaemonios fuisse nisi Theram, at Minyas, 
Batto vero in stemmate regio nullus iam locus superesset. 

Uteumque id est, iam luce clarius apparet fabulam spartanam 


7) Herm. XLII 458sqq. Idem utrum recte necne contenderit nulla alia for- 
tasse de causa potius Minyas quam Lacedaemonios ad Elidem delatos esse quam 
quod Minyarum in fabula theraea iam certus locus esset, nostra non interest 
diiudicare. 

?) Cuius disputationes primo singillatim in ephemeridibus publicatae nunc 
collectae sunt Griech. Gesch. I2?, 65sqq. 245 sqq. Phoenices theraeos recte iam 
iudicarat Studniczka p. 52sqq. De iisdem subtiliora quam veriora disputavit 
Malten p.183sqq. Ad Phoenicum partes explicandas plus quam istius ratio- 
cinationes Herodoti et Thucydidis testimonia valent, e quibus elucet Graecos 
vulgo illa aetate credidisse ante se Phoenices toto mari dominatos esse. 

Pasquali, Quaestiones Callimacheae. 8 

fabula sive theraea sive cyrenensi de Batto recentiorem esse. 
Pariter autem post fabulam de Thera a Minyis condita compo- 
sita est. Nemo enim, qui quidem Lacedaemoniorum gloriae stu- 
deret, ementitus esset non Lacedaemonios sed Minyas Thera 
lacedaemonio duce insulam Theram condidisse; nemo finxisset 
Minyas breviter tantum Spartae commoratos esse; nemo tanta 
mole Minyas de Taygeto Spartam, tum rursus Sparta in Tayge- 
tum transtulisset, cum tamen ili de Taygeto Theram navigare 
pariter paucis annis ante potuissent quam paucis annis post, 
pariter uxoribus lemniis nondum repudiatis quam lacaenis in 
earum locum substitutis; nemo, inquam, haec omnia ita compo- 
suisset, nisi illa aetate vulgo pro certo habuissent Minyas, non 
Lacedaemonios Theram condidisse; nemo enim studet sibi diffi- 
cultates et inconcinnitates quam maximas parare, nisi debet. 
Minyas fabularum scriptores cum dicerent, eos Argonautas vo- 
luisse paullo infra demonstraturi, item, quomodo Argonautae cum 
Thessalia cohaereant, paullo infra explicatur sumus; quoniam 
tamen haec quaestio multum et spati et operae requirit, inter- 
dum in fabula spartana commorabimur. 

Iam multi in eo offenderunt, quod ad Taygetum montem 
Minyae appulerimt, e Taygeto denuo Theram versus solverint; 
cur enim mons qui extremo tantum promonturio ad mare pertineat, 
potius quam portus hoc loco commemoratur? Explicationem 
idoneam nuper invenit sodalis meus Ludovicus Pareti (apud Con- 
stantium, p. 28): fuisse in Taygeto locum, qui Θῆραι diceretur, 
Pausaniae enim voces, quamvis sint lacunosae, hoc tamen sine 
dubio testari. Dixerat ἄχρα τοῦ Ταὐγέτου Ταλετὸν ὑπὲρ Βρυσεῶν 
ἀνέχει», tum alium. montem  E?óga» commemorat; tum pergit 
(III 20, 5): TaAevoo δὲ τὸ μεταξὺ καὶ E$ó09a Θήρας ὀνομάζοντες 
Λητώ φασιν ἀπὸ τῶν ἄκρων τοῦ Tabyévov. Sequitur Δήμητρος 
ἐπίχλησιν ᾿Ελευσινίας ἐστὶν ἱερόν. Lacunam, quod ad sensum at- 
tinet recte, ita fere ζϑεᾶσϑαι τὴν ϑυγατέρα ἐνταῦϑα ϑηρεύουσαν) 
supplevit Bekker. 

Fabulam de Thera Lacedaemonio Therae conditore recentiorem 
fuisse quam fabulam de Batto theraeo Cyrenarum conditore de- 


1 Ctr. Herod. IV 145. — Neque vero Maafio (GGA 1890, 378) concedere possum 
Minyarum partes, qui se adversus Lacedaemonios tam ingratos praebuerint, 
miseras quasdam esse; nam tales fabulae ad bonos mores non spectant. Idem 
neglexit Maltenius (p. 102), cum miraretur Battum balbum et rusticum effictum esse. 

monstravimus: luce clarius est tum Cyrenaeos se Thera ortos 
dicere coepisse, cum Theraei re vera Cyrenas migrassent. Qui 
ita concludet, eum negare oportebit Theraeos inde ab origine 
Lacedaemoniorum colonos fuisse. Idem negat qui illam insulam 
suo sumptu excavandam curavit, Fridericus Hiller de Gáàr- 
tringen?). Nam Theraeorum phylae *J44éec, Δυμᾶνες, Πάμφυλοι 
appellabantur, ut in plerisque civitatibus doricis; Lacedaemonii 
eontra, quantum scimus, non in tribus sed in vicos id est xo- 
uac^) distributi erant. Quid? nonne patet Lacedaemonios ab 
antiqua rerum publicarum Doriensium disciplina descivisse, Theraeos 
eandem servasse?  Theraei vetustissimi pro Z in voce certe Ζεύς 
illo signo usi sunt quod in linguis semiticis samech. appellatur *), 
item Corinthii, non Lacedaemonn. Theraei deam Δαμίαν coluerunt 
(IG XII 3, 361); eandem Epidaurii (cfr. Herod. V 82), non Lace- 
daemonii  'Theraei lovem Στοιχαῖον venerati sunt (IG XII 3, 
375—376), eiusdem religio apud Sicyonios floruit, a quibus phylae 
στοῖχοι appellabantur (cfr. Bekker Anecd. II 790, 30), non, quan- 
tum scimus, apud Lacedaemonios. Iam eo inclinamus, ut opinemur 
Theraeos antea Dores quam Spartanos fuisse, antiquissimos vero 
colonos Theram non Sparta sed ab Argolide transmigrasse. 
Praeterea Spartani si Theras condiderunt, necesse est eos id an- 
tiquissima aetate fecisse, nam e vasculis quae in sepuleris theraeis 
inventa sunt, Iohannes Dragendorff?) conclusit Theram iam sae- 
eulo IX. exeunte vel VIII. ineunte habitatam esse, neque indicia 


7) Thera I p.142sqq. Idem iam anno 1890 ante excavationes negarat 
Studniczka p. 51. 

?*) IG XI1 3, 377. 378. Nomen Pamphylorum quamquam non servatur, con- 
sentaneum tamen est illud ut in ceteris civitatibus ita Therae cum duobus reli- 
quis consociatum fuisse 

?*) Vicos non κώμας sed ὠβάς appellatos, tribus gentilicias Spartae ser- 
vatas esse nuper demonstrare studuit Ludovicus Pareti, Rendiconti dei Lincei 
1910, 455 sqq. Utcumque id est, illae phylae si omnino fuerunt, nullius fere 
ponderis prae vicis fuerunt, id quod ipsum satis novicium videtur. 

*) Cfr. Kretschmer Athen. Mitt. XXI 1896, 432; XXII 1897, 342: illud vo- 
cabulum ita scribitur IG XII 3, 350—53. 1313. 1318. Etiam litterarum formae 
et significationes ostendunt Theraeos neque ἃ Lacedaemoniis neque ab ulla alia 
civitate graeca sed a Semitis scribendi artem didicisse: cfr. Hiller, Thera I 155. 

5) Thera 11232; antiquissima enim vasa alia vasibus generis quod a 
Dipylo appellatur recentioribus similia sunt, alia protocorinthia. Dragendorffii 
iudicium multis aliis sepulcris effossis confirmavit Ernestus Pfuhl, Ath. Mitt. 
XXVIII 1903, 248. 285/86. 

8* 

supersunt, quibus freti statuamus colonos novos aliquando in illam 
insulam invasisse, incolas pristinos pepulisse. At Spartae Angli, 
qui et Orthiae et Chaleioeci templa effoderunt, nullum vasculum 
invenerunt, quod anno 900 vetustius videretur; atque ipsi quae 
antiquissima iudicarunt, ea tantum de causa ad illam aetatem 
rettulerunt, quod vasculorum geometricorum, quorum recentissima 
anno circiter 750 fieta creduntur, tantum tamque altum acer- 
vum invenerunt, ut consentaneum videretur eum non uno et altero 
anno sed annorum circiter 150 spatio congestum esse^). Num 
verisimile est civitatem nuper conditam cives trans mare misisse, 
qui coloniam in insula conderent? 

t multo verisimilius est Theram multo post a Sparta quasi 
in filiae locum adoptatam esse. Nam aetas fuit, cum illa civitas 
ceteris civitatibus graecis potentia et dignitate longe praestaret, 
cumque nulla esset, cuius non interesset originem suam a Lace- 
daemonis repetere. Saeculum dico VI. Quid, 51 demonstrabimus 
omnes civitates, quae se Sparta ortas praedicarunt, a Lacedae- 
moniis potius adoptatas quam genitas? A Cnidis ordimur, quos 
Herodotus (I 174) Λακεδαιμονίων ἀποίκους dixit. Idem Calli- 
machus cecinit (h. VI 24) fuisse cum Pelasgi nondum Chersonesum 
Cnidiam sed Dotium habitarent, id est credidit pristinos Cnidios 
Thessalos fuisse. Strabo (XIV 6553) narrat Dorum qui Megaram 
condidissent partem Rhodum et Cnidum et Con et Halicarnassum 
migrasse. Singulare certe est "Thessalos quasi incolas pristinos 
ut Therae ita Cnidi commemorari; neque tamen Strabo errare 
videtur, cum non Spartanos sed eosdem Dores Cnidum condidisse 
testatur, qui Rhodum et Con primi habitarunt. Nomen enim cer- 
ti magistratus δαμιοργοί Cnido cum Rhodo et Nisyro, non cum 
Sparta commune fuit, Aesculapii religio non cum Sparta sed cum 
Epidauro^. Rhodii se non Lacedaemonios sed Argivos dixerunt, 
Coi non Lacedaemonios sed Epidaurios, id est pariter Argivos. 
Quid, si opinemur Thessalos primo, tum Dores ex Argolide Cni- 
dum transmigrasse indeque barbaros pristinos incolas, Cares si 
dis placet, pepulisse? Id vero uteumque est, hoc unum pro 


1) Ofr. Droop, Ann. of the British School at Athens XIII 135; Dawkins 
XVI 29sqq. Urbi mycénaeae in Menelaeo, quae igne absumpta est (ibd. XVI 
4sqq.), constat nihil omnino cum Sparta civitate graeca intercessisse. 

32) Idem iam animadverterunt Bechtel, Griech. Dial.-Inschr. III p. 221; 
Busolt, Griech. Gesch. III 2, 361!. 

certo habeo, si Lacedaemonii incolae urbis Graecae Cnidi anti- 
quissimi fuissent, nunquam eum qui fabulas illius civitatis composuit 
vel in ordinem redegit, illis Thessalos aut Argivos quasi aemulos 
additurum fuisse. Quando enim inde a saeculo VIL, quo Lace- 
daemonii excellere coeperunt, Thessali aut Argivi tanta potentia 
floruerunt, ut Cnidiüs prodesset eorum colonos credi? Id vero 
quod postea adiungi non potuit, necesse est inde ab initio fuisse. 

Paullo diversa est Meliorum eondicio. Qui se V. certe saeculo 
Spartae colonos professi sunt, ut Herodotus (VIII 48) et Thucy- 
dides (V 84) testantur; de se contra aut nullam omnino fabulam 
narrarunt, aut talem e qua demonstraretur colonos pristinos non 
fuisse Lacedaemonios?) Testis huius praecipuus nobis est Conon 
(Photi bybl. 137, 16 Bekk.), qui haee fere narrat: Philonomus 
Spartiata Spartae Doribus proditae mercedem.Amyclas accepit, in 
hanc urbem colonos Imbrios et Lemnios deduxit. Eius nepotes, cum 
iam a Doribus dissiderent, paucis Spartiatis adiunctis, Pollide et 
Delpho ducibus, migrare constituerunt. Pars Melum appulerunt 
καὶ τὸ τῶν Μηλιέων γένος ἐνθένδε (ἐνθάδε traditur: corr. Hey- 
nius) οἰκειοῦται Σπαρτιάταις. Pars ad Cretam navigarunt, ubi 
Gortynam una cum perioecis Cretensibus habitarunt, — Qui haec 
seripsit, credidit non Lacedaemonios Melum primos habitasse, sed 
catervam ex Imbriis et Lemniis eum paucis Lacedaemoniis mixtam 
Meli conubium et commercium cum pristinis incolis pepigisse. 
Quomodo enim illud οἰκειοῦται Σπαρτιάταις dici potuit, nisi po- 
pulus ante horum adventum ibi jam habitasse credebatur? Quo- 
modo vero in urbe pura puta spartana haec credi coepisse po- 
tuerunt? — Atque sunt quae in suspicionem inducant hane fabu- 
lam ut omnino male compositam ita etiam recentem esse. Velut 
quid sibi vult quod Philonomus Spartiata dicitur?  Intellegamus 
e Lacedaemoniis incolis qui ante Dorum adventum fuerunt? ΑἹ 
paucis versibus infra ipsi Lacedaemonu Σπαρτιᾶται vocantur; 
qui enim Meli Spartae conciliari potuerunt, nisi colonorum pars 
Lacedaemonia fuisset? Sed haec in tardum testis Cononis in- 
genium reicere possumus; gravius est quod Gortyna, antiquissima 
civitas ilius insulae, in qua dorici cultus sedes et domicilium 
fuit, post Spartam demum condita esse dicitur; vel gravius quod 
Meli coloni Imbrii et Lemnii dicuntur, ut Therae Lemnii, quodque 


1) De hac fabula non omnino recte disputavit Studniczka p. 47 sqq. 

utrique primo cum Lacedaemoniis concordes fuisse, tum dissen- 
sisse eaque de causa migrasse dicuntur; quod in utraque fabula 
non omnes coloni sed pars insulam habitasse narrantur; quod 
in utraque pauci Lacedaemonii comitati sunt. Similitudo augetur, 
si non iam hanc fabulae formam quam Conon narrat, sed illam 
quam nobis Plutarchus repraesentat, sequimur. Qui (de mulier. 
virt. 247a) ) narrat Tyrrhenorum filios e mulieribus Atheniensibus 
quas Braurone rapuissent, susceptos, cum ab Atheniensibus ex- 
pulsi ad Taenarum appulissent cumque Lacedaemoniis in bello 
adversus Hilotas auxiliati essent, ab his in civitatem ita receptos 
esse, ut magistratibus non fungerentur. Cum postea novis rebus 
studuisse viderentur, in carcerem prolectos esse; ilarum tamen 
uxores eos eodem dolo adhibito servasse quo Herodotus Lemniorum 
uxores, qui postea Theram condiderunt, usas esse narravit. Tum 
eos ad Taygetum reversos ad libertatem Hilotas vocasse.  Lace- 
daemonlos ita cum iis pacem pepigisse, ut Pollde et Crataeda 
lacedaemoniis ducibus migrarent. Partem Meli mansisse; partem 
post multos casus urbem Lycetum in Creta condidisse. — Si haec 
fabulae forma prae illa, quam priorem exposuimus, genuina esset, de 
totius narrationis fide actum esset. Nam quin ei qui haec ementitus 
est, Herodoti locus oculis obversatus sit, dubitare omnino non licet, 
quamquam fuerunt qui dubitarent. Sed recenti haec fabula aetate 
ab eo excogitata esse videtur, qui Atheniensibus faveret; isti enim 
coloni Melii quadam ex parte Athenienses sunt. Ex hoc consilio 
explicatur, quod Pelasgi Tyrrheni pro Minyis substituuntur: con- 
stabat enim ex Herodoto (VI 138) Pelasgos lemnios puellas 
athenienses Braurone rapuisse, de Minyis contra nihil simile tra- 
debatur; Pelasgos vero Tyrrhenos fuisse inde a Sophocle in litteris 
Graecis saepissime legebatur^?. Quando demum haec fabula in- 
venta sit, difficile est ad decernendum: fortasse primis?) belli pelo- 
ponnesiaci annis, cum Athenienses civitatum doricarum gratiam 
sibi concilare studebant; fortasse foederis maritimi tertii tempori- 
bus, cum iidem denuo civitates, quae foedus reciperent, captabant. 
— Sed etiam illa fabulae forma quam priore loco perstrinximus 
quamque vetustiorem esse contendimus, dubitationi obnoxia est, 


7) Non diversa refert quaest. gr. 296 b. 

5) Cfr. Beloch, Griech. Gesch. I? 2, 50. 

?*) Ante annum scilicet 417, quo Athenienses illius insulae cives partim 
ferro ceciderunt partim in servitutem redegerunt. 

nonne ex Herodoti narratione quasi manaverit. Quomodo vero 
tales fabulae in civitate pura puta laconica credi potuerint, frustra 
requiretur. 

Plura fortasse quam e fabulis, ex Anglorum excavationibus 
lucramur, in vico Melio factis, qui nunc vocatur Phylacopi. Ani- 
madverterunt enim, cum aedificia urbis quam ,, Phylacopi II* vocant, 
domuum regiarum cretensium persimiles sint, domum contra regiam, 
quae ad urbem III pertinet, propius ad similitudinem illarum 
domuum accedere, quae aetate mycenaea in terra continenti, ut 
Tirynthe, aedificatae sunt. Eodem pertinet quod recentiora vascula 
non iam creticorum sed argivorum similes sunt; eodem quod 
neque anuli sigillo impressi neque tabulae litteris conscriptae in 
illa domo inventae sunt. Inde recte Duncanus Mackenzie") con- 
clusisse videtur, illa aetate populum novum eundemque satis 
rudem e Graecia, fortasse ex Argolide, in illam insulam migrasse. 
Nuper vero vascula quae ad eiusdem urbis tempora recentissima 
pertinent, inventa sunt, sub iis vascula eius generis quod ,ialysium* 
dieitur?) Αἱ inter vascula lalysi reperta inventus est ,scara- 
baeus^ regis Aegyptii Amenophis III, qui regnavit annis a. Chr. 
n. 1411- 1875. Domus regia fortasse paullo vetustior est, neque 
tamen tanto ut eam ad eandem aetatem referre non liceat, quae 
decurrit ab anno circiter 1580 usque ad annum 1200. Num cre- 
damus saeculo XV. vel XIV. a. Chr. n. Lacedaemonios colonias in 
insulas misisse?  Verisimile contra est Dores illa aetate, non 
Lacedaemonios, Argolide profectos et insulas et Cretam occupasse, 
pristinos incolas in suam dicionem potestatemque  redegisse. 
Utrum, postquam illae insulae iamdiu doricae erant, miserunt 
Lacedaemonii qui eas subigerent? An potius illi sibi eas con- 
ciliare studuerunt, illae civitates libenter se Sparta, urbe tum 
nobilissima, ortas professae sunt? 

Reliquom est Tarentum. Cuius archegetam Phalanthum ex hi- 
storia in fabulas suo quidem iure relegavit Studniczka (p. 1758qq.) ^). 
Sed fieri potest ut archegeta ipse fabula sit, a poéta tamen vel 
ab hominibus superstitiosis comitibus adiunctus sit, qui in terris 


!) Excavations at Phylacopi 263 sqq. 

3) Ofr. Ann. of the Brit. School at Athens XVII 119. 

3) Ofr. temporum tabula ad calcem libelli Fimmenii, Zeit u. Dauer der 
kretisch-mykenischen Kultur. 

*) Ofr. Hlberg, Roscheri Lexic. III 2237. 

fuissent. At antiquissimus qui servatur testis, Antiochus (ap. Strab. 
VI278sq., narrat Tarentum a Parthenis conditum esse, id est 
a filis quos bello Messenio primo viris absentibus Lacedaemonio- 
rum uxores non solum peperissent, verum iam concepissent "). 
Quae de civitate, de cuius origine laconica constaret, quomodo 
narrari potuerunt? Antiochus etiam narrat ante Parthenios Tarenti 
barbaros et Cretenses habitasse, qui cum Minoe in Siciliam venissent. 
Cretenses in Italiam migrasse quamquam non credimus, ex hac tamen 
fabula colligimus Tarentinos olim se non Lacedaemonios vel non 
genuinos Lacedaemonios credidisse. Αἱ dixerit quispiam Tarentum 
recentius esse quam ut credi possit ab 8115 Doribus conditum 
esse: Eusebium enim illud anno 706 conditum eredidisse, Anti- 
ochum belli Messenii primi aetate. Αἱ quis spondet haec tempora 
tradita esse, non arbitrio ficta? Qui etiam tempora singularum 
rerum, quae saeculo VIII. gestae sunt, posteris tradi potuerunt? 
At Tarentini dialecto laconica usi sunt, ab ephoris regebantur, civi- 
tatem in quinque phylas diviserant phylarum laeoniearum cogno- 
mines?) Sane; sed consentaneum est Dores ea aetate, qua 
Lacedaemonii omnibus potentia praestabant, illorum exemplum 
secutos esse: lingua vero non Tarentini laconiea, sed et Lace- 
daemonii et Tarentini dorica usi sunt. 

Effecisse nobis videmur Lacedaemonios vetustissimos nullos 
colonos trans mare misisse: nonne consentaneum est illos qui 
diutissime cum Messeniis de Peloponnesi parte meridionali pugna- 
rent, subole sua in propriis bellis usos esse, non illam peregre 
misisse? At obiecerit quispiam: , Vascula tamen cyrenaica paene 
innumera Spartae ab Anglis inventa sunt; qui ergo negari potest 


1) Ephorus contra (ap. Strab. VI 279) ita fere narrat: Lacedaemonii Messe- 
niis bellum intulerunt regem suum Teleclum ulturi atque iurarunt se domum 
non reversuros, priusquam illam urbem expugnassent. Decimo vero anno La- 
caenas ad viros misisse, ut liberos e se generarent: si minus, patriam perituram 
esse. Illi adulescentes miserunt qui nondum iure iurando tenebantur: isti pro- 
miscue omnes cum omnibus virginibus concumberent. Qui a virginibus nati 
eaque de causa Παρϑένιοι dicti, cum se non satis honorari sentirent, cum 
Hilotis adversus Spartanos coniuraverunt; Lacedaemonii illis tamen persuaserunt, 
ut ad coloniam condendam abirent. Hi Achaeis cum barbaris pugnantibus opi- 
tulati Tarentum condiderunt. — Ephorus quoque confitetur colonos agri tarentini 
pristinos non fuisse Lacedaemonios. Quod Parthenios virginum filios esse narra- 
vit, e nomine id conclusisse videtur. Reliqui testes omnes ab alterutro pendent. 

3) Cfr. Beloch, Griech. Gesch. I? 1, 239. 

Cyrenas Spartae coloniam fuisse?* Qui ita concluserit, memoriae 
tradita sibi sequi videbitur, non sequetur. Nam, Herodoto certe 
si credimus, non Lacedaemonii Cyrenas condiderunt sed "Theraei 
Lacedaemoniorum coloni, Therae vero vasculum cyrenaicum in- 
ventum est adhue nullum. Sed haec omittamus; quaeramus 
contra quo iure e vasculis quae cyrenaica dicuntur Spartae in- 
ventis concludatur Cyrenas Lacedaemoniorum coloniam fuisse. 
Paucis rem exponere iam oportet. 

Iam annis 1880—81 Puchsteinius (Archüol. Zeit. XXXVIII 
185sqq., XXXIX 215sqq.) demonstravit vel certe sibi demon- 
strasse visus est genus quoddam vaseulorum, quae omnia inter 
se cohaerere iam perspexerat Georgius Lóschke (in appendice 
programmatis universitatis dorpatensis a. 1879 de basi quadam 
spartana), Cyrenis et fictum et pictum esse; nam nullus alius 
locus uni certe ex ilis vasis aptior excogitari posse videtur, in 
quo Arcesilaus, Cyrenarum scilicet rex, effictus est, dum silphio, 
frutici illi quidem omnium fruticum cyrenaicorum uni pretiosissimo, 
ponderando ipse adsidet. Simia, panthera, avis quam ,Marabu* 
dicunt, appictae ostendunt, quam penitus is qui vasculum depin- 
xit, septentrionalem Africae partem norit; vestium cum formae 
tum in primis ornamenta Aegyptium aliquid redolere videntur. — 
Puchsteimnii opinionem argumentis fulsit novis Studniezka (Kyrene 
isqq.), quorum tamen unum idque facile praecipuum 1am in 
nihilum recidisse videtur. Nam quod in poculo ,cyrenaico* 
Naucrati in Aegypto invento!) silphii ramum agnovisse sibi visus 
est, id saltem incertius est quam ut in ea opinione demonstratio 
nitatur. — Sed talibus vasculis sequentibus annis iam multifariam 
inventis fuerunt qui de origine totius generis cyrenensi dubita- 
rent?) cum praesertim Angli talium vasorum maximum numerum 
Spartae effodissent. Quin etiam Droopius sibi visus est e picturae 
genere demonstrare posse haec vascula Spartae et ficta et 
pieta esse: sub vasculis enim ,cyrenaicis* vascula inventa esse, 
quae quamquam huic generi adscribi non possint, illi tamen proxima 


1) Expressum est Studniezkae operis tabula 10. 

?) Testimonia de huius quaestionis historia diligentissime indicavit Mal- 
tenius p. 169, adn. 2. Qui tamen de Bóhlauii opinione falsa vel certe non satis 
&ccurata rettulit. llle enim (Aus ionischen und italischen Nekropolen 1311.) 
non vascula cyrenaica ad Ioniam ipsa rettulit, verum affirmavit artifices cyre- 
naeos ab arte ionica pendere. 

sint, prima scilicet specimina eiusdem artis quam nunc cyrenaicam 
vocamus. ltem vasceulorum spartanorum recentissima e vasculis 
cyrenaicis quasi enata esse contendit, ita ut iam concludendum 
sit artem cyrenaicam quasi quendam cursus artis Spartanae 
gradum fuisse "). 

At restant scrupuli: nam conexus omnium horum vasculorum 
inter se non talis est, ut de eo dubitari non liceat?). Tum, quo- 
modo factum sit ut in vasculo spartano Arcesilaus, Cyrenaeorum 
rex eiusque caterva, item animalia aegyptia tam accurate 
effingerentur, Droopius non explicavit: Arcesilaum enim una cum 
silphii mercatoribus Gythium ad portum laconicum aliquando 
navigasse, quis est qui credat? Audacioris vero est vascula ab illa 
civitate abiudicare, in qua ilud unum vasculum, quod originis 
aliqua indicia ferat, factum esse videatur. Tum vasculorum ,cy- 
renensium* peculiare est, non solum quod luteo vel roseo colore 
depicta sunt, qui rursus figuris variatur, et quod animalium ima- 
gines seorsum a ceteris figuris quasi in anulis quibusdam, quibus 
totum vas cingitur, disponuntur, verum etiam quod loti et mali 
granati mmaginibus decorantur; lotus vero et malum granatum, 
quod punicum dicebant, potius ad Africam quam ad Peloponne- 
sum quadrant. Quid vero impedit quominus credamus haec 
vascula potius Cyrenis Spartam quam Sparta Cyrenas per mer- 
catores portata esse? Talia in multis aliis locis, Naucrati, Daphnis, 
Corinthi, Argis, Olympiae, Aeginae, in Boeotia, Atalantae in vico 
locrio, Sami, etiam in Italia, etiam Gordii in oppido phrygio, etiam 
im Russia meridionali?) inventa sunt. Argos et Olympia cum Sparta 
fortasse melius conveniunt, quamquam consentaneum est CGyre- 
naeos, quorum urbs ad mare iaceret mari a reliquo terrarum orbe 
separata, usque ab initio commerciis maritimis deditos esse; 
Daphnaeos et Naucratenses Spartae, non (Cyrenis fictilia coé- 


1) Cfr. Droop, Ann. of the Brit. School at Ath. XIII 135; XIV 30sqq.; JHS 
XXX 1910, 1sqq. 

5) Dubitavit M. Heinemann, Landschaitliche Elemente in der àlteren grie- 
chischen Kunst 38, 2. 

?) Omnia fere vascula indicavit Carolus Dugas, Revue Archéologique, 
seriei 4 X 1907, 48sqq.; idem fragmenta a Waldsteinio in templo Iunonis Ar- 
givo inventa neglexerat (Waldstein, The Argive Heraeum II 173); cylicem 
Corinthiam effingendam curavit Droop, JHS XXVIII 1908, 175. Vascula cyrenaica 
in Russia meridionali inventa esse affirmavit M. Heinemann (ibd.); equidem quae 
significarit, nescio, quamquam diu quaesivi. 

misse non est facile ad credendum. Quin etiam, quamvis conce- 
damus illum conexum, quem dubium esse diximus, certissimum 
esse, quid impedit quominus opinemur inde ab antiquissima aetate 
vascula Cyrenis, quemadmodum in multas alias urbes, quas nuper 
memoravimus, ita quoque Spartam exportata esse? Nonne in sepul- 
eris tuscis vasa attica innumera ab antiquissimis usque ad recentissi- 
ma tempora cottidie inveniuntur? An inde concludendum est, inde 
concluditur vasa attica falso attica vocari, eadem etrusca esse")? 

At haec iam mittamus, iam concedamus haee vascula omnia 
Spartae inventa ab artificibus lacedaemoniis et ficta et picta esse 
(quod sane praefracte non nego; nam fieri potuit ut artifices lace- 
daemonii Cyrenas migrarent ibique poculum illud, quod unum 
certa originis cyrenensis indicia prae se fert, fingerent pingerent); 
quid tamen inde redundet ad noscendum, quae necessitudines 
Lacedaemoniis cum Cyrenaeis intercesserimnt, nondum perspicio. 
Illud unum poculum Cyrenaeum est; rex qui ibi effictus est, 
Arcesilaus II. esse videtur, qui medio fere saeculo VI. regnavit ; 
id quod compluribus ex argumentis concluditur; vas enim simile 
Daphnis inventum peculiari de causa anno 565 necessario superius 
est; inter fragmenta vasculorum spartanorum eiusdem generis tituli 
inventi sunt litteris VII. saeculi exeuntis vel VI. ineuntis con- 
seripti?). Si igitur artifices lacedaemonii Cyrenas migraverunt 
vel Cyrenenses artem Lacedaemoniorum imitati sunt, id sexto 
demum ineunte saeculo fecerunt. Cyrenas vero sexto demum 
saeculo a Sparta quasi adoptatas esse ipsi contendimus, quando- 
quidem contendimus hac fere aetate fabulam de Thera condita 
cum fabula de Batto consociatam esse?) . E commerciis contra de 
populorum cognationibus quidvis concludere temerarium est. Si 
quis vero contendat poculum Arcesilai ipsum Spartae fietum, qua- 
nam ratione is iam demonstrare poterit Cyrenas Sparta ortas esse 
nisi fabulis diligentissime ponderatis? Nam Cyrenis nulla adhuc 


1) Hoc argumentum protulit Studniczka, Arch. Jahrb. XXVI 1911, 158, adn. 2. 

?) Cir. Dawkins, Ann. XVI 28/29. 

?) Neque tamen urbi quam Dorieus lacedaemonius ad flumen Cinypem con- 
didit (cir. Herod. V 42), multum in hac fabula tribuo; quamquam enim verisimile 
sane est Cyrenaeos illi auxiliatos esse, cum praesertim Theraei illi ducum loco 
fuissent, non facile eo inclinamus, ut existimemus exeunte iam VI. saeculo vel V. 
ineunte tales etiam tum fabulas excogitatas esse quam Herodotus antiquissimas 
crederet. Accedit quod Cinyps satis longe a Cyrenis fluit. 

vascula inventa sunt neque Spartanorum similia neque ullius 
generis. E fabulis vero elucet originem eum Theraeorum tum 
Gyrenaeorum spartanam additamentum esse recentissimum fabu- 
larum multo vetustiorum. 

Iam oportet nos ad Thessalos convertamus. At quaerat quis- 
piam qua fiducia fretus coniciam tam multos populos sedes in 
eadem Libyae ora constituisse vel certe constituere conatos esse, 
siquidem Cyrenae anno demum 631, ut Eusebius in Chronicis 
tradit, conditae sunt, At Eusebius Cyrenas anno 758 vel fortasse 
762 et anno 1333 vel fortasse 1331 a. Chr. n. pariter conditas 
narrat; quae fides Eusebio adversus Eusebium iam est? atque 
qua de causa plerique rerum seriptores annum 631 potius quam 
1333 receperunt, nisi quod recentior aetas potior videretur? Αἱ 
Theophrastus (h. pl. VI 3, 3) trecentis fere annis ante Simonidem 
archontem, id est ante annum 311—410 conditas dicit; a. 598/97 
Solinus; Pausanias narrat Chionem Spartanum, qui annis fere 
668—656 a. Chr. Olympiae vicisset, Battum Cyrenas comitatum 
esse^. Inde unum certe concluditur, nihil de aetate Cyrenarum 
conditarum memoriae traditum fuisse. Qui etiam tradi potuit 
septimo a. Chr. n. saeculo, cum nulli libri annales scriberentur? 


5 


Qui primus ementitus est Lacedaemonios Theram condidisse, 
ea aetate scripsit, qua constabat Minyas Therae antiquissimos 
colonos fuisse; quod nisi constitisset, ille nunquam Minyis tantum 
honoris concessisset. Qui Minyae re vera fuerint, etiam num 
fuerint?, ad has, quas instituimus de Therae et Cyrenarum fabu- 
lis quaestiones, nihil prorsus attinet; nam Herodotus, quoties- 
cumque Minyas dixit, Thessalos voluit; illum, qui fabulam de 
Theraeorum origine spartana composuit, eosdem significasse inde 
coligitur, quod Pindarus, ut mox disputaturi sumus, pariter 
Theram a gente thessala conditam novit. 


! Haec optime disceptarunt Malten p. 190sqq.; Beloch, Griech. Gesch. 
I2,936sqq., qui tamen nescio quo iam iure, cum nihil de aetate Cyrenarum 
conditarum traditum demonstrarit, easdem rursus (p.219) VIL. demum saeculo 
exeunte conditas affirmet. 

?) Ofr. Beloch, Griech. Gesch. I?, 63; qui tamen neglexit recentiore aetate 
poétas, fabularum scriptores, historicos pragmaticos, cum Boeotos antiquissimos 
vellent, Cadmeones dixisse, cum 'Thessalos Minyas. 

Quaestio iam restat multo gravior, utrum ill qui Theram 
a Thessalis conditam dixerunt, id traditum acceperint, an ad 
'Theram id quod in Cyrenas quadrabat, illa aetate transtulerint, 
eum 'Theraei Cyrenas colonos miserunt. Hanc quaestionem ut 
diiudiceemus, oportet non iam in uno Herodoto contineamur, sed 
etiam Pindaro auscultemus. 

Qui in carmine Pythico IV. sacerdotem delphicam Batto 
praesagientem facit eum post sedecim generationes Medeae vati- 
einium impleturum esse. (Quae haec fere praedixit: ,Ex hoe 
caespite, quem undique undae pulsant, multarum urbium radicem 
Libya recipiet. Augurium implebitur, quod, quasi donum quoddam 
hospitale, Euphemus in paludis Tritonidis faucibus a deo recepit, 
qui humana forma indutus ili glebam in manus tradidit. Iste 
enim deus solitarius Argonautis, qui duodecim iam dies navem 
dorsis per Syrtes portarant occurrit, seque dixit Eurypylum 
Neptuni filium iisque, cum ne manerent, recusassent, sese enim 
festinare, glebam dextra arreptam obtulit, quam Euphemus aece- 
pit. llla vero gleba per servorum neglegentiam in mare 
delapsa est; itaque in hae insula (Theram dicit) Libyae semen 
ante tempus effunditur; quodsi Euphemus, domum reversus, illud 
ad Taenaron profudisset, illius gens una cum Danais quarta genera- 
tione continentem occupasset: illa enim aetate Spartae, Argolidis, 
Mycenarum incolae Peloponnesum relinquent. ^ Nune vero, quae 
gens ab eo atque feminis peregrinis originem capiet, ad hane in- 
sulam veniet, ex illa Battus prognatus Phoebo monente vatici- 
nium implebit.^ Argonautarum navigationis, lasonis certaminis 
enarratio iam sequitur, tum (v. 252sqq.) commemoratur Argo- 
nautas Lemni cum feminis virorum interfectricibus concubuisse: 
inde Battiadarum gloriam exstitisse, inde enim Euphemi progeniem 
in maius provectam esse, hane vero cum Lacedaemoniis conso- 
ciatam Theram condidisse, inde Cyrenas. 

Hesiodus (efr. fr. 64 editionis Rzachii maioris), cum fingeret Ar- 
gonautas navem ab Oceano ad mare nostrum per Libyam humeris 
portasse, nescimus an de Graecis illius regionis colonis nondum 
cogitarit; etiam cum is qui nobis illud fragmentum servavit, Apol- 
loni scholasta ad IV 259, Hesiodo et Pindaro et Antimacho 
eandem narrationem tribuat, dubitari potest, nonne ipse eorum 
testimonia contaminaverit, Neque, quid huic Hesiodo placuerit, 
graecamne ille urbem Cyrenas norit, elici inde potest, quod Eoea 


126 De fabulis cyrenaeis 


de Cyrena composita Hesiodum colonos Cyrenarum Thessalos vel 
certe Graecos respexisse demonstratur. Nam quis spondebit de 
Argonautis Libyam peragrantibus narrationem in Eoeis fuisse? 
quis Eoeas ab uno poéta compositas esse? At, uteumque id est, 
non primus Pindarus cecinit deum libycum fide Argonautis data 
ilam terram eorum progeniel pollicitum esse. Nam illum duas 
traditiones inter se permiscuisse recte enucleavit Maltenius (p. 114). 
Qui enim humanam formam induisse dicitur (v. 28sqq. τουτάκι δ᾽ 
οἰοπόλος δαίμων ἐπῆλϑεν, φαιδίμαν ἀνδρὸς αἰδοίου πρόσοψιν 91- 
κάμενος), ille belluina vel certe semihumana plerumque utitur; id 
est Triton in lacus Tritonidis faucibus Argonautis apparuit. Eun- 
dem quandoquidem Eurypylum Neptuni filium se dixisse Pindarus 
narrat, duos diversos deos permiscet; Tritonem qui Syrti praesi- 
det, et Eurypylum, qui fuit deus proprie Cyrenaeus, siquidem 
Callimachus ilum non iam immortalem sed mortalem Cyrenis 
regnasse ea aetate narravit (h. II 91), qua Cyrene leonem, qui 
ilius armenta vastaret, necaret. Qui fabulam ita composuit, duas 
fabulas inter se conciliare studuit, quarum utriusque satis gravis 
esset auctoritas. Altera certe ex aliorum scriptorum testimoniis 
restitui potest, qua de Pindari narratione quasi dempta altera 
pariter nullo iam negotio recuperabitur. 

Herodotus (IV 179 sqq.) narrat Iasonem, simulatque Argo 
confecta esset, a Pelio Delphos versus cireum Peloponnesum 
navigare voluisse; sed procella ad Libyam ipsum portatum, in Tri- 
tonidis laeus vada navem proiectam esse; unde cum Argonautae 
ipsi se expedire non possent, Tritonem apparuisse Tasonemque ius- 
sisse sibi tripodem tradere, pollicitum se illos hae mercede itinere 
indicato incolumes domum transmissurum. Eum autem tripodem 
in suo templo constituisse, Argonautis vaticinatum tum centum urbes 
graecas cireum lacum Tritonidem futuras, cum illorum progenies 
tripodem reportasset; Libyas vero tripodem abscondisse. Fere 
similia narrat Lycophron (886sqq.), Medeam cratera itineris mon- 
strati mercedem  Tritoni dedisse; deum vero vaticinatum esse 
Graecos tum Libya potituros esse, cum Libyes illum craterem red- 
didissent; Asbystas vero, vaticinium timentes, illum celasse; nisi 
quod loca fortasse paullo incertiora sunt quam par est: primo enim 
Cinyps, Κινύφειος δόος (v. 885), commemoratur, qui per illam regio- 


1) Cfr. supra, p. 988sqq. 

nem influt quae nunc Tripolitania vocatur; tum Asbystae, qui 
(Herod. IV 170) ὑπὲρ Κυρήνης oixéovow. Haec in praesentia levia. 
— Apollonius vero omnia permiscet: narrat enim (IV 529 sqq.) 
Pythium lasoni duos tripodes donasse, qui ubi terrarum consti- 
tuerentur, illam regionem ab hostibus semper immunem fore. Al- 
terum tripodem (nam quid altero factum sit, ad hane quidem 
quaestionem nihil attinet) Tritoni donatum esse; nam, cum Ar- 
gonautae (IV 1537sqq.) exitum e palude Tritonide diu frustra 
quaesivissent, Orphea illis persuasisse, ut tripode de navi demisso 
deos indigetas placarent. Illos vero paruisse tripode in ora ex- 
posito. "Tum Tritonem apparuisse glebamque porrexisse seque 
paratum exhibuisse iter indicare; tum exitu monstrato se tripode 
accepto denuo in paludem immersisse. — Quanta inscitia haec 
consuta sint, apparebit Herodoto et Lycophrone collato. Nam 
qui narrant tripodem a Libyis celatum esse, illi confitentur 
Libyam vel eerte illam Libyae partem Graecis neque promissam 
neque concessam esse. Apollonius tamen utramque fabulam ita 
conglutinavit ut utrique sensum quasi demeret. At Pindari copias. 
quoquo modo in suum usum convertere voluit; quin etiam illum 
tam incaute tamque inscite imitatus est ut non iam unum eun- 
demque Eurypylum et 'Tritonem dici callide dissimularet, sed 
faceret Tritonem se Eurypylum dixisse, quo vix quiequam minus 
elegans excogitari potest. 

Apparet Herodotum alterius fabulae esse testem unum genui- 
num, Lyeophronem vero ab eo proximum. Qui istam fabulam 
conposuit, Graecus poéta ipse credidit nunquam Graecis suceces- 
surum ut Libya potirentur: tripodem vero Libyae regni pignus 
invenire ἐν ἀδυνάτοις fuisse intellegendum est. Qui haec invenit, 
novit Graecos frustra saepius Libyam vel certe paludis Tritoniae 
litora in suam dicionem redigere conatos esse. At qui primus 
narravit glebam a deo Libyae indigete Medeae concessam esse, 
speravit brevi Cyrenaeos illam regionem totam in suam potestatem 
esse redacturos') — Primas in fabula Herodotea partes Triton 
sustinet. Inde consequitur, ut Eurypylus, non Triton glebam 
Argonautis tradidisse primo narratus sit. 

Reliquom est, ut quaeramus, utra ex his fabulis vetustior sit. 
Quae quaestio minime facilis est ad solvendum. $i enim con- 


ἢ Hucusque cum Maltenio (p. 126sqq.) in plerisque consentio, qui primus 
haec recte enucleavit. 

staret utramque fabulam ad totam Libyam pertinere, inde iam 
consequeretur, qui vaticinarentur illam terram nunquam Graecorum 
fore, prius fuisse quam illos qui affirmarent brevi illam regionem 
in Cyrenarum colonorum dicionem potestatemque redactum iri. 
Nam illi Graecorum irritos conatus ut Libya potiantur, fortasse 
etiam clades respiciunt, hi contra Cyrenarum prosperitates secun- 
dasque res. Αἴ, si quis fabulam herodoteam cum illa fabula, 
quam Pindarus cum herodotea eontaminavit, accurate comparabit, 
iam elucebit neque locos omnmo congruere neque usquam vero 
totam Libyam intellegendam esse. Herodotus enim (IV 179) testatur 
flumen Tritonem per Machlyum fines fluere, qui ad occidentem 
Lotophagorum habitant, satis longe scilicet a Cyrenis in illa 
regione quae nune Tripolitania dieitur, quam Graeci, quantum 
seimus, nunquam habitarunt. Pindarus contra voluit Eurypylum 
glebam cyrenensem Euphemo tradidisse; ineptum enim esset 
illum Cyrenaeis Tripolitaniam pollicitum esse, quam sub dicionem 
redigere ne conati quidem, quantum scimus, sunt. Cum fabula 
pindariea coneimit quod Diodorus (IV 56, 6) narrat tripodem ab 
Euesperitis, quae civitas in parte Cyrenaieae occidentali non longe 
ab ipsa urbe Cyrenis erat, μέχρι τῶν νεωτέρων χρόνων servatum 
esse; qui enim haec ementitus est, voluit hanc Cyrenaieae partem 
sero demum ab Euesperitis habitatam esse. Lycophron vero loca 
temere miscet; v. enim 855 dieit Cinyphem, qui fluvius per Tri- 
politaniam influit, Ausigda rigare, quae fuit civitas cyrenaica. 
Apollonius vero nodum potius discindere quam extricare studet, 
ementitur enim Argonautas duodecim diesque noctesque navem 
a Syrti usque ad paludem Tritoniam portasse. Qui haec scripsit, 
paludem 'Tritoniam non in Tripolitania ad Syrtim sed in Cyre- 
naica non longe ab Euesperidibus collocavit. 

Ex his omnibus testimoniis diligenter inter se comparatis 
haee fere colligas: Eurypyli sedes in Cyrenaica, Tritonis in Tri- 
politania fuit. Qui de Eurypylo fabulam composuit, voluit 
deum indigetem graecis Cyrenarum prosperitatem promisisse; 
qui de Tritone narravit, Graecos monuit ne nimium copiarum in 
Tripolitania subigenda impenderent: nunquam enim illam pro- 
vinciam eorum fore. Qui Eurypylo cum Tritone confuso paludem 
'Tritoniam a Tripolitania in Cyrenaicam transtulerunt, lacus salsos 
non longe ab EÉuesperidibus respexerunt ?). 


a Cfr. Ferrabinus p. 519. 

Iam patet hae ratione ac via decerni non posse, utra fabula 
vetustior sit: altera enim ad Cyrenaicam, altera ad Tripolitaniam 
spectat; altera a colonis Cyrenensibus victoribus, altera a Graecis 
nescio adhue quibus, sive repulsis sive certe de Tripolitania sub- 
igenda desperantibus composita est. Quo iam iure inter se com- 
parantur? Unum tantum spoponderim, fabulam de Tritone cum 
Doriei spartani colonia ad Cinypem deducta non cohaerere. 
Nam quis facile credat duorum annorum spatio fabulam enatam 
esse, quae brevi tantum auctoritatis nancisceretur ut Pindaro opus 
esset eam 50 circiter annis post cum fabula genuina cyrenensi 
contaminare ?)? 

Atqui mihi certe constat aetatem fuisse, cum Eurypylus 
Graecis Libyae imperium non concederet sed denegaret. Eury- 
pylus primitus nullus alius fuit nisi Orcus. E?gvólxqgv Orphei 
uxorem ipsam inferorum reginam fuisse omnes iam confitentur; 
daemonem voracissimum Éégóvouov, qui mortuorum carnes edat, 
nihil nisi ossa relinquat, a Polygnoto Delphis in. Atheniensium 
lescha pietum esse auctor est Pausanias X 28, 7. Famulus 
Nestoris, Pylius scilicet, E?ovuécóov ab Homero vocatur Θ᾽ 114, 
A 620: Nestor ipse Nelei filius fuit, id est illius qui nemini parcit ; 
Neleus BaoíAQgv uxorem duxit, reginam scilicet mortuorum; Her- 
cules cum Orco Pyli pugnavit. (ἐν Πύλῳ, ἐν νεκύεσσι E 397), 1d 
est in ipsa porta inferarum sedium?). Incertiora mitto: velut quod 
Phaeaeum regum stirps ab Eurymedonte origimem cepit (7 58), 
inde fortasse concludere licet mortuorum populi progenitorem 
(nam, quin Phaeaces primo mortui fuerint, nemo iam est qui 
dubitet) ipsum Orcum dici; atque nescio an eodem spectet quod 
Nausieaae ancilla Eógvu£óovoa appellatur ἡ 8, quamquam dubi- 
tationem facit, quod ipsa "4zergaíz erat. Sed haec quae comme- 
moravi?) satis sunt, opinor, ad demonstrandum Orcum a Graecis 
εὐρύν existimatum esse. — Πύλον unas praeter omnes inferorum 


') De qua pluribus disputavimus p. 123, adn. 3. 

?) Hucusque nisi omnino, at in plurimis cum Maltenio (p. 126sqq.) et 
Ferrabino (p. 518sqq.) consentio; in iis quaestionibus, quae iam secuntur, toto 
caelo disto. 

ὅ) Ofr. Beloch, Gr. Gesch. I1 2?, 103. 

^) Minos e Paria nympha filios suscepit Eurymedonta Nephaliona Chrysen 
Philolaon (Apollod. bybl. III 7). Minos, quicumque is initio fuit, hoc loco mor- 
tuorum iudex est; Nephalioni enim a νηφαλέοις, id est libationibus mortuorum 

- in honorem factis, nomen inditum est. 
Pasquali, Quaestiones Callimacheae. 9 

portas appellatas esse modo non dico demonstravi sed in mentem 
eorum qui legerent revocare studui. Orci domum Homerus 
Ψ 74 A571 εὐρυπυλὲς "Au)og δῶ vocavit. Iam dubitari non po- 
test. quo Éurypyli nomen spectet. Accedit quod Eurypylum 
heroem mysium, '"Telephi filium, Pergami in Aesculapii templo 
nominare non licebat, quamquam ibi hymni a Telephi patris 
nomine initium eaplebant; nam quam causam Pausanias (III 26, 10) 
profert, illum Machaona interfecisse, illud αἴτεον commentieium 
esse manifestum est; immo in sacris del salutaris deum orcinum 
commemorare mali ominis erat. Eurypyhn Euaemonis filii sepul- 
crum Patris in ora Graeciae occidentali monstrabatur (Paus. 
VII 19, 1); per eandem urbem amnis fluit Μείλιχος (Paus. VII 
19, 9: dis Μειλίχοις Myoniae in oppido Locrorum Ozolarum 
noetu tantum sacrificabatur; luppiter MeiZíyiog cum ᾿Βνοδίᾳ, id 
est cum Hecata, Larisae consociabatur, ut titulus testatur BCH 
XIII 1889, 392. 9. In proclivi est Patris, ut Pyli im "Taenaro 
alibi, Orci portas collocatas esse. 

Sit quamvis unum et alterum argumentum per se infirmum, 
at omnibus in unum fascem collectis iam id quod volumus eluce- 
bit, Eurypylum olim eundem fuisse atque Orcum"). Qui vero 
Oreum Libyae deum esse finxit, ille Libyam mortuorum terram 
credidit, neque igitur illam sub Graecorum dieionem redactum 
iri speravit neque finxit ipsum Orcum illam Euphemo pollicitum 
esse?). Iam inde consequitur, ut fabulae eurypyleae forma vetu- 
stissima fabulae de Tritone simillima fuerit. Hine confirmatur 
hane satis antiquam esse; nam simulatque Cyrenae conditae 
essent, necesse est fabulam pristinam paene in contrariam mutatam 
esse: Eurypylum ab Éuphemo sive Argonautis non iam tripodem 
recepisse sed glebam illis concessisse. Fabula igitur de Tritone 
aut Cyrenis vetustior fuit aut tum composita, cum Cyrenaei 
primis cladibus a Libybus receptis, de Graecorum fortuna in 
Africa desperarunt. Sane, num fabula de Tritone iam inde ab 


1) Idem concluserant Ed. Schwartz, quaest. herod. (progr. univ. Rostochiensis 
a. 1890) 11sqq ; E. Maab GGA 1890, 346; quorum argumenta repetivi, auxi, novis 
fulsi. Sed iam in fabula de Eurypylo libyca restituenda ab iis discedo. 

5) Ferrabinus (p. 518) contendit Eurypylum hac tantum de causa in hanc 
fabulam introductum esse, quod caverna Gioh, quae non longe a lacubus euespe- 
riticis distaret, Orci porta habita esset. Id quod non sufficere videtur. 

initio ad Cinypem et Tripolitaniam spectarit, nullo modo constat; 
nam pariter fieri potuit ut a Cyrenaica illue transferretur. 

Fabulae de Eurypylo antiquissimae illam quam proposuimus 
restitutionem et rectam et firmam esse similibus fabulis indi- 
catis iam comprobabitur. Nam alii heroes Thessali narrantur in 
Libya interfecti esse. Ut Lycophron v. 897sqq. testatur Guneum, 
Prothoum, Eurypylum Troia redeuntes ad Libyae scopulos navem 
fregisse misereque perisse. Lycophron Cyrenaicae oram vult, 
siquidem rupes Ταυχείρων πέλας, quae est Cyrenaicae civitas, 
istis perniciem tulisse dicit (v. 877). Eodem redit quod, post- 
quam Asbystas donum, craterem scilicet, ἐν χϑονὸς veugoig μυχοῖς 
(v. 896) abscondisse narravit, addit ἐν ἣ Kvgaíov δύσμορον 
στρατηλάτην (Guneum dicit) ναύταις συνεκβράσουσι Βορραῖαι πνοαί, 
pariter reliquos. — Neque adversus hane conclusionem valet, quod 
semel Cinypem fluvium falso in Cyrenaica collocat; quem locum 
iam satis superque disceptavimus. Factum tamen esse potest ut 
tres naufragi postea in Tripolitaniam transferrentur, ubi iam Tritoni 
sedes constitutae essent. — Neque tamen tantum auctoritatis 
Tzetzae testimonio tribuerim, ut affirmem hoc prorsus constare; 
cum ille ad Lycophronis v. 902 adnotaverit ᾿Απολλόδωρος δὲ καὶ oi 
λοιποὶ οὕτω qaot l'ovvsbg sig Λιβύην λιπὼν τὰς ξαυτοῦ ναῦς 
ἐλϑὼν ἐπὶ Κίνυπα ποταμὸν κατοικεῖ. Nam, ut omittamus Tzetzem 
paene contaminationem ipsum illis vocibus οἱ λοιποί additis fateri, 
ut neglezamus epitomam Apollodori sabbaiticam, pariter scholium 
ad Lycophronis v. 899 Libyam tantum, non Cinypem commemo- 
rare, unde concludendum est nondum constare, quid in bybliotheca 
scriptum fuerit, cum praesertim Lycophronis versus qui ante- 
cedunt Cinypis inserendi quasi ansam scholiastae praebuerint — 
ut haec omnia praeteream, manifestum est Apollodorum persona- 
tum, siquidem ille recte e Tzetza restitutus est, recentiorem nobis 
fabulam repraesentare quam Lycophronem. Hie enim narravit 
Guneum in Libya periisse, Apollodorus eundem illie urbem condi- 
disse; consentaneum vero est caedem iam tum fictam esse, cum 
Cyrenaeis nondum successisset ut Libyas e maris ora in montes 
pellerent; contra, simulatque ilii in summam potentiam provecti 
principatum in Libya adepti essent, clades in contrarium conver- 
sas esse ἢ). 


1) Haec omnia adversus Maltenium p. 129sq. disputavi. 
9* 

6 

Ad interrogationem illam nondum respondimus, cuius gratia 
has disputationes (cfr. p. 125) instituimus, utrum qui poétae Theram 
a 'Thessalis conditam dixerunt, hane fabulam traditam acceperint, 
an id quod in Cyrenas quadraret, illa aetate ad Theram trans- 
tulerint, cum 'Theraei Cyrenas colonos misissent; neque nobis 
continget ut filum inveniamus, antequam cognorimus quae gentes 
deum Eurypylum veneratae sint, quae Euphemum, Guneum, Pro- 
thoum suos heroes nominaverint. 

Prothous Magnetas Ilium duxit (Hom. B 756); Apollodorus 
bybl. III 97 eundem Lyeaonis filium, Arcadem scilicet, dicit; 
Guneum Aenianum et Perrhaeborum ducem fuisse Homerus B 758 
novit, qui eireum Dodonam et ad Titaresium habitarent, qui 
fluvius in Peneum influit; Stephanus, qui nobis doctorum alexan- 
drinorum de urbibus urbiumque nominibus opiniones repraesentat, 
credidit urbem perrhaebiam Gonnum (s. v. Z'óvvoc) ab illo appella- 
tam esse; nos contra concludimus eponymi nomen ab urbis nomine 
esse derivatum. Laonomen Gunei filiam, Amphitryonis matrem, 
Pheneatam esse, civitatis arcadicae civem, unus testatur Pausa- 
nias (VIII 14, 2); Apollodorus, qui idem stemma exprimit (II 50), 
de Gunei patria tacet. Schohasta Pindar ad Pyth. IV 79 narrat 
Laonomen alteram, Amphitryonis et Alemenae filiam, Herculis 
sororem, Euphemo nupsisse; utrum in Thessalia an in Peloponneso, 
utrum Guneus cum Hercule in Graecia septentrionali coniunctus 
una in Arcadiam migrarit an Phenei demum foedus cum eo 
pepigerit, in praesentia dubium est. 

Eurypylum multae sibi civitates vindicabant; illum antiquitus 
Thessalum fuisse indicia sunt quibus comprobetur. Eurypylum ἢ), 
Euaemonis filium, illos Thessalos Troiam duxisse, qui Ormenium 
et fontem “ὕπέρειαν et Asterium et montem Titanum obtinerent, 
testatur navium catalogus homerieus (B 734sqq.) Idem poéta 
Coum Eurypyli urbem appellat (B 677). Par est illuc Eurypylum 
e Thessalia migrasse, siquidem Aesculapii religio pariter e Thessalia 
in illam insulam translata est^. Eurypylus Mysius Telephi Hera- 


1) Eurypylum deum, qui Argonautis Libyam denegasset, atque Eurypylum 
ad Libyae scopulos nauiragum unum eundemque fuisse manifestum est; idem 
voluerunt, qui utramque fabulam composuerunt; alter vero dei meminerat, alter 
unum heroem homericum norat. 

5) Cfr. Wilamowitz, Isyllos 52. Peleus non Coi, ut Wilamowitzius anno 

clidae filius a Neoptolemo Achillis filio, id est ab heroe thessalo, 
interficitur (4 5198sqq.): ipse Machaonem Asclepiadem necarat, ut 
Pausanias III 26, 9 in Iliade parva scriptum esse testatur. Machaonis 
templum Gereniae in Messeniae oppido monstrabatur, ut idem 
Pausanias narrat (III 26, 8).  Eurypylus in. Mysiam pariter Co 
atque e Thessalia ut transferretur fieri potuit, in. Laconiam e 
Thessalia tantum. heliqui Eurypyli) umbrae sunt, non corpora, 
quos jam omitto. 

Eurypylum, Prothoum, Guneum multifariam offendimus; in 
una tamen regione coniunctos, in Thessalia. Inde nostro quidem 
iure concludere videmur e Thessalia in Libyam, a colonis scilicet 
thessalis, illos portatos esse; idem fere omnes credidisse videntur, qui 
in Cyrenarum origines inquisiverunt. Hine confirmatur, opinor, 
recte nos fabulas de nympha Cyrena hesiodeas, pindaricas, calli- 
macheas, fabulas de Argonautis et de Batto herodoteas in hanc 
sententiam interpretatos esse, ut statueremus primo "Thessalos, 
postea Theraeos Libyam habitasse, tum demum Insulanos et Cre- 
tenses illuc migrasse, tum colonos, Dores plerosque illos quidem, 
Lacedaemonem quasi patriam adoptasse?). At Maltenius (109 sqq.) 
asseverat ex iisdem fabulis concludendum esse Aeoles sive Thessa- 
los a Doribus e Peloponneso expulsos in Libyam migrasse. 

Quam opinionem si quis receperit, ille iam in multo maiores 
difficultates incidet quam e quibus evaserit. Nam si ilh coloni 
originis quidem thessalicae a Peloponneso tamen ad Libyam 
navigarunt, qui fit ut in fabulis de Guneo, de Prothoo, de Eu- 
rypylo Peloponnesi ne unum quidem vestigium insit? Cave autem 
suspiceris hoc Homeri auctoritate effectum esse, qui illorum sedes 
in "Thessalia collocasset; nam Lycophron illos Thessalos utique 
dixit, Prothoum vero certe in alia Thessaliae parte constituit at- 
que Homerus?); Cyrenaeorum ergo fabulas respexit. Prothoum 


1885 credebat, sed Icci mortuus est, ut ipse a. 1909 (Herm. XLIV 474sq.) de- 
monstravit. 

1) Testimonia diligenter collegit Tümpel, PW VI 1347 sqq. 

?) Nunc unum oportet concedas, originem Cyrenaeorum thessalicam ex 
origine thessalica illorum heroum certo effictam esse; Thessalos antiquissimos, 
non recentiores colonos fuisse iam patet; reliqua, ut e ceteris fabulis demonstravi, 
ita nullo negotio ex hac quoque fabula mox comprobabo. 

8) Quamquam Wilamowitzio (Herm. XXX 1895, 196) concedendum est Cata- 
logum qui scripsit, eum tam non accurate loqui, ut pateat eum de Perrhaebis 
et Magnetibus perpauca novisse. 

enim Homerus Magnetum regem dixerat, qui ad Peneum et Pelium 
habitarent; hie (v. 899 54.) eundem τόν τ᾿ ἐκ Παλαύϑρων ἔχγονον 
Τενϑρηδόνος, Augovoiov σκηπτοῦχον Πὐρυαμπίων appellat, Πά- 
λαυϑρα vero quae alia urbs esse potest nisl Σπάλαυϑρα, cuius 
urbis et tituli et parietinae im Magnesia in lacerto, ut ita loquamur, 
sinus Pagasaei nuper inventa sunt)? De Euryampis nihil me- 
moriae traditum est, sed Amphrysus non longe ab Halo fluit in 
Achaia Phthiotide in opposita sinus Pagasaei ripa (Strab. IX 433 
p. 610, 23 M; 435, p. 614, 17). S1 vero fabulis istis cyrenaeis, quas 
Lycophron exprimit, tam fideliter Thessaliae condicio repraesen- 
tatur, quae erat illa aetate qua Thessali ad Libyam navigarunt, 
ut adversus Homeri auctoritatem Prothoi populus in utraque ora 
sinus Pagasaei collocaretur, quo post Catalogum transmigrasset 
undeque ad Libyam profectus esset (neque enim aliter mihi illa 
discrepantia explicari posse videtur)? quo iure sumimus originis 


1 Cfr. IG IX 2, p. 231. 245. 

5) Lyeophronem non ab Homero pendere sed condicionem recentioris aetatis 
repraesentare primus acutissime observavit Ernestus Maab p.342sqq. Qui tamen 
cum veris falsa, certis incerta admiscuisset, rursus necesse erat totam quaesti- 
onem de integro tractare. Ut non recte negasse videtur Prothoum lycophroneum 
non solum Phthiotidem sed etiam Magnesiàe certam partem rexisse. Cum Ly- 
cophron Guneo Prothoo Eurypylo commemoratis vel potius illorum nominibus 
circeumscriptis iam adiciat: ,eorum nautarum oí μὲν Αἰϊγώνειαν ἄϑλιοι πάτραν 
ποϑοῦντες, οἱ δ᾽ " Egivov, oi δὲ Τίταρον "Igóv ze καὶ Τραχῖνα καὶ Περραιβικὴν 
Τόννον Φάλαννάν v ἠδ᾽ ᾿Ολοσσόνων γύας καὶ Κασταναίαν misere peribunt*^, 
inde concludit Maabius eorundem regna iam ordine inverso respici. Quod dubi- 
tationibus obnoxium est. Nam Aegonia utique Eurypylo assignari fortasse poterit; 
si scholiis enim ad ipsum carmen adscriptis sive a Stephano s. v. exscriptis cre- 
dimus, in Malide fuit; Ormenium vero, quod Homerus Eurypyli regni caput cen- 
suisse videtur (B 734) non longe a Pelio ubi postea Demetrias condita est, ad 
septentrionem igitur Malidis, ab ea sinibus Pagasaeo et Maliaco seiunctum. Sed 
fieri potuit ut Eurypylus ita ad meridiem versus transterretur ut Prothous. 
Echinus vel aptius Prothoo tribuetur, quandoquidem Palauthra obtinuit in 
eadem sinus Pagasaei ora. Sed quo iure Gonnum, Phalannam, Olossona, quae 
omnes urbes in Perrhaebia sitae erant ad septentrionem fluvii Penei, Castaneam, 
quae fuit in ipsa septentrionalis Magnesiae partis ora ad septentrionem paludis 
Boebiae, eidem Gunei regno assignabimus, cui Trachina urbem illam quidem sub 
ipso Oeta positam? Nam, quod Maafius ex hoc ipso loco efficit 'Trachinam 
alteram fuisse in Thessalia septentrionali positam, nostrae artis leges manifesto 
transgreditur. Accedit quod Irus, quam idem Guneo assignat, non in Thessa- 
lia septentrionali sed in sinus Maliensis ora fuisse videtur. Nam ᾿]ρεύς ex 
“ρά Stephanus derivat, addit tamen ᾿Ιριεὺς τῶν MaAiéov, cum unam urbem 
“Ιράν ipse se nosse confiteatur in Messenia. Patet ergo illum suo periculo ethnicum 

peloponnesiacae ex iisdem fabulis omnia iam vestigia evanuisse? 
At nunquam fuerunt. Maltenii igitur opinio hoc nobis nomine non 
verisimilis videtur, quod non verisimilia ex illa consecuntur. Iam 
tempus est inquirere, quibus argumentis fretus eam proposuerit. 

Contendit enim (p. if4sqq.) Guneum, Prothoum, Eurypylum 
e Thessalia in Arcadiam, Euphemum e Thessalia ad Taenarum 
translatos esse, inde demum ut ipsos ita populos qui eos colerent 
in Libyam migrasse. 

At Gunei et Prothoi sedes arcadicas recentiores tantum 
scriptores et quorum non ita magna sit auctoritas testantur. 
Neque Pausanias (VIII 14, 2; nam Apollodorus de patria tacet) 
ipsum Guneum Pheneatam sed Laonomen Amphitryonis matrem, 
Gunei filiam, Pheneatam dicit. Atque licet suspicari eam a 
Pheneatis ea tantum de causa e Thessalia in urbem suam trans- 
latam esse, ut sibi in Herculem cognationis iura vindicarent, id 
vero fecisse, quo facilius expliearent quare hie nobilissima illa 
βάραϑρα cavasset. Ut eandem alter rem proferam, verisimile 
videtur primo barathrorum αἴτιον quaeri et narrari coeptum esse 
unum semideum incredibili robore illa fecisse, Herculem; tum 
demum Herculis aviam, putativam illam quidem, Pheneum transla- 


cum nomine coniunxisse. At urbem simili nomine ad sinum Maliacum fuisse e 
Callimacho concludimus, qui h. IV 287 narrat Hyperboreorum sacra Dodona 
δεύτερον Ἱερὸν ἄστυ καὶ οὔρεα Μηλίδος αἴης venisse; ἱρὸν ἄστυ pariter de 
"Ioá ac de *Igog detorqueri potuit. Urbem ad sinum Maliacum in hac enume- 
ratione in Trach:nis vicinia ultro exspectamus, quoniam Ai/yovewx iam comme- 
morata est. Sed quid urbi sive phthiotidi sive maliensi cum Thessalia septen- 
trionali intercedit? Etiam id incommodum Maabii opinioni accedit, quod non 
intellegitur quare singulae urbes e Prothoi et Eurypyli regnis, e Gunei tam 
multae nominatae sint. Quare praestat illam prorsus abicere, credere Gonnum 
Phalannam Olossonam Gunei fuisse, Castaneam Echinum Prothoi Magnetis, de reli- 
quis urbibus iudicium cohibere, nam pariter Eurypyli atque Prothoi esse potuerunt. 
Prothoum enim Phthiotidis partem possedisse jam comperimus: Eurypylum Ty- 
phresti regem dicit Lycophron, quem montem Strabo Dolopiae (p.433) adsignare vide- 
tur (εῆς " OG vog ὄρους πρὸς ἄρκτου κειμένου τῇ Φϑιώτιδι, ὁμόρου δὲ τῷ Τυφρηστῷ 
καὶ τοῖς Δόλοψιν), Stephanus Trachiniae; uterque rex facile in Malidem transgredi 
potuit. Quam regionem Lycophron voluerit, cum Eurypylum δυνάστην τοῦ ze- 
τρωϑέντος λύκου ἀποινοδόρπου appellaret, equidem ignoro: nam quod Maafius, 
inde quod in scholiis Thetis dicitur lupum saxum fecisse, conclusit Phthiotidem 
intellegendam esse, Thetis ipsa migrare potuit; quod Tümpel (PW. VI 1348) 
alfirmat Lyci sepulerum inter Locridem et Phocidem fuisse, nescio quo iure 
pro certo sumat Antoninum Liberalem Eurytionem cum Eurypylo confudisse. 

tam esse. Atque in universum confiteor me non multum stem- 
matis tribuere, quibus saepissime Maltenius nititur, nam non 
volgus cognationes memoria retinere sed poétae docti gentes 
diversas affinitatibus coniungere solent!) Pariter unus Apollo- 
dorus (III 97) Prothoum Lycaonis, Arcadum regis, filium dixit 
idque in stemmate quinquaginta filiorum, quod faciem recentem 
quandam et fucatam praebet. In eorum enim numero et The- 
sprotus commemoratur, Thesprotiae eponymus, quae satis longe ab 
Arcadia distat, et Macednus, qui quid aliud est nisi Macedonum 
eponymus? Sed Macedonum origines ab Arcadia repeti non po- 
tuerunt ante III. a. Chr. n. saeculum, cum 7Agxaóuxd vulgari 
coepta sunt, quibus et Theocritus et Callimachus usi sunt?) 
Eidem saeculo studium tribuendum est omnia Arcadiae vin- 
dicandi. —  Eurypylum vero in Arcadia aliquando collocatum 
esse equidem nego, vel saltem testimonia desidero. Nam quod 
ipse in Mysia Telephi Areadis filius inde a carmine Odysseae 
utique recentissimo (4 519sqq.) eredebatur?), inde concludere non 
licet ipsum Arcadem fuisse. Nam cum constet eum e Thessalia 
cum Aesculapio Coum transmigrasse, conici potest eum sive Co 
sive e Thessalia in Mysiam venisse, illic demum a Telepho in 
fili locum adoptatum esse. Quae opinio eo nomine praestare 
videtur, quod Éurypylus unus Mysius Telephi filius est, Eury- 
pylus Thessalus Euaemonis; in Thessalia vero antiquitus Eury- 
pylum habitasse nemo est qui neget. 

Sed Eurypylum cyrenaeum eo nomine Maltenius ab Arcadia 
derivavit, quod Acesander rerum scriptor cyrenaeus illum Areadica 
origine prognatum credidisset quodque cum Euphemo consociatus 
esset, quem ad Taenarum habitare iam Pindarus testatus esset. 
At Acesander quando fuerit), parum constat; quid eius auctori- 
tas valeat, prorsus ignoramus; etiam cum in universum omnibus 


7) Maltenius p. 134 huic stemmati stemma a scholiasta ad Pind. Pyth. 
IV 76 relatum quasi addit, qui narrat Laonomen alteram Herculis sororem 
Euphemo nupsisse; deinde Herculem quasi extrinsecus allatum demit, ut evadat 
Euphemum Laonomae virum, Gunei generum fuisse. Quis iam spondet Guneum 
Euphemi affinem in Peloponneso, non in Thessalia factum esse? 

?) Ofr. Wilamowitz, Textgeschichte der Bukoliker p. 111, adn. 1. 

?) Cfr. Malten, 1i7sqq.; Wilamowitz, Homerische Untersuchungen 152, 2, 
Berliner Sitzungsberichte 1906, 62. 

^| Eduardus Schwartz PW I 1162 suspicatus est illum saeculo III. vel etiam 
II. a. Chr. n. fuisse. 

stemmatis tum potissimum stemmati quod ille proposuit (ap. schol. 
ad Pindari Pyth. IV 57) diffido. Nam quod tam multos tamque 
diversos deos in unam cognationem redigit, dubitationem facit. 
Sed ipsum stemma iam inspiciamus: 


Atlas 
Neptunus —. — CGelaeno Sol 
2d | ἐκ e 
Triton Eurypylus — Sterope  Pasiphae 


Lyeaon  Leucippus 
Quod Triton et Eurypylus fratres dicuntur, eum prodit qui in 
Pindaro interpretando offenderit; neque enim unum atque eundem 
fuisse contendit neque prorsus diversos, sed eodem patre, Neptuno, 
natos. Sed quid Soli cum Eurypylo intercedit? An eodem iure 
ile Rhodius quo hie Arcas? Immo multo meliore, quandoquidem 
de Eurypylo arcade non constat, religio Solis rhodia nobilissima 
est. Sed, si hoe concesseris (atque equidem ut concedas, non ti- 
meo), necesse erit credas hoec stemma tum concinnatum esse, cum 
civibus Cyrenaeis Insulani accesserint, quorum in numero Rhodios 
fuisse e titulo Rhodio concludimus, quem supra disceptavimus ?), 
et de huius stemmatis antiquitate et auctoritate. iam actum erit. 
Celaenonem et Steropem Maltenius idcirco Arcades dixit, quod Maiae 
sorores essent, quae Mercurium in Cyllenae spelunca peperit. At 
Sterope certe in hoc stemmate non Atlantis filia, verum Solis 
est, id quod sane potius contra areadicam Eurypyln ceterorum 
originem facit; quid iam de Celaenone affirmare audebimus? 
Lyeaonem Eurypyli et Steropae filium eundem esse atque Ly- 
caonem regem illum nobilissimum arcadem Maltenius credit; 
eodem iure illum lucis deum interpretaberis, cum fratre Leucippo 
ad Solis progeniem referes. Tritonem in Arcadia fuisse Τριτωνί- 
δος κρήνης (Paus. VIII 26, 6) e nomine demonstrari concedo. At 
fluvius Triton fuit pariter in Thessalia (schol. Apoll. I 109), Boeotia 
(Paus. IX 33, 7; Strab. IX 407; Stephan. s. v. "Aofóovat), Cretae 
(Diod. V 70, 4; 72, 8). Atque idcirco minus dubitamus credere 
Tritonem iam in Thessalia cum Euphemo reliquis coniunctum 


Txoierpt-d107. 
2) Quam multa inter Arcades et Cretenses controversa fuerint, ipse Calli- 
machi in Iovem hymnus ostendit. 

hine demum in Areadiam translatum esse, quod fabulam de 
Minerva ad paludem Tritoniam nata quasi invitam sibi arrogasse 
Arcades videntur, quandoquidem ἣ κρήνη Τριτωνίς ila Alipheren- 
sium neque flumen neque lacus aut palus est, verum fons. 

Atlantem antiquitus Arcadiae montem fuisse") equidem con- 
cedo, sed prorsus alia de causa Eurypyli avum Atlantem dici 
arbitror. Nam consentaneum est illum qui caelum humeris im- 
positum gerat vel etiam qui columnas habeat, quae caelum et 
terram distineant (Hom. « 53), in extremis terrae oris ad solis occa- 
sum collocari. Atque 1am Hesiodus (Theog. 518) dixit illum 
caelum sustinere πείρασιν ἐν γαίης πρόπαρ ᾿Πσπερίδων λιγυφώνων; 
Hesperides vero in Cyrenaica habitare existimarunt qui urbem 
cyrenaiceam — Eóeozegíóag vocaverunt. Nemo dignior erat qui 
gentis cyrenaeae avus diceretur quam senex ille qui in Cyrenaiea 
caelum humeris gereret. An Arcades tantum Atlantem id facere 
crediderunt? ΑἹ Hesiodus Boeotus fuit, non Arcas; Cormthnu 
artifices arcae illius nobilissimae fuerunt, quam Cypselidae Olym- 
piae lovi dedicarunt, in hae vero Atlas pictus erat non solum 
caelum portans sed etiam poma tenens; ill inseriptum erat 
"Ἄτλας οὐρανὸν οὗτος ἔχει, và δὲ μᾶλα μεϑήσει . De stemmatis 
auctoritate iam. actum videtur. 

hestat Euphemus. Quem Pindarus Boeotum fuisse (Pyth. 
IV 44sq.) testatur, cum narret illum ad Cephisum Europa, e Tityi 
filia, et Neptuno genitum esse, dicit tamen in Taenaro Laconiae 
promunturio ad Orci portam habitare. Quis ille fuerit, iam e no- 
mine elucet, nullus alius nisi Orcus ipse vel certe deus orcinus. 
Neque qui populus Orcum ita appellarit, dubitari potest, quando- 
quidem Lesbi lovem Euphemum vocatum esse testatur Hesychius 
s. v. Βυφάμιος et ὔφημος. Una regio est, unde unus deus et 
in Boeotiam et Lesbum transferri potuerit, Thessalia, id quod Mal- 
tenius (p. 123) ipse concedit. Ante Pindarum iam Hesiodus sive 
quisquis £oeam deEuphemo scripsit (£r. 152 editionis Rzachii maioris) 
novit illum Boeotum esse, existimavit tamen non Europae sed 
Mecionicae filium, non ad Cephisum sed Hyriae natum. Quod 


1) Ofr. Wilamowitz ad Herculis euripideae v. 294. 

? | Multo plura monumenta indicabit Wernickius PW I1 2129. —  Anti- 
quissimo generis cyrenaici vase uti nolui, quod adhuc incertum est, ubi illa 
vascula picta sint: cir. p. 121 sqq. 

discrimen levissimum videtur ?); scilicet illi coloni qui de Thessalia in 
Boeotiam migrarunt, deum sive heroem suum variis heroinis boeoti- 
eis arrogaverunt, prout commodum videbatur: Europae enim religio- 
nis thessalicae?) vestigium nullum exstat, verum si fatemur; 
at Lebadeae templum Cereris τὴν ἐπίκλησιν Εὐρώπης fuisse 
testis est Pausanias (IX 39, 4), id est veteris deae Europae quae 
postea cum Cerere in unum coaluit; cum idem (IX 19, 1) tum 
Antimachus (apud Stephanum s. v. Tevugooóc) testatur lovem 
cum ea Teumessi concubuisse. Colonos vero thessalos in Boeotiam 
migrasse vel, per me licet credas, eundem populum olim in Boeotia 
atque in Thessalia habitasse ex ipsa dialectorum ratione elucet. 
Qui fabulam de Argonautis composuerunt, "Thessaliam et Boeotiam 
vix distinxerunt. 

Euphemi tamen ratio, quamquam antiquitus eum Thessalum 
fuisse nemo est qui neget, eo nomine alia est quam Eurypyli, 
Prothoi, Gunei, quod isti im fabulis cyrenensibus in "Thessalia 
habitasse dicuntur, illme in. Libyam venisse, hic unus ad Taena- 
rum habitasse. Hoe argumento Maltenius nititur, ut non illum 
solum verum etiam reliquos pariter Peloponneso vindicet, id est 
genti illi quae primum de Thessalia in Peloponnesum migrarit, 
postea hine pulsa in Libyam. — Hoc illi concedendum est, Pin- 
darum duas diversas fabulas in unum conflasse: nam qui scripsit: 
,5i Euphemus illam glebam, Libyae semen, domum ad Taenarum 
portatam illie apud Orci fauces deposuisset, quartum eius genus a 
Peloponneso profectum Libyam subiecisset*, illum manifestum est 
audivisse iam quartam Euphemi progeniem Peloponneso profectam 
Libyam occupasse. Pariter concedendum est Theram fabulae 
vetustiori invitam inculcatam esse; nam, inde quod gleba custodum 
incuria de navi delata illi insulae fortuito adnasse narratur, inde 
elucet hoc quasi additamentum quoddam novum et recens esse, 


') Nihili est. quod Hyginus fab. 157 Euphemum Celaenonis filium, Ergei 
nepotem dicit; siquidem enim iste Ergeus idem est atque Erginus Orchomeni 
rex, consentaneum erat aliquando navis Argus gubernatorem cum Orchomeno 
coniungi. — In Cypseli arca (Paus. V 17, 9), item in illo quod inde pendet vase 
corinthio, quod Hauser et elegantissime  depingendum curavit et scitissime 
iudicavit (Furtwàngler-Reichhold-Hauser, Griech. Vasenmalerei III, tab. 121, 122, 
p.1sqq., Euphemus utrum Cyrenensis an Thessalus victoriam bigarum in ludis 
ad Peliae tumulum reportans repraesentetur, omnino non constat. 

5) Europam cum Iove É?gvózc ullo modo cohaerere recte negavit Wolt- 
gangus Aly Glottae V 63. 

Theraei enim de se talia sponte non narrassent. Hoc confiteri 
eo minus dubitamus, quod et in fabula de nympha Cyrena Theraei 
ne nominantur quidem et in fabulam de Batto in locum Thessalorum 
interpolati sunt, ut demonstrasse nobis videmur. — Sed nondum 
constat, utrum haec fabula peloponnesiaca de Euphemo pelopon- 
nesio genuina sit an ipsa vetustioris in locum substituta. 

Nam eo minus Maltenio credimus illa res Cyrenensium an- 
tiquissimas repraesentari, quod, si gens thessalica e Peloponneso, 
non e Thessalia in Libyam migravit, cur demum unus Euphemus 
in fabulis habitasse in Peloponneso dicitur, non item reliqui? Contra 
51. opinamur (nam in opinatione res adhue necessario posita est) 
primo heroem thessalum Euphemum glebam accepisse domumque 
portasse, facile causam idoneam invenimus, cur ille aliquando, 
fortasse tum demum cum narrari coeptum esset glebam custodum 
neglegentia in mare delapsam adversus fata Theram venisse, de 
Graecia septentrionali in. Peloponnesum translatus sit. Nam iam 
satis antiqua aetate Euphemi nomen et religio illuc translata sunt, 
ubi Orci portae esse credebantur, nam religiones ab alia ad aliam 
gentem migrare solent, non gentes tantum. "Troezenem ex Orco 
Liber Semelam, Hercules Cerberum portasse narrabantur (Paus. 
IL 31, 2); Homerus (B 846) dicit Euphemum Cicones duxisse, filium 
Troezeni, Troezenis scilicet eponymi. Pariter in Taenaro aditus 
ad inferos collocabatur; ea igitur de causa Euphemus illue trans- 
latus est. Atque ideireo consentaneum est Cyrenaeos Euphemi 
Thessali oblitos esse, Taenarium in eius locum substituisse, quod 
Euphemi religio thessalica evanuerat, peloponnesiaca aucta erat ^). 
De Boeotia idcireo non prorsus removeri potuit, quod fortasse iam 
Hesiodus illum Boeotum dixerat. Nam Hesiodum illum in Argonau- 
tarum numero commemorasse elucet e fragm. 143; quid autem veri- 
similius quam poé&tam boeotum illum potius Boeotum quam Thessa- 
lum dixisse, cum praesertim ille fortasse iam cum Europa con- 
iunetus esset? Ad origimem taenariam stabiliendam accedebat 
quod Lacedaemoniorum, qua aetate iam Taenarum obtinebant, 
maxime intererat Cyrenaeos se de Laconia prognatos existimare; 
quid igitur verisimilius est quam illos huie opinioni favisse? 
Hane doctrinam si sequemur, iam similitudo evadet inter fabu- 

!) Nihil intererit, si credes nomen Orci Euphemum non uni genti graecae 


proprium sed multis commune. Tum existimandum erit Euphemum de Thessalia 
in Libyam venisse, Cyrenaeos Thessalum postea cum Taenario coniudisse. 

lam de Batto herodoteam et fabulam de Euphemo prorsus singu- 
laris; in utraque Thessali primas olim partes egerunt, tum Theraei 
in illorum loeum interpolati sunt, tum denique Lacedaemonii (nam 
Lacedaemonios verisimile est etiam fabulam de Euphemo post 
Theraeos demum mutasse) In utraque Lacedaemoni "Thessalos 
in Taygeto (nam Taenarum Taygeti promunturium est) constituerunt. 

At dixerit quispiam: ,Opinatio ista tua coniecturis con- 
tinetur; Maltenii doctrina Pindari testimonio, multis aliis argumentis 
nititur^. A coniectura me profectum esse equidem candide fateor, 
quam si accipies, reliqua iam consequentur; coniecturam vero 
necessariam esse mox demonstrare studebo, in praesentia illud Mal- 
tenil argumentum, quod nondum in transcursu redargui, diluere 
conabor. 

Maltenius (p. 110) affirmat Pindarum, cum quartam Euphemi 
progeniem Libya potituram fuisse dicat, nisi gleba in mare delapsa 
esset, contra fabulam pugnare, qua ,Aeoles^ narrarentur in Libyam 
transmigrasse; creditum enim esse a Penthilo Agamemnonis e 
filio nepote migrationem ,aeolicam* ductam esse; Euphemum 
vero una generatione Agamemnone vetustiorem fuisse, una enim 
generatione Argonautas Troica antecessisse. Quae primo quidem 
adspectu recte conclusa videntur; illi opinioni etiam favet, quod 
Pindarus adicit τότε γὰρ (id est τετράτων παίδων ἐπιγινομένων) 
μεγάλας ἐξανίστανται Λακεδαίμονος Aoysiov τε κόλπου καὶ Μυκανᾶῶν, 
Danai scilicet, certam igitur migrationem intellectam voluisse vide- 
tur. At omnes fere recentiores Penthilum Aeoles trans mare 
duxisse erediderunt ^, non Pindarus. Qui contra existimavit (Nem. 
XI 34) iam Orestem cum Pisandro filio mare transgressum Tene- 
dum pervenisse. Praestat confiteri nos ignorare, quam migrationem 
quaeque tempora Pindarus spectet. 

Coniectura contra, quam proponimus, compluribus de causis 
necessaria videtur: neque enim intellegitur, quare si Thessali in 
Peloponneso diu commorati inde ad Libyam migrarint, unus Eu- 
phemus, non reliqui heroes, in Peloponneso habitasse dicatur; 
quare Battus Theraeus e colonis Thessalis prognatus, non Pelo- 
ponnesius fuisse memoriae tradatur; quare denique Cyrene ab 
Apolline e "Thessalia, non e Peloponneso rapta esse narretur. 


!) Testimonia omnium unus diligentissime collegit, disceptavit R. Laqueur 
Hermae XLII 1907, 515 sqq. 

Accedit dialectorum ratio; nam linguae Peloponnesiorum qui 
e Thessalia venerint, se cum Pelopibus priscis permiscuerint, nullum 
iam monumentum exstare ipse liberaliter concedit Maltenius (p. 145), 
pariter monet vel nullam vel certe parvam affinitatem dialecto 
Cyrenensi cum arcadieocypria intercedere.  Indicia vero sunt 
quibus comprobetur fuisse, cum "Thessali simili dialecto uterentur 
atque Cyrenaei. Cyrenaei enim vocalem o ante vg ex nti de- 
rivatam, simulatque nasalis evanuit, ita produxerunt ut o; fieret, 
non aut ov aut c, ut in reliquis dialectis, in illis quidem in quibus 
vc mutetur. Id anno demum 1903 compertum est, cum M. Frünkelii 
sollertia titulus cyrenensis aetatis augusteae e Fourmontii schedis 
in lucem prolatus est, in quo formae illae ἀνήκοισαν (Berliner 
Sitzungsber. 883a 12), προγεγονοίσας (ibd. « 20) apparent; nam 
inscriptiones cyrenaeae vulgatae erant non multae eaeque et breves 
et recentes. Neque suspleari licet Cyrenaeos aetatis augusteae 
antiquam elegantiam affectantes peregrinas formas temere pro- 
priis immiscuisse. Nam cum his participiis praeter Cyrenaeos Lesbii 
tantum uterentur, qui Cyrenensibus in mentem venisset sive 
gentem cum qua, quantum scimus, nulla cognatione coniungeren- 
tur, sive Aleaeum et Sapphonem, poétas melicos, imitari? "Talibus 
praeterea formis pariter poéta Cyrenaeus Callimachus usus est 
in hymnis V et VI (ἑλοῖσα V 21; βαλοῖσα V 25; ótoíog V ΤΊ; 
κλαίοισα V 95; ἐξελάοισα V 141; παραψύχοισα VI 45; εἰποῖσα VI 
65; saeplus ov traditur, ut consentaneum est), urbis patriae con- 
suetudinem secutus. An credendum illum in carminibus vel epicis 
vel certe altero hexametris altero distichis conseripto Aleaeum et 
Sapphonem lyrieos imitatum esse? Αἱ accusativis pluralibus 
maseulinis declinationis II. utitur in og exeuntibus (VI 34 πάντας 
δ᾽ ἀνδρογίγαντας ὅλαν πόλιν ἀρκίος ἄραι, quos cum et Arcades 
et Thessali et plurimae gentes doricae in quarum numero ΓΓΠΘΙ ΘΙ, 
tum CGyrenaei ita formant (cfr. ex. ce. GDI 4854, 4); Lesbii contra 
ἀρκίοις dixerunt. 

;yrenael igitur, ut rem brevi comprehendam, ἕλοῖσα pronun- 
tiarunt, item Lesbii; aliae gentes, quantum scimus, nullae. Mal- 
tenius inde quod Euphemus pariter et Lesbius et Cyrenaeus 
dieitur, conclusit illum antiquitus Thessalum fuisse; quid, si 
quod ovo, quotiescumque vo e nti factum sit, apud Lesbios pa- 
riter atque Cyrenaeos in ous transeat, inde efficiamus fuisse hanc 
mutationem quondam thessalicam, e Thessalia has formas et Les- 

bum et Cyrenas translatas esse? At dixerit quispiam Thessalos 
contra vg prorsus non mutasse!) Sane quos quidem novimus; 
at inter omnes qui linguarum historiae noscendae operam dede- 
runt, constat saepe in quoque populo mutationem coeptam inter- 
rumpi, sonos pristinos, ut ita dicam, in integrum restitui. Velut s in 
voeabulorum exitu Scipionis Barbati aetate paene evanuerat, 
Ciceronis temporibus omnium in oribus rursus sonabat. Fieri igitur 
potuit ut Thessali, qua aetate Cyrenenses et Lesbin ab illis dis- 
cesserunt, -o:c« pronuntiarent, postea ut antea -ovoa, Neque 
novimus utrum illae gentes quae luventutis suae partem in 
Libyam misissent, ipsae in Thessalia manserint an detritae et 
prorsus deletae sint aliis populis urgentibus, affines tantum super- 
stites fuerint. Haec omnia non nego in opinatione posita esse; 
sed, quotiescumque in mentem venit Cyrenaeos se Thessalos cre- 
didisse, existimasse enim eponymam suae urbis a Thessalia illuc 
raptam, heroes Thessalos Libya potiri conatos esse, deum Thessa- 
lum heroi Thessalo eandem terram seu denegasse seu concessisse, 
facere non possum quin credam formas dialecti cyrenensis cum 
lesbicea communes e Thessalia utrobique translatas esse, praeser- 
tim eum constet dialeetum lesbieam e thessalica derivatam; fa- 
cere non possum quin pertinaciter negem hunc tam singularem 
consensum casu factum esse. 


7, 


Quaestionem quam iamdiu in suspenso reliquimus, iam in 
transeursu paene inscii atque imprudentes solvimus, utrum illi 
qui Theram a 'Thessalis conditam dixerunt, id traditum  acce- 
pissent an ipsi ad eam civitatem id quod in Cyrenas quadraret 
transtulissent. Nam, qui linguam cyrenensem e thessalica et 
dorica permixtam affirmet, norit Theraeos dialecto eum a laconica 
satis diversa?) tum genuine dorica usos esse, Is necesse est con- 
fiteatur eolonos Cyrenas prius e Thessalia quam Thera venisse, 
fuisse cum 'Theraeis et Thessalis prorsus nihil commune inter- 
cederet. Eodem redit quod complures heroes thessali in Libya 
regnasse, mortui esse narrantur, nullus, quantum seimus, Therae. 
Nihil vero adversus hane opinionem valet quod qui aetate fortasse 


') Exempla collegit Maltenius p. 144. 
5) Ofr. Bla6, GDI III 2, p. 150. 

romana Admetum Theuclidae filium, Apollinis Carnei sacerdotem 
mortuum honorarunt, gloriati sunt illum non tantum ab Heraclidis, 
Lacedaemoniorum regibus, verum etiam a 'Thessalis, a Peleo et 
Pherete originem repetivisse (IG XII 3, 868, 3 o? μόνον εὐχοῦμεν 
Λακεδαίμονος éx βασιλήων, ξυνὰ δὲ Θετταλίης ἐκ προγόνων ye- 
vóurv; cfr. v. quoque 5; 869, v. 1). Quo tantus fastus nitatur, 
discimus e sequentibus verbis σῴζω δ᾽ ᾿Αδμήτου xav ἴσον κλέος 
ὡς ὄνομ᾽ εὐχῶ. lpse scilicet homo gloriosus contenderat, quod 
Admetus vocaretur, Admeti illius thessalici se progeniem esse. 
At sescenti illa aetate ita appellabantur. Item nomini dei sive 
herois Chironis, quod in titulo lapidi inseripto exstat, antiquissimo 
illi quidem (IG XII 3, 360), nemo sanus iam multum dabit"); nam 
di non tantum cum gentibus, sed de alia ad aliam gentem mi- 
grare solent. 


8 


Seu demonstravimus seu demonstrare studuimus primos 
'hessalos in Libyam migrasse, tum Theraeos; postea Graecos ex 
insulis eivium numero additos esse compertum est. Iam quaeret 
quispiam, qua de causa Thessali migrarint, quo itinere ad tam 
longinquam terram pervenerint. Fateor me id omnino nescire. 
Sed gentium migrationibus tabulam populorum Graeciae pristinae 
summopere mutatam esse inter omnes constat; licet opinari 
Dores Thessalos de sedibus pepulisse. Huie opinioni favet quod 
non omnes gentes thessalicae, quarum eponymi in Libyam translati 
sunt, easdem sedes illa aetate quam nobis Lycophronis fontes 
repraesentant, obtinebant atque Catalogi homerici temporibus. 
Utrum per insulas an. per Peloponnesum iter fecerint, non diiu- 
dico. Nam neque l'nguae neque priscis fabulis cyrenensibus vestigia 
peloponnesiaca inesse contendo; in Peloponneso tamen illos ali- 
quantum commoratos esse, quis negare audebit? quis discernere 
utrum annos an saecula? Αἱ colonos Thessalos Coum migrasse 
constat?) Neque vero Cos a Creta neque Creta a Libya tam 
longe distant, ut illa freta non facile superari potuerint. Ne- 
que enim necesse est totum populum migrasse, sed aliquos 
deleetos?.  |Dixeris neque in insulis minoribus neque Cretae 


!| Recte iudicavit Maltenius p. 177. 188sqq. 
?*) Otr. p. 132sq. 
?) Similia Gerckius p. 447. 

vestigia thessalica iam inveniri. At a Doribus subiectae sunt; 
quae vero reliquiae manus fortasse satis exiguae fuisse potu- 
erunt? Coi, Cnidi fortasse fuit cum omnes incolae thessali 
essent ἢ). 

Nodos maiores extricavimus, restant minores. De Phoenicibus, 
qui Theram ante Dores habitassent (Herod. IV 147), pauca p. 113 
monui. Memoria oportet teneamus Herodotum iniuria credidisse 
Phoenices omnes insulas maris Aegaei, fere totum terrarum orbem 
tenuisse; hos contra mare Aegaeum tum demum navigare coepisse, 
cum Graeci iam Asiam Minorem occupassent?) Idem narrat 
Cadmum, cum Theram appulisset, illie cum alios Phoenices tum 
e suis cognatis Membliareum reliquisse; idem 'Theram ipsum civi- 
tatis dorieae Therae conditorein origine Cadmeum fuisse. lam 
elucet Phoenices ea una de causa Therae collocatos esse, quod 
sive omnes Theraei sive una certa gens se Cadmo prognatam 
praedicabat?) ^Verisimile est Herodotum primum pro Cadmeis 
Phoenices substituisse. 

Superest ut quaeramus quae gentes et spartanae et theraeae 
Cadmum sibi stirpem vindicarint. Herodotus enim narrat (IV 149) 
Aegeum, Aegidarum gentis spartanae nobilissimae eponymum, O1olyei 
fiium fuisse, Therae ex filio nepotem; idem eodem loco dicit 
esse Therae in insula ἀπὸ τῶν ἀνδρῶν τούτων γεγονότας. Pin- 
darus item (Pyth. V 73sqq. ἀπὸ Σπάρτας ... . ὅϑεν yeysvva- 
μένοι ἵκοντο Θήρανδε φῶτες Αἰγεΐδαι) narrat Aegidas Sparta 
Theram migrasse?). Utrum Aegidae, gens spartana, Cyrenas 
migrarit an ex eo genere alu Spartam ali Theram sive Thebis) 


1 De Cnidiis cfr. p. 116. 

5 14 quod Iulius Beloch primus demonstravit (Rh. Mus. XXXIV 1894, 
111 544.}, nunc omnes consentiunt. Illius disputatio nunc historiae graecae edi- 
tioni alteri inserta est (Gr. Gesch. I? 2, 65sqq. 245 sqq.). 

*) Hoc iam Studniczka perspexerat. 

^) Id ex eo loco obscuro quidem et controverso certe concludere licet: 
utrum vero Pindarus an chorus loquatur, quid πατέρες significet, quamquam ipse 
in Wilamowitzii et Maltenii opinionem inclino, non est meum diiudicare, neque 
illa quaestione soluta multum ad Cyrenarum historiam noscendam redundabit. 

5) Gentem thebanam hoc nomine fuisse male negavit Studniczka. Nam, 
utut de Pindari v. 76 iudicas, Androtionis (apud Tzetz. ad Lycophr. 495), Ari- 
stotelis (schol. ad Isthm. VII 18), Ephori (schol. ad Pyth. V 101), scholiastae ad 
Pyth. V 96 testimonia quo iure in dubium revocantur? Cfr. Wilamowitz, Ari- 
stoteles ἃ. Athen 128, adn. 6; Malten p. 171. 


Pasquali, Quaestiones Callimacheae. 10 

sive e Thessalia migrarint an complures gentes cognomines 
multifariam fuerint, quae non ante Pindari aetatem originem sibi 
communem vindicassent?) non est meum iudicare; quamquam in 
hane potius opinionem inclino, quotiescumque Aegel Atheniensium 
regis in mentem venit; nam ex una stirpe Aegidas thessalos dores 
atticos ortos esse quis facile credat? At omnes ab undarum deo 
originem repetiverunt. Hoc unum certum videtur, illum primum 
Theraeos Cadmeos dixisse, qui in animo haberet Aegidarum 
et theraeorum et spartanorum gratiae et potentiae inservire. 
At neque Aegidae lacedaemonii cum theraeis neque Aegidae 
theraei originem cum lacedaemoniis communem quaerere potu- 
erunt, antequam inter omnes constitit Theram Lacedaemoniorum 
coloniam fuisse. Nam propterea Theram Lacedaemoniorum colo- 
niam dictam esse quod genus theraeum sibi originem spartanam 
vindicaret, is tantum facile censebit qui magna a parvis explicabit. 
Contra concludendum est, postquam credi coeptum esset Theraeos 
origine spartana fuisse, gentem theraeam eandemque spartanam 
sive, quod nihil differt, gentes spartanam et theraeam cogno- 
mines praedicasse e Thera civitatis eponymo Aegidas prognatos 
esse, sibi singulare quoddam ius in illam insulam propterea esse, 
quod iam ante Theram cognati, Cadmeones scilicet, illam habi- 
tassent. Maltenius vero (p. 178) Hillerum (Therae III 61) secutus, 
inde quod nomen αισιάδας Therae in titulo legatur rupi in- 
sculpto (IG XII 3, suppl. 1440) qui e dextra ad sinistram decurrat, 
concludit satis antiqua aetate illic fuisse qui ab Aegeo originem 
repeterent: Spartae enim Maiow, Hyraei filium, Aegei nepotem 
Cadmi, Oiolyci, Aegei sacella condidisse Pausanias testatur (III 15, 
18); at quis erit qui ex uno nomine?) non dico communi sed 
simili sive ab eadem stirpe derivato quicquam colligere audeat? 
Atque ipse Maltenius (p. 181) negat Aegidas ante VI. saeculum 


1) Si e nomine raro illo quidem OóAvxog in titulo pharsalio IIL. a. Chr. n. 
saeculi (IG IX 2, 234) quicquam cum Maltenio (p. 179) colligere licet. 

?) Apollinem delphicum diiudicasse antiquissimam Aegidarum sedem Lace- 
daemonem fuisse legimus apud Pindarum (Pyth. V 96 τὸ δ᾽ ἐμὸν γαρύει, Apollo 
scilicet, ἀπὸ Σπάρτας ἐπήρατον κλέος; γαρύει pro γαρύεται Wilamowitzius, 
Textgeschichte der Lyriker 99, adn. 2). Cfr. Malten p. 171. 

?) Nam nomina Aiyeóg et OióAvxog (IG IX 3, suppl. 1502, 1549) in titulis 
leguntur litteris apicatis conscriptis. — Aegidas Cyrenis fuisse neque in animo 
est affirmare neque negare, sed monere eum titulum in quo Boeckhius nomen 
OióAvzos recte restituit (CIG III 5258), aetate demum romana exaratum esse. 

Lacedaemone Theram migrasse, neque igitur illam inscriptionem 
vetustiorem iudicat "). 

Pindarus (Pyth. V 82sqq.) dicit Theraeos in Libya ab Ante- 
noridis hospitio receptos, qui Troia capta cum Helena illuc mi- 
grassent, illos postea quasi proprios heroes coluisse?). Lysimachus 
vero ἐν πρώτῳ τῶν Nóovov (apud schol. ad Pindari Pyth. V 108) 
narrat collem inter Cyrenas et mare ab Antenoridarum nomine 
vocatum esse, qui Troia eversa apud Amnacem Libyum regem 
habitatum concesserint. Collis igitur et sacrum Antenoridarum 
ilic fuit. Quando haec fabula orta sit, non facile enucleabitur; 
sed, utut de illa iudicaveris, nemo Antenoridis cyrenaeis plus 
trbuet quam eiusdem Antenoris in Italiam migrationi, quam 
tamen iam Sophocles (ap. Strab. XIII 608, p. 805, 25 Mein.) 
narravit, aut Romae ab Aenea conditae. 


10 


Meum est profiteri nullum ad opinionem meam propius 
accedere quam Gerckium; a quo tamen ita dissentio, ut facere 
non potuerim quin hane disputationem conscriberem. 


ἢ Haec tam brevibus disputavi, quod plerumque cum Maltenio consentio, 
nisi quod ille (p. 181) existimare videtur coloniam a Lacedaemoniis 'Theram 
missam esse; id quod factum non est, siquidem demonstravimus Lacedaemoniorum 
partes fabulae iam perfectae atque absolutae interpolatas esse. Cautius locutus 
erat p. 180: ,Die Ausgrabung Theras hat auch hier Licht gebracht; wie das 
theráische Alphabet zeigt, datiert der Einfluó Spartas aufi Thera aus dem 
VI. Jahrhundert.* 

?*) Nam recentibus interpretibus dubitans equidem accedo. 

III. De aliquot hymnorum forma et figura. 


1 


Callimachi hymni L, IIL, IV., quamquam hymnorum home- 
rieorum non prorsus similes sunt, id quod alias demonstrare in 
animo est, eorum tamen formae propius accedunt; hymni contra 
IL, V., VL, ut inter se similes sunt, ita ab illis toto caelo distant. 
In unoquoque festum potius fingitur quam describitur; piorum 
turbam non praeco sed unus de multitudime hortatur rem divi- 
nam rite facere, dei potentiam seu varüs illius factis enarratis 
sive uno certo facinore praedicat. Unumquodque carmen dei 
praesentis mentione concluditur. 

Maxima arte illud carmen, quod potissimum hoc libello dis- 
ceptavimus, compositum videtur; carmen in Palladis lavacra 
scriptum alterum. locum obtinet; hymnus Cereris ut viride in- 
genium et egregiam indolem ita manus adhue rudes prodere vi- 
detur. Feminae !) per urbem Cereris in honorem incedentes eiusque 
sacra portantes oculis subiciuntur; viri a viarum usu hoc die 
paene excluduntur. Is qui loquitur, mulieres monet ne de fe- 
nestris neve de tectis cistam mysticam despiciant neve collustrent: 
neque enim cuiquam licere sacra intueri neque puellulis neque 
mulieribus neque virginibus quae crines in humeros demittant, ne 
hoc quidem die quo omnes ieiunae os aridum habeant?) ,Quando 
Vesper lucebit? Vespere enim demum Ceres filiam quaerens bibit. 
Ter omnes fluvios transgressa est, ter ad fontem eleusinium Calli 
chorum pervenit, neque tamen edit aut bibit aut lauta est, 
At praestat ea reticere quae Cereri lacrimas moverunt; praestat 


') De hoc carmine modo disputavit Udalricus de Wilamowitz-Mollendorfi 
in prooemio interpretationi germanicae praeposito (Reden u. Vortráge? 2'1sqq.), 
egregie utique, sed ut de discrimine, quod inter hunc hymnum et reliquos duos, 
quos dixi, intercedat, minus recte iudicare videatur. 

2) Callimachi versus paucis comprehendo, non interpretor. 

ilius facinora egregia narrare, quomodo leges generi humano 
concesserit, quomodo frugum artem Triptolemum docuerit, quo- 
modo (ut quis superbiam vitet) illa Erysichthonis delictum puni- 
verit).* Iam Erysichthonis Triopae fili historia enarratur, qui 
idcirco inexplebili fame perierit, quod arborem deae sacram ceci- 
disset. Quae a v. 24 usque ad v. 117 pertinet. Iam saera adsunt; 
iam Callimachus vel quisquis loquitur mulieribus formulam praeit 
sollemnem, ipse edicit quibus fas sit deam usque in templum 
.comitari, quibus usque ad prytaneum, quibus liceat illam pro 
viribus sequi, ut quaeque possit; ipse denique deam praesentem 
alloquitur. 

Eandem callide excogitatam carminis formam deprehendimus, 
quae in hymno Il. scitissime exculta est. Sed complura sunt in 
quibus offendamus. Nam Callimachus Erysichthonis historiam cum 
narrat, ipse ridet vel certe subridet; neque enim profecto vult 
nos regii adulescentis miserere, cum dicit illum etiam felem, , quam 
parvae bestiolae tremerent*, comedisse. At Richardus Reitzenstein 
elegantissimo libello ,de narrationibus portentosis hellenisticis* ?) 
demonstravit fuisse Callimachi aetate certum hominum genus, 
quod deorum potentia, egregius facinoribus, ,virtutibus* celebran- 
dis sibi vietum quaereret, aretalogos. Callimachum ad istorum 
cantilenarum exemplum se applicare easdemque leniter ridere 
scite observavit Wilamowitzius (p. 287). At num libera illa narra- 
tionis festivitas atque initi et exitus gravitas recte consociatae 
sint, mihi dubium est; equidem in illo tam improviso transgressu 
offendo. — 'Turbae ieiunae impatientia, quando demum Vesper, 
qui iam de caelo furtive speculatus sit, eluceat, egregie repraesen- 
tatur. Eo mirabilius est Callimachum ne conatum quidem esse 
oculis subicere, quid in mulerum animis evenerit, simulatque 
Cereris sacra e longinquo conspecta sint. Erysiehthonis enim 
mortem reticuit, ut eorum qui legerent stomachis parceret, non 
quod Ceres iam advenisset); nam quid ex historia redundet ad 
mores hominum emendandos, addit. — Quis loquatur, minime per- 
spicuum est; nam viris in. saero muliebri nullus locus est. Sunt 
profecto quibus haec nebula et caligo ipsa placeat, mihi vehe- 
menter displicet. — Manifestum est. Callimacho non facile suc- 

Ἢ In v. 23 hiat lacuna. 


7) Hellenistische Wundererzáhlungen (Lipsiae 1906). 
*) Quod moneo adversus Wilamowitzium (p. 278). 

cessisse ut sibi iter ad historiolam facetam narrandam muniret. 
Arte singulari a Cereris peregrinationibus ad leges concessas, ad 
panem inventum, inde ad superbum punitum transgreditur, sed 
tali arte ut neminem fugiat artem illam esse, non naturam. 

Palladis lavacra multo sollertius. composita videntur. Qui 
loquitur, vel praeco est vel praeconis officium in se recepit. lam 
a carminis initio a Minerva tenetur, habetur, possidetur, ut de 
nulla alia re cogitet, nihil ahud conspicere sibi videatur nisi 
ipsam deam praesentem. Identidem tamen exspectatione decipi- 
tur, identidem sese exspectatione deceptum confitetur. Nam carmi- 
nis initio, quasi ipsa dea adsit, puellas monet, ut officium suum 
et rite et sedulo expleant: se enim deae equorum fremitum audire. 
V. 33, item v. 43 non iam puellas monet, sed ipsam Minervam 
orat ut prodeat, a Minervae invocatione ad puellas monendas 
convertitur. In ipso tandem carminis umbilico (v. 55sq.) sentit 
Minervam serius fortasse adfuturam quam sperarat, puellis se 
paratum exhibet historiam narrare, ut otium expleat. Neque iam 
ἔξιϑ᾽ ᾿Αϑαναία invocat, sed πότνι᾽ ᾿Αϑαναία τὺ μὲν ἔξιϑι, uéoga 
δ᾽ ἐγώ τι ταῖσδ᾽ ἐρέω, ubi illa voce μέσφα ,interdum^ se ex- 
spectatione deceptum non dico confitetur, sed pudenter quo- 
dammodo significat. Historia conclusa prodit Minerva, quam 
poéta non iam absentem, sed revera praesentem alloquitur. Sed 
historia non e longinquo per rivulorum flexus deducta est, sed e 
fonte uberrimo eodemque proximo hausta. Cum enim quasi for- 
tuito Callimachus puellas monuerit, ne imprudentes e fonte 
hauriant, perieulosum enim mortalibus esse cum alios deos tum 
Minervam conspicere, ei in mentem venit, ut nobile huius peri- 
culi exemplum narret, historiam quam dixi. Pariter una vocula 
addita ἔρχετ᾽ 'A9avaía νῦν àvgexéc, ,nunc tandem revera Mi- 
nerva prodit*, illius laetitiam oculis subicit, qui tamdiu frustra 
exspectaverit. Atque id quoque mihi artis excultioris documen- 
tum videtur, quod facilius nobis animis repraesentare possumus, 
quis is qui loquitur sit, praeco videlicet. 

Eandem fere artem in Apollinis hymno deprehendimus, nisi 
quod totum carmen multo callidius compositum est. Saepius 
monuimus, quanta arte Callimachus se non praeconem consuetum 
et mercennarium, sed hominem fingat de turba, qui sacro furore 
correptus praeconis vices in se recipiat, multitudinem tacere, 
puerorum chorum cauere saltare hortetur, ipse dei ,virtutes* 

enarret, versum interealarem, simulatque audiverit, iteret, illum 
explieare studeat, ut Apollinis gloriam praedicet. Pariter monu- 
imus iam in hoc carmine ipsum Callimachum a forma con- 
sueta discedere; egregüs enim Apollimis facinoribus unum ridi- 
culum adicit, quo ille deus sibi gratificatus sit; in ea re iocatur, 
quod carmen minime homericum epilogo homerico concludit, no- 
vum praeconium cum hymno homerico permiscet". Neque hoc 
potuit, nisi credidisset formam huius praeconii consuetam, quam 
facete detorquet, omnium qui legerent, ante animum versari. Con- 
sequitur, ut hanc formam prius ipse excoluerit, id est prius 
hymnos V. et VI. seripserit quam 1Π.; id quod alis de causis 
plerique credunt. 

Nam illum hanc formam traditam accepisse, non invenisse, 
vix et ne vix quidem mihi persuaderi poterit. Carminis enim 
genus, quod actioni aemulatur, necesse est legi, non agi. Calli- 
machus non haec carmina Cyrenas Argos Eleusim (vicum alexan- 
drinum dico) misit quae agerentur, sed amicis 1056 recitavit, biblio- 
polis tradidit ut venirent. Nostri ille multo similior fuit quam 
Pindari aut Euripidis. Quando vero carmina scripta sunt, ut lege- 
rentur tantum, non agerentur, nisi aetate demum hellenistica, 
Callimachi temporibus? Si vero id ita est, quo iure tale carminum 
genus inventum potius poétae aequali quam ipsi tribuimus, siqui- 
dem nullus illa aetate poéta fuit, qui tantum et arte et ingenio 
valeret? Nam de Callimachi ingenio ita sentio, quamquam scio 
multos ab Augusti aetate usque adhuc fuisse, qui de illo secus iu- 
dicarent. Neque Theocritum poétam quidem elegantissimum Calli- 
macho antepono. 


2 


Hane carminis formam a Callimacho et inventam et excultam 
multi postea receperunt et flexerunt.  Poétae huius generis 
graeci iam non exstant, nam Bionis Adonis, quicquid scripsit 
Wilamowitzius?), satis diversus est; carmina latina adhue manibus 
terimus unum et alterum. Velut Horati c. III 14 mihi ita expli- 
candum videtur, quamquam omnes aliter interpretantur. Homo 
de vulgo inter multitudinem, quae Augustum ab Hispania reducem 


1) Cfr. p. 76sqq. 
32) Reden u. Vortràge? 332sqq. 

urbem ingressurum exspectat, stat atque matronas duci obviam 
procedentes conspicit. Hie Augusti adventum talibus verbis 
renuntiat, quae aptissime in praeconem cadant: Herculis ritu modo 
dictus, o plebs, morte venalem petiisse laurum Caesar. Hispana repe- 
tit penatis victor ab ora. MHucusque scribendi genus praeconu 
simillimum est, nis! quod laurus morte venalis poétae animos 
prodit. Pariter, quod sequitur monitum, ut matronae Augusti 
uxore et sorore ducibus iam prodeant, neve pueri et puellae 
sacrum silentium turbent, sacrorum formulas imitatur:  wnico 
gaudens mulier marito prodeat iustis operata sacris et soror clari 
ducis et decorae supplice vitta. virginum. matres. iuvenumque muper 
sospitum; vos, o pueri et puellae . . .'), male nominatis parcite verbis. 
At quae sequitur stropha, ostendit non praeconem quemlibet 
mercennarum sed virum qui de patriae suaque salute timuerit, 
nune iam Augusto incolumi confidat, praeeonis munus in se rece- 
pisse. Hie non dubitat ipse de se loqui: hic dies vere mihi festus 
atras exiget curas: ego mec tumultum nec mori per vim metuam te- 
nente Caesare terras. lam, qui legunt, quaerunt, quis ita loqua- 
tur; homo utique qui multa et gravia perpessus sit, qui de 
patria saepius desperaverit. — Multitudo iam dispersa est; iam 
poéta domum non dico profectus sed raptus est; iam convivium 
apparat: 1, pete unguentum, puer, et coronas et cadum Marsi memo- 
rem. duelli, Spartacum siqua. potuit vagantem. fallere testa. Qui 
ita loquitur, 10catur. Sequitur: die ef argutae properet Neaerae 
inurreum modo cohibere crinem. Quicumque illa aetate hos versus 
legit, in Neaerae nomine haesit, num haec Neaera eadem esset 
atque illa, cuius a se discidium poéta multis annis ante epodo XV. 
lamentatus esset. Sequitur: si per invisum mora ianitorem fiet, 
abito; lenit albescens animos capillus litium et. rixae cupidos proter- 
rae, non ego hoc ferrem calidus iuventa consule Planco. Qui haec 1 
legit, statim. sentit se recte suspicatum esse, sentit praeconem 
illum voluntarium Horati versus laudare. Ipse poéta confitetur 
se tunc non talem esse qualem illa aetate qua carmen vehemen- 
hssimum adversus Neaeram falsam οἱ mendacem ecomposuisset, 
lam puellis repugnantibus non minatur, sed tolerat. Qui de se 
tala significat, qui eorum in mentem «qui legant suum carmen 
revocare studet, is profitetur se non hominem de vulgo esse, sed 
vatem nobilem, Q. Horatium Flaecum. 


!) Verba corrupta exscribere nolo. 

Miras inter hoc carmen et Apollinis hymnum similitudines 
deprehendimus.  Utrobique actio progreditur, dum poéta recitat; 
utrobique carmini minime homerico σφραγίς quaedam affingitur, 
ut sollemne fuit in citharoedorum νόμοις. Utrobique poéta in 
ipso exitu se non nominat, de se tamen ita loquitur, ut ne- 
minem fugiat, quis recitare fingatur, cum contra initio incertum 
fuerit, utrum praeco mercennarius an homo de turba silentium 
faceret, formulas sacras praeiret. Utrumque carmen a sacri seve- 
ritate orditur, ad risum et iocos deflectit. Horatius tamen multo 
liberius rem administrat: Callimachus enim vix ausus esset qui 
legerent de platea in poétae domum, de sacro in convivium rapere 
potius quam transferre. Αἱ Horatius non hymnum hexametris 
concepit sed carmen lyricum composuit, quod genus singularem 
sibi libertatem vindicat. Equidem non dubito quin Horatius 
aquam potarit de lacu callimacheo rivulis nescio quibus sub terra 
absconditis derivatam. Nam illum de Callimacho ipso hausisse 
ea de causa non crediderim), quod Tibullus elegiam scripsit odae 
horatianae similiorem quam hymni callimachei atque tamen non 
tam similem ut inde fluxisse videatur, elegiam dico lI 1. 

Qui loquitur, ferias conceptivas?) indicit, non praeco sed 


1!) Minime nego Horatium Callimachi hymnos ipsum penitus novisse (quidni? 
in scholis legebantur), sed contendo artem, quae ab illis hymnis originem caperet, 
inter Callimachum et Horatium auctam et exornatam esse, ita ut neque Horatio 
neque Tibullo necesse esset certum exemplar imitari. — Richardus Reitzenstein 
in disputationibus elegantissimis, quid Horatio cum poétis hellenisticis inter- 
cesserit (N. Jahrb. f. d. klass. Alt. 1908, p. 97. 365sqq.), de hoc carmine minus recte 
iudicare videtur. Illud enim cum papyro quadam componit, quae a Kornemanno 
(Klius VII 1907, 278) edita est. In hac Phoebus Hadrianum novum imperatorem 
renuntiat, tum nescio quis cives suos hortatur laetari atque stratego liberalitatum 
gratum animum praestare. At similitudo non tanta est quanta ei videtur, nam 
δῆμος, quem Phoebus alloquitur, aut vicus est, ut Kornemannus interpretatur 
(nam haec papyrus una cum actis empta est a. IT. aut III. Hadriani imperatoris 
Apollonio *AzoAAovozoAeírov “Επτακωμίας στρατηγῷ datis), aut populus uni- 
versus. lllud vero deest, quod Horati proprium et peculiare est, transgressus 
de sacro ad convivium. Accedit quod apud Horatium unus recitat, hic prius 
Phoebus, deinde, ut videtur, civis. Qui hac papyro usus Horatium interpretatur, 
de tenebris lucem promere conatur. Moneo priorem partem fortasse locum ex 
alio scriptore allatum esse. Papyrus ipsa integra est, ut ex imagine elucet, 
sed fortasse de non integro exemplo transcripta vel ex integro imprudenter 
excerpta. 

32) Ofr. Reitzenstein, Wundererzáhlungen 159 sqq. 

pater familias, ut ipse primis verbis confitetur"): fruges lustramus 
et agros, ritus ut a prisco traditus exstat avo. Di invocantur; hu- 
mus, arator, boves, ancillae requiescere iubentur; impuri a re di- 
vina faciunda arcentur, imperatur ut qui sacrum facere velint, 
pura cum veste veniant, manus purgent. Sed iam actio progressa 
est: v. 15 Tibullus candidam turbam cernit quae oleis coro- 
nata agnum ad aram ducit; v. 17 agros et agrestes lustrat, 
deos rogat ut omnia sana salva incolumia concedant. V. 25 iam 
voti eompos est; nam hoc felicibus victimae extis significari. 
Tum (v. 27) post breve silentii intervallum poéta ita prorsus do- 
mum ad convivium rapitur ut Horatius. lam vinum petit, iam 
Messallae favorem carmini recitando; iam, in convivio vide- 
licet, rus rurisque deos canere incipit, quot et quanta beneficia 
et agricolae et vita communis illis debeant. Dis agrestibus Cu- 
pido admiscetur. Illum Tibullus tantis laudibus prosequitur 
quantis illos deos quos prius dixit, sed ita ut sentiamus eum 
callide iocari, vel certe leniter subridere. Deum (v. 84) palam 
pecori, clam sibi quisque vocet, aut etiam sibi quisque palam: nam 
turba iocosa obstrepit et Phrygio tibia curva sono. lam omnium 
animi laseciviunt, iam tempus ludendi est, nam Nox advenit, 
mox Somnus et Somnia venient. 

Hoc carmen multis nominibus Horatii, multis nominibus Calli- 
machi simile est. Festum accurate describitur, ipsae formulae 
recitantur, res divina oculis subicitur, ut apud Callimachum. Sed 
totus dies carmine concluditur, quod artificium illius poétae pecu- 
liare videtur, qui a forma horatiana profectus illius fines consulto 
transgrediatur. "Tibullus celerrime a sacro ad convivium progre- 
ditur. Quae libertas idcirco vel maior videtur, quod elegiarum 
scriptor non eadem carminis brevitate constringitur qua poéta 
melicus. Sphragis addi ea de causa paene non potuit, quod totus 
elegiarum liber generis ,autobiographici^ est, ut qui legat, iam 
sciat nullum alium quam ipsum poétam de se loqui; quod in 
Horati carmina non quadrat. 


3 


In festorum descriptionibus callimacheis antiquissimum illius 
artifieii documentum nobis deprehendisse visi sumus, quo in ecar- 


1) Incertius quam par erat iudicat Reitzenstein, quamquam ipse concedit 
verisimile esse in pagis patres familias praeconum vices in se recepisse. 

mine sive omnino sive fere lyrico, dum ipse poéta loquitur, actio 
progredi fingitur, At haec scribendi consuetudo ab hoc genere 
ad alia plus minus similia paullatim translata est. Exemplum e 
poétis graecis novi nullum (nam et Theocriti Syracusanae et 
Bionis Adonis aliter compositi sunt), e poétis romanis multa, quae 
omnia colhgere iam taedet, iuvat unum et alterum proponere. 
Singulari arte exaedificatum carmen est Horati I 27: poéta 
in eonvivium venit, dum convivae inter se pugnant. lam aliquis 
scypho alium iecit vel certe iacere minatus est. Horatius animos 
sedare studet: natis im usum laetitiae scyphis pugnare Thracum est: 
tollite barbarum morem verecundumque Bacchum sanguineis prohibete 
rixis. 'lTum acimacem persicum animadvertit de pariete raptum, 
de quo, trielinii ornamentum, pendebat: vino et lucernis Medus aci- 
naces immane quantum discrepat: inpiwm lenite clamorem, sodales, et 
cubito remanete presso. Impium idcirco clamorem dicit, quod in 
vereeundum Baechum peccat. Sequitur: volftis severi me quoque 
sumere partem. Falerni? Quae verba non intellegi possunt, nisi 
concedas fingi aliquem in intervallo inter alteram et tertiam stro- 
pham ab Horatio petivisse, ut iam longis orationibus dimissis ipse 
biberet. Idem igitur artificium. deprehendimus quod apud Calli- 
machum. 'Tum addit Horatius: dicat Opuntiae frater Megillae, quo 
beatus volnere, qua pereat sagitta.  Poétam leniter cavillari iam e 
voce illa beatus nostro iure colligere videmur: ,Amore torqueris, 
sed tali amore, qui amantem incredibili duleedine afficiat.^ Qui tum 
quaerit cessat ovoluntas?, is animadvertit Opuntiae fratrem re- 
luctari; itaque intervallum quoddam silentii inter strophas tertiam 
et quartam statuendum est. Tum Horatius omnes machinas ad- 
movet, ut adulescentulus tandem loquatur: non alim bibam mercede; 
quae te cumque domat Venus mon erubescendis adurit ignibus in- 
genuoque semper amore peccas; quicquid habes, age, depone tutis 
auribus. Sentimus adulescentulum, simulatque illas voces mon 
erubescendis audiverit, statim. erubescere, servam enim vel liber- 
tam amat. Quod stropha quinta cum quarta coniungitur, ad 
poétae orationis impetum  depingendum pertinet; (at inter- 
vallum denuo hiat in media stropha, quo melius sentiamus car- 
minis, ut ita dieam, cardinem hic verti. Adulescentulus amicae 
nomen Horatio in aurem susurrat; tum ile: « miser, quanta 
laboras in Charybdi, digne puer meliore flamma; tum ea nullo 
intervallo interposito secuntur quae extrema stropha continentur. 

Similis est Ovidii Amorum libri III. elegia altera. —Poéta 
prope puellam in cireo sedet: , Non hue veni ut equos spectarem, 
sed ut tecum loquerer. Utinam mihi contingat tibi, puella, curae 
esse, ut equorum agitator est,^ alia eius generis. At iam illos 
alloquitur, qui prope sedentes latere vel cruribus puellam parum 
modeste premunt: omnia enim ei suspecta sunt (v. 21): tw tamen 
a dextra, quicumque es, parce puellae: contactu lateris laeditur. ista 
twi. Tu quoque, qui spectas post nos, tua contrahe crura, si pudor 
est, rigido nec preme terga genu. Deinde ad puellam denuo con- 
vertitur: pallia nimium demissa colligat ipsa, aut se collecturum. 
Iam collegit, nam statim versu sequenti (v. 27), quid voluerit, 
aperit: invida vestis eras, quae tam bona crura tegebas: tum quan- 
tam flammam animo illa crura infuderint, confitetur. Tum se 
paratum exhibet tabella ventos arcessere. At improviso (v. 41) 
puellae vestem pulvere sparsam esse animadvertit, vel potius 
causam quaerit, cur ilam temptet. Sed imm pompa venit 
(v. 43). In hoec Ovidius ad Callimachi exemplum propius acce- 
dit quam Horatius eo quod postremum disceptavimus carmine, 
quod ipse praeconis vices in se recipit: addit enim: linguis animis- 
que favete, neque iam cum puella colloquitur, sed cum omnibus 
qui spectant. Sed non praeco mercennarius est, verum vir 
amans, ipse Ovidius: id enim sequentibus verbis significatur: Auc 
ades et meus hic fac, dea, vincat amor! 'Tum denuo preces con- 
suetae proferuntur, sed paene in contrarium versae: reliqui ceteros 
deos orent, ipse unam Venerem: plaudite Neptuno, nimium qui 
creditis undis! Nil mihi cum pelago, me mea terra capit. Plaude tuo 
Marti miles! nos odimus arma: par iuvat et media pace repertus 
amor. lta fere de Phoebo et Minerva, de Cerere et Baccho, de 
Polluce et Castore loquitur. Tum (v. 55) ad Venerem et Amores 
denuo convertitur: nos tibi blanda Venus, puerisque potentibus arcu 
plaudimus: inceptis adnue, diva, meis; quid ipse ab ea optet, statim 
confitetur: daque novae mentem dominae! patiatur amari. Mie 
quoque, ut in oda Horati quae a vocibus ineipit Nafis in usum, 
carminis cardo non inter strophas sed in media stropha vertitur: 
nam inter prius et alterum unius distichi versum aliquid idque 
facile gravissimum agitur: adnuit et motu signa secunda. dedit. lam 
Ovidius vehementissime laetatur, iam puellae fidem sempiternam 
promittit. Sed iam praetor quadrigarum cursum indicit: dum 
poéta loquitur, currunt equi. Atque primo optime aurigae illius 

equi currunt cui puella favet (v. 67): ewi studeas, video; vincet, cui- 
cumque favebis: quid cupias, ipsi scire videntur equi. Sed mox 
vices mutantur, nam auriga equos lam male regit: e miserum! 
metam spatioso circuit orbe. lam alter a tergo premit: quid facis? 
admoto prozumus axe subit. Neque Ovidius sibi iam temperare 
potest, quin ipsum aurigam iubeat puellae vota non perdere: 
quid facis, infeliv? perdis bona vota puellae: tende, precor, valida 
lora sinistra manu! | At 1am alter prius advenit: una spes super- 
est, Quirites cursum revocaturos; ipse Quirites rogat, id iactatis 
togis faciant. Faciunt, sed togarum ventus puellae capillos turbat, 
quam poéta callhide monet ut in suos sinus confugiat. — Iam 
denuo curritur; iam omnia aurigae, cui puella favet, optime suc- 
cedunt; iam palmam tenet. Nune Ovidio tempus est illam palmam 
petere, quam puella annuit (v. 81): Sunt dominae rata vota meae, 
mea vota supersunt: ille tenet palmam; palma petenda meast. Sequitur: 
Hisit et argutis quiddam promisit ocellis: hic satis est; alio cetera 
redde loco. "Totius carminis vim et sales perdunt, qui, velut 
Brandtius Ehwaldius, ante v. 1, post v. 82 signa statuunt, quibus 
narratio directa introducitur, concluditur; credunt enim Ovi- 
dium postremo disticho indicare se haec narrare, quasi dicat: 
Haee ego cum ea locutus sum, illa iam risit et promisit.^ Contra 
haec verba non minus aguntur quam quae praecedunt. Inter 
vv. 81 et 83 intervallum brevissimum silentii decurrit: Ovidius 
ipse secum collocutus erat, ita tamen ut puella audiret, dixerat 
sua vota iam superesse, ipse sibi animos fecerat, ut palmam suam 
peteret. Haec audiens puella iam ridet. Animadvertit Ovidius et 
ipse secum laetatur, tum puellam alloquitur haec satis in praesentia 
esse, alia alio loco reddenda. Ipsis vocibus-a/io cetera redde loco, ipso 
imperativo modo demonstratur eum etiam nunc in circo sedere. 
Artificium illud ecallimacheum ab Ovidio ita exceultum est, 
ut qui legat, facile etiam nune sentiat a sacrorum descriptione 
illud esse profectum; amator enim, qui in circo spectat, si non 
ineunte, at medio carmine praeconis officium non iam furore 
sacro sed amore correptus suscipit. Horatius, poéta multo maior, 
multo maiore libertate eandem formam in suum usum converterat. 
Talia carmina, quale illud Horati est Donec gratus eram tibi, 
neque praeconia sunt neque a praeconio derivata, sed mimi. 


"S 


2 Ὁ "nitore ΠΝ ΠΤ ΤΙΝ 

«my LU ΕΝ, ΚΝ 

Y WEHNOSUS NS RESGUOEVEWZE RENE 
EIN RAMS ἮΝ ἶ I PK 


: M 

ἈΠ UB 1. Zum 
| dM M BU ἼΣΑ M 6o 
ΠΝ ΤΟ "ygz3 " O1 i M 


u P ju "Lf. 
"n s rto 


ΠΡ mad 


ΥΩ 


Y 


c 


NE SS 


Ψ 


᾿ 


ΝΜ 


ΝΞ 


W2IIVLABTTNAA ὡδικῷ 1. ΑΓΒ YU ὺὺ 


PA Pasquali, Giorgio 
3945 Quaestiones Callimacheae 
A6T3 


PLEASE DO NOT REMOVE 
CARDS OR SLIPS FROM THIS POCKET 


UNIVERSITY OF TORONTO LIBRARY 


pU σαν 


(DUM VIP letti seti) n 


7 Vér (NON PP TPUP y fPr NOV VE 
: e 2 ^ ar T téeiserot iiit nào AAA A 
ΔΝ, 


pet eroi Pi et t Dua um emer 


AIO ^ Im τος τς S TS - ΠΡ ΡΈΤΣΕΕΝΕΣ ἜἜΣΕΣ Im Tec S ile : 5 em E τ cx ROESEAUTNDN NER " WEEEIDDET s : ἘΣ BI 


E c Th Te 

ING à Hed σένα Mic zi. yc n rn 
SR ut 2 μ C3 3 τ Ud is ν᾽ » T ER ΠΩ 
Rec AEN σις IPM PES NRATRCA ISI PORC HEPT FORD ξ x ret CI il AN d - TTL OZ SETS Ber ; ATACAR " : ἐν LL FO 


MUTET TNR 


UV ΔΤ ΤΟ ναι KHEN NITET SE IERI 
dOCODC oot trt ; - - τ * τ - - da e uo ei LOT aca D rr iicls p - 
DEA TG 4 TIE j ) E z ML , EMI Y 
AE raptam gnfWing e e Ν - Me " edes QE IM POOITEMIOCEEIDICESEPONPEREREN) A VESDCIEfSN PE e IETCESRSETELS EE SH EHE I USt ud » UIT 
ΤΥ TUO STCILRA S RO FURY k 
iau v EEIN : Miu at E τ 
νου τολὸς SU Tim T, τ: τὴς Y ! Ἧς: - : AI IE 
^ I - , τ j few D AE D TEMACEAADERAONS Re) : E26 E34 Lin ue dada ec 
: ἜΤΟΣ ; es ORG ESL-E AD pO -« [SC OE ICA : TENA AA tt E iuveni DIT εν E eV HH LM EC - 2 EL iw 
Vis E c A reutiN-xM MNT zt z race * x ym v : rue MICE 
d cw IPRC AT UM I D "1 τ΄ T x ΕΞ - - Ni 
2d : A A ; Ἶ ΠΕΣ ΕΘ ΩΣ ἩΣΞΗ ACH 
SN 2c nci E OEC σατο τος A eR e TrDY DULAEI 
am te 


sol RA Y : 3 S tin : RNTRTN 


κὸν, ms 


SEI 
VOS 


vo^ zt ΝΗ i NP etx utn 1 NS Ne 
ZU Tes ea Ed ? : eof t Fatih rit ; Qtr gie wtaler nct pss - ττ- - 
ridens SPESE RATEN ᾽ V AT UED er ἐ τ dein xri eden ; MERERI UNIS Hla ΒΗ ΠΗΣ 


VICA UNSENNNNNTOIDNAQGIMNGYOQEANNNTUNS NISUS d SCENES 
pHedicu ΡΟ HONESTA ORAT AS ΤΟΝ ΣΡ WIEN AME Ar dumxdvu 
E EC ere IIa. d 
eMe rrt 
Kette tat (Ae 


SI hen 
: μας τς Εν δον e eic 
và osa id (M. 

Te TUEINTNPNIEUIN qid MAPSE NOR Meg NY Me 


ἈΠ EROS Teu Ree τῷ πε nio tena ^ EN FECI HS REA 
ETYM wt vn trt PER NR : ^ RITCHIE 
3 T PAINT e 6 d ida ; : d 
r —— LES ΟἹ - * " —-——— Lt ^ ;' H d - um — PEEL 22 i 
πόνων TN RT SNTINNIUS fie Pás i dad deese chess rra ^ ΟΝ ἘΡΕΣΝ ΕΟ Ἢ AN τῆν XR 
MY Mt foe " Av MM: "^ "et m: esee qi ^ ales etes OE USE TAB 15 ws eM e Chai na/« Kew e rtr 


uif e 


